FLORIN GHEORGHIŢĂ 


REVENIREA 
LEILOR 


DP a "o 


Înainte, pe orbita Terrei... se afla Marte !! 
El au mutat Terra pe „orbita vieţii“ !! 
Giganticul Program Cosmic al Vieţii 

El sunt aici... de 2 miliarde ani ! 

Marte — o planetă locuită 

Comandoul Ashtar şi salvarea Omenirii 


Editura CEN 
CRAIOVA 


FLORIN GHEORGHIŢĂ 


REVENIREA 
ZEILOR 


CLIO VA 


CUVÂNTUL EDITORULUI 


Dacă este început de noiembrie, o nouă serie de volume 
ale Editurii OBIECTIV vă stau la dispoziţie, conform 
obişnuitei programări... Şapte lucrări noi şi o reeditare, 
toate la fel de „explozive”, inclusiv continuările la 
„Dacia Preistorică” a lui Nicolae Densuşianu. Chiar mai e 
nevoie să ne lăudăm?!... 

In general, pe olteni nu prea îi dă modestia afară din 
casă, dar spuneţi şi Dvs., cu asemenea autori şi astfel de 
lucrări, cum să nu te lauzi?! 

N. Densuşianu continuă să-i „pună la colţ” pe toţi 
„românii de bine” care contestă  primordialitatea 
strămoşilor noştri chiar şi pe aceste locuri, nu numai în 
cadrul civilizaţiei umane, oferindu-ne noi dovezi de 
senzație. 

Paul Ştefănescu, celebrul scriitor, continuă să publice 
la Editura OBIECTIV, chiar şi după ce ne-a părăsit pentru 
totdeauna. „Culisele României” face parte dintr-o serie 
de volume pe care ni le pregătise pentru publicare şi vă 
asigur că va deveni un titlu de referință... 

DI. Teodor Filip a trecut, cu dârzenia uslaşului, peste un 
moment crunt al vieții (decesul soției) iar acum vă puteți 
convinge că e decis să spună „Adevăruri explozive” 
până la capăt! 

DI. Florian Gârz ne surprinde din nou, de astă-dată cu o 
tematică şi un titlu... de-a dreptul „trotil”: „Spionaj şi 
sex”! Vă veţi convinge rapid că, aflate în combinaţie, cele 
două elemente de-a dreptul „explozive” pot schimba 
istoria... 

lar pentru că a venit vorba de (pre)istorie, ea nu poate 
lipsi din tematicile abordate de Editura OBIECTIV. Chiar 
dacă subsemnatul a făcut o mică pauză, pentru a vă 


pregăti o surpriză plăcută: „/storia secretă a Omenirii” 
(mult-anunţată, ştiu!). 

Lucrarea de (pre) istorie pregătită pentru această 
serie este, însă, credeţi-mă o adevărată... „bombă 
atomică”! Exagerez? Doar dacă au înnebunit, cumva, şi 
cei de la Cambridge University, când l-au nominalizat 
pe autor, prof. Tudor Diaconu, drept „Omul Anului”!... 

Pentru cei „iniţiaţi”, prof. Tudor Diaconu nu este deloc un 
necunoscut, dimpotrivă, iar o lucrare a sa anterioară 
(„Limba vorbită de Adam şi Eva”) un adevărat eveniment 
ştiinţific. Deloc  convenţionalul profesor din Piteşti a 
descoperit cheia scrierii hieratice (sfinte) şi, implicit, 
„planta nemuririi” şi leacul natural pentru SIDA!!! 

Lucrarea publicată de Editura OBIECTIV am intitulat-o 
„Scrierea secretă” şi este doar primul volum. Ea ne 
prezintă perfecţionarea unei descoperiri epocale, ce 
poate schimba, într-adevăr, întreaga Istorie a 
Omenirii! Punând într-o matrice matematică orice 
text „sacru”, scris de iniţiaţi, de la texte din Insula 
Paştelui la textul de pe piatra tombală a genialului 
W. Shakespeare (pseudonim), acesta se poate citi... 
în româneşte şi dezvăluie secrete absolut 
senzaţionale! lar unele de-a dreptul incredibile. De 
exemplu: Burebista a fost decapitat la Cozia iar lisus 
Christos s-a născut la... Stânişoara (Vâlcea)!! 

Toma Necredinciosul poate afla, din „Scrierea secretă”, 
că Egipt însemna „Lume” iar Biblia a fost furată de la 
geţi (casta IO, a Marilor Preoţi ai Antichității) şi 
prelucrată... 

Credeţi că mai lipseşte ceva dintr-o astfel de „Colectie 
EXPLOZIV” atât de şocantă? Într-adevăr, volumul de faţă... 


* 


Pe la finele anilor '60. după ce „golisem” Biblioteca 
Judeţeană de cărţile polițiste şi istorice (P. Féval, Al. Dumas 
etc.), am descoperit întâmplător o lucrare a lui Frank 
Edwards despre „fenomenul OZN”. Deşi am lecturat 


cartea cu detaşarea ignorantului, subiectul m-a „prins” şi 
am epuizat rapid toate lucrările ce se puteau găsi, pe 
această temă, în acele vremuri de „materialism ştiinţific”. 

In totalitate, titlurile respective aveau autori 
occidentali şi mai ales americani. La un moment dat, 
subiectul deja începuse să mă plictisească: cazurile se 
repetau şi lipseau „întâlnirile de gradul IV”. Apoi, a apărut 
brusc senzaţionalul: o carte scrisă de un român şi 
care îi transforma pe autorii americani în... simpli 
amatori! 

Fiind cumpărată, a devenit imediat „Biblia” mea, pe care 
nu aş fi împrumutat-o nimănui. După o vreme, însă, n-am 
rezistat insistențelor unui prieten foarte bun, (eram în 
liceu), şi... n-am mai văzut-o. Mai interesant este că 
respectivul (acum, un binecunoscut chirurg pe laser) a fost 
atât de captivat de conţinut, încât m-a trezit pe la 3 
noaptea să-mi spună că... vede un OZN! Era doar luminiţa 
de la o macara ce voia... să-şi facă planul... 

Ulterior, oricât m-am zbătut, n-am mai găsit cartea 
nicăieri, ca s-o recumpăr dar, de atunci, autorul a 
devenit pentru mine un standard de calitate în 
domeniu. Deoarece, când autori americani deveniți 
celebri pe Mapamond scriau într-una despre răpiri 
de animale, acesta oferea... fotografia Sfinxului de 
pe Marte!... 

Cartea pierdută era intitulată „OZN - o problemă 
modernă” (Ed. Junimea laşi, 1973) iar autorul se numea 
Florin Gheorghiţă. Autorul acestui volum. 

Faptul că l-am convins pe dl. Gheorghiţă să publice la 
Editura OBIECTIV îl consider nu numai o performanţă 
profesională, ci şi o realizare personală. Ca şi în 
cazurile Paul Lazăr Tonciulescu, Adrian Bucurescu sau Paul 
Ştefănescu (în ordine cronologică), autori pe care îi 
consider adevărate borne (alături de alţii) în activitatea 
mea de... cititor fruntaş. 


x 


Probabil v-au şocat deja subtitlurile de pe copertă! 
N-ați văzut conținutul, încă! 

In ce mă priveşte, mă bucură, însă, că o somitate în 
domeniu, cum este di. Florin Gheorghiță, îmi 
confirmă teoria din „SECRETELE TERREI” - vol. IV, 
aparent hazardată (caracterizare plină de bunăvoință): 
Terra a fost „mutată” de zei pentru a o transforma 
în „Planeta Vietii” (vezi tăbliţele sumeriene)!... 

Din nou pentru... Toma Necredinciosul: aceste subtitluri 
ca şi textul cărții, sunt senzaţionale şi nu senzaționaliste. 
Ele au fost acceptate, telefonic, şi de autor, pentru că 
reprezintă esenţa unei lucrări într-adevăr de senzaţie. 

Senzaţionale sunt doar informaţiile oferite de 
această lucrare, în baza unei rigurozităţi ştiinţifice 
specifice autorului. Garanţia seriozităţii acestei lucrări 
este însuşi dl. Florin Gheorghiţă, o somitate în 
domeniu, de la Bucureşti la New York! 

Pentru convingere, să reținem câteva elemente din 
biografia sa „de profil”. 

Inginer electrotehnist, dl. Florin Gheorghiţă a început 
să se ocupe de domeniul OZN încă din anii '60. Intr-atât 
de bine, încât în august 1968 era deja un specialist de 
maximă credibilitate. Astfel că, realizând celebra 
fotografie a unui OZN deasupra pădurii Baciu (Cluj- 
Napoca), de la acea dată, tehnicianul Emil Barnea a apelat 
imediat la specialistul recunoscut Florin Gheorghiţă... 

Acesta s-a implicat total în caz: prezentarea 
fotografiilor autorităţilor locale şi centrale, prezentarea la 
TVR şi în presa din ţară, conferinţe de largă audienţă etc. 

Ulterior, a făcut cazul larg cunoscut în întreaga 
lume, în reviste de mare circulaţie din Anglia, Franţa, 
Germania, Elveţia, Canada, SUA, (reluate apoi şi în alte ţări 
sau de numeroşi autori străini). 

In 1973, şi-a găsit timp să-şi publice prima carte. 
Pregătită meticulos, ani buni, „OZN - o problemă 
modernă” (chiar ea!) avea să fie prima lucrare din 


România (şi nu numai!) ce releva necesitatea abordării 
scientizate a provocatoarelor manifestări ale OZN, 
care sfidau fizica terestră. Florin Gheorghiţă trecea 
atunci în faţa multor autori americani deja celebri, 
abordând ştiinţific şi la obiect „aerodinamica luminoasă” şi 
tehnicile de zbor antigravitaţionale evidenţiate de OZN. 

Modul ştiinţific de abordare a acestui fenomen (tratat 
senzaţionalist în SUA, etc., până atunci) l-au adus în lumină 
pe autorul român. 

Cercetători din toată lumea se ofereau să 
colaboreze, apoi a fost invitat să conferenţieze la o 
serie de congrese internaţionale de profil: Bucureşti - 
1976 (?), Italia - 1977, Spania - 1979 şi chiar la Congresul 
Federaţiei Internaţionale de Astronautică, organizat în 1978 
de Academia de Ştiinţe a lugoslaviei. 

Încă din acei ani, dl. Florin Gheorghiţă a devenit o 
somitate pe plan mondial în domeniu: membru onorific 
al unor Asociaţii de cercetători din Italia şi Spania, autor de 
articole în reviste din mai multe ţări occidentale, 
nominalizat (timp de mai multe decenii!) în colectivul de 
consultanţi ai celebrei reviste londoneze „F/ying Saucers 
Review” (Revista Farfuriilor Zburătoare), patru lucrări 
traduse etc. 

Preşedintele Asociaţiei „Terra Nova” - laşi este, însă, 
prea reţinut şi nu aminteşte de faptul că a fost (este?) 
membru în conducerea unei Asociaţii de profil care 
însuma cele mai mari somităţi ale Lumii în domeniu... 
Cu greu a amintit o informaţie pe care alţii... şi-ar fi pus-o în 
piept, ca pe o decorație: are o veche legătură 
documentară cu specialiştii de la NASA, de la Secţia 
CETI. Ce este CETI veţi afla ceva mai încolo... 

În concluzie, când veţi da, în paginile următoare, de 
informaţii şocante, de-a dreptul incredibile, puteţi avea 
toată încrederea: sunt reale! Ele sunt garantate de 
seriozitatea celei mai mari somităţi în domeniu a 
României... Cărţile sale, publicate până acum, constituie 
dovada concretă: 

- OZN o problemă modernă - Ed. Junimea, laşi, 1973 


- Enigme în Galaxie - Ed. Junimea, laşi, 1983 

- Întrebările Ştiinţei - Ed. Albatros, Bucureşti, 1988 

- Temponauții galactici - Ed. Moldova, laşi, 1993 

- Straniile Inteligente invizibile. 

ediţia | - Ed. Institutul European, laşi, 1993 

ediţia a Il-a - Ed. Fides, laşi, 1996 

- Comunicări cu cealaltă lume. 

ediţia | - Ed. Big M, laşi, 1993 

ediţia a Il-a - Ed. Fides, laşi, 1996 

- Spirit şi Destin cosmic - Ed. Mold-Hermes, laşi, 1994 

- Voci din invizibil - Ed. Aldo-Press, Bucureşti, 1995 

- Lumi invizibile. 

ediţia | - Ed. Polirom, laşi, 1996 

ediţia a Il-a - Ed. Sedcom, laşi, 2002 

- O.Z.N. eterice - Ed. Polirom, laşi, 1997 

- Fenomenul Valentina - Ed. Polirom, laşi, 1997 

- Incursiuni în alte lumi - Ed. Polirom, laşi, 1999 

- Seniorii Cosmosului - Ed. Polirom, laşi, 2001 

Şi acum, pregătiţi sufleteşte, Editura OBIECTIV şi autorul 
Florin Gheorghiţă vă invită la o... călătorie pe Marte! 


24 iulie 2003 
Eugen DELCEA 


PREFAŢĂ 


Pentru Omenire, secolul XX a fost veacul celor mai 
mari descoperiri din istoria sa. Acestea au condus 
implicit la teorii ştiinţifice revoluționare (teoria 
relativităţii, teoria cuantelor, teoria codului genetic, etc), 


cât şi la spectaculare realizări tehnice - la fel de 
revoluţionare (utilizarea energiei atomice, a 
microelectronicii, a  radiotelescoapelor, a rachetelor 


cosmice inteligente, etc). 

Dar, în paralel cu impresionantele progrese ale ştiinţei şi 
tehnicii, în preocupările generale s-au reactivat şi 
numeroase mari enigme pe care gândirea umană le-a 
sesizat şi le-a tot transmis generaţiilor ulterioare, încă din 
timpuri străvechi. Printre variatele „mistere” care continuă 
să aştepte explicaţii veridice, în acest secol XX s-au 
reactivat - ca amploare şi ca interes general - două 
enigme tulburătoare. Acestea s-au „infiltrat”, treptat, 
până la cele mai înalte nivele ale gândirii şi ale 
preocupărilor acelor colectivităţi care au avut acces la 
instruire şi la informare modernă. 

Astfel, enigma ontologiei fiinţei omeneşti - ca 
structură biologică asociată cu o complexă structură 
energetică de natură spirituală - a creat un larg orizont al 
gândirii umane, cât şi al cercetărilor unui imens domeniu 
necunoscut. Treptat, poate într-un mod mai puţin cunoscut 
şi uneori cu denumiri „mascate”, au fost create 
importante centre de cercetare, care speră ca în viitor 
să ofere Omenirii elucidările mult aşteptate. In acest sens, 
iată câteva exemple semnificative: Secţia de telepatie şi 
bio-introscopie - din cadrul Asociaţiei ştiinţifice şi tehnice 
pentru aparate de măsură - la Moscova; Secţia de 
Bioinformaţii - din Comitetul ştiinţific şi tehnic pentru 
telecomunicaţii - la Moscova; Institutul de parapsihologie al 


Universităţii Harvard - în SUA; Laboratorul de 
Parapsihologie al Universităţii Duke - în SUA; Institutul 
pentru zone de frontieră ale Psihologiei - al Universităţii 
germane din Freiburg; Divizia  parapsihologică a 
Universităţii olandeze din Utrecht. Dar, în secolul XX, astfel 
de centre s-au înmulţit spectacular în întreaga lume. 

Cea de-a doua mare enigmă care a preocupat în mod 
amplu opinia publică mondială, cât şi comunitatea 
ştiinţifică internaţională a fost aceea a relaţiilor om- 
Cosmos. Aceasta a fost stimulată în mod progresiv de 
uimitoare manifestări ale unor evidente „Inteligenţe 
extraterestre”, care au consacrat „problema Obiectelor 
Zburătoare (mereu) Neidentificate” - aşa cum o definea 
savantul american prof. James McDonald - ca fiind „cea mai 
importantă problemă ştiinţifică a timpurilor noastre.” 

Şi pentru investigarea straniei „probleme OZ s-au 
format diferite organisme oficiale, cele mai importante 
funcţionând în SUA, Rusia, Franţa. Totuşi, după un timp, 
au fost desfiinţate. Ca motivații, pe de o parte a fost 
insuficienţa posibilităților actuale de cercetare 
ştiinţifică a impresionantelor manifestări demonstrate an 
de an de „trimişii unor civilizații foarte avansate”; pe de 
altă parte a fost constatarea generală a lipsei totale de 
intenţii agresive la adresa Omenirii terestre. 

De-a lungul deceniilor trecute a rămas în funcţiune doar 
organismul internaţional SETI - de „Căutare a Inteligenţei 
Extraterestre” -, susţinut de Agenţia americană NASA şi de 
astronomii marilor radiotelescoape din lume. 

Dar, nemulţumiţi de acţiunile limitative ale autorităţilor 
din ţările dezvoltate. peste o sută de savanţi se reunesc 
periodic în cadrul unui „Colegiu Invizibil”, pentru a 
discerne fondul faptic şi orizontul ştiinţific al acestei imense 
probleme. Membrii acestui grup au considerat mereu că 
„prezența OZN” în spaţiul planetar a avut încă din 
trecut un scop fundamental: stimularea continuă, 
dar cu discreţie, a ascendenţei gândirii şi a 
realizărilor Omenirii terestre! 


n 


Treptat, mulţi oameni de ştiinţă au acceptat acest punct 
de vedere, fapt demonstrat şi de acel simpozion al unor 
somităţi ştiinţifice din diverse ţări - organizat la Roma, în 
anul 1984 -, care a recunoscut deschis necesitatea 
abordării docte a unei „Științe a fantasticului”. 

Prin conţinutul său informaţional întru totul 
veridic, această carte, neavând conexiuni cu domeniul 
literaturii imaginative „ştiinţifico-fantastice”, se doreşte a 
fi o susţinere sintetică a acţiunilor, la fel de captivante, 
prin care „Știința fantasticului” a făcut noi paşi în 
elucidarea marii enigme a manifestărilor Inteligenţelor 
Cosmice. 


Autorul 


Capitolul | 


FOARTE STRANIU... DAR ADEVĂRAT! 


Dacă ne imaginăm civilizații substanţial mai 
avansate decât cea a noastră, poate că acestea 
au descoperit noi legi posibile ale Fizicii, pe care 
noi le-am putea presupune doar foarte vag... 
Intotdeauna va exista posibilitatea existenței 
unor legi ale Fizicii încă nedescoperite. Am greşi 
dacă, în gândirea noastră, nu am tine cont de 
această posibilitate. 


Carl SAGAN 
(Communication with Extraterrestrial Intelligence) 


România - o ţară de clarvăzători!? 


Cum aţi reacţiona dacă un copil, care nu are încă opt ani 
şi acum învaţă să scrie, s-ar uita la dvs. şi v-ar descrie prin 
cuvinte şi comparații improvizate toate organele interne şi 
v-ar spune chiar că unul anume vă este afectat? Dar şi mai 
mult, uitându-se cu atenţie, v-ar informa că în sângele dvs. 
vede nişte fiinţe mici de tot, dintre care unele sunt „rele” şi 
trebuie să le alungaţi! V-aţi mira, desigur, dar apoi poate 
aţi gândi că a văzut toate acestea într-o carte şi vi le repetă 
acum ca un actor care îşi joacă bine rolul... Însă nici n-aţi 
formulat bine acest gând în sinea dvs. şi iată că vă şi dă 
replica: „De ce gândiţi aşa despre mine, căci aşa cum le 
văd bine pe toate acestea, vă văd şi gândul! Din luminile şi 
culorile pe care le aveți şi în jurul trupului văd chiar mai 
mult, dar nu vă mai spun nimic, căci nu mă credeți!” 

Intregul dialog şi faptele respective nu sunt ficțiuni 
imaginate, fiindcă micul „clarvăzător”, slăbuţ la trup şi cu 
ochii mari, există în carne şi oase în oraşul german 


Offenbach; se numeşte Dominik Binder şi este cel de-al 
doilea copil al unei familii plecate cu ani în urmă din 
ţara noastră. Şi, deşi capacităţile sale sunt tot mai 
„stranii”, percepțiile sale „extrasenzoriale” dezvoltându-i-se 
tot mai mult, tot ceea ce „vede” el cu „cel de-al 
treilea ochi” s-a verificat în bună parte că este 
adevărat! 

În fapt, manifestările „clarvederii” demonstrate de 
anumiţi oameni nu sunt o noutate, ba sunt chiar foarte 
vechi, regăsindu-le şi în mitologii. Neputând fi însă 
investigate ştiinţific (având la bază energii şi materii 
„invizibile” total necunoscute) şi deranjând chiar foarte 
mult prin puterea „citirii gândurilor”, fenomenele şi înseşi 
persoanele respective au tot fost desconsiderate. Abia în 
secolul XX li s-a acordat o atenţie sporită, unii clarvăzători 
fiind studiaţi în centre de cercetare (dar fără rezultate 
notabile), alţii fiind antrenați în activităţi mai mult sau mai 
puţin oneste, iar cei mai mulţi căutând să-şi ajute semenii 
în mod direct. 

Dar literatura parapsihologiei moderne evidenţiază faptul 
că, în cursul secolului XX, în lume s-au înmulţit persoanele 
„Clarvăzătoare”, despre aptitudinile uimitoare ale unora 
dintre acestea scriindu-se cărţi întregi. Pe această linie, 
poate că, pentru cititorii din ţara noastră, este interesant 
un amănunt mai puţin cunoscut: în România, în ultimele 
decenii ale veacului trecut, numărul persoanelor cu 
astfel de capacităţi deosebite a crescut mai mult 
decât în alte ţări europene.! Mare parte dintre acestea, 
uimite şi ele însele de tulburătoarele viziuni survenite fără 
să ştie „cum” şi „de ce”, au preferat totuşi să nu le 
manifeste în public. Personal, m-am convins de atare 
aspecte, cunoscând, numai în municipiul laşi, opt 
clarvăzătoare care, în ultimul deceniu al veacului trecut, 
şi-au descoperit şi apoi şi-au extins captivante facultăţi de 
vizionare a unei „alte realităţi” - invizibilă pentru marea 


N. edit.: Acest fenomen a fost prevăzut, încă din 1922, de indianul Sadhu 
Sundhar Singh! Amănunte de senzaţie în „SECRETELE TERREI - Istoria începe în 
Carpaţi” - vol. II. 


majoritate a oamenilor. Şi spun „captivante”, întrucât 
oricine este fascinat de descrierile unei „alte lumi”, pe care 
ni le oferă cu totală sinceritate cei care şi-au deblocat şi alţi 
senzori existenţi în fiinţa umană: acea „lume nevăzută” 
care, în fapt, este însăşi un orizont al existenţei noastre! 


Fotografiile conţin şi... gândurile 


Studiind pe parcursul a doi ani o persoană de acest fel? şi 
asistând la dezvoltarea potenţelor sale remarcabile, cât şi 
la verificări paralele ale spuselor sale - efectuate de 
specialişti din mai multe domenii -, am putut aprecia 
importanţa acestei „metode noi” de extindere a 
cunoaşterii. Dar chiar mai mult: analizând şi cu alte 
persoane „dotate” felul în care şi-au extins uimitoarele lor 
capacităţi, am putut constata realitatea unei afirmaţii 
provocatoare a  „iniţiaţilor”: facultăţile stranii ale 
„clarvederii” le avem latente: cu toţii, în părţile încă 
necunoscute ale fiinţei noastre! Depinde de fiecare 
dintre noi ca să le creăm condiţiile de „trezire” şi 
apoi să le dezvoltăm prin „antrenamente” specifice. 

Un bun exemplu colectiv în acest sens, a fost prezentat 
repetat publicului nostru de unele publicaţii şi posturi de 
televiziune: doi profesori din municipiul laşi au selectat, din 
cadrul unor clase de liceu, o serie de eleve cu evidente 
aptitudini latente.  Dezvoltându-le treptat  potenţele 
„somnolente”, au format un întreg grup de clarvăzătoare, 
cu reale calităţi de vizionare. Faptul l-am prezentat şi 
personal într-un alt cadru“, întrucât la diverse analize 
documentare, tinerele mi-au relevat multe informaţii foarte 
interesante, percepute doar extrasenzorial. 


2 Gheorghiţă, F.: „Fenomenul Valentina” - Polirom, laşi, 1997. 

3 Leadbeater, C.W. „L'autre coté de la mort” - Adyar, Paris, ediţia a 7-a, 
2001. 

* Gheorghiţă, F.: „Seniorii Cosmosului”- Polirom, laşi, 2001. 


Unul dintre fenomenele real captivante dezvăluite de 
clarvăzătorii mai exersaţi este un fapt cu totul ignorat de 
profesionişti şi de diverşi specialişti, cât şi de milioanele de 
fotoamatori din întreaga lume: pozele care se fac uneia sau 
mai multor persoane nu redau numai imaginile acestora şi 
ale cadrului ambiant (prin impresionarea clişeelor de 
radiaţiile luminoase reflectate din spaţiul vizat). 
Substanțele chimice ale clişeelor mai preiau „ceva” în plus: 
peliculele fotosensibile înregistrează - dar holografic 
(!) - şi radiaţiile „energiilor-gând” ale fiecărei 
persoane în parte! Or, aici intervine şi un alt aspect, 
adesea fascinant, al straniilor capacităţi ale clarvăzătorilor: 
aceştia „pot citi” în orice fotografie conţinutul 
informaţional al „undelor-gând” radiate? de cei 
fotografiaţi, întrucât şi acestea au impresionat 
clişeele, simultan cu radiaţiile luminoase! „Citind” 
gândurile preluate în mod neştiut de filmele fotografice, 
dincolo de zâmbetul protocolar afişat adesea de cei 
„pozaţi”, orice clarvăzător exersat regăseşte adevăratul 
„chip” al acestora. Chiar dacă faţa zâmbeşte, în gândurile 
intime ale oamenilor pot exista, în acelaşi timp, cele mai 
ascunse suferinţe, intenţii sau idei pe care stratul extrem 
de fin al substanţelor sensibile le înregistrează doar 
aparent „miraculos”. 

Dar această incursiune în insolitul domeniu al clarvederii 
nu constituie totuşi subiectul cărţii de faţă. Ea se constituie 
doar într-o informare prealabilă pentru o conexiune faptică 
şi mai fascinantă. 


„Globurile” invizibile erau... fiinţe 
extraterestre 


Studiind de mai multe decenii tulburătoarea problemă a 
„prezenţei extraterestre” în spaţiul planetar - problemă 


5 Powell, A.E.: „Le corps mental”- Adyar, Paris, 1993. 


care a devenit, în cea de-a doua jumătate a secolului XX, 
una dintre cele mai mari enigme contemporane -, am 
beneficiat mereu de un fapt anume: începând cu primirea 
filmului expus în august 1968 de Emil Barnea asupra unui 
OZN întru totul real (coborât mult deasupra pădurii Baciu, 
de lângă municipiul Cluj-Napoca), în decursul anilor am 
tot primit zeci, sute de documente fotografice 
stranii! Acestea îmi erau transmise de cei mai diferiţi 
fotografi amatori - şi unii chiar profesionişti -, din cele mai 
diverse locuri din ţara noastră, şi chiar din străinătate, 
sesizaţi de neînţelesele prezenţe aeriene surprinse de 
clişee.! 

Stranietatea conţinutului multor poze ridică adesea 
probleme de o complexitate mai greu de descifrat. Şi astfel, 
la un moment dat, am apelat şi la „citirea” unor documente 
fotografice de clarvăzători mai bine formaţi. Surprizele 
oferite pe această cale au fost într-adevăr remarcabile. 

Din suita imaginilor mai stranii, analizate în comun cu 
persoane clarvăzătoare (dar în mod separat cu fiecare, 
pentru o mai bună discernere a realului), am selectat două 
imagini cu caracter de unicat chiar pe plan mondial, 
care sunt poate cele mai sugestive. 

Prima fotografie (fig.1) a fost obţinută, în anii '70 ai 
veacului trecut, de biologul clujean Al. Sift - acel pionier 
naţional al înregistrărilor fotografice de fiinţe aparţinând 
„altor lumi”.% Clişeul respectiv îl expusese pe dealurile 
luncii râului Someş (la vest de municipiul Cluj-Napoca) 
oarecum la întâmplare, căci de fapt nu văzuse nimic 
deosebit. La copierea filmului a rămas însă total surprins: 
clişeul înregistrase prezenţa în aer a trei entităţi 
globulare, puternic radiante. Acestea staţionau în 


€ Gheorghiţă, F.: „Lumi invizibile”- Sedcom, laşi, ediţia a 2-a, 2002. 

7 N. E.D.: Un subiect al unor asemenea fotografii este şi Lavinia Tatomir, 
„fata care aduce ploaia”: o rachetă de tenis care... îi măreşte faţa sau o stranie 
figură „din neant”, care o „supraveghează”. Mai mult, chiar şi fratele său vitreg 
era „urmărit” de „fenomene globulare” ce impresionau filmul fotografic în 
forme stranii, „tip Picasso”... Toate acestea le-am publicat în revista „69 
Paranormal”, în 1995. 

3 Gheorghiţă, F.: „OZN eterice”-Polirom, laşi, 1997. 


momentele respective în interiorul unei ciudate forme 
ovoidale alungite, care, deşi total transparentă, era 
totuşi constituită din „ceva” mai dens decât aerul, fiind mai 
întunecată. 

Expertul japonez  Masaosni Watanabe (profesor de 
tehnică fotografică la Universitatea Tohoku din Yamagata) - 
pe care l-am consultat mai târziu -, mi-a confirmat 
autenticitatea acestui document fotografic (fapt de care 
eram, de altfel, cu totul sigur), cât şi importanţa 
conţinutului său inedit. Deşi a circulat şi a fotografiat în 
multe ţări din lume şi era de decenii în relaţii cu foarte 
multe cercuri fotografice, până atunci nu mai văzuse o 
asemenea imagine... 

Tot primind şi adunând documente fotografice insolite, 
prin bogata colecţie formată am putut să demonstrez, în 
primii ani ai deceniului '90, că astfel de entităţi 
globulare” radiante sunt în realitate „fiinţe” care au 
comportamente inteligente! Dar la fotografia respectivă 
părându-mi-se ciudată, strânsa apropiere a entităţilor, cât 
şi „ascunderea” lor într-un înveliş mai întunecat dar 
transparent, doream să ştiu mai multe detalii. 

După un număr de ani, am supus şi această imagine 
cercetării extrasenzoriale, consultând persoane 
clarvăzătoare. „Citirile” lor separate mi-au oferit explicaţii 
identice, cu adevărat fascinante: cele trei „forme” 
globulare radiante erau nişte fiinţe foarte 
inteligente, care nu aparțineau însă nici unui regn 
terestru; acestea erau venite de „foarte departe”, din 
spaţiu! În intensa lor emanaţie (totuşi invizibilă) a fost 
resimţită - de fiecare persoană în parte - o bunătate 
extraordinară! Dar mai mult decât atât, „intrând în 
gândirea” acelor fiinţe minunate dar fără trup din carne, s-a 
citit o intenţie fermă: acele entităţi venite din Cosmos au 
intrat în spaţiul terestru cu hotărârea de a-i ajuta pe 
oamenii pământeni să evolueze mai repede! 


? Gheorghiţă. F.: „Straniile inteligențe invizibile”- ediţia a Il-a, Fides, laşi, 
1996. 


Aşadar, iată un document cu totul real, care a fost 
„oferit” ca să confirme ceea ce o bună parte a exobiologilor 
şi a ozenologilor, precum şi a literaturii SF au presupus în 
ultimele decenii: extratereştrii doresc efectiv să ne ajute şi 
să ne stimuleze totodată, pe noi oamenii acestei planete, 
ca să progresăm mai activ spre un nivel mult superior, 
realizat în fapt de numeroase alte „omeniri” existente în 
Galaxie! 

Dar strania înregistrare fotografică mai conţine şi un 
altfel de insolit: masa transparentă, dar mai întunecată, 
a ovoidului aerian care proteja entităţile aflate în interior 
a fost percepută ca fiind însăşi „nava” cu care acestea 
veniseră din depărtări spaţiale! Evident, era constituită 
dintr-o „altă materie”, lipsită de greutate şi deci de inerție, 
capabilă astfel să permită viteze de deplasare 
fantastice. 

lată, deci, „secretul” călătoriile galactice! Imensele 
distanţe interstelare nu vor putea fi parcurse nicicând de 
nave cosmice metalice de tipul celor concepute de 
specialiştii pământeni pentru epopeile spaţiale, care, la 
plecare, ar trebui să aibă greutăţi de zeci de mii de tone... 
Trebuie descoperite mai întâi alte feluri de materie şi de 
energii, dirijate în baza altor legi fizice, astfel cum ne 
demonstrează acest document fotografic şi cum intuia 
însuşi acel savant american citat în motto-ul acestui 
capitol... Fotografia face parte şi ea dintr-o imensă „lecţie” 
oferită de „Inteligenţele extraterestre” - în primul rând prin 
intermediul OZN-urilor -, lecţie pe care savanții Pământului 
abia au început să o înveţe, dar care va trebui înţeleasă şi 
apoi transpusă în practică de întreaga omenire terestră. 


De la marginea Galaxiei... pe Valea Cernei 


Dar inedita înregistrare prezentată mai sus nu e singura 
„probă materială” în acest sens. Un alt document unicat, 


obţinut de un alt fotograf amator mai sensibil, un deceniu 
mai târziu, oferă nu numai o aceeaşi impresionantă 
demonstrare ştiinţifico-tehnică, ci şi o anumită precizare 
din domeniul fantasticului! 

Făcând, în august 1982, o excursie pe „sălbatica” vale 
a Cernei, în munţii Banatului, inginerul lon Chelaru (din 
Câmpina) a expus multe clişee, impresionat de frumuseţea 
peisajelor. Revenit acasă, a avut şi el parte de surprize la 
copierea filmului. Dintre acestea, cea mai de neînțeles era 
înregistrarea pe cer a unei prezenţe extrem de stranii, pe 
care nici el şi nici altcineva din grup nu o remarcase. 
Neavând însă nimic comun cu pozele OZN-urilor din 
literatură şi neputând găsi vreo explicaţie pentru ciudatul 
„fenomen aerian”, nu s-a mai ocupat de imaginea 
respectivă. După mai bine de un deceniu, văzând ilustrările 
cărţilor mele, prin care ofeream explicaţii pentru 
înregistrări insolite oarecum asemănătoare, mi-a transmis 
spre analizare şi clişeul ciudatului „fenomen aerian”. 

Desigur că o investigare doar vizuală a straniei 
înregistrări (fig.2) poate oferi doar explicaţii limitate, 
întrucât prezenţa nevăzută de pe cer este constituită din 
elemente total neobişnuite pentru cunoaşterile noastre şi 
pentru însăşi logica ştiinţifică: un inel lat şi mult alungit, 
fără margini precise, compus dintr-o materie roşcată 
care difuzează cu uşurinţă în jur, conţinea în interior 
un grup de entităţi radiante care staţionau 
apropiate, într-un acelaşi plan orizontal (!?) Dacă, prin 
comparații cu numeroase documente fotografice, personal 
am recunoscut cu uşurinţă prezenţa unor entităţi 
inteligente în cadrul respectiv, structura fizică şi aspectul 
„negeometric” al inelului roşiatec m-a intrigat în mod 
deosebit. După consultarea obişnuită a unor specialişti, am 
apelat şi la persoane clarvăzătoare. 

Percepţiile separate ale acestora au fost ca fond 
aceleaşi, dar cu nuanţările unui fantastic care nici lor nu le 
venea să-l creadă: inelul roşiatic era de fapt rebordul 
unei nave spaţiale de formă rotundă, dar... fără 
contururi nete şi stabile... Acel rebord era constituit 


dintr-o altă materie decât corpul mai înalt al navei, care nu 
era însă numai invizibil ochiului uman: materia corpului 
avea o frecvenţă vibratorie într-atât de ridicată, 
încât nici substanţele chimice ale clişeului nu au mai 
reacţionat... Totuşi, fiecare persoană clarvăzătoare 
„simţea” vibrația şi deci” existenţa acelui corp compact al 
navei. Aşadar, un OZN adevărat dar de o invizibilitate mult 
mai complexă! Fără un astfel de document doveditor ar 
putea crede lumea relatări de acest fel? 

La investigarea interiorului navei, răspunsurile au fost de 
asemenea şocante: într-adevăr, în „obiectul” invizibil se 
afla un grup de fiinţe: acestea erau foarte, foarte 
inteligente şi s-au lăsat anume fotografiate, pentru a 
oferi o înregistrare unică a prezenţei lor în spaţiul terestru. 
Prin „intrarea în gândul” lor, s-a aflat un fapt care 
depăşeşte orice imaginare obişnuită: fiinţele respective 
erau venite dintr-un sistem solar foarte îndepărtat, 
aflat la periferia Galaxiei noastre!” Dar, spre deosebire 
de entităţile fotografiate în lunca Someşului, acestea nu 
doreau să aibă nici un contact cu oamenii 
pământeni! intenționau doar să studieze planeta 
noastră „de sus”, afirmând că dispun de posibilităţi 
proprii pentru aflarea directă a oricărui element sau factor 
local specific - inclusiv intimităţile organice, mentale şi 
spirituale ale oricărei fiinţe terestre... Desigur că pentru 
noi, „cei de jos”, e tulburător să aflăm astfel de lucruri, 
dacă le mai şi comparăm cu nivelul actual al cunoaşterilor 
şi al posibilităţilor de care dispunem noi, oamenii planetei 
Terra. 

Privind astfel de înregistrări fotografice stranii, ne aflăm 
evident în faţa unor documente care ne demonstrează 


1 Astronomii au clasificat populaţia stelară a Galaxiei noastre (de cca 300 
miliarde de stele) în două categorii: 

- categoria |: stele mai tinere. 

- categoria II: stele mai bătrâne. Acestea sunt situate atât în zona discului 
central, cât şi la periferie, în haloul galactic. Sistemele solare „mai bătrâne” pot 
fi desigur „leagănul” unor civilizaţii extrem de evoluate acum. 

Persoanele care au „citit” originea navei respective neavând nici o cultură 
astronomică, informaţia lor apare deci veridică şi sub aspectul doct al 
problemei. 


existenţa altor feluri de materie, a altor forme de energie, a 
unui alt „prototip cosmic” al fiinţelor inteligente - al căror 
corp este doar un glob radiant, constituit dintr-o materie 
invizibilă dar extrem de potentă, capabilă să gândească, să 
emită idei şi să activeze energii ce permit zboruri cosmice 
la viteze fantastice! 

Pe această linie a unor tulburătoare evidențe obţinute în 
spaţiul ţării noastre, care vin şi ele să stimuleze 
reconsiderări atât ale cunoaşterilor ştiinţifice fundamentale, 
cât şi a însăşi a modului nostru obişnuit de a gândi, se 
înscrie şi o videocasetă realizată în S.U.A. Conţinutul 
său are, de asemenea, o mare valoare documentară, 
întrucât redă înregistrări extrem de stranii obţinute 
de astronauți americani în timpul unor misiuni NASA. 


OZN-uri de 5,5 km studiază Omenirea 


Porțiunea care mi-a fost oferită pentru vizionare 
provenea parcă dintr-o lume a fantasticului şi totuşi 
realitatea ei era totală... În fapt, pe micul ecran, mi s-a 
derulat filmarea, de către echipajul unei navete spaţiale, a 
lansării unui satelit sferic, la înălţimea de 560 km faţă de 
solul terestru. Ca detaliu mai deosebit, acesta era echipat 
şi cu un cablu colector de particule ionizate, având rolul de 
a deveni sursa sa permanentă de energie. Lungimea 
acestui cablu era de 12 mile [22,3 km (!)]. 

Lansarea respectivă - codificată sub indicativul STS-75 - 
a avut loc în februarie 1996 şi a fost filmată atât în 
spectrul vizual normal, cât şi printr-o videocameră specială, 
construită pentru spectrul ultraviolet. Datorită acestei 
videocamere, specialiştii de la NASA au avut şi ei parte de o 
surpriză uluitoare: numai în ultraviolet au fost 
înregistrate deplasări repetate, la viteze nu prea 
mari, ale unor „obiecte” imense, perfect rotunde, cu 


un profil mult aplatizat. Diametrele acestora variau între 
3,5 şi 5,5 km! 

Măsurarea dimensiunilor respective a fost posibilă prin 
faptul că acei „giganţi” invizibili pentru ochiul uman, se 
deplasau prin spatele cablului, atunci când satelitul 
rămăsese în urma navetei spaţiale - la cca. 150 km. 

Straniile „obiecte” spaţiale, care impresionau pelicula 
numai prin anumite radiaţii ultraviolete (proprii sau 
reflectate din componenta solară?) nu erau doar simple 
„forme rotunde”. Acestea aveau pe suprafaţa lor diverse 
detalii radiale şi, în câteva cazuri, un anumit intrând 
dreptunghiular în partea posterioară a rebordului... 

Există oare vreun hotar între realul, încă necunoscut de 
noi, şi fantastic? 

Poate că acel „corp gol” - nevăzut, dar perceput - al 
OZN-ului galactic surprins de clişeul expus de inginerul |. 
Chelaru în Munţii Banatului ar fi fost înregistrat şi el dacă ar 
fi fost filmat în ultraviolet... 


„Resursele adormite” ale Omului 


lată deci că, treptat, în întreaga lume se multiplică 
variate înregistrări documentare, total obiective, care, prin 
importanţa lor ştiinţifică, ne apropie de orizonturi ale 
cunoaşterii ce ni se par încă fantastice, dar la care şi noi, 
pământenii, va trebui să ajungem. „Metaștiinţa ”, despre 
care savanții ne vorbesc! tot mai mult, este în fapt o 
„realitate cosmică” şi prezenţa OZN în spaţiul terestru 
are tocmai rolul de a ne atrage prin variate demonstraţii 
către această „metarealitate”! 

Dar nu numai prin remarcabilele capacităţi ale clarvederii 
s-au obţinut captivantele dovezi privind reala vizitare a 
Pământului de trimişi cosmici - binevoitori sau indiferenți - 
care stăpânesc şi alte legităţi fizice naturale, încă 


11 Guitton, J.: „Dieu et la Science”- Ed. Grosset et Fasquelle, Paris, 1991. 


necunoscute de Omenirea terestră. În fapt, în intimitatea 
fiinţei umane mai există şi alte resurse „adormite” 
prin care se pot obţine, totuşi, informaţii remarcabile; dar, 
chiar mai mult, în unele cazuri se pot obţine şi 
comunicări directe cu diferiţi „soli extratereştri”, 
atunci când aceştia doresc acest lucru. 

O astfel de resursă, folosită de altfel încă din timpuri 
străvechi de oameni, care şi-au descoperit-o şi şi-au 
dezvoltat-o, este telepatia - transmiterea la distanţă a 
gândurilor. Deşi se ştie acum prea bine că o avem de 
asemenea cu toţii, în stare latentă, desigur că şi la aceasta 
există condiţionări. Dar atare aptitudini pot fi extinse prin 
antrenamente specifice, care trebuie să fie însoţite de 
cunoaşterea şi înţelegerea complexităţii propriei noastre 
fiinţe. Şi astfel de cunoaşteri sunt cu atât mai necesare, cu 
cât telepatia se poate obţine, în primul rând, la nivelul 
„planului astral” (cea uzuală), dar există şi forma ei 
superioară! - la nivelul „planului mental”. Uneori - mai rar 
- se obţine şi o formă mai perfecționată - la nivelul 
„planului budhic”. Or, fiind folosită şi această resursă 
intimă, de către persoane cu aptitudini şi antrenament, în 
diferite locuri din lume s-au obţinut comunicări ce dezvăluie 
şi alte conexiuni cu fiinţe extraterestre! 


Telepatie din Galaxie 


În plină vară a anului 1990 s-a difuzat o ştire din 
Taşkent - capitala Uzbekistanului -, care frizează irealul. 
Timp de mai bine de o lună, Klara Malikova - de la un 
institut de proiectare din oraş - ar fi desenat diferite 
scene ciudate şi semne cu totul necunoscute, care i- 
ar fi fost transmise telepatic de către o ființă 
extraterestră având numele Kovespol. Inşiruirea de 
semne apărând ca o scriere, i-a determinat pe colegii care 


12 Gheorghiţă, F.: „Seniorii Cosmosului”- Polirom, laşi, 2001. 


lucrează la calculatorul electronic să încerce o descifrare a 
textelor prezentate de Klara. După o muncă deloc uşoară, 
impunându-se extrem de multe încercări de interpretare 
grafică şi logică a cuvintelor respective, programatorii de la 
calculatorul institutului au comunicat că ar fi reuşit să 
interpreteze conţinutul mesajelor stranii. Din cele afirmate 
de specialiştii schemelor logice, extraterestrul Kovespol 
ar fi sosit de pe planeta Puatoston - care ar fi situată 
faţă de Terra la o distanţă de 27 801 ani-lumină! Acesta 
şi-ar fi exprimat intenţia de a-i ajuta pe oamenii 
pământeni... 

Ştirea respectivă ar putea să fie doar o fantezie bine 
regizată sau a fost un fapt real? Aceasta fiind difuzată 
totuşi de organisme cu caracter oficial, ar însemna că 
ipoteza ficţiunii s-ar elimina... Şi, atunci, dacă această 
comunicare este reală, ar rezulta că evenimentele 
succedate timp de peste o lună, cât şi fenomenele conexe, 
ar fi - pentru modul nostru cotidian de a gândi -, pe drept 
cuvânt, din domeniul fantasticului! 

Este foarte adevărat că, în diferite cărţi care susţin mai 
puţin cunoscutul tărâm al parapsihologiei, s-au relatat 
numeroase cazuri ale unor persoane care scriu şi chiar 
schiţează!* ceea ce li se „dictează” de către entităţi ce ar fi 
din „lumea de dincolo”. Dar până acum, nici una dintre 
entităţile respective, care ar fi părăsit prin moarte viaţa 
materială ce o ducem cu toţii, nu ar fi afirmat vreodată că 
ar fi un „extraterestru”. 


13 Scrierea automată sau psihografia este un fenomen cunoscut de foarte 
mult timp, dar abia spre sfârşitul secolului XIX s-au efectuat primele tentative 
de studiere ştiinţifică a acestei manifestări parapsihice. Cel mai cunoscut caz 
cercetat la vremea respectivă a fost cel al d-nei Piper (din Boston SUA), 
experimentele efectuate de unii oameni de ştiinţă, în mod controlat, au condus 
la publicarea unor interesante lucrări de cercetare în ceea ce priveşte 
„inducerea telepatică a unor imagini, exemplificări reuşite au fost oferite în 
Franţa, în a doua parte a veacului trecut, de către ing. Rene Warcollier - 
preşedintele Institutului Internaţional de Metapsihică. În anii '50, acesta a 
organizat experimente repetate de redare prin desen a unor imagini „emise 
telepatic” din alte încăperi. Este interesant de remarcat faptul că cei care 
desenau nu au fost antrenați în prealabil. 


Autorii cărţilor erau extratereştri! 


Poate că unul dintre cele mai reprezentative exemple de 
acest fel a fost brazilianul Chico Xavier. care în decurs 
de 42 ani a scris şi apoi a publicat un număr de 126 de 
cărți’ „dictate”. Deşi studiile sale au rămas la un nivel cu 
totul inferior, iar viaţa profesională şi-a început-o ca ucenic 
şi apoi ca muncitor - pentru a ajunge în final un mic 
funcţionar -, cărţile sale au relevat mereu un nivel cultural 
foarte înalt. A scris astfel romane istorice şi contemporane, 
poeme, povestiri pentru copii, tratate ştiinţifice sau tratate 
de teologie, cât şi de filozofie. Calitatea deosebită a 
textelor respective a făcut ca acestea să se vândă în peste 
trei milioane de exemplare, iar un număr de 23 de cărţi 
au fost traduse în limbile engleză, franceză, spaniolă şi 
japoneză. 

Intrebat cum de era în stare să scrie atât de repede (cam 
trei cărţi pe an) texte atât de profunde şi de variate, Chico 
Xavier răspundea de fiecare dată că în stare normală nu 
înţelegea nimic din conţinutul cărţilor care i-au fost 
dictate, autorii adevăraţi fiind - după spusele lui - 
câteva zeci de personalităţi culturale decedate. El se 
explica astfel: „Când fac scriere automată, eu îl văd, îl aud 
şi îl simt pe spiritul desincarnat care lucrează prin 
intermediul brațului meu; adeseori am recunoscut 
prezența celui care îmi dicta, fără a înțelege însă nimic din 
subiectul pe care îl trata.” 

Exemple la fel de semnificative au mai fost menţionate în 
literatura parapsihologiei, cu citarea unor manifestări 
similare şi la alte persoane din diferite ţări şi respectiv din 
alte continente. Dar entităţile care dictau s-au recomandat 
de fiecare dată ca foşti locuitori ai Pământului şi nicidecum 
ca fiind veniţi din alte părţi ale Spaţiului... 

În cazul Klarei Malikova, situaţia pare a fi într-adevăr 
diferită. Entitatea care îi transmitea imaginile şi semnele să 


14 Guy I. Playfar: Le pouvoirde l'invisible. Ed Calmann, Paris, 1976. 


fi fost oare terestră, pretându-se însă la ficţiunea sosirii din 
altă parte a Cerului şi a inventării unei limbi şi a unei scrieri 
necunoscute? Aceasta ipoteză pare totuşi puţin probabilă: 
imaginile „nonterestre” desenate de Klara cât şi textele 
scrise cu semne neştiute pe Pământ, care au putut fi 
introduse într-o schemă logică numai după numeroase 
încercări la calculator, vin să evidenţieze parcă o altă 
origine... De fapt, detaliile succesiunii de evenimente de la 
Taşkent sunt mult mai apropiate de anumite relatări 
similare, care au sugerat un acelaşi aspect „fantastic”, 
survenit şi în alte părţi ale globului. Dar chiar mai mult, 
acestea par a se asocia în mod direct şi cu stranii 
întâmplări ale unor persoane care au devenit „eroi fără 
voie”, atunci când s-au întâlnit cu fiinţe care nu făceau 
parte din lumea pământenilor. 


Creatorii Omului - la 1 000 ani-lumină? 


Numeroase ziare pariziene şi din alte oraşe ale Franţei au 
difuzat, în zilele de 19 şi 20 februarie 1967, o ştire de 
senzaţie transmisă din capitala Mexicului. Conform 
relatărilor publicate, biologul mexican A.A. Amath ar fi 
primit un text foarte ciudat, semnat de un personaj 
care se numea Kan Lau Tsu Ka. Din conținut, rezulta că 
acesta ar fi sosit de pe un corp ceresc aparținând unui alt 
sistem solar, aflat la 16 000 ani-lumină față de Terra. 
Locuitori ai planetei respective ar veni pe globul nostru - pe 
care l-au numit „Iliush” (cel foarte înverzit)! - încă de 
acum 700 000 ani! Dar aceştia cunoşteau faptul că ființe 
evoluate de pe o altă planetă - care s-ar afla la o 
distanță de numai 1 000 ani-lumină faţă de Pământ -, ar 
fi vizitat şi ele mereu Terra, cu foarte mult timp înainte, 


'5 N. edit.: De remarcat un fapt semnificativ din mitologia antică. Saturn, 
Zalmoxe, Ra(m), Marduk era numit, de pelasgi, greci sau fenicieni, ILL sau EL, 
cu sens de Dumnezeu, Domn al Pământului. De unde: Illoas (Troia), Illyria sau 
poporul el-amiţilor. 


şi anume de acum vreo 20 milioane ani. „Vecinii” mai 
apropiaţi şi-ar fi întrerupt însă vizitele pe la începutul 
neoliticului... 

Astfel de ştiri succinte, care nu oferă detalii şi probe 
evidente, ridică totuşi anumite îndoieli. Dar un caz 
asemănător, ce pare a fi susţinut cu dovezi materiale mai 
convingătoare, a fost stimulat spre publicare de însăşi 
relatarea de mai sus. În urma solicitării exprese a 
ozenologului francez René Fouéré (care a publicat în 
reluare cazul respectiv, în revista Phénomènes Spatiaux), 
profesorul dr. Benito Reyna (de la Universitatea Del 
Salvador - din capitala Argentinei) a luat legătura cu un 
localnic ce afirma că ar fi învăţat un „limbaj cosmic”. 

Spre surprinderea profesorului, vizitându-l acasă pe cel 
care ştia „o limbă extraterestră”, a găsit la acesta 12 
volume scrise cu un alfabet nemaivăzut, ale cărui 
litere le numea „varculeți”. Modul în care E. Zagorski a 
învăţat limba şi scrierea respectivă îl avea descris într-un 
manuscris!* pe care urma să-l editeze. 

În urma vizitei, profesorul B. Reyna a obţinut un extras 
dintr-un text scris de „El”, text ce conţinea şi 
ideograme (fig. 3). De asemenea a obţinut şi o prezentare 
comparativă a ciudatului alfabet (fig. 4). 

Pentru a se edifica asupra vericidităţii spuselor şi 
probelor prezentate de localnicul argentinian, profesorul 
având impresia că ar exista o asemănare a „varculeţilor” 
cu semnele unui alfabet asiatic, a trimis „probele” 
respective spre consultarea specialiştilor londonezi de la 
„British Museum”. 

Răspunsul primit” a fost următorul: „Vă mulțumesc 
pentru scrisoarea Dvs. din 24 octombrie referitoare la o 
scriere cosmică, a cărei exemplificare ne-ati trimis-o. Am 
consultat Departamentul de Antichităţi Asiatice, de la care 
ni s-a spus că această scriere nu este sumeriană şi 


16 Titlul cărţii era: Yo viajé en un Plato Volador. 
17 Ozenologul R. Fouéré a publicat în revista Phénomènes Spatiaux şi 
relatarea profesorului B. Reyna precum şi răspunsul specialiştilor englezi. 


nici o altă scriere despre care să se fi avut 
cunoştinţă. - /.L. Wood” 


Zeii ne dau semne 


Dar dacă specialiştii acestui Departament nu au putut 
identifica scrierea respectivă şi nici nu au găsit vreo 
asemănare cu alte semne alfabetice terestre, din alte 
continente au survenit mostre foarte ciudate ale unor 
scrieri asemănătoare. 

În anii 1956-1957, francezul Henri Lhote a organizat o 
expediţie arheologică în dezolantele masive stâncoase 
Tassili-n-Asdjer din nord-estul lanţului muntos Hoggar, 
care apără o parte din sudul Algeriei de nisipurile deşertului 
Sahara. După cum se exprima în cartea sa scrisă ulterior', 
acolo, cercetătorii s-au „pomenit în fața celui mai mare 
muzeu de artă preistorică din lume”. |n concluziile 
cărţii, H. Lhote aprecia următoarea vechime a mulțimilor de 
picturi rupestre descoperite pe stâncile din zonă: „Credeam 
că ne menţinem în limitele rezonabile atribuind acestor 
picturi vârsta de opt mii de ani... Picturile bovidiene pot 
fi studiate provizoriu în perioada din jurul anului 3500 
î.e.n.” Însă, printre numeroase imagini - dintre care unele 
demonstrează un real talent artistic -, au fost găsite şi 
anumite reprezentări foarte stranii -, de mari 
dimensiuni -, ale unor personaje îmbrăcate în 
costume gen scafandru (în interiorul continentului 
african!?), cărora însuşi arheologul francez le-a dat 
denumiri foarte sugestive: „marele zeu marțian”, 
„înotătorul”, „mare zeu şi femei rugându-se” etc. Dar, în 
câteva locuri au fost găsite şi anumite scrieri cu 
caractere total necunoscute, ce par a fi mai târzii. 
Tuaregii care trăiesc şi astăzi în acele ţinuturi atât de pustii 
şi de sălbatice, nu cunosc însă absolut deloc scrierea 


18 Henri Lhote: Frescele din Tassili - traducere apărută în Ed. Meridiane, 
Buc., 1966. 


respectivă, pe care ei o consideră ca fiind „sfântă”, 
pentru că ar fi fost înscrisă acolo de „zei”... 

Comparativ, caracterele scrierii rupestre din munţii 
nord-africani prezintă unele asemănări cu 
„varculeţții” folosiţi în cărţile de inspiraţie cosmică aflate 
în Argentina. A fost vizitat Pământul cu mii de ani în urmă şi 
continuă a fi vizitat şi în deceniile noastre de către neştiuţi 
cosmonauţi galactici, trimişi ai unor civilizaţii care s-au 
dezvoltat cu mult timp înaintea Omenirii terestre? 

La fel de puţin cunoscută şi, în parte, pusă în dubiu 
datorită unei coincidenţe legate de data publicării, este şi o 
înşiruire a unui acelaşi gen de litere - ordonate parcă sub 
forma unei mire de televiziune -, care a fost înregistrată în 
Europa pe calea undelor. 

Prezentarea acesteia însoţită de o relatare suficient de 
extinsă a modului în care a fost făcută recepţionarea 
emisiei respective, a fost publicată de revista poloneză 
Swiat şi a fost reluată apoi de revista română Știință şi 
Tehnică (din octombrie 1962) precum şi de alte publicaţii. 
Evenimentul radioastronomic care s-a petrecut în urmă cu 
peste patru decenii era ieşit cu totul din comun: dr. Janusz 
Niec - de la observatorul astronomic al oraşului 
Bialystok - a obţinut întâmplător, prin instalaţiile 
observatorului, înregistrarea pe bandă telerecording a 
unor semnale electromagnetice neobişnuite. Apelând 
la ajutorul specialiştilor de la Institutul polonez de cercetări 
în televiziune - din Srodborow -, aceştia au reuşit să 
transpună pe ecran înregistrările respective, redând astfel 
nişte imagini stranii; una dintre acestea (fig. 5) a oferit o 
succesiune de litere necunoscute pe pământ, ce par 
a se asemăna însă cu literele inscripţiei rupestre de 
pe stânca din Tassili şi chiar cu „varculeţii” cărţilor 
din Argentina. Una sau poate mai multe populaţii 
galactice înrudite, care folosesc scrieri asemănătoare, au 
vizitat oare Pământul în urmă cu mii de ani - lăsând 
inscripţii - şi continuă să-l viziteze şi acum? Oare, însăşi 
„Mira” de televiziune surprinsă accidental pe banda 
magnetică a făcut parte dintr-o emisiune vehiculată în 


spaţiu în cadrul telecomunicaţiilor interstelare, care s-ar 
putea să existe încă din alte epoci între diferite civilizaţii 
mai avansate, emisii despre care noi, pământenii, nu ştim 
nimic? 

Există, într-adevăr, pe alte planete din Galaxie, civilizaţii 
ale unor fiinţe şi entităţi inteligente - necunoscute de noi? 
A mai apărut şi în alte locuri „materia vie” şi apoi a evoluat 
spre o ştiinţă şi o tehnică extraordinar de avansată? Dar, în 
fond, ce este „materia vie”? Cum a apărut aceasta? Şi, de 
fapt, unde s-a format biomateria? 


Capitolul Il 


PROGRAMUL GEEA 


Existența fiintei umane este înscrisă în 
proprietățile fiecărui atom, stea sau galaxie din 
Univers şi în fiecare lege fizică ce conduce 
Cosmosul. „Universul are, foarte exact, 
proprietățile necesare pentru a concepe o fiinţă 
capabilă să aibă conştiinţă şi inteligență.” 
Astronomul britanic Brandon Carter, autorul 
acestei  enunțări, a denumit-o principiul 
antropic” (de la grecescul anthropos = om). 


T.X. THUAN 
(La mélodie secrete) 


Legenda Vieţii 


A fost odată ca niciodată... Era la începutul Lumii... Peste 
întregul Univers domnea Haosul... Şi iată că la o anumită 
vreme a apărut Gaia! Apoi, ea a dat naştere lui Uranos - 
care era Cerul - şi lui Pontos - care era apa mărilor. ŞI 
împreunându-se cu Uranos a dat viaţă lui Kronos - timpul 
- şi după aceea, i-a născut pe ceilalţi Titani şi Titanide, iar 
apoi pe Ciclopi... 

In felul acesta era concepută în mitologia grecilor antici 
apariţia divinității primordiale Gaia (care în unele scrieri a 
mai fost numită şi Geea, sau chiar Gé”? - în epoca 

19 N. edit.: În alfabetul grec antic, G este a 7-a literă iar E a 3-a. GE, zeiţa 
Pământului, ne arată exact... poziţionarea Terrei în sistemul solar: a 3-a planetă 
de la Soare şi a 7-a dinspre exterior!! Cum Ge era scris cu „eta”, grecii i-au 
numit pe „fiii Pământului” - geta, getae (geţi). Deoarece, la nordul Dunării de 
Jos se afla Ţara Zeilor, Scaunul lui Dumnezeu, Ţara Titanilor, Uriaşilor, 


Ciclopilor, Oamenilor Divini (pelasgii) etc este evident unde se afla sediul de pe 
Terra al Creatorilor... 


arhaică), entitatea cosmică ce personifica planeta noastră - 
Pământul. Metafora privind „personalitatea” deosebită a 
corpului terestru, care prin puterea originii sale divine şi-a 
creat singur atmosfera (cerul), oceanele şi relieful, 
populându-şi apoi uscatul şi mările, o regăsim de fapt şi în 
alte mitologii ale popoarelor vechi. Zeitatea primordială 
Geb la egiptenii antici, Tellus la romani, entitatea divină a 
Pământului este pomenită şi în Zohar-ul ebraic, cât şi în 
textele sanscrite ale mitologiei vedice indiene. 

Dar, după curgerea mileniilor antichităţii şi ale erei 
noastre, Omenirea modernă a renunţat la multitudinea de 
zeități, bazându-şi concepţiile actuale pe ample cunoaşteri 
ştiinţifice sau pe interpretări spiritualiste din ce în ce mai 
profunde. Totuşi, există încă foarte multe elemente 
neclare în zbuciumata existenţă, cât şi în felurite 
manifestări actuale ale planetei noastre, atât din 
punctul de vedere al fenomenelor fundamentale, cât şi sub 
aspectul mulțimilor de problematici mai „intime”. De fapt, 
ne aflăm încă într-o epocă în care, prin continui căutări 
dedicate descifrării necunoscutului şi lărgirii orizontului 
cunoaşterii, se formulează noi şi noi ipoteze, pentru ca din 
frământarea acestora în spirit „pro” şi „contra” să rezulte 
adevăruri mult căutate. 


Pământul este... viu? 


Extinzând, prin deducţii logice şi constatări interesante, 
uimitoarea capacitate a materiei planetare de a se 
autoorganiza în mod continuu - în sensul menţinerii şi 
al stimulării diferitelor procese evolutive spre trepte 
superioare de structurare - un grup oameni de ştiinţă 
contemporani a lansat aşa-numita „ipoteza Gaia”. Noua 
enunţare cu caracter scientizat se bazează, de fapt, pe un 
principiu cu adevărat provocator: Pământul ar fi o 
entitate cosmică vie, un „organism” uriaş! 


Principalele concluzii reliefate în cadrul ipotezei 
respective au fost următoarele: 

- temperatura atmosferei globului terestru ar fi 
reglată permanent, la un regim optim, prin intermediul 
formelor de viaţă cele mai numeroase: planctonul 
oceanelor şi al mărilor, cât şi microorganismele din sol. Pe 
de o parte, acestea absorb - în mod variabil - surplusul de 
dioxid de carbon din aer, menţinând un „efect de seră” 
acceptabil, pe de altă parte, planctonul secretă - funcţie de 
reglajul necesar - cantităţi apreciabile de sulfură de dimetil, 
care ajunsă în atmosferă ar favoriza producerea înnorărilor 
unor mari suprafeţe terestre. Prin reglarea continuă a celor 
două procese biofizice s-ar obţine variațiile necesare ale 
unui permanent reglaj termic. 

- într-o manieră asemănătoare s-ar menţine şi un regim 
optim al cantităţii de oxigen atmosferic - respectiv 
procentul de 21% specific mediului gazos terestru; în acest 
caz, ar interveni însă vegetaţia marilor păduri şi a marilor 
culturi, care ar asigura reglajul continuu, atât al oxigenului, 
cât şi al dioxidului de carbon. 

Analizând în intimitate modul în care se produc procesele 
biochimice respective, oamenii de ştiinţă care susţin 
„ipoteza Gaia” apreciază că ar exista chiar o „rațiune 
colectivă” a mulțimilor de forme vii în diferite 
categorii, constatându-se că acestea ar proceda după 
principiul cibernetic al „retroacţiunii selective”. 

Autorul ideii că „Pământul este viu” - omul de ştiinţă 
englez James Lovelock - a fost susţinut în concepţiile 
sale, începând din anul 1969, de reputatul biolog american 
Lynn Margulis (de la Universitatea din Boston); de 
asemenea s-a format un grup crescând de partizani, atraşi 
de interesantele „coincidenţe” fenomenologice evidenţiate 
de cei doi promotori. Totuşi, în luna martie 1988, 
geofizicianul J. Lovelock a cedat în mare măsură la 
numeroasele contraargumente care i s-au adus în cadrul 
simpozionului organizat la San Diego (California) - de către 


„American Geophysical  Union”.* A urmat însă, o 
interesantă reacție a partizanilor săi  neconformişti, 
nemulţumiţi de cedările acceptate de „părintele ipotezei”. 
În octombrie 1988, aceştia au organizat la Clermont- 
Ferrand (Franţa) un alt simpozion, în cadrul căruia s-au 
dezbătut noi argumente în favoarea ideii „Pământului 
viu”. 


2 La această manifestare, discuţii ample au fost suscitate de ipoteza că 
biosfera poate să regleze singură procentul de dioxid de carbon (C02) din 
atmosferă. Conform „ipotezei Gaia”, atunci când emanaţiile vulcanice măresc 
procentul acestui gaz în aer, temperatura atmosferei creşte, datorită „efectului 
de seră”; drept urmare, miliardele de vietăţi ale planctonului marin şi 
microorganismele din sol se înmulţesc mai repede. Or, acestea consumând C02 
în metabolismul propriu, ar interveni în sensul reducerii sale cantitative, până 
la limita la care temperatura revine la normal. 

Adversarii acestei ipoteze au susţinut, însă, că reducerea cantităţii de dioxid 
de carbon s-a realizat, de fapt, pe cale fizico-chimică, prin intermediul ploilor 
care antrenează acest gaz şi îl reintroduc în sol. 

- Un alt proces de reglare a temperaturii aerului de către biosferă ar fi 
realizat, de asemenea, de către planctonul aflat în apele oceanelor şi ale 
mărilor - care acoperă trei sferturi din suprafaţa globului -, prin emiterea unor 
importante cantităţi de sulfură de dimetil. Ajunsă în aer şi oxidată, această 
substanţă constituie nuclee de formare a norilor. Dacă aerul devine prea cald, 
prin înmulţirea planctonului se va emite o cantitate sporită din substanţa 
respectivă şi, deci, se vor forma mase noroase mai extinse; dar norii reflectând 
în spaţiu o bună parte din radiaţia solară, temperatura aerului va scădea spre 
limita necesară, jocul repetându-se mereu. 

Adversarii „ipotezei Gaia” au respins importanţa acestor procese, afirmând 
că vânturile disipează emanaţiile respective şi că, de fapt, formarea norilor ar fi 
un proces numai de natură fizică. 

- Un proces biochimic suplimentar care ar evidenția rolul „raţiunii colective” 
a miliardelor de mici vieţuitoare ar fi următorul: datorită lipsei de azot din apă, 
acestea sunt foarte sensibile la radiaţia ultravioletă solară; deci, la însoriri 
prelungite, degajarea sulfurii de dimetil ar urmări formarea păturilor de nori şi 
pentru realizarea scutului protector la radiaţia nocivă! 

- În ceea ce priveşte problema procentului optim de oxigen din atmosferă se 
ştie că, într-adevăr, vegetaţia a fost aceea care a modificat compoziţia 
atmosferei primare a Pământului, sporind mult procesul acestui gaz. Ipoteza 
„Pământul viu” susţine că prin modul în care vegetaţia absoarbe dioxidul de 
carbon din aer şi redă oxigenul în atmosferă, procentul optim de 21% este 
reglat permanent de marile păduri şi restul vegetației terestre. 

Adversarii ideii respective au replicat, însă, că vegetaţia s-ar fi acomodat 
treptat la acest procent, devenit specific amestecului gazos atmosferic. 

Drept urmare, participanţii la simpozion nu au acceptat argumentele 
„ipotezei Gaia”, considerând că manifestările biosferei sunt doar procese 
secundare în raport cu mecanismele fizico-chimice ale materiei planetare. 


Participanţii  extremişti au prezentat chiar unele 
comunicări cu un conţinut cu totul ieşit din comun, care 
amintesc de vechi concepţii cristalizate în diferite texte 
antice: Pământul ar fi, de fapt, o entitate cosmică 
activă, care ar avea memorie şi chiar conştiinţă. Dar 
chiar mai mult decât atât, s-a expus şi ipoteza că Terra ar 
avea un „fond psihic” propriu, ca şi fiinţele din biosfera 
ce a creat-o şi pe care „o cultivă” pentru a-i servi realizării 
sale personale la scară spaţială... 


Cine a mutat Terra pe „orbita vieţii”?! 


Şi într-adevăr, există în continuare unele fapte care ne 
pun adesea pe gânduri, fără a le putea găsi explicaţii 
acceptabile. Astfel, de exemplu, constatarea făcută, în alt 
cadru, de către diferiţi oameni de ştiinţă, asupra faptului că 
Pământul, spre deosebire de planetele vecine Venus şi 
Marte, beneficiază de o zonă spaţială foarte îngustă 
în care energia radiată de Soare oferă doza optimă 
pentru dezvoltarea materiei vii, ar constitui doar o 
simplă coincidenţă? 

Dar ar putea să argumenteze cineva că „entitatea 
cosmică Terra” şi-ar fi „aranjat” în mod conştient orbita sa 
tocmai în această zonă - denumită „ecosferă” -, cu 
scopul premeditat de a-şi crea o biosferă pe care să o 
folosească pentru îndeplinirea „misiunii sale cosmice”? 

Nu avea oare dreptate prof. William Howard (de la 
Universitatea Harvard - S.U.A.), care, combătând „ipoteza 
Gaia”, afirma că ar fi ridicol de a gândi astfel? Şi totuşi 
„coincidenţa” rămâne ca un fapt interesant, dificil de 
explicat: ecosfera oferită de Soare este situată într-o 
zonă spaţială foarte îngustă, ale cărei limite sunt 
cuprinse doar între 0,95 şi 1,01 din raza orbitei 
terestre! In plus, Pământul se roteşte pe un traseu 


aproape?! circular, care îl menţine permanent în 
cadrul ecosferei, spre deosebire - de exemplu - de 
planeta Marte, ce are o orbită eliptică mult alungită. 

Faţă de aceste aspecte, fizicianul american Michael H. 
Hart constată un fapt cu adevărat tulburător: dacă 
Pământul ar fi fost mai aproape de steaua sa 
fierbinte cu numai 4% din distanţa sa până la Soare, 
pe Terra ar fi domnit de-a pururi un acelaşi infern 
termic ca şi cel de pe planeta Venus... lar dacă ar fi 
fost mai departe de Soare, procesele de fotosinteză 
nu s-ar mai fi desfăşurat şi deci, dezvoltarea vieţii nu 
ar fi mai avut şanse favorabile; în plus, din cauza 
temperaturilor scăzute, treptat, mările şi oceanele 
ar fi îngheţat. 


Cine a creat atmosfera (ideală) a 
Pământului?! 


Desigur este întru totul posibil ca situarea Pământului în 
restrânsa zonă a ecosferei să fi fost doar o simplă 
întâmplare. Există însă numeroase „coincidenţe” în 
ontologia geofizică a globului nostru, care ar putea fi 
interpretate şi ca aplicaţii ale unor preocupări inteligente.” 

Astfel, de exemplu, să fie tot o întâmplare şi 
remodelarea compoziţiei atmosferei iniţiale a 
Pământului? Într-o primă etapă a existenţei sale, 
învelişul aerian nu conţinea gaze favorabile 


21 Rotaţia Pământului în jurul Soarelui se efectuează pe o orbită uşor eliptică, 
care este însă foarte aproape de forma unui cerc; diferenţa dintre lungimile 
axelor sale este de numai 3%. 

22 N, edit.: A se vedea miturile sumeriene şi demonstraţia din „SECRETELE 
TERREI - Istoria începe în Carpaţi” - vol. IV, din care rezultă că Terra a fost 
transformată şi... mutată în sistemul solar, pentru a deveni un...mare laborator 
galactic (universal?)! 

Cunoscutul astrofizician britanic dr. Fred Hoyle a combătut în mod repetat - 
prin argumente ştiinţifice - această „teorie a hazardului” în formarea materiei 
vii pe Pământ. Pe această linie, una dintre cărţile cele mai reprezentative este 
The Intelligent Universe - Ed. Michael Joseph, Londra, 1983. 


dezvoltării materiei vii, lipsindu-i timp de cca. un 
miliard de ani oxigenul liber - şi deci şi pătura 
protectoare de ozon -, mai târziu atmosfera „s-a 
transformat” totuşi într-un amestec de gaze optim apariţiei 
şi dezvoltării vieţii, bogata degajare survenită în urmă 
cu cca. 2 miliarde de ani (datorită algelor tromatolite) 
situându-se şi ea la un procent optim de 21%. Şi 
totuşi, un „joc al întâmplării” ar fi fost şi apariţia materiei 
vii, a vieţii? 

Dar în zilele noastre, renumiţi oameni de ştiinţă (din 
genetică, biochimie, biofizică, din astrofizica), pătrunzând 
tot mai mult în tainele materiei, nu mai acceptă „teoria 
hazardului”? în formarea materiei vii pe Terra; şi 
chiar mai mult decât atât, mulţi dintre astrofizicienii 
contemporani consideră că înseşi o serie de constante 
fundamentale - pe care se bazează impresionanta 
organizare a materiei din Univers - nu ar fi doar simple 
coincidente fizice. Conform celor mai îndrăzneţe enunţări 
moderne, excluzându-se hazardul, ar exista în principiu 
două alternative de orizont ştiinţific: ori materia ar 
conţine în intimitatea sa proprietatea de a fi 
inteligentă - şi trebuie descoperită „taina” care-i permite 
să deruleze imensa varietate legică de autoorganizări şi 
manifestări ori există o inteligenţă superioară, 
exterioară materiei, care concepe în mod continuu 
admirabila structurare a  microcosmosului şi a 
macrocosmosului, începând de la generarea şi 
asamblarea legică a particulelor elementare, până la galaxii 
şi meta-galaxii şi respectiv până la fiinţe şi entităţi 
inteligente. 


23 Printre astrofizicienii contemporani care au dezvoltat această idee se află 
dr. Hubert Reeves (director în Centrul Naţional al Cercetării Ştiinţifice din 
Franţa), care a publicat cartea L'Univers a-t-il un sens? - Ed. Du Seuil, Paris, 
1986. De asemenea, poate fi citat şi profesorul dr. T.X.Thuan (de la 
Universitatea din Virginia, S.U.A.), care a susţinut această idee în cartea sa La 
mélodie secrete - Ed. Fayard, Paris, 1989. 


Programul pentru crearea Vieţii în Univers 


Şi atunci, depăşind „ipoteza Gaia” şi tatonând un alt gen 
de ipoteze, am putea imagina faptul la fel de fantastic - dar 
deloc imposibil - că, în cadrul unei scheme a răspândirii 
„inteligenţei creatoare” în spaţiul universal, fiinţe ale unei 
alte lumi cu mult mai avansată, sau poate chiar ale unui alt 
Univers, s-ar fi ocupat „cândva” de „aducerea” Pământului 
în ecosferă şi de „pregătirea” lui pentru fecundarea vieţii? 
Dar care ar putea fi sensul unei astfel de „acţiuni” pentru 
eventualele fiinţe venite din depărtări imense? La fel de 
ipotetic, am putea considera oare că însăşi existenţa lor ar 
fi destinată unor activităţi de acest fel, misiune care vedem 
că pe Pământ a reuşit admirabil?... 

Intr-adevăr, pe de o parte, situarea Pământului în 
ecosfera atât de îngustă, dar atât de favorabilă vieţii, iar 
pe de altă parte formarea pe planeta noastră a unei mari 
cantităţi de apă (solventul ideal pentru mecanismul 
apariţiei şi al dezvoltării materiei vii), a unei atmosfere 
având un dozaj optim al gazelor componente - şi în 
plus o fină pătură de ozon, care protejează formele vii de 
radiaţiile ultraviolete nocive - cu o temperatură medie, 
de asemenea, optimă pentru procesele vitale, precum şi 
bogăţia atât de variată de substanţe minerale utile, 
toate aceste aspecte fundamentale au făcut ca Terra să 
devină o luminoasă „oază a vieţii”, singura de acest fel în 
sistemul nostru solar. 


„Supa prebiotică” - un mister savant 


În ceea ce priveşte felul în care a apărut „materia vie” pe 
planeta noastră, ştiinţa contemporană nu a elucidat 
încă „enigma vieţii”. 


Pe această linie s-au formulat mai multe ipoteze, bine 
argumentate ştiinţific, fiecare în parte, dar nici una dintre 
acestea nu a putut oferi verificarea experimentală atât de 
necesară obţinerii consacrării în sfera cunoaşterii umane. 

Ipoteza cea mai des prezentată, acceptată de marea 
majoritate a oamenilor de ştiinţă care au dominat în 
cunoaşterea biologică a ultimelor cinci decenii, a fost aceea 
a formării materiei vii prin îndelungata interacţiune fizico- 
chimică a substanţelor planetare, sub acţiunea diferitelor 
doze de radiaţii solare şi cosmice, cât şi a descărcărilor 
electrice atmosferice şi respectiv a activităţilor vulcanice. 
Conform schemei procesuale - lansată în anul 1924 de 
biochimistul rus academician Alexandr |. Oparin şi 
dezvoltată în anul 1928 de către omul de ştiinţă englez J. 
Haldane -, condiţiile geofizice existente pe Terra acum 
peste patru miliarde de ani au permis formarea diferiților 
compuşi organici - cum ar fi etilena, formaldehida, acidul 
cianhidric şi alţii. In perioade de timp care se măsurau cu 
milioanele şi chiar cu zecile de milioane de ani, substanţele 
respective ar fi interacţionat, producând în continuare 
molecule organice cu o complexitate crescută. Acestea ar fi 
fost „cărămizile primare ale vieţii”, cele mai importante 
fiind  monozaharidele,  amino-acizii, bazele  piridinice. 
Cantităţile rezultate erau deosebit de mari, astfel încât, prin 
dizolvarea lor în apele oceanelor, mai calde, s-a format aşa- 
numita „supă prebiotică”. În curgerea milioanelor de ani, 
în anumite zone terestre s-ar fi separat picături mari de 
materie organică”, pe care academicianul A.I. Oparin le-a 


*+ Pentru demonstrarea teoriei formării materiei vii în „supa prebiotică” s-au 
efectuat cercetări deosebit de ample. Deşi s-au studiat cele mai ample condiţii 
fizico-chimice, urmărindu-se susţinerea acestei concepţii, nu s-a reuşit totuşi să 
se producă nici cea mai redusă cantitate de materie vie! 

S-au conturat două idei principale care au direcționat cercetările respective: 

a) - formarea „la cald” a structurilor de materie organică ce avea să 
devină materie vie; 

b) - formarea „la rece” a „cărămizilor” vieţii. 

Din cadrul primei categorii, cele mai importante studii, care au avut mare 
ecou la timpul respectiv, au fost: 

- studiul structurilor chimice de tipul „sulfobi” - efectuat de mexicanul A. 
Herrara, în anul 1942; 


denumit  „cuacervate”.  Aglomerându-se în mase 
protoplasmatice, acestea au început să facă schimburi de 
materie cu mediul ambiant. După timpi foarte îndelungaţi, 
în aceste mase s-ar fi individualizat anumite „nuclee 
coordonatoare”, care ar fi condus la marele eveniment: 
formarea celulei vii, ce a însemnat triumful vieţii pe 
Pământ! 

Din analiza celor mai vechi straturi de sol găsite în mai 
multe părţi ale globului terestru, s-au evidenţiat indicii 
asupra faptului că în urmă cu peste 3,5 miliarde ani 
existau aceste „fiinţe unicelulare”, ca produse ale 
evoluţiei fizico-chimice a materiei pe terra. Dar a trebuit 
să mai treacă încă un miliard de ani, pentru ca, printr- 
un îndelungat proces de selecţie şi specializare, celulele 
care s-au asociat treptat să conducă la forme vii mai 
complexe, începând cu vegetalele, apoi cu multitudinea 
de vietăţi marine, insectele, peştii şi animalele uscatului. 


Apariţia vieţii pe Terra - deloc 
întâmplătoare! 


„Filmul” astfel prezentat s-a bazat pe ideea că diferitele 
etape ale proceselor fizico-chimice s-ar fi produs cu totul la 
întâmplare, numai acolo unde, când şi când, coincideau o 
serie de factori favorizanţi. Făcându-se ecoul acestor 
concepţii, geneticianul Andre Lwoff scria, în anul 1969, 


- experimentele lui Stanley Miller şi ale lui Harold C. Urey - în S.U.A. Aceştia 
au obţinut în anul 1952 zaharuri, acizi aminaţi şi grăsimi, producând descărcări 
electrice într-un recipient în care au introdus un amestec de gaze similar 
atmosferei iniţiale a Pământului (oxid de carbon, metan, amoniac); 

- experienţele americanului Sydney Fox (1959), prin care s-au obţinut 
microsferule proteinice din peptide de aminoacizi dizolvate în apă; 

- elaborarea teoriei selecţiei naturale a speciilor moleculare, care a explicat 
formarea chimică şi evoluţia codului genetic; studiul a fost elaborat de M. Eigen 
- în anul 1971 - în R.F. Germania. 

În ceea ce priveşte combinarea „la rece” a diferitelor structuri organice, 
contribuţii teoretice importante au fost aduse de Grant şi Album (1965) şi de 
cunoscutul biochimist american Leslie Orgel (1969). 


următoarele: „Apariția vieţii pe planeta noastră este 
rezultatul unui şir de evenimente foarte putin 
probabile. O astfel de înlănţuire are foarte puţine 
şanse să se producă a doua oară.” 

Un an mai târziu însă, un alt genetician francez respectat 
ca o autoritate în domeniul respectiv - François Jacob 
(laureat Nobel în anul 1965) - îşi exprima totalul dezacord? 
faţă de „teoria hazardului”, scriind următoarele: „Timpul 
şi aritmetica se opun faptului că evoluția s-ar datora 
exclusiv unei succesiuni de microevenimente, unor 
mutații survenite fiecare la întâmplare. Ca să 
extragem printr-un joc mecanic, una după alta. subunitate 
cu subunitate, fiecare dintre cele vreo sută de mii de lanțuri 
proteice care pot alcătui corpul unui mamifer, trebuie un 
timp care depăşeşte, cu mult, durata atribuită 
existenţei sistemului nostru solar”. 

La rândul său, apreciatul fizician Alfred Kastler (de la 
Universitatea Sorbona din Paris - laureat Nobel în anul 
1966) respingea „întâmplarea” ca origine a vieţii şi a 
evoluţiei acesteia, exprimându-se astfel în finalul unei cărţi 
de mare notorietate”: 

„Mărturisesc că nu pot să ader la raționamentul 
prietenului meu André Lwoff şi că, din premisele pe care le 
pune - marea improbabilitate a înlănțuirilor care au dat 
naştere vieții - eu trag o concluzie diametral opusă 
concluziei sale. Dacă apariția vieţii este atât de 
improbabilă, încât şansa ca ea să se manifeste în altă parte 
în Univers este nulă, şansa este tot atât de nulă ca ea să se 
fi produs pe planeta noastră. Altfel spus, nu există nici o 
speranță să se explice apariţia vieții prin singurul joc 
al hazardului. Alte forțe intervin aici.” ” 

Într-o exprimare mai liberă şi mai incisivă, cunoscutul 
astrofizician englez Fred Hoyle (fondator şi conducător al 


3 Francois Jacob: La logique du vivant - Ed. Gallimard, Paris, 1970. 

2 Alfred Kastler: Această stranie materie - traducere în Ed. Politică - Buc., 
1982. 

27 N. edit.: Cum au creat aceste „forţe” (extraterestre) Terra locuibilă şi cum 
mai supraveghează încă evoluţia vieţii pe Pământ, a se vedea, cu amănunte, în 
„SECRETELE TERREI” - vol. IV. 


Institutului de Astronomie teoretică de la Cambridge) 
combătea, la rându-i, „teoria hazardului”?*, cu autoritatea 
pe care şi-a câştigat-o în comunitatea ştiinţifică modernă: 

„Dacă există un principiu de bază al materiei, capabil, nu 
ştiu cum, să conducă structurile organice către viață, 
existenţa sa ar trebui să fie uşor de demonstrat în 
laboratoare. Am putea, de exemplu, să luăm o piscină 
pentru a reconstitui supa primordială. Să o umplem cu 
toate produsele chimice nebiologice pe care le vrem, apoi 
să pompăm acolo gaze şi să folosim toate radiațiile 
posibile. Să lăsăm experiența să dureze un an şi apoi să 
vedem câte din cele peste două mii de enzime esențiale 
vietii au apărut în piscină. Vă dau eu răspunsul, pentru a vă 
evita pierderea timpului şi cheltuielile experienţei. Nu veți 
găsi absolut nimic, cu excepția - poate - a unui conținut 
compus din aminoacizi şi alte substanțe chimice simple. 
Cum pot eu să afirm aceasta cu atâta siguranță? Ei bine! 
Dacă ar fi altfel, experiența ar fi fost făcută de mult timp şi 
ar fi celebră în lumea întreagă!” 

Evidenţa că pe simpla cale fizico-chimică nu se va 
putea obţine nicicând, în vreo eprubetă sau retortă, 
nici o cantitate de materie vie şi, chiar mai mult, că 
lungul interval de 3,5 miliarde ani nu a fost, totuşi, 
un timp matematic suficient pentru a se realiza 
imensul volum de mutații genetice înseriate - care 
diferenţiază celula primitivă de milioanele de tipuri de fiinţe 
vii de pe Pământ -, au determinat pe mulţi oameni de 
ştiinţă să cerceteze şi alte ipoteze plauzibile privind 
formarea şi apariţia vieţii pe Terra. 


23 În prima parte a anului 1990 s-au comunicat rezultatele experienţelor 
efectuate la Harvard School of Public Health - S.U.A. de către echipa de 
cercetători americani condusă de John Cairus. Studiind comportarea bacteriei 
„escherichia coli”, aceştia au constatat că microorganismul îşi producea şi 
selecta singur mutaţiile biologice cele mai favorabile. Deşi sunt aşteptate 
experimente similare şi pe alte specii de microorganisme, concluzia difuzată a 
fost foarte semnificativă: evoluţia materiei vii nu s-a datorat în nici un caz 
hazardului, ci unor principii cu totul diferite! (Știintă şi Tehnică nr. 4/1990). 


Universul inteligent 


Dar dacă nu i se recunoaşte hazardului desfăşurarea 
milioanelor şi a milioanelor de mutații genetice?” şi nici nu i 
se apreciază ca suficient timpul de 3,5 miliarde ani pentru 
ca procesele fizico-chimice care ar fi generat materia vie să 
o facă să evolueze de la celula primitivă până la specia 
superioară a omului, se ridică o întrebare inevitabilă: s-ar 
putea oare ca materia vie să nu fi apărut cumva pe 
Terra? Dar într-un astfel de caz, „unde” ar fi putut să aibă 
loc „producerea” acesteia? 

Ipoteza care şi-a atras în ultimele decenii un număr în 
continuă creştere de susţinători din lumea ştiinţei a fost 
aceea a formării „cărămizilor vieţii” chiar în spaţiul 
cosmic. Concepţia respectivă are la bază descoperirile 
radioastronomiei moderne privind existenţa în spaţiul 
galactic - alături de giganticii nori de gaze şi de praf cosmic 
-, a unor aglomerări uriaşe de substanţe organice, 
constituite de asemenea sub forma unor nori imenşi. 

Prin investigarea tot mai perfecționată a profunzimilor 
spaţiale s-a constatat că aşa-numitul „vid cosmic” este 
de fapt populat cu materie, atât în stare atomică sau 
moleculară, cât şi în structurări granulare. Or, sub influenţa 
locală a unor radiaţii intense produse de către diverse surse 
stelare, cât şi a unor puternice câmpuri electrice şi 
magnetice speciale, această materie în stare difuză 
intră treptat în diferite combinaţii chimice; şi într- 
adevăr, în numeroase zone astrale au fost identificaţi în 
ultimele decenii şi nori cosmici constituiți din felurite 
combinaţii moleculare organice, care se învecinează cu 
marile aglomerări de gaze şi de praf ce vor conduce cu 
timpul la formarea unor sisteme solare noi. Începând cu 


2 În cartea lui Dan Apostol, Deocamdată... Enigme (pg. 39-46) a fost reluat 
faptul relevat de antropologul William Chmemy (de la Universitatea de Stat din 
Idaho - S.U.A.) că între hominidul „Lucy” (al cărui schelet a fost descoperit în 
zona africană Afar) şi „maimuţa-strămoş” existentă cu un milion de ani mai 
înainte, se evidenţiază două milioane de mutații genetice! 


norii de apă în stare moleculară şi de oxid de carbon”, în 
Galaxia noastră a fost depistată prezenţa spaţială şi 
a unor substanţe organice complexe, cum ar fi, de 
exemplu, formaldehida, vapori de alcool, coronena, 
cianopentiacetilena, tetracena, perilena şi chiar glicina 
(care este unul din cei 20 de aminoacizi ce compun 
proteinele). Cea mai recentă statistică stabilită de 
specialiştii domeniului biochimiei cosmice a totalizat un 
număr de aproape 70 de molecule organice diferite, 
aglomerate în numeroşii nori galactici constituiți din 
combinaţii organice. 

Posibilitatea formării în spaţiul cosmic a unor substanţe 
complexe având la bază atomii de carbon şi hidrogen a fost 
pusă în dubiu mult timp, considerându-se că radiaţiile 
ultraviolete produse de stelele active ar trebui, de fapt, să 
destrame astfel de structurări. Cercetările mai recente au 
demonstrat, însă, că datorită creşterii treptate a densităţii 
norilor de gaze şi de praf, radiaţiile ultraviolete sunt 
absorbite progresiv, pierzându-şi potenţialul distructiv. 


Giganticele „laboratoare” spaţiale 


Confirmarea formării şi a existenţei structurilor de 
materie organică în  „giganticele laboratoare 
spaţiale” a fost obţinută pe căi multiple. Astfel, 
majoritatea identificărilor a fost obţinută, începând în 
special în deceniul '60, prin meticuloase investigaţii 
radioastronomice. Dar o interesantă descoperire pe 
această linie a fost oferită, cu câţiva ani în urmă, de 
informaţiile transmise de satelitul IRAS, destinat să 
cerceteze emisiile cosmice de radiaţii infraroşii. Sesizându- 
se faptul că în datele recepționate apar anumite emisii 


3% Nori gigantici de oxid de carbon au fost identificaţi şi în galaxia vecină - 
Andromeda -, care este situată la o distanţă de 2,2 milioane de ani-lumină faţă 
de Calea Lactee. De altfel, numeroşi nori moleculari au fost observați şi într-o 
altă galaxie spirală - NGC 6946 - care se află la o distanţă mai mare. 


„misterioase” în banda de 12 um, analizele ştiinţifice care 
au urmat au demonstrat că acestea ar fi de fapt manifestări 
secundare ale unor cantităţi imense de structuri moleculare 
complexe bazate pe asocierea unui mare număr de atomi 
de carbon în moleculele respective.  Amplificarea 
cercetărilor a condus, din aproape în aproape, la o 
importantă descoperire ştiinţifică: atomii de carbon sunt 
cu mult mai răspândiţi în spaţiu decât se considera 
anterior, aceştia fiind găsiţi în special în combinaţii 
complexe - datorită binecunoscutei potenţe a lor de a se 
asocia în multiple forme stabile. Dar chiar mai mult, în 
zonele galactice studiate în spectrul infraroşu s-a constatat 
şi faptul că moleculele organice complexe de tipul 
hidrocarburilor aromatice s-ar afla - din punct de vedere 
cantitativ - pe locul III, şi anume după hidrogen (H2) şi după 
oxidul de carbon. Deci, moleculele organice aglomerate în 
nori imenşi ar fi mai numeroase chiar decât moleculele de 
oxigen (02), de azot sau de alte elemente şi agregări. 

Una dintre cele mai elocvente demonstraţii relativ 
recente ale acestei „chimii organice interstelare” a fost 
oferită de interesanta „vizită” periodică a cometei Halley 
(din anul 1986) care, de această dată, a trebuit să-şi 
dezvăluie multe din tainele sale mitice. Informaţiile şi înseşi 
imaginile fotografice transmise de sondele spaţiale trimise 
în întâmpinarea acesteia - în special de sonda „Giotto” - au 
relevat faptul că muntele de gheaţă care formează 
corpul său astral (lung de peste 15 km şi lat de peste 
7,5 km) este acoperit cu un „mâl negru”. Stratul 


31 Încă din anul 1973, radioastronomii au fost puşi în dificultate prin 
înregistrarea a cinci linii spectrale inexplicabile, din domeniul radiaţiilor 
infraroşii apropiate - cu lungimi de undă de 12 um şi mai mici. Timp de un 
deceniu, acestea au rămas cunoscute sub numele de „emisii neidentificate” 
sau - cum le-a botezat mai sugestiv revista „Science et Vie” - un fel de O.Z.N. 
al domeniului radioastronomic. 

În anul 1985, cercetătorii francezi A. Léger şi J.L. Puget au demonstrat că 
emisiile respective sunt asemenea liniilor spectrale produse de hidrocarbura 
policiclică numită „coronen” - când aceasta este încălzită la temperatura de- 
330°C. 

Răspândirea grăunțelor acestei substanţe în spațiul Galaxiei noastre ar fi de 
o sută de ori mai mare decât a altor molecule organice descoperite anterior. 


respectiv s-a demonstrat a fi constituit din mai multe feluri 
de compuşi organici colectaţi de-a lungul timpurilor, pe 
parcursul său spaţial. 

Oamenii de ştiinţă de la Universitatea californiană 
Berkeley (S.U.A.) au comunicat la scurt timp că printre 
aceşti compuşi au identificat şi formaldehida. La rândul 
său, savantul W. Huebner (de la Institutul de cercetări din 
San Antonio - Texas/ S.U.A.) a făcut cunoscută 
identificarea în „nămolul” respectiv a primului 
polimer descoperit în spaţiul cosmic. Şi întrucât 
formaldehida este o substanţă ce pare a fi avut un rol de 
bază în formarea materiei vii, cercetătorii americani au 
completat ştirea descoperirii inedite şi cu convingerea lor 
asupra posibilei apariţii a vieţii pe Pământ, prin 
aducerea de către comete a substanţelor organice de 
bază, care au fost produse în prealabil în giganticele 
„laboratoare cosmice” ale norilor interstelari! (De altfel, 
această ipoteză a fost lansată, cu ani în urmă, de 
radioastronomul britanic Fred Hoyle). 


, Taximetrele cosmice” 


Sintetizând astfel de idei care au dominat concepţiile 
ştiinţifice ale ultimului deceniu, astrofizicianul dr. Hubert 
Reeves se exprima astfel”: 

„Socul astronomic a înlocuit un cer minuscul, populat de 
personaje antropomorfe, printr-un spatiu gigantic 
fremătând de febra gestatiei cosmice, căreia îi datorăm 
existența noastră. Rolul spațiului nu este numai, astfel 
cum credeau strămoşii noştri, de a găzdui umanitatea, ci 
de asemenea de a o zămisli. ” 


32? Hubert Reeves - doctor în astrofizica nucleară - a fost profesor la 
Universitatea din Montreal (Canada) şi consilier ştiinţific al NASA. Venit în 
Europa, lucrează ca director de studii în cadrul Centrului Naţional al Cercetării 
Ştiinţifice din Franţa. A scris numeroase cărţi de înaltă ţinută ştiinţifică, precum 
şi de popularizare a descoperirilor radioastronomice. 


Şi, de la astfel de concepţii moderne, nu a mai fost decât 
un pas până la o convingătoare explicaţie asupra modului 
în care a apărut materia vie pe Pământ: meteoriţii şi 
cometele ar fi, în mare parte, nişte „taximetre 
cosmice” care transportă „cărămizile vieţii” gata 
pregătite în „laboratoarele” marilor nori interstelari. 
Odată ajunse pe o planetă ospitalieră, aflată în ecosferă, 
aceste „cărămizi” ar declanşa treptat evoluţia biologică, 
după schema pe care o cunoaştem pe Pământ! 

Dar pe această linie, nu numai cometa Halley a oferit o 
inedită demonstrare a posibilei aduceri pe Terra a 
substanţelor prebiotice de bază, atunci când i s-a descifrat 
compoziţia „nămolului” pe care îl transportă din locuri 
neştiute. La fel de edificatoare par a fi şi demonstrațiile 
oferite de către diferiţi meteoriți care au căzut pe Pământ şi 
în interiorul cărora au fost identificate substanţe organice 
formate „cândva” în altă parte a spaţiului. Cercetări extrem 
de riguroase organizate în cadrul laboratoarelor N.A.S.A. 
ale Ames Research Center (California) asupra meteoriţilor 
„Murray” (căzut pe teritoriul S.U.A. în anul 1969) şi 
„Murchison” (căzut în Australia în anul 1969) au permis 
evidenţierea „transportării cosmice” a unui număr de 17 
aminoacizi în cadrul anumitor substanţe organice diferite. 
In calitatea sa de coordonator al acestor cercetări, 
biochimistul american dr. C. Ponnamperuma (de la 
Universitatea Maryland) a precizat în plus un fapt categoric: 
originea substanţelor găsite în intimitatea meteoriţilor 
respectivi nu putea fi pusă pe seama unei contaminări 
terestre, întrucât acestea arătau o proprietate care nu se 
regăseşte în mod obişnuit pe Pământ: o parte din 
aminoacizii identificați se  comportau  dextrogiri (la 
investigarea  spectrometrică, au deviat lumina spre 
dreapta), faţă de cei de pe Terra, care sunt levogiri 
(deviind lumina spre stânga). 

Ipoteza aducerii „seminţelor vieţii” de meteoriți căzuţi 
„cândva” pe Pământ a fost reactivată în ultimul deceniu al 
secolului XX într-o variantă a unei surse foarte apropiate 
spaţial. 


După câţiva ani de migăloase cercetări în diverse 
laboratoare, specialişti de la NASA au făcut publică - 
în anul 1996 - descoperirea de urme de viaţă 
primitivă într-un meteorit care ar fi provenit din 
planeta Marte! 

In ultima perioadă a secolului anterior, au fost găsiţi 12 
meteoriți ale căror compoziţii chimice şi structuri interne 
erau identice cu materia din „Vecina Roşie”. Unul dintre 
aceştia - având indicativul ALH 84001 - a oferit o reală 
surpriză. Geologii i-au stabilit următoarea istorie: în urmă 
cu cca. 16 milioane ani, un corp străin - de mari dimensiuni 
- a căzut cu mare viteză pe solul marțian; la şocul 
impactului au fost proiectate în spaţiu tot felul de 
sfărâmături din rocile zdrobite. Dar abia acum vreo 
13.000 ani, „pietroiul” respectiv a fost captat 
gravitațional de planeta noastră. Căzând în gheţurile 
din zona Alan Hills - din continentul antarctic - s-a păstrat 
intact până în anul 1984, când a fost găsit de cercetători 
americani ai Polului Sud. 

Analize prin microscopie electronică, în condiţii cu totul 
speciale, a „intimităţii” acestui fragment venit din spaţiu, 
au oferit descoperiri insolite: benzi de carbonaţi 
conţinând un izotop al carbonului specific planetei Marte; 
urme de hidrocarburi aromatice policiclice; oxizi şi sulfuri 
de fier, specifice unor procese biologice; anumite structuri 
alungite asemănătoare urmelor de cianobacterii (dar mai 
mari decât cele de pe Pământ). 


Viaţa vine... de pe Marte? 


Geologul David McKey (de la NASA) - care a coordonat 
echipa complexă de cercetători - ajunsese la următoarea 
concluzie: acum cca. 3,6 miliarde ani, roca din care a 
fost smuls fragmentul respectiv se afla într-o pătură de apă 
- pe atunci abundentă pe solul marțian. Astfel, 


bacteriile microscopice care existau la acea vreme pe 
Planeta Roşie au putut pătrunde şi în micile fisuri interne 
ale rocii-mamă. Cu timpul, microorganismele nu s-au mai 
înmulţit ci au murit, căci, după miliarde de ani, planeta 
a pierdut apa şi cea mai mare parte a atmosferei. 
Ultima generaţie a rămas fosilizată ca o dovadă atemporală 
a existenţei „vieţii extraterestre” chiar în apropierea 
globului terestru... 

Deşi concluziile specialiştilor de la NASA nu au fost 
acceptate de unii cercetători din alte ţări, totuşi acestea au 
avut la bază o anumită „probă materială”. A fost oare 
„însămânţată” planeta Terra printr-un astfel de eveniment 
mai apropiat, chiar cu „germeni” proiectaţi în spaţiu din 
planeta vecină? 

Totuşi, unele somităţi ştiinţifice ale ultimelor decenii de 
frământată cercetare a originii vieţii pe Pământ nu au fost 
satisfăcute nici de explicaţia transportării „cărămizilor” 
respective de către meteoriți sau de către cometele care 
au traversat „laboratoarele cosmice”. Conform 
consideraţiilor acestora, simpla prezenţă a unor substanţe 
organice - mai mult sau mai puţin complexe - nu ar putea 
demonstra apariţia şi evoluţia „biomateriei”, care ar fi cu 
totul „altceva”. 


Viaţa pe Terra - creată de o Inteligență 
Cosmică 


În cadrul simpozionului „Ştiinţa şi fantastico-ştiinţa”, 
organizat în anul 1984, la Roma, de către cadre 
universitare şi cercetători italieni, astrofizicianul englez dr. 
Fred Hoyle i-a surprins pe participanţi afirmând 
următoarele: „Viața este atât de complexă, acidul 
dezoxiribonucleic este o structură elaborată în aşa fel, 
încât, după opinia mea, un amalgam făcut la întâmplare din 
elemente chimice, ca cele care ar fi existat pe pământ la 


început, n-ar putea determina nici măcar formarea uneia 
dintre cele 200 000 de tipuri de gene existente. Universul, 
unde procesul complex care a dus la naşterea 
primilor oameni a avut mai mult spațiu şi mai mult 
timp pentru evolutie, el este sediul potrivit. 
Pământul nu ar avea în acest sens nici cea mai mică 
șansă.” 

Dar cunoscutul astrofizician britanic a ajuns treptat la 
convingeri cu mult mai insolite şi mai profunde. In cartea sa 
The Intelligent Universe, el a dorit să demonstreze o altă 
ipoteză privind originea formelor vii pe globul terestru, 
ipoteză care a fost, de altfel, îmbrăţişată şi de alţi savanţi 
neconformişti: viaţa a venit din Spaţiu pe Pământ în 
anumite forme de materie vie gata structurate, care 
au fost ghidate în acest sens de către o inteligenţă 
exterioară! Şarjând adesea caustic, într-o argumentaţie 
ştiinţifică foarte variată, Fred Hoyle se exprima astfel, cu 
autoritatea savantului modern: 

„Totuşi, pe măsură ce biologii descoperă din ce în ce mai 
multe lucruri despre impresionanta complexitate a vieții, 
rezultă că şansele unei origini accidentale sunt atât 
de minime, încât ele pot fi îndepărtate complet - ca şi 
acelea ale scrierii unei piese de Shakespeare de către 
maimuțe. Viaţa nu a putut apărea la întâmplare... Insă 
mulți savanți au făcut acest salt - de la formarea 
aminoacizilor izolaţi, la formarea spontană a unui întreg şir 
de aminoacizi cum ar fi enzimele, în ciuda posibilităţilor 
practic nule ca un astfel de eveniment să fi survenit pe 
Pământ. 

Într-o conferință de popularizare, am calificat într-o zi 
puțin lăudabila gândire a acestor savanti ca «mentalitatea 
unei grămezi de fier vechi». Cum metafora mea a fost larg 
citată - dar nu totdeauna corect - o voi repeta aici. Să ne 
imaginăm o movilă de fiare vechi care ar conține toate 
piesele unui avion Boeing 747, complet demontate şi în 
dezordine. La un moment dat, un vârtej al vântului ar 
traversa această grămadă. Care ar fi şansele ca, după 


trecerea uraganului, să găsim garat acolo, gata să zboare, 
un Boeing 747 montat complet? 

Atât de infime, încât sunt de râs. La fel este şi pentru 
naşterea vieţii datorită unui simplu hazard. Probabilitatea 
ca întâmplarea să producă prin aranjamente 
spontane sute de aminoacizi, cele două mii de 
enzime necesare vieţii este exprimată de cifra 1 
urmată de 40 000 de zerouri!...” 


„Grăuntele Vieţii” - anterioare 
Pământului... 


„Dar atunci, de unde poate veni viața? Poate că de mult 
timp avem răspunsul. Exact, din anul 1930. 

O ploaie de meteoriti a căzut în anul 1864 aproape de 
Orgeuil în sud-vestul Franţei. Din fericire, o mare parte din 
aceste pietre au fost recuperate şi examinate la microscop, 
la începutul anului 1930. S-a descoperit că ele conţineau 
carbon în cantitate importantă sub formă de învelişuri 
sferice microscopice  înconjurând grăunțe de materie 
neorganică... Atunci când grăunțele neorganice aveau o 
formă neregulată, îmbrăcămințile de carbon erau lise, ca 
cele ale celulelor biologice. Dar chiar mai mult, în destule 
cazuri, aceste îmbrăcăminţi erau duble exact ca pereții 
celulelor biologice... 

La începutul anilor '60, cercetătorii G. Claus şi Rart Nagy 
- lucrând în S.U.A. - au descoperit alte structuri curioase 
într-un meteorit căzut în 1938 în Tasmania. Ei au găsit în 
acesta îmbrăcăminţi filamentoase, asemănătoare 
ciupercilor microscopice. Cum datarea radioactivă arăta că 
meteoriții sunt la fel de vechi ca şi ansamblul sistemului 
solar, dovada apărea ca fiind făcută: viaţa era anterioară 
însuşi Pământului, planeta noastră fiind cu ceva mai 
tânără decât sistemul solar. 


Dar aceasta nu este totul. Un meteorit conținând 
carbon, descoperit în apropiere de Murchison - 
Australia - la 28 septembrie 1969, a fost studiat zece ani 
mai târziu de H.D. Pflug. El a descoperit că acesta 
conținea structuri asemănătoare celor de la Orgeuil 
şi din Tasmania... Pfiug a putut vedea astfel mici 
filamente mult asemănătoare fosilelor găsite într-o rocă din 
Minnesota - «chert» - care au fost declarate de 
paleontologi ca fiind de origine biologică. Deci... viața vine 
din Spațiu? 

Spațiul «vid», acest neant imens care separă stelele 
galaxiei noastre, nu este în realitate un vid complet. Peste 
tot există materie... 

Din ce sunt făcute aceste particule de praf şi de unde au 
venit?... 

C. Wickramasinghe şi cu mine am sugerat, la începutul 
anilor '60, că aceste particule ar putea fi din carbon sub 
formă de grafit. Dar la un moment dat, totuşi, noi am 
înțeles că această idee, fără îndoială promițătoare la 
început, nu era soluția reală. Noi am analizat amestecuri de 
gheață şi grafit, apoi de gheatță-grafit şi particule de rocă. 
Am făcut încercări cu mixturi extrem de complexe, 
conținând materii organice, cât şi gheață, grafit şi roci. Nu 
am reuşi încă deloc să reproducem cu precizie observațiile 
astronomice, până într-o bună zi din anul 1979, când o idee 
uimitoare ne-a venit, în fine, în minte. Aceste grăunțe ar 
putea fi ele de origine biologică? Am observat oare, de fapt, 
viața din spațiu? 

La scurt timp, ne-am dat seama că bacteriile sunt 
remarcabil de asemănătoare ca mărime cu grăunţele 
interstelare şi că, în plus, particulele din spațiu aveau un 
indice de refracție anormal de scăzut, la fel ca şi bacteriile 
total seci”... 

Aşadar, din această descoperire ar rezulta că unii nori 
interstelari, în care domină anumite combinaţii organice 
ale carbonului, ar fi de fapt imense aglomerări de 
bacterii uscate, liofilizate... De unde ar putea proveni 
oare aceste „culturi bacteriene” la scară spaţială? Ficţiunea 


pare a fi cu adevărat depăşită de „fantastico-ştiinţa” zilelor 
noastre... 

Dar întrucât repetatele misiuni spaţiale - prin care s-au 
investigat atât regiunea din jurul Pământului, cât şi parte 
din sistemul nostru solar - au demonstrat faptul că materia 
vie nu poate rezista la acţiunea distructivă a radiaţiilor 
solare şi cosmice penetrante - îndeosebi a razelor X -, Fred 
Hoyle a evitat combaterea şocantei sale comunicări, 
evidențiind noi argumente ştiinţifice chiar din biochimia 
bacteriilor. Astfel, el a citat experimentele interesante 
efectuate asupra lui „micrococcus radiophilus”, care 
deşi a fost supus la doze foarte mari de radiaţii X (care 
ar fi omorât şi fiinţe umane), a demonstrat o „tehnică 
rezistivă” uimitoare: această microfiinţă şi-a „reparat” 
singură mai mult de zece mii de fisuri, produse de 
energia radiaţiilor, în dubla spirală din ADN a codului 
genetic propriu, readucându-l mereu la structura sa 
normală! 

Demonstraţii la fel de convingătoare oferă însă şi alte 
microorganisme. Astrofizicianul britanic a evidenţiat astfel 
bacteriile din specia „pseudo-monas”, care au fost 
găsite în plină prosperitate biologică, deşi îşi duceau 
viaţa în instalaţiile reactorului nuclear „Omeg west”, 
unde erau supuse permanent la doze de radiaţii de 
milioane de ori mai intense decât cele din mediul 
ambiant obişnuit. De asemenea, o reală demonstraţie 
spaţială a făcut-o şi cultura de bacterii din specia 
„streptococcus mitis” care, adusă şi lăsată pe Lună 
de către sonda spaţială „Surveyor Ili”, a rezistat 
acolo timp de doi ani şi jumătate; or, este bine ştiut că 
pe Lună lipsa unei atmosfere şi a unei magnetosfere 
selenare permit componentelor nocive ale radiaţiei solare şi 
ale celei cosmice să acţioneze cu toată intensitatea. 

Faţă de aceste dovezi, atât de reale, asupra uimitoarelor 
posibilităţi arătate de bacterii în privinţa rezistenţei lor la 
doze extraordinar de mari de radiaţii nocive, omul de 
ştiinţă englez ne face să ne întrebăm cu toţii un acelaşi 
lucru: „unde” s-au format oare aceste fiinţe 


minuscule care „au învăţat” să reziste atât de bine 
la condiţii extrem de vitrege, întrucât pe Pământ nu 
au existat niciodată doze atât de mari de iradieri, 
întâlnite doar în alte zone ale Spaţiului? 


Viaţa pe bază de carbon - un gigantic 
Program Cosmic! 


Convins că în diferite regiuni galactice s-ar afla adevăraţi 
nori constituiți din bacterii uscate, care aşteaptă doar să 
ajungă pe o planetă primitoare, pentru a declanşa apoi 
ciclul evolutiv al vieţii, Fred Hoyle a rezolvat mult mai uşor 
aducerea acestor germeni pe suprafaţa Terrei. Bazat pe un 
studiu publicat în anul 1981, de un grup de astronomi 
americani (în acelaşi an), asupra faptului că particulele 
respective emiteau radiaţii identice cu cele emise de 
materia organică, autorul cărţii The Intelligent Universe a 
reluat o ipoteză a sa ce o prezentase cu ani înainte: 
germenii vieţii au fost aduşi pe Terra de către 
ancestralii vizitatori ce vagabondează prin sistemul 
solar - cometele, fie căzând pe planeta noastră, fie 
„măturând” suprafaţa tânărului glob pământesc cu lungile 
trene purtătoare şi ele de suspensii preluate din „norul 
vieţii”! 

Dar, pentru susţinerea doctă a unor concepţii de acest 
fel era necesară şi o explicare adecvată a originii unor 
astfel de nori spaţiali, constituiți din microorganisme, 
întrucât în ipoteza anterioară a „giganticelor laboratoare 
cosmice” s-a demonstrat numai formarea „acolo” a unor 
substanţe organice de bază şi nu şi a organismelor vii. Cu 
vioiciunea inteligenței sale, dedublată de o vastă 
cunoaştere ştiinţifică, astrofizicianul britanic a imaginat un 
scenariu care s-ar fi petrecut cu miliarde de ani în urmă, a 
cărui frumuseţe ştiinţifică şi literară ne face să limităm 


scepticismul cu care ar trebui să privim fiecare ipoteză 
neverificată în mod academic: 

„Coincidențele aparente care permit vieții bazate pe 
atomul de carbon să existe în galaxia noastră şi în alte 
galaxii ar putea fi foarte bine nişte posibilități temporale 
dintr-un univers în care aplicaţiile legilor fizice se 
schimbă din timp în timp. Acest punct de vedere are 
consecințe profunde, căci el sugerează că, într-un viitor, 
universul ar putea evolua de maniera ca viața bazată pe 
carbon să nu mai fie posibilă, fapt care la rândul său lasă să 
se presupună că în întregul Univers o inteligenţă luptă 
pentru a supraviețui contra legilor fizice 
schimbătoare şi că istoria vieții pe Pământ nu ar fi 
decât o mică hărţuială în această luptă. 

Această inteligență oferă o luptă remarcabilă. Ea trebuie 
să modifice în mod continuu şi să adapteze materia, pentru 
a reuşi să salveze viaţa într-un univers etern schimbător. 

Descendenții noştri vor înțelege fără îndoială că viata 
este mai variată decât în maniera în care ea este exprimată 
acum. Viata actuală este pe bază de carbon şi noi ne 
minunăm de complexitatea sa. De unde vine ea? Informaţia 
conținută în structura unei enzime, de exemplu, se poate 
exprima material printr-un lant specific de aminoacizi sau 
sub formă de simboluri - pe o foaie de hârtie. Posedâna 
simboluri apropiate şi destule ale aminoacizilor, un 
observator suficient de inteligent va reuşi să producă 
enzima. Însă, de unde este venită această informaţie a 
lanțului de aminoacizi şi a enzimelor? Pentru a folosi o 
analogie geologică, informația este venită, după mine, 
din echivalentul cosmologic al unei ere precedente, 
de la creaturi dintr-o existență precedentă şi, dacă 
vreți, care nu au fost pe bază de carbon. Acestea s- 
au dezvoltat pe o altă bază chimică, poate pe siliciu, 
fapt posibil în raport cu mediul care exista pe atunci. 
Inteligența cosmică respectivă văzând că această 
bază chimică va dispărea prin evoluţia Universului, a 
transferat informațiile sale unui nou ciclu de viaţă, 
pe bază de carbon, care devenea noul element 


dominant în spațiu. Acestui proces îi datorăm noi 
astăzi existenţa actuală şi a descendenților noştri, 
care vor fi obligaţi să o urmeze.” 


Pământul - „contaminat” în mod organizat! 


De fapt, această ipoteză, a existenţei „germenilor vieţii” 
dispersaţi în spaţiul cosmic şi respectiv a aducerii lor 
„cândva” pe Pământ, nu a fost lansată de Fred Hoyle. Ideea 
a fost vehiculată încă din secolul trecut, însuşi cunoscutul 
fizician englez Lord Kelvin (sir William Thompson) fiind 
unul dintre susţinătorii ei. Apoi, la începutul veacului 
nostru, chimistul suedez Svante Arrhenius (laureat Nobel 
în anul 1903) a reluat-o într-o manieră mult mai 
documentată, „sprijinindu-se pe argumente gândite cu 
îngrijire” - după cum avea să scrie mai recent Fred Hoyle. 

Conform „teoriei panspermiei” (seminţe peste tot) 
concepută de omul de ştiinţă suedez, sporii vieţii, existenţi 
în spaţiu, ar fi ajuns pe Pământ datorită presiunii exercitate 
de lumina Soarelui. Acest mod de transportare a 
germenilor respectivi a stârnit neîncredere la timpul 
respectiv, iar, apoi, ampla dezvoltare a darwinismului a 
făcut şi ea ca ipoteza să cadă în dizgrație. Abia mult mai 
târziu avea să fie descoperită existenţa reală a „vântului 
solar”, constituit din particule atomice accelerate la mari 
energii, cât şi dintr-un spectru larg de radiaţii, (în zilele 
noastre, specialişti ai expedițiilor cosmice au propus chiar 
construirea unor nave spaţiale cu pânze, care să fie 
deplasate în zonele interplanetare prin presiunea acestui 
vânt solar). 

Ipoteza „panspermiei” a fost reluată însă în cursul 
anilor '70 la un nivel teoretic mult actualizat şi într-o altă 
variantă, ce pare a face parte din „fantastico-ştiinţa” 

3 N. edit.: Terra a fost „laboratorul”' acestei treceri de la viaţa pe bază de 


siliciu la cea de carbon! Argumentaţie şi amănunte în „SECRETELE TERREI” - 
vol.V. 


viitorului. Doi savanţi americani - dr. Francis Crick 
(laureat Nobel în anul 1962 pentru descoperirea structurii 
elicoidale a acidului dezoxiribonucleic - purtătorul codului 
genetic) şi dr. Leslie Orgel - au publicat: în anul 1973 
o ipoteză şi mai provocatoare: Pământul - ca de altfel 
şi alte planete din diferite sisteme solare - ar fi fost 
„contaminat” cu „semințe cosmice” în mod 
organizat de către o civilizaţie galactică cu mult mai 
avansată! Acest eveniment s-ar fi produs cu miliarde de 
ani în urmă, „panspermia dirijată” fiind realizată prin 
capsule spațiale care conțineau microorganisme; 
containerele respective s-ar fi deschis în mod automat la 
ajungerea pe solul fiecărei planete selectate în acest sens. 

Relevând faptul că Galaxia noastră ar avea o vârstă 
de cca. 10 miliarde de ani, cei doi oameni de ştiinţă au 
evidenţiat faptul că în cele mai vechi sisteme solare ar 
putea exista planete pe care viaţa şi respectiv 
civilizaţia locală să aibă un avans de patru-cinci 
miliarde de ani faţă de evenimentele similare de pe 
Terra. Dacă una sau mai multe civilizaţii de acest fel, 
aflate la stadii de evoluţie tehnologică foarte avansate, ar fi 
constatat că „soarele lor” urma să piardă capacitatea de a 
mai furniza energia vitală, era normal ca populaţiile 
respective să dorească să asigure perpetuarea vieţii prin 
răspândirea de germeni şi în alte regiuni galactice. 
Apreciind că distanţele enorme până la sistemele solare 
mai tinere ar fi făcut imposibilă trimiterea unor nave 
spaţiale cu echipaje, savanții americani au imaginat o 
soluţie mai accesibilă: în cadrul unui program bine 
organizat sub aspect tehnic, ar fi fost lansate sonde 
cosmice capabile să identifice planetele aflate în 
ecosferele diferitelor stele mai tinere; după selectarea 
acestora, din compartimentele sondelor respective ar fi fost 
lansate containere conținând diferite specii de 
microorganisme. 


34 Textul a fost reluat în selecția Există alte fiinte în Cosmos? - apărută în 
Editura Politică - Bucureşti, 1986, sub îngrijirea conf. T. Toro. 


Astfel, în cazul Pământului, microfiinţele ajunse în 
oceanul planetar şi pe solul virgin au trebuit să se adapteze 
treptat la mediul geofizic local; apoi, a urmat lungul drum 
al „vieţii” spre forme vii tot mai evoluate. 


Viaţa pe Pământ - o clonă dintr-un singur 
organism extraterestru! 


Această schemă a ipotezei transplantării dirijate a 
germenilor vieţii a fost susţinută în paralel şi de aşa- 
numitul „principiu al reversibilităţii cosmice”: dacă 
noi, pământenii, devenim capabili să contaminăm cu' 
seminţe ale materiei vii o planetă oarecare din alt sistem 
solar, înseamnă că şi o altă societate galactică, ce ar fi fost 
mai avansată tehnologic, ar fi putut să contamineze 
Pământul! Or, realitatea pe care o trăim ar putea fi o 
adevărată demonstrare a faptului că Terra a fost 
„însămânţată” cândva... 

Argumentele ştiinţifice care stau la baza acestei ipoteze 
şi care au fost prezentate de dr. F. Crick şi dr. L. Orgel au 
trebuit să fie luate în considerare, întrucât fondul lor 
teoretic este la fel de valoros ca şi cel al ipotezelor urmărite 
anterior. Astfel, un prim argument favorabil este oferit de 
un fapt bine cunoscut: formele vii de pe Pământ au la 
bază un acelaşi cod genetic. Cei doi savanţi se 
exprimau în acest sens în felul următor: 

„Este oarecum surprinzător că nu coexistă organisme cu 
coduri oarecum diferite. Universalitatea codului decurge în 
mod natural dintr-o teorie «infecțioasă» a apariţiei vieții. 
Viaţa de pe Pământ ar reprezenta o clonă obținută 
dintr-un singur organism extraterestru. Chiar dacă în 
locul inițial unde a apărut viața erau prezente mai multe 
coduri, se poate ca unul singur să fi acționat în organismele 
folosite pentru infectarea Pământului.” 


Dar oamenii de ştiinţă americani au evidenţiat în plus şi 
un alt argument calitativ important, selectat din însăşi 
intimitatea biochimică a codului genetic unic. Astfel, în 
coordonarea metabolismelor celulare, un rol important este 
jucat şi de atomii de molibden, precum şi de cei de 
crom şi de nichel. Dar aceste elemente sunt suficient de 
rare în solul şi în apele planetei noastre, în special 
molibdenul fiind în cantităţi extrem de reduse (0,02%). Or, 
dacă viaţa ar fi apărut într-adevăr pe Terra printr-un 
nesfârşit joc al selecţiilor chimice întâmplătoare - conform 
ipotezei Oparin-Haldane - ar fi trebuit ca aceste elemente 
mai rare - şi îndeosebi molibdenul - să fi fost înlocuite cu 
alte elemente care se aflau în cantităţi suficiente în oceane 
şi în solul terestru. 

În mod logic, deci, ar rezulta că acest cod genetic unic 
al materiei vii terestre s-ar fi format „în altă parte”, 
undeva pe altă planetă, unde molibdenul se afla la 
discreţie, ca şi cromul şi nichelul... Şi, într-adevăr, 
astronomia modernă a oferit analize spectrale de mare 
fineţe din care rezultă existenţa în unele zone galactice a 
diferitelor obiecte astrale ce conţin cu mult mai mult 
molibden decât se află în materia planetei noastre... 

Şi astfel, prin argumente ştiinţifice care nu pot fi deloc 
neglijate, această ipoteză a „panspermiei dirijate” şi-a 
câştigat şi ea locul în setul ipotezelor realiste, care îşi 
aşteaptă verificarea fundamentală din partea savanților, a 
veracităţii faptice. 

Desigur că în acest context problematic atât de complex, 
care întredeschide noi orizonturi ale relaţiei om-cosmos, 
cititorul îşi va pune o nouă întrebare, întru totul legitimă: 
Omenirea modernă a făcut, totuşi, eforturi pentru 
identificarea diferiților indici care să permită clarificarea 
existenţei sau a non-existenţei altor „lumi” civilizate? 


Capitolul IIl 


FRAŢII ÎNTRU RAȚIUNE 


De atunci şi până astăzi colonii de lumi pierdute 

Vin din sure văi de haos pe cărări necunoscute 

Și în roiuri luminoase izvorând din infinit 
Sunt atrase în viață de un dor nemărginit. 

Mihai Eminescu 

(Scrisoarea |) 


Viaţa a venit din Cer - un vechi adevăr 
cunoscut 


Credinţa că „undeva” în cer, există nu numai Creatorul 
etern, ci şi alte fiinţe divine, este poate una dintre cele mai 
vechi convingeri ale speciei umane. Aceasta ar fi fost 
întărită de-a lungul timpurilor şi de tradiţiile existente pe 
întregul glob terestru privind numeroase contacte avute cu 
astfel de fiinţe. Peste tot, divinizaţii respectivi s-ar fi 
ocupat mereu de Omenire, atât sub aspectul evoluţiei 
morale, cât şi pentru progresul pe diferite planuri ale 
existenţei fiinţelor umane. Mitologiile tuturor popoarelor 
vechi ne-au transmis numeroase credinţe şi legende de 
acest fel, multe din ele provenind chiar de la obârşiile 
grupurilor de populaţii ancestrale. Desigur că, pe parcursul 
veacurilor, acestea au mai fost modelate, fie prin gândirea 
profundă a numeroşi înţelepţi, fie prin fantezia unor talente 
populare pierdute în neguri de vremuri. 

De fapt, aceste credinţe-mituri s-au diferențiat treptat, 
pe măsura evoluţiei culturale şi spirituale a diferitelor 
populaţii răspândite pe continentele globului. Astfel, pe de 


o parte s-a cristalizat o profundă concepţie spiritualistă, în 
cadrul căreia s-a structurat - pe bază de „revelaţii” - o 
adevărată ierarhie divină a unor entităţi superioare, mai 
presus de lumea materiei. Vechile filozofii, cum ar fi cea 
indo-tibetană sau cea ebraică, iar mai târziu creştinismul şi 
islamismul, au dezvoltat mult aceste gândiri. Pe de altă 
parte însă, s-a format şi s-a menţinut, în paralel, un alt mod 
de a concepe anumite fiinţe care coborau mereu şi apoi 
plecau „undeva” în cer: în mituri şi legende, acestea au 
rămas ca fiind persoane asemenea oamenilor 
pământeni, dar având în plus diferite puteri şi 
mijloace magice (stăpânirea vânturilor, a trăsnetelor şi a 
săgeţilor de foc, degravitări, care de foc etc.). Sosirea 
repetată a unor fiinţe din înălțimile bolţii cereşti şi plecarea 
lor, de asemenea, în profunzimile neştiute ale spaţiului 
înstelat au generat şi o concepţie mult mai materialistă, 
întărită, se pare, de înseşi spusele acestora: existenţa în 
cuprinsul edificiului celest şi a altor „pământuri”, cu alţi 
„oameni”, mult mai dotați cu mijloace şi puteri magice, cât 
şi cu o cunoaştere mult mai înţeleaptă. 

Astfel, în antichitatea mediteraneană, vechi concepţii 
egiptene - reluate în mod foarte subtil în filozofia greacă şi 
intrate apoi, prin elenism, în culturile europene ulterioare - 
au fost transmise posterităţii prin formulări la fel de 
profunde ca şi cele regăsite în tradiţiile spiritualiste. lată de 
exemplu cum se exprima în secolul V î.e.n., filozoful antic 
Democrit din Abdera (de origine tracă - n. edit.): 

„Lumile ordonate sunt nemărginite şi diferă ca mărime; 
în unele nu există nici Luna, nici Soarele; în altele, 
amândouă sunt mai mari decât la noi şi încă în alte lumi ele 
sunt într-un număr mai mare. Distanţele dintre lumile 
ordonate sunt neegale, când mai mari, când mai mici; 
unele lumi cresc, altele înfloresc şi altele decad. Unele 
lumi ordonate au produs animale şi plante şi mai 
ales apa.” 

În veacul următor, Metrodor din Chios - cunoscut 
promotor al concepţiei filozofice privind structura materiei 


din atomi -, se exprima cu toată convingerea într-o 
manieră similară: 

„Este tot atât de absurd să spunem că într-un lan mare 
ar exista doar un singur spic de grâu, cât ar fi de absurd să 
admitem că în spațiul infinit n-ar exista decât o singură 
lume.” 


Pluralitatea lumilor - o idee imposibil de 
ars pe rug! 


Chiar dacă în următoarele douăzeci de secole gândirea 
aristotelică - opusă în mare parte acestor idei - a 
dominat întregul Ev Mediu şi chiar în plină Renaștere, 
odată cu revoluția coperniciană, s-a produs o revenire 
semnificativă. Prin scoaterea Pământului din centrul 
Universului au fost reactivate treptat şi vechile exprimări 
asupra posibilei existențe a altor lumi în cuprinsul cerului. 
Din păcate, astfel de concepţii şi-au avut şi sacrificaţii lor: 
în anul 1600, călugărul învăţat Giordano Bruno a fost ars 
pe rug pentru convingerile sale de acest fel. În schimb, 
deceniile acelui secol al XVII-lea care au urmat aveau să 
consacre în mod definitiv concepţiile filozofice privind 
ideea „pluralităţii lumilor”. 

Dar consacrarea avea să fie realizată atât prin 
contribuţia unor oameni de ştiinţă ai vremii, cât şi prin 
aportul unor autori plini de fantezie. Astfel, datorită 
aspectului captivant al ideii respective, precum şi valorii 
literare a diferitelor cărţi care au apărut începând din 
deceniul al treilea al veacului respectiv, noua problematică 
avea să influenţeze nu numai mulţimi de cititori, dar şi pe 
numeroşi oameni ai ştiinţei - care se remarcau, totuşi, 
printr-o riguroasă metodă a gândirii. 

O primă carte de acest fel a fost scrisă chiar de marele 
astronom ce a fost Johann Kepler, fiind publicată însă 
post-mortem, în anul 1634, în Germania. Conţinutul 


acesteia a fost, de fapt, o ficţiune ştiinţifico-fantastică, 
autorul imaginând o „altă lume” care ar exista pe Lună, 
cu fiinţe foarte diferite de pământeni. 

Dar fantezia astronomică a lui Kepler avea să stimuleze 
şi imaginaţia unor scriitori. La scurt timp, în Anglia au 
apărut două cărţi oarecum asemănătoare. Astfel, în anul 
1638 a fost publicată compoziţia fantezistă a lui Francis 
Godwin, intitulată The Man în the Moon (Omul în Lună). 
Aceasta a fost tradusă repede în ediţii franceze şi germane. 
Apoi, la numai câteva luni a văzut lumina tiparului şi o 
carte a autorului Wilkins, care se remarca nu numai prin 
fantezia sa, ci şi prin anumite nuanţe filozofice. Apărută sub 
titlul The Discovery of a World în the Moon (Descoperirea 
lumii din Lună) şi această ficţiune literară a fost tradusă în 
limbile franceză şi germană. Dar cartea lui Wilkins provoca 
de fapt la alt mod de a gândi: încă din primele „propoziţii” 
formulate de autor, modul de a pune problema solicita mai 
mult discernământ cititorilor, decât atracţia prin elemente 
captivante: 

„— ciudăţenia acestei păreri (cea menționată în titlu) nu 
este un motiv ca ea să fie respinsă, deoarece şi alte 
adevăruri sigure au fost considerate în trecut drept 
absurdități ridicole şi mari, contrazicând bunul simţ. 

- pluralitatea lumilor nu contrazice nici un 
principiu al rațiunii sau al credinţei. 

- cerurile nu pot fi formate dintr-o materie pură, având 
privilegiul de a nu fi supusă schimbării şi degradării; ele 
trebuie să fie la fel cu corpurile inferioare. 

- este probabil să existe locuitori în această lume, 
dar nu este sigur cum sunt aceşti locuitori...” 

Deschiderea de orizont oferită de acest autor se baza în 
mod evident pe o gândire înţeleaptă, cu viziuni profetice: 

„Eu cred însă că timpurile viitoare vor descoperi mai 
mult şi că urmaşii noştri vor inventa poate unele 
mijloace pentru a-i cunoaşte mai bine pe aceşti 
locuitori... Nu mă îndoiesc că timpul este părintele unor 
adevăruri noi şi că el ne va descoperi multe lucruri pe care 
predecesorii noştri le-au ignorat şi care vor deveni clare 


pentru urmaşi, deşi astăzi nu le putem cunoaşte încă, oricât 
am dori acest lucru...” 

În Franţa secolului XVII, după publicarea fanteziilor lui 
Cyrano de Bergerac şi apoi a traducerii cărţii lui Wilkins, 
în anul 1686 a apărut o carte de largă circulaţie, care a 
popularizat şi ea ideea existenţei altor lumi planetare. 
Fanteziile literare respective, apărute sub titlul Les 
Entretiens sur la Pluralits des Mondes (Conversaţii despre 
pluralitatea lumilor) au fost scrise de Bernard le Bovier 
de Fontanelle (nepotul marelui dramaturg P. Corneille), 
care în prefaţă şi-a prezentat o curajoasă profesiune de 
credinţă (întru totul valabilă şi în zilele noastre): 

„Eu am ales acea parte a filozofiei care poate cel mai 
uşor să ne suscite curiozitatea; căci oare ce ne-ar putea 
interesa mai mult decât a cunoaşte cum este construită 
lumea în care trăim şi dacă există şi alte lumi 
asemănătoare care să fie de asemenea locuite?” 

Textul acestei cărţi de ficţiune literară a fost totuşi 
apreciat în mod deosebit la vremea sa, fiind tradus în limba 
germană chiar de cunoscutul Johann E. Bode. 

Dar cotitura unei interpretări mai realiste a acestei 
probleme, prin intervenţia gândirii ştiinţifice mai analiste, 
avea să se producă în acelaşi secol XVII care a consacrat-o, 
în ultimii ani ai veacului respectiv. Astfel, fizicianul şi 
astronomul olandez Christiaan Huygens, scriind cartea 
Kosmotheoros (publicată post-mortem în anul 1698), deşi a 
menţinut ideea pluralităţii lumilor, a eliminat totuşi Luna 
din şirul corpurilor cereşti locuite. Argumentele sale 
erau foarte riguroase: astrul nopţii nu putea să 
adăpostească viaţa, întrucât „nu are nici mări, nici râuri, 
nici nori, nici aer, nici apă.” 

În secolul următor, cu toate că nu s-au mai publicat 
atâtea fantezii literare, observatorii cerului înşişi devenind 
tot mai reţinuţi, concepţia multitudinii de corpuri astrale 
locuite s-a menţinut totuşi chiar şi în cercurile mai înalte ale 
gândirii. Astfel, cunoscutul filozof Immanuel Kant scria în 
Istoria naturală generală şi Teoria Cerului (editată în anul 
1755) următoarea concluzie a vieţii sale: „Aşadar, 


majoritatea planetelor sunt desigur locuite, iar cele care nu 
sunt locuite în prezent, vor deveni locuite la timpul lor.” 

Şi într-adevăr, la vremea respectivă, ideea 
mulțimilor de lumi locuite avea o largă răspândire 
publică. Astfel, de exemplu, o carte care a difuzat amplu 
în mase concepţia respectivă (în anul 1800 ajungând la 
ediţia a 5-a) a fost cea scrisă de germanul H. Helmuth cu 
titlul Vo/ks Naturlehre (învățătura poporului privind natura). 
Or, o traducere şi adaptare în limba română a cărţii 
respective a fost făcută la timpul acela şi la noi în ţară; 
manuscrisul” avea titlul învățătura firească, pe cotor fiind 
scris titlul Helmuth Physica Valachicae. lată două extrase 
foarte semnificative, care redau în mod pitoresc nivelul 
cunoaşterii şi al concepţiilor veacului respectiv: 

„Planetele prea mult se aseamănă cu globul nostru 
pământesc. Ele toate aşijderea se luminează şi se încălzesc 
de la Soare, ca şi Pământul... Precum se schimbă ziua şi 
noaptea pre Pământ, aşa se schimbă şi în planete. 
Pământul are o lună care îl luminează noaptea, iar Joia are 
patru şi Saturnul şapte luni. Pământul este încongiurat de 
atmosferă şi urme de acelea vedem şi la planete. Drept 
aceea adevărat este că între planete şi între trupurile cele 
pământeşti foarte mare asemănare este. şi fiindcă 
Pământul se lăcuieşte de făpturi vie şi înțelegătoare, 
în celelalte planete încă trebuie să fie făpturi 
înțelegătoare. Cine ar tăgădui aceasta, tocmai aşa de 
nebuneşte ar lucra ca şi acela carele ar zări de departe 
oraşe şi sate şi pentru că nu poate vedea lăcuitorii dintr- 
însele, ar zice că oraşele şi satele acelea nu au vreun 
lăcuitor!” 

Dar orizontul gândirii era întru totul deschis. Analogia era 
condusă şi mai departe, depăşind limitele sistemului nostru 
solar şi vizând universul nemărginit: 

„lar fiindcă despre aceea nu ne putem îndoi cu gândul 
cum că în planetele care se învârtesc pe lângă Soarele 
nostru lăcuiesc făpturi vie şi înțelegătoare despre acestea 


35 D. Ghişe şi P. Teodor: Fragmentarium iluminist. Ed. Dacia, Cluj, 1972. 


încă nu trebuie să credem că doară în planetele cele de pe 
lângă alti sori nu ar lăcui făpturi vie şi înțelegătoare. ” 


Canale pe... Marte? 


Continua dezvoltare a instrumentelor şi a tehnicilor de 
observare astronomică ce s-a desfăşurat în cursul ultimelor 
două secole a făcut ca treptat să se constate un fapt 
demobilizator: celelalte planete din sistemul nostru 
solar nu prezintă, totuşi, condiţii favorabile pentru 
apariţia vieţii şi respectiv pentru dezvoltarea altor 
„lumi”... Din această cauză, concepțiile privind 
„pluralitatea lumilor” au trecut în umbră o bună bucată de 
timp. 

Dar iată că aceste idei au cunoscut o reactivare rapidă în 
ultimele decenii ale secolului XIX, datorită unor interpretări 
ştiinţifice ieşite din comun. După un an de la marea 
apropiere din 1877 survenită între Pământ şi planeta 
Marte, astronomul italian Giovanni Schiaparelli a 
întocmit şi a publicat o hartă a „planetei roşii”, pe care a 
notat nişte contururi mai întunecate cu numele de 
„canale”. 

Această „imprudenţă” a stârnit un noian de fantezii, 
unii astronomi, şi în paralel diferiţi autori, lansând public 
ipoteza că pe Marte s-ar afla o civilizaţie mai avansată 
decât cea terestră! Culmea enunţărilor imaginare a 
constituit-o publicarea de către astronomul american 
Percival Lowell a unor observaţii nocturne, din care 
rezulta că acesta a observat sute de canale amenajate 
pe Marte! Apoi, la scurt timp, a urmat editarea unor 
fantezii literare foarte reuşite, care susțineau fantastica 
„descoperire”. Dintre acestea, de un succes deosebit s-au 
bucurat cărţile: Războiul dintre lumi a lui H.G. Wells şi 
Marte, o lume în lupta pentru existență a austriacului O. 
Dross. 


Totuşi, secolul XX a oferit observaţii astronomice din ce 
în ce mai reuşite, care, demonstrând lipsa totală de apă, 
cât şi o temperatură foarte scăzută pe această planetă 
vecină, au făcut ca ideea civilizaţiei marţiene să se 
destrame. 

In schimb, pe măsură ce investigarea astrală pătrundea 
tot mai mult în profunzimile Galaxiei noastre şi apoi în 
abisurile Universului, ideea existenţei altor lumi s-a 
transpus şi ea, suficient de repede, spre depărtările 
spaţiale. Depăşind chiar mediul astronomic şi pătrunzând în 
cultura scientizată a multor oameni de ştiinţă din alte 
domenii şi a multor gânditori, ideea respectivă a fost 
folosită uneori ca o „soluţie” mai acceptabilă în cadrul 
anumitor discuţii ştiinţifice. Astfel, de exemplu, la un 
moment dat s-a sugerat că, pe această cale, s-ar putea 
explica în fine acea lipsă a descoperirii de oseminte fosile 
ale mult căutatei „maimuţe-strămoş”, care trebuie să ne 
ofere puntea de legătură evolutivă dintre primate şi om. De 
fapt, discuţia respectivă nu constituia o problemă minoră 
căci, în paralel, s-a menţinut mereu o dispută surdă între 
concepţia „omului rezultat din evoluţia biologică” şi cea a 
„omului creat”. 


Un român, vizionar de geniu 


Pe această linie, apare ca deosebit de interesantă o 
contribuţie originală publicată“, cu mai bine de cinci 
decenii în urmă, de către Dimitrie Drăghicescu - un 
apreciat filozof, sociolog şi diplomat român. lată unele 
extrase mai semnificative din studiul său Reflectii asupra 
originii şi destinului omului, text care la timpul respectiv 
constituia o curajoasă atitudine vizionară în favorul unor 
orizonturi mai largi: 

„Am remarcat cu o oarecare insistență că, după dl. Ed. 
Le Roy, apariția omului conştient pe Pământ, sau ceea ce 
acesta înțelegea prin umanizarea vieţii, este de o 
importanţă la fel de mare şi de decisivă ca şi inserția vieții 
în materie sau vitalizarea materiei. În aceasta este, deci, 
mai mult decât o convingere ştiinţifică, este o chestiune de 
evidență elementară şi de bun simţ strict şi riguros. 

S-a pus deja şi s-a rezolvat problema originii vieții. Erau, 
ca şi pentru problema originii omului, două ipoteze: 

1) Viaţa este un produs spontan al materiei. 

2) Viata este întotdeauna produsul unui germene 
prealabil. 

De la experiențele lui Pasteur, prima ipoteză a fost 
abandonată complet, cel puțin în ceea ce priveşte viața 
pe Terra. Rămânea cea de-a doua ipoteză, aceea a 
germenilor vieții, care fiind admisă de întreaga lume, punea 
totuşi o nouă problemă, aceea a originii acestor germeni. 

S-au aflat aceştia continuti în scoarța terestră şi în aer? 
La această chestiune este exclus să se răspundă afirmativ, 
pentru că atunci când Pământul a trecut prin faza lui 
fierbinte, orice germen posibil de viață ar fi fost distrus. 
Pământul, răcindu-se apoi, era complet sterilizat. Arrhenius 
a propus atunci ipoteza germenilor căzuți din spațiile 
interstelare. 

Noi vom pune problemei originii omului o soluție 
analoagă, cu tot caracterul său paradoxal care îi dă 
aparența unei absurdităţi perfecte, în special la prima 
vedere. Însă, pentru ca paradoxul acestei absurdităţi să se 
poată atenua, să binevoim a aprofunda şi a medita cât mai 
mult asupra a două fapte: 

1. De foarte mult timp, încă din antichitatea clasică, dar 
în mod deosebit de la Fontenelle, s-a emis ideea, care 
persistă mereu, că Universul este populat de un număr 
indefinit de aştri, printre care există unii ce sunt locuiti de 
forme vii analoage celor care populează Pământul şi că 
evoluția acestor aştri locuibili diferă mult de la unii la alții, 
unii putând fi mai vechi şi prin urmare mai evoluați decât 
alții. 


2. De treizeci de ani, invenția aeroplanelor permite ca 
omul să se ridice în spațiu, la înălțimi variabile... cu timpul, 
aceste ascensiuni nu vor avea limite sau mai bine spus nu 
vor fi limitate decât prin limita - întotdeauna extensibilă - a 
progreselor tehnice. 

Scontând pe posibilitățile unui motor cu reacție, sau mai 
exact ale rachetei care se ridică prin ea însăşi, nimic nu se 
opune în teorie să ne ridicăm spre eterul pur. 

Or, dacă Universul este populat de stele, cât şi de 
planete locuibile, dintre care unele sunt mai vechi şi mult 
mai evoluate decât Pământul, este de neconceput ca 
locuitorii acestora să nu fi depăşit cu mult progresul 
realizat deja la noi. Şi dacă este aşa, soluția problemei 
originii omului se oferă de la sine, cu cea mai mare claritate 
şi cu cea mai lucidă logică. Intr-o bună zi, care s-a pierdut 
în noaptea erelor geologice trecute, vizitatori extratereştri 
au eşuat prin locurile noastre... şi iată rezolvată în fine 
problema originii omului pe Terra. 

Numai că, dacă există planete locuibile de unde oamenii 
ar fi originari, suntem în drept de a remarca un fapt: 
condițiile de viată pe aceste planete nu ar putea să 
difere prea mult de acelea unde a apărut şi s-a 
dezvoltat viaţa pe Pământ. Nu se poate concepe 
dezvoltarea vieţii pe aceste planete decât după un 
paralelism strict cu dezvoltarea vieții pe planeta noastră... 
Însă aşa cum am mai remarcat, nu s-a putut ascunde că 
există o ruptură între forma umană şi primatele cele 
mai evoluate şi că nu se poate stabili o joncțiune 
între primate şi om. Probabil că această ruptură, 
acest vid a venit să-l umple sosirea vizitatorilor 
extratereştri, de nu ştim din care planetă, mai mult 
sau mai puţin îndepărtată... 

De fapt, în legătură cu aceasta, se pot concepe două 
ipoteze, care sunt la fel de rezonabile: 

1. Vizita extratereştrilor a putut fi o simplă călătorie din 
curiozitate, dacă nu din plăcere. 

2. Vizita a putut fi, de asemenea, nu din plăcere sau din 
curiozitate, ci dintr-o necesitate implacabilă. Se poate 


presupune că, pe una din aceste planete solare sau 
extrasolare, condițiile de viată ar fi devenit insuportabile la 
un moment dat, pentru rațiuni pe care planeta noastră le 
va cunoaşte într-un anumit viitor. Viaţa pe această planetă 
devenind, deci, foarte neplăcută şi cu adevărat 
insuportabilă, locuitorii săi au fost nevoiți să emigreze. 
Aceasta ar fi, deci, originea oamenilor de pe Pământ şi 
motivul sosirii lor pe această planetă. 

S-ar putea chiar, ca mai multe planete să se fi găsit în 
asemenea condiții şi că locuitorii lor, după ce au realizat 
progrese mai mari decât ale noastre, ar fi fost obligaţi să-şi 
părăsească locurile lor de baştină şi s-ar fi refugiat pe 
planeta noastră. Aceasta ar explica, poate, diferenţele 
atât de accentuate ale raselor umane: negri, 
galbeni, roşii şi albi. În plus, aceasta ar tine cont, de 
asemenea, de ceea ce este adevărat în controversa dintre 
cei care susțin monogenismul şi cei poligenişti şi poate că 
ar da dreptate celor din urmă...” 

Dar cel care a citit studiul lui D. Drăghicescu a fost 
impresionat desigur şi de frumoasa viziune filozofică privind 
modul original în care filozoful român concepea o 
adevărată „necesitate spaţială” a pluralităţii lumilor: 

„Pământul probabil că nu este decât o etapă a marii 
călătorii din planetă în planetă - călătorie ce reprezintă o 
viață infinită a umanității - obligată să decadă şi totuşi să 
se ridice mereu, fără încetare, înfăptuind până la capăt 
procesul de perfecționare, adică de evoluție progresivă ce 
trebuie să o apropie de perfecțiunea ce speră să o realizeze 
şi pe care nu încetează nici o dată de a o concepe...” 


Formula de la Green Bank 


Desigur că, pentru cititorul de astăzi, toate aceste idei 
scrise în urmă cu peste cinci decenii de către gânditorul şi 
omul de cultură Dimitrie Drăghicescu par a fi o temă bine 


cunoscută în literatura  ştiinţifico-fantastică modernă. 
Totuşi, pentru deceniul al treilea al veacului nostru, 
concepţiile sale constituiau nu numai o curajoasă atitudine 
frondistă, ci şi o deschidere vizionară spre noi orizonturi, 
care abia în ultimele decenii şi-au câştigat o legitimitate 
ştiinţifică. Nu putem şti astăzi dacă ideile sale au constituit 
sau nu o sursă se inspiraţie pentru alţi oameni de ştiinţă 
sau gânditori de mai târziu, dar este cert că acest filozof 
român trebuie respectat şi ca un adevărat pionier al 
acestui domeniu consacrat acum ca o amplă ştiinţă. 
Prima recunoaştere ştiinţifică a acestui fond de idei, care 
a frământat gândirea umană în special în a doua parte a 
secolului nostru, a fost oferită de către somităţile 
astronomiei americane, în anul 1961. Sesizaţi de anumite 
indicii repetate privind unele manifestări tehnice 
neînţelese, aceştia s-au întrunit la Observatorul naţional 
Green Bank şi au discutat în mod deschis problema 
identificării şi eventual a contactării altor civilizaţii care ar 
exista în Galaxia noastră. Dar chiar mai mult decât atât: cei 
mai competenţi cercetători ai cerului reuniți acolo au 
analizat” şi au adoptat formula matematică propusă 
de  radioastronomul dr. Frank Drake privind 
determinarea numărului de civilizaţii“ ce ar fi putut 
să evolueze în Galaxia noastră. Deşi parametrii specifici 
care condiţionează valoarea finală nu pot fi determinaţi 


37 Astronomii americani dr. G. Cocconi şi dr. Ph. Morrison au sugerat încă din 
anul 1959 (Nature nr. 4690) că lungimea de undă pe care ar trebui să fie 
ascultate eventualele telecomunicaţii interstelare ar fi aceea a emisiei 
hidrogenului (21 cm - 1420 MHz). Motivarea era că parametrul respectiv ar 
putea fi un etalon universal, întrucât hidrogenul este cel mai răspândit element 
în Univers. 

38 Studiul ştiinţific elaborat în cadrul N.A.S.A. - cu indicativul SP-419/1977 a 
reluat şi a oficializat „formula de la Green Bank” în următorul mod: 

N = R*fg fp Ne fi fi fe L - în care: 

R = rata medie a formării stelelor în Galaxie. 

fg = fracțiunea de stele „bune”, ce oferă condiţii favorabile evoluţiei vieţii. 

fọ = fracțiunea de stele care pot avea planete. 

n. = numărul convenabil de planete dintr-un sistem planetar. 

fi = fracțiunea acceptabilă de planete pe care poate începe viaţa. 

fi = procentul de planete unde evoluţia conduce la fiinţe inteligente. 

fe = fracțiunea de specii inteligente care intră în faza comunicativă. 

L = limita medie a duratei fazei comunicative a unei civilizaţii avansate. 


deocamdată, totuşi, în cazul utilizării unor indici realişti se 
pot obţine următoarele rezultate: în familia noastră 
galactică ar putea exista cel puţin N = 40 civilizaţii 
avansate, în timp ce limita maximă ar putea fi de 
ordinul milioanelor de societăţi inteligente evoluate! 


Aşa s-a născut CETI 


Dar în cursul anului 1964 şi oamenii de ştiinţă sovietici 
au organizat o consfătuire similară - cu caracter unional - 
care s-a desfăşurat la centrul astronomic caucazian de la 
Biurakan (R.S.S. Armenia). În cadrul lucrărilor respective, 
cunoscutul astrofizician dr. N. Kardaşev a relevat, în mod 
documentat oportunitatea identificării civilizaţiilor 
galactice care ar fi mai dezvoltate, de la care omenirea 
terestră ar putea obţine informaţii ştiinţifice şi tehnologice 
deosebit de importante pentru progresul pământenilor. De 
asemenea, el aprecia că aceste „lumi” care ar fi mai 
avansate din punct de vedere tehnic, ar putea să emită în 
spaţiu, în mod continuu, semnale radio foarte 
puternice, pe mai multe domenii de frecvenţe favorabile 
telecomunicaţiilor cosmice - emisii pe care ar trebui să 
încercăm să le captăm. 

Programul ce a fost elaborat în urma acestei consfătuiri 
prevedea atât iniţierea unor cercetări permanente a 
radiosemnalelor care se vehiculează în spaţiu, cât şi 
stabilirea unei cooperări la nivelul planetar în acest 
domeniu. Drept urmare, s-au înaintat Uniunii Astronomice 
Internaţionale o serie de propuneri cu caracter 
operativ. 

In anii ce au urmat, în baza dorinţei de colaborare în 
acest domeniu extraordinar, Academia de Ştiinţe a 
U.R.S.S., în consens cu Academia de Ştiinţe a S.U.A. au 
organizat la acelaşi centru al radioastronomiei sovietice de 
la Biurakan - în septembrie 1971 - prima consfătuire 


internaţională a unor savanţi, dedicată cu adevărat 
unei probleme de  „fantastico-ştiinţă”:  pluralitatea 
lumilor cosmice!  Însăşi denumirea  consfătuirii - 
„Simpozionul CETI” - sintetiza prin inițialele respective 
cea mai ambițioasă dorinţă a omenirii moderne: 
Communication with Extra-Terrestrial Intelligence 
(Comunicarea cu inteligenţa extraterestră). 

Publicând ulterior o amplă redare a conţinutului lucrărilor 
acestui important eveniment ştiinţific”, cunoscutul profesor 
american dr. Carl Sagan a evidenţiat, chiar din prefața 
volumului respectiv, consacrarea definitivă a unei probleme 
ce a frământat Omenirea încă din antichitate: 
recunoaşterea raţională a existenţei altor lumi 
cosmice, precum şi necesitatea de a stabili legături 
spaţiale cu acestea: 

„Cartea este o prezentare a remarcabilei consfătuiri al 
cărui subiect, cu numai puţini ani în urmă, ar fi fost 
considerat desigur ca o temă de neconceput pentru o 
discuție ştiinţifică serioasă: Comunicarea cu inteligența 
extraterestră (CETI). Cunoştinţele noastre curente din 
ştiinţele fizice şi ale biologiei au permis să se contureze 
însă faptul că şansele existenţei inteligenței 
extraterestre sunt cu mult mai mari decât ar fi putut 
crede oamenii de ştiinţă cu câteva zeci de ani mai 
înainte. Si este neîndoielnic că nivelul progresului 
tehnologic de pe planeta Pământ - din ultimele decenii - 
este atât de spectacular, încât mijloacele pentru contactul 
cu inteligența extraterestră sunt potențial în mâinile 
noastre. Până când acest contact va fi stabilit, subiectul 
este destinat unor discuții oneste ale diferitelor opinii. Cred 
însă că nici un cercetător serios al subiectului nu se va 
ocupa numai de semnificația sa, ci tocmai de adâncirea 
problemelor filozofice şi umane respective. Într-un sens 
foarte real, această cercetare a inteligenței extraterestre 
este o cercetare a contextului cosmic în care se situează 
Omenirea, pentru a afla cine suntem, de unde am venit şi 


3 Sagan, C. „Communication with Extra-Terrestrial Intelligence” - Ed. The 
Massachusetts Institute of Technology Press, 1973. 


care sunt posibilităţile ce se întrevăd în viitorul nostru, într- 
un Univers mai vast ca întindere şi durată decât l-au visat 
vreodată strămoşii noştri... 

Conținutul acestei dezbateri ştiinţifice a fost, cred, la fel 
de interesant ca şi subiectul însuşi. Şi recitind de mai multe 
ori textul, am găsit locuri unde revărsarea şi strălucirea 
noilor idei ale participanților erau cu adevărat electrizante. ” 

Atât subiectul, cât şi spiritul în care s-au desfăşurat 
lucrările simpozionului oferind o lansare liberă a gândirii la 
scara spaţială, au îndepărtat multe bariere, pe care adesea 
oamenii de ştiinţă şi le impun dintr-un anumit 
convenţionalism social şi politic. Drept urmare, au avut loc 
schimburi valoroase de idei cu totul noi, în care intuiţia şi 
chiar fantezia gândirii savante se bazau pe o informare 
ştiinţifică modernă şi respectau totodată rigorile 
raţionamentului academic. Astfel, de exemplu, 
radioastronomul american Giuseppe Cocconi a 
ridicat la un moment dat o problemă cu adevărat 
revoluționară, cu deplin caracter de fantastico-ştiinţă: 
oare în alte lumi cosmice, nu s-ar putea ca să apară 
viaţa şi chiar să ajungă la civilizaţii avansate, în care 
fiinţele respective să nu fie constituite din structuri 
organice - ca fiinţele terestre - ci numai din structuri 
ale unor particule atomice elementare? 

Răspunzând acestei întrebări aparent din domeniul 
fantasticului, cunoscutul fizician  moscovit dr. V.L. 
Ghinzburg se exprima cu autoritate: 

„Acest lucru nu este absurd. Se cunosc peste două sute 
de particule, denumite elementare. Acestea sunt cu mult 
mai multe decât numărul elementelor pe care le folosim în 
fizica moleculară. Este posibil s obținem sisteme 
complicate din astfel de particule, având un mare număr de 
grade de libertate, fapt esential pentru viață. Deocamdată, 
aceasta apare ca o speculatie... Cred însă că o apropiere 
rațională în problema CETI este de a lua în considerare o 
civilizatie moleculară.” 


Civilizaţii care utilizează energia întregii 
Galaxii! 


În cadrul lucrărilor simpozionului, o problemă interesantă 
a fost prezentată de astrofizicianul rus dr. N. Kardaşev, 
care a propus o clasificare de natură energetică, 
pentru caracterizarea nivelului de evoluţie 
tehnologică a diferitelor civilizaţii cosmice (ulterior, 
această clasificare a fost preluată şi consacrată în literatura 
de specialitate.) Pornind de la ideea că nivelul tehnologic al 
unei societăţi evoluate depinde în mod direct de cantitatea 
de energie consumată, acesta a propus următorii indici 
semnificativi: 

- la civilizaţii de tipul l, necesităţile energetice ar fi de 
ordinul a 4x10” watt; ca şi în cazul Pământului, acest 
plafon ar fi asigurat din utilizarea resurselor planetare. 

- la civilizaţii de tipul II, consumul de energie ar fi de 
ordinul a 4x10: watt; o astfel de „lume” ar fi cucerit şi ar 
fi amenajat propriul sistem solar, preluând energia 
necesară de la steaua sa centrală şi de la planetele surori. 

- la civilizaţii de tipul III, nivelul consumului de energie 
ar fi de ordinul a 4x10” watt; mult mai avansate sub 
aspectul tehnico-ştiinţific, astfel de civilizaţii au realizat 
treptat utilizarea resurselor energetice oferite de propria 
galaxie. 


Proiectul „Ciclopii” 


Una din cele mai concrete comunicări a fost prezentată 
de către dr. Bernard Oliver (vicepreşedinte cu 
problemele cercetării la trustul american de produse 
electronice Hewlett-Packard).  Coordonând în cadrul 
N.A.S.A. studiul grandiosului Project Cyclops - care 
întrevedea construirea celei mai mari „urechi a 


Terrei” pentru interceptarea posibilelor 
telecomunicaţii interstelare“ -, acesta a expus 
principalele consideraţii teoretice şi tehnice ale unui mare 
ansamblu de radiotelescoape destinate programului CETI. 

Sub aspect teoretic, studiul a stabilit necesitatea 
urmăririi semnalelor sau chiar a emisiilor radiofonice din 
spaţiul galactic, în domeniul, microundelor şi anume în aşa- 
numita „fereastră a microundelor”; acest domeniu de 
frecvenţe - cuprins între 1 şi 60 GHz“ - este cel mai puţin 
poluat de emisiile naturale stelare, cuantice sau termice. 

Ca soluţii tehnice, proiectul a prevăzut echiparea a cel 
puţin 1000 de radiotelescoape având cupe cu 
diametre între 30 şi 100 metri, a căror funcţionare 
simultană trebuia să fie automatizată, sub controlul unui 
mare computer central. Partea cea mai pretențioasă a 
marelui ansamblu de echipamente consta în conceperea 
unui analizor cu conversie intermediară, care să poată 
prelucra simultan 10 milioane de canale de 
frecvenţe, selectând automat semnalele cu caracter 
artificial. 

Constatându-se că pe o distanţă de 1 000 ani-lumină 
ar exista în jurul nostru cca. un milion de stele 
similare Soarelui (stele din clasele F,G,K), ca strategie se 
propunea ca, într-o primă etapă, să fie ascultate sistemele 
solare aflate pe o rază de 500-700 ani-lumină. 
Acordându-se fiecărui corp ceresc un timp de ascultare de 
1 000 secunde a rezultat un timp minim de 30 ani ca 
necesar, investigării acestor „vecinătăţi”. Dar specialiştii 
trebuiau să ţină cont că fabricarea echipamentelor şi 


+9 Pentru fundamentarea ştiinţifică a necesarului de echipamente şi instalaţii 
care să permită receptarea şi selectarea eventualelor emisii de semnale 
artificiale, N.A.S.A. a finanţat studiul CR 114445, care a fost elaborat de 
Universitatea Standford şi Ames Research Center sub conducerea dr. B. Olivier. 
Studiul publicat avea titlul Project Cyclops - A Design Study of a System for 
Detecting Extraterrestrial Intelligent Life. 

11 Oamenii de ştiinţă americani ce au fost consultaţi la elaborarea studiului 
respectiv au recomandat ca urmărirea semnalelor interstelare să fie făcută în 
primul rând în frecvențele emisiilor hidrogenului neutru (1,42 GHz) şi ale 
hidroxidului OH ( 1,662 GHz), oricare civilizaţie ştiind că hidrogenul este cel mai 
răspândit element cosmic, iar OH sugerează apa - elementul vieţii. 


montarea acestora impuneau un interval prealabil de 10- 
25 ani... 

Susţinând necesitatea realizării unui mare ansamblu de 
echipamente moderne de ascultare a cerului care să 
dispună de o capacitate funcţională remarcabilă, dr. B. 
Oliver se exprima astfel: 

„După toate probabilitățile, au existat şi există 
civilizaţii în Galaxie de cca. 4-5 miliarde ani. Este 
foarte probabil ca multe dintre ele să fi stabilit contacte 
interstelare. Dacă este aşa, atunci comunicațiile au avut loc 
încă din epoci foarte îndepărtate (miliarde de ani) şi 
semnalele pot să existe încă, pentru a ajuta populațiile 
tinere - cum ar fi, de exemplu, cea terestră - să se asocieze 
la comunitatea galactică. 

Unii dintre noi, care am studiat problema de mult timp, 
simt că istoria trecutului omenirii poate fi un preludiu 
la un viitor extraordinar de  stimulativ, ca 
participanţi la o comunitate galactică. Ar trebui, cel 
puțin să încercăm, să căpătăm acces la moştenirea 
cunoştinţelor vechi de miliarde de ani. Care astronom nu 
nutreşte speranța să poată fotografia Galaxia şi Universul 
de acum 5 miliarde de ani? Am putea să învăţăm şi istoriile 
naturale ale oricărei „vieţi” din Galaxie şi respectiv a 
structurilor sociale care au condus la îndelungata 
supraviețuire a celor mai vechi culturi. 

Nu pot să concep ca omul, neputincios incă, să 
călătorească spre stele, să nu spere că într-o bună zi ar 
putea să ajungă la o altă populație evoluată, prin 
telecomunicații interstelare.” 

Pentru a fi şi mai convingător, într-un interviu acordat 
ulterior, dr. B. Oliver accentua în următorul mod 
necesitatea organizării unei cercetări sistematice a 
miliardelor de emisii naturale vehiculate permanent în 
cuprinsul cerului, printre care se află „ascunse” şi cele 
artificiale: 

„Eu cred că acea curiozitate a noastră ca oameni, cât şi 
aceea a oamenilor de ştiinţă, nu ne va lăsa în pace până 
când nu vom fi început să căutăm semnalele extraterestre. 


Consider, de asemenea, că datorită acestor cercetări, 
civilizația noastră poate obține multe beneficii din 
contactele interstelare pe care am reuşi eventual să le 
stabilim. Poate că asemenea contacte s-au desfăşurat din 
timpuri imemoriale, poate de miliarde de ani, în Galaxia 
noastră. Dacă ipotezele noastre sunt exacte, punându-ne 
în legătură cu aceste civilizaţii, vom avea 
posibilitatea să intrăm în posesia unui imens 
patrimoniu de cunoştinţe, poate transmise deja, 
repet, de la planetă la planetă, de la civilizaţie la 
civilizaţie, încă de miliarde de ani în urmă. ” 


Biurakan - locul reîntoarcerii spre stele 


După zece şedinţe de dezbateri foarte libere şi fără 
limitarea timpului în schimburile de idei, la Biurakan s-a 
adoptat unul dintre cele mai semnificative 
documente ale Omenirii moderne, privind modul în 
care civilizaţia terestră va trebui să-şi reconsidere 
concepţiile generale referitoare la situarea sa într-un cadru 
tehnologic galactic mult mai amplu. În preambulul 
documentului respectiv s-a constatat în primul rând faptul 
că Simpozionul a fost o consfătuire a unor oameni de ştiinţă 
de înaltă calificare, din diverse domenii: astronomie, fizică, 
radiofizică, din ştiinţele şi tehnologia computerelor, chimie, 
biologie etc. Apoi au fost prezentate următoarele teme 
principale ale dezbaterilor: 

- pluralitatea sistemelor planetare din Univers. 

- originea vieţii pe Pământ. 

- posibilitatea formării vieţii pe corpurile astrale. 

- originea şi evoluţia inteligenţei. 

- originea şi dezvoltarea civilizaţiilor tehnologice. 

- cercetarea semnalelor inteligente sau a activităţilor 
astroinginereşti. 


- problemele şi consecințele posibile ale stabilirii 
contactelor cu civilizaţii extraterestre. 

În final, au fost consemnate, la concluzii, noi orizonturi 
ale gândirii şi ale realizării umane: 

1. Descoperirile frapante din ultimii ani obţinute în 
domeniile astronomiei, biologiei, ştiinţelor computerelor şi 
ale radiofizicii au transferat câteva dintre problemele 
civilizaţiilor extraterestre şi ale detectării lor, din domeniul 
speculațiilor, în domeniul cercetării şi al experimentării. 
Pentru prima dată în istoria Omenirii a devenit posibil să se 
efectueze investigaţii serioase şi detaliate asupra acestei 
probleme fundamentale. 

2. Această problemă poate să aibă o importanţă 
profundă pentru dezvoltarea viitoare a speciei umane. 
Dacă vreodată vor fi descoperite civilizaţii extraterestre, 
efectul asupra capacităţii ştiinţifice şi tehnologice umane 
va fi imens, descoperirea putând influenţa pozitiv 
întregul viitor al omului. Semnificaţia practică şi 
filozofică a contactului cu o civilizaţie extraterestră ar fi 
atât de mare, încât justifică a se întreprinde eforturi 
substanţiale. 

3. Resursele tehnologice şi ştiinţifice ale planetei noastre 
sunt suficient de mari pentru a ne permite investigaţiile 
îndreptate către căutarea inteligenţei extraterestre. 

Chiar dacă în acest stadiu incipient este util să se discute 
şi să se coordoneze programele ştiinţifice de cercetare cu 
schimburi de informaţii ştiinţifice, pentru viitor ar fi de dorit 
ca să se combine eforturile de investigare din diferite ţări, 
pentru atingerea obiectivelor experimentale şi de 
observare. Se pare că este indicat ca activităţile de 
cercetare a inteligenţei extraterestre să fie efectuate de 
către reprezentanţi ai întregii specii umane. 

4. La Simpozion au fost discutate diferite metode de 
cercetare a inteligenţei extraterestre. Realizarea acestora 
ar necesita un timp şi eforturi considerabile. Studiile utile 
pot fi iniţiate, totuşi, în condiţii suficient de modeste. 

5. Participanţii la Simpozion consideră ca deosebit de 
valoroase experimentele prezente şi viitoare privind 


vehicule spaţiale care să studieze viaţa pe alte planete ale 
sistemului nostru solar. Ei recomandă totodată continuarea 
şi intensificarea cercetărilor din alte domenii, cum ar fi 
chimia organică prebiologică, studiul sistemelor planetare 
extrasolare, precum şi biologia evoluționistă - care este 
una dintre cele mai acute probleme. 

6. Se recomandă, de asemenea, iniţierea unor 
investigaţii specifice noi asupra metodelor de studiu privind 
semnalele care sunt vehiculate în spaţiul cosmic. 

7. Pentru coordonarea programelor naţionale de 
cercetări şi pentru promovarea progresului în acest 
domeniu, Simpozionul a propus formarea unui grup de 
lucru internaţional. 

8. Participanţii la Simpozion îndeamnă la o amplă 
publicare a rezultatelor studiilor care se efectuează 
asupra acestei probleme. Ca un prim pas în această 
direcţie, se prevede publicarea simultană în limbile engleză 
şi rusă a lucrărilor acestui Simpozion. 

Ca anexă la punctul 6, s-a inclus şi „Lista direcțiilor 
posibile în cercetarea CETI”” 

|. Studiul civilizaţiilor cu nivel tehnologic comparabil cu al 
nostru. 

II. Studiul civilizaţiilor având un nivel tehnologic care 
depăşeşte cu mult nivelul terestru. 


“ La această listă s-au formulat următoarele recomandări: 

a. Să se facă o cercetare a semnalelor şi a unor activităţi astroinginereşti ce 
ar putea fi evidente în radiaţia câtorva sute de stele apropiate Terrei şi a unui 
număr limitat de alte obiecte cosmice selectate. 

b. Cercetarea unor semnale provenind de la surse puternice din Galaxie. 

c. Explorarea unei zone din banda undelor submilimetrice, pentru a se 
determina dacă este convenabilă căutării civilizaţiilor extraterestre. 

d. Construirea unor instrumente astronomice noi şi mai puternice. 

e. Conceperea unui sistem de observare constantă a întregului cer, care să 
poată conduce la un studiu mai vast decât cel menţionat la punctele a şi b. 


Unde-s toţi puterea creşte... 


Aceste hotărâri finale elaborate de comun acord la 
Simpozionul CETI de la Biurakan vor rămâne desigur în 
istoria Omenirii ca documentul consacrării ştiinţifice 
definitive a problemei  „pluralității lumilor” din 
spaţiul cosmic. In acelaşi timp, vă rămâne şi ca actul 
primei chemări la o unire a întregii umanităţii, în 
vederea realizării unor eforturi comune - de durată - pentru 
căutarea şi apoi contactarea „vecinilor” galactici mai 
evoluaţi. 

Şi într-adevăr, această consfătuire a unor specialişti şi 
savanţi de înaltă calificare a dat roade. In anul următor, 
Academia de Ştiinţe a U.R.S.S. a organizat, la centrul 
astrofizic de la Gorki, sesiunea Conferinţei Naţionale de 
Radioastronomie. In cadrul lucrărilor s-a prezentat 
Programul unional de cercetări în problema CETI - elaborat 
de Comitetul de Radioastronomie - secţiunea de cercetare 
a semnalelor cosmice de origine artificială“. 


“3 Revista de specialitate Astronomiceski Jurnal (din sept. 1974) a publicat 
pe larg programul respectiv, ce conţinea următoarele prevederi principale: 
|. INTRODUCERE. 
. Formularea problemei. 
. Domenii principale de cercetare în probleme CETI. 
„ Principii de elaborare a Programului CETI. 
. Pregătiri de organizare. 
„ CĂUTAREA SEMNALELOR COSMICE DE ORIGINE ARTIFICIALĂ. 
. Căutarea surselor şi selectarea lor după criterii preliminare. 
„1. Prospectarea radio a cerului. 
.2. Selectarea surselor după mărimea unghiulară şi investigarea lor. 
.3. Investigarea obiectelor galactice şi a celor extragalactice. 
.4. Căutarea de semnale de la stele din imediata vecinătate a Soarelui. 
„5. Căutarea de semnale de la galaxiile din Grupul Local. 
.6. Căutarea de semnale cu un sistem de detecție pentru întregul cer. 
.7. Căutarea probelor. 
.8. Măsurarea radiaţiei cosmice de fond în domeniul 20 microni - 1 mm. 
.9. Cercetarea absorbției şi a transparenţei fazei mediului interstelar. 
1.10. Prospectări ale cerului în domeniul 10 microni -1 mm. 
1.11. Căutarea excesului de emisii în infraroşu la stele de tip spectral 
potrivit. 
2. Investigarea structurii radiaţiei obiectelor selectate şi metode de analiză 
pentru identificarea surselor bănuite a fi artificiale. 


RRRRRRRRRREBUNHR 


Programul definitivat a fost înaintat Academiei de Ştiinţe 
a U.R.S.S., care l-a aprobat în martie 1974. În anii ce au 
urmat, transpunerea lui practică a fost respectată foarte 
riguros, deşi echipamentele necesare au impus eforturi 
materiale considerabile." 


Proiectul SETI - o nouă strategie 


Confruntaţi cu extraordinarul cost, cât şi cu durata 
extrem de mare a realizării „Proiectului Ciclopii”, 
specialiştii americani de la N.A.S.A., au fost siliţi să 
elaboreze un program de cercetări mai puţin ambițios, atât 
ca obiectiv principal, cât şi ca dotare tehnică a instalaţiilor 
de interceptare şi analizare a multitudinii de unde radio ce 
străbat cerul. Astfel, în primul rând s-a renunţat la atât de 
pretenţiosul cuvânt  „comunicarea” cu inteligenţa 
extraterestră, recunoscându-se că, de fapt, obiectivul 
principal al acestei etape este „căutarea” acestei 
inteligenţe. Drept urmare, denumirea noului program 
american a devenit „Project SETI”, inițialele respective 
provenind de la înlocuirea de mai sus „Search for Extra- 
Terrestrial Inteligence”. 

In ceea ce priveşte problema dotării tehnice în condiții 
mai economice s-a prevăzut ca, într-o primă etapă, să se 


3. Proiecte pentru instrumentaţia de căutare a semnalelor de la civilizaţii 
extraterestre. 

III. DECODIFICAREA SEMNALELOR. 

1. Studiul preliminar al semnalelor. 

2. Determinarea tipului organizării lingvistice a textului. 

3. Descifrarea sistemului gramaticii limbii respective. 

4. Descifrarea semanticilor textelor aflate în investigare. 

5. Elaborarea metodelor de traducere în limbaje obişnuite. 

+ Încă din deceniul '70, în U.R.S.S. s-a construit şi dat în funcţiune marele 
radiotelescop RATAN-600 (în Caucaz), s-au echipat puternice staţii de recepţie 
cu antene nedirecţionale, s-au lansat sateliți speciali, toate echipamentele 
respective fiind amplu integrate în programul de cercetări CETI. In deceniul 
următor s-a echipat „marea ureche a Terrei” în partea centrală a Siberiei; 
ansamblul respectiv - la acea vreme cel mai mare din lume de acest fel - este 
compus din 256 radiotelescoape având cupele mobile. 


treacă la o îmbunătăţire esenţială a performanţelor 
numeroaselor radiotelescoape existente pe teritoriul 
S.U.A. Preluându-se parţial unele soluţii prevăzute în 
„Project Cyclops”, s-au realizat, în anii ce au urmat, o serie 
de perfecţionări ale echipamentelor anexe de calcul, cât şi 
a echipamentelor de analizare simultană a semnalelor pe 
un număr mare de canale de frecvenţe diferite. Apoi, în 
baza unui nou studiu al N.A.S.A. - Cu indicativ SP-419/1977, 
s-a stabilit o nouă strategie“, fiecărui ansamblu de 
instalaţii repartizându-i-se un anumit domeniu al lungimilor 
de undă care să fie cercetate. 

Dar în spiritul hotărârilor de la Biurakan, specialiştii 
americani au solicitat şi au obţinut pe parcurs şi o deosebit 
de importantă colaborare internaţională. Astfel, cele mai 
mari instalaţii radioastronomice existente în diferite 
părţi ale globului au fost antrenate în perfecţionări 
similare şi au fost apoi integrate în programul SETI. 
Drept urmare, echipe întregi de radioastronomi din Marea 
Britanie, R.F. Germania, Franţa, Canada, Australia, Spania 
etc., şi-au dedicat o parte din programul lor de studii zilnice 
pentru investigările SETI în cadrul domeniilor de unde 
repartizate. 

Programul american a demarat într-adevăr în condiţiile 
unor eforturi materiale mai restrânse, în special urmărindu- 
se efectuarea imediată a activităţilor de ascultare selectivă 
a cerului. Totuşi N.A.S.A. a continuat în paralel şi o acţiune 
separată de perfecţionare a echipamentelor pentru 
interceptarea şi în special pentru analizarea simultană a 
undelor radio provenite din spaţiu. Astfel, în anul 1979, a 
fost prezentat un nou studiu privind mărirea sensibilităţii 


4 Proiectul SETI a prevăzut următoarea organizare a funcţionării radio- 
telescoapelor integrate în program: 

- cele mai multe instalaţii vor regla continuu poziţia cupelor receptoare în 
raport cu rotația Pământului, urmând numai anumite zone astrale; astfel, în 
două săptămâni s-ar asculta 75% din cer, pe o anumită bandă de frecvenţă. 
Spectrul total al „ferestrei microundelor” urma să fie ascultat în 3 ani. 

- un număr mai redus de antene - cu o sensibilitate sporită - au fost 
prevăzute să rămână cu cupa fixă, pentru a cerceta bolta înstelată odată cu 
rotația Pământului, fâşie cu fâşie. Ascultarea a 80% din cer pe câte o bandă de 
frecvenţă a fost prevăzută să dureze câte 6 luni. 


instalaţiilor“ receptoare. În acest cadru, a fost amplificat şi 
modernizat marele radiotelescop de la Arecibo (Porto- 
Rico), a cărui cupă fixă are acum un diametru de 310 
metri. Noile dotări tehnice de la Arecibo au asigurat astfel 
ascultarea şi analizarea simultană a 60 000 canale de 
frecvenţe diferite. In acelaşi timp s-au montat în câmpul 
de la San Augustino, din New Mexico, 27 de 
radiotelescoape mobile - deplasabile pe linii de cale 
ferată - fiecare cupă orientabilă având diametrul de 
24,6 metri. Ansamblul respectiv, echivalând funcţional cu 
un radiotelescop cu o cupă de 27 kilometri în diametru 
(!), a primit numele de „Very Large Array” (VLA). 


Proiectul MEGA-SETI - o imensă... 
inutilitate?! 


Plecându-se de la principiul tehnic - care în mod logic ar 
trebui să fie cunoscut de oricare civilizaţie avansată - că 
semnalele radio artificiale se emit numai pe anumite benzi 
de frecvenţă (pentru a le separa de zgomotul de fond al 
multitudinii de emisii naturale din Univers), specialiştii 
americani au realizat o nouă etapă de perfecţionare a 
echipamentelor de ascultare a cerului. Astfel, lansând 
„Proiectul MEGA-SETI”, în cadrul acestuia au realizat un 
receptor bazat pe o concepţie cu totul nouă: unde radio 
captate pe un domeniu larg de frecvenţe să fie decupate în 
mulţimi de semnale elementare, fiecare corespunzând unei 
anumite frecvenţe; analizarea separată imediată va 
permite extragerea individuală a semnalelor cu caracter 
artificial. 

Noul tip de receptor - denumit „Mega Channel 
Spectrum Analyzer” (MCSA) - a fost construit ca un prim 
model pentru o capacitate de analiză simultană a 


4 Sinteza noului studiu al N.A.S.A. a fost difuzată sub titlul The Search for 
Extra-Terrestrial Intelligence - A Strategy for High Sensitivity Observation. 


74 000 canale de frecvenţe, cu o rezoluţie a fiecărui 
canal de numai 0,5 Hz. În cursul testării iniţiale efectuate în 
anul 1985, acesta a detectat cu uşurinţă semnale cu 
puterea de numai 1 watt emise de sonda „Pioneer 10”, 
care se afla la o distanţă de peste 5 miliarde de kilometri 
depărtare de Pământ. In cadrul cooperării internaţionale 
stabilite prin „Proiectul SETI”, un astfel de receptor 
ultramodern a fost destinat a fi montat şi la marele 
radiotelescop francez de la Nancay. 

Dar adevăratul „echipament minune” al „Proiectului 
MEGA-SETI” a devenit între timp receptorul „MCSA-2”, 
construit în anul 1989. Acesta va putea prelucra 
simultan 14 milioane de canale, cu o rezoluţie de bandă 
de 1 Hz! De fapt, noul receptor a devenit operaţional 
începând din anul 1992, întrucât între timp trebuia să i se 
construiască un mare computer specializat, capabil să 
analizeze rapid milioanele de semnale şi să selecteze 
emisiile cu caracter artificial.“ 

Există însă şi unii oameni de ştiinţă care consideră că 
această migăloasă analizare a tuturor emisiilor radio care 
se vehiculează în spaţiu, această „căutare a acului în carul 
cu fân”, ar fi de fapt o extrem de costisitoare manifestare 
modernă a unui conservatorism antropomorfic şi că 
cercetarea“* respectivă ar fi în mod practic prea puţin 


În cadrul „Project SETI”, au fost stabilite următoarele criterii pentru 
atribuirea caracterului de „origine artificială” a semnalelor analizate: 

1. Intensitatea semnalului trebuie să depăşească întregul zgomot de fond 
natural al spaţiului cosmic. 

2. Semnalul trebuie să aibă caracteristici diferite faţă de semnale naturale. 

3. Să solicite cea mai redusă putere radiată. 

4. Undele respective să nu fie absorbite de mediul interstelar şi nici de 
atmosfera planetară. 

5. Să nu fie deflectate de către câmpul magnetic galactic. 

6. Să fie receptate uşor pe o suprafaţă mare de teren. 

7. Să permită o detecție şi respectiv o generare eficientă. 

8. Să se deplaseze în spaţiu cu viteze înalte. 

9. Să fie emise în mod evident de civilizaţii tehnologice. 

48 Cunoscutul radioastronom american dr. Frank Drake a calculat că numărul 
posibil de combinaţii ale diferitelor frecvenţe pentru canalele care ar trebui 
cercetate de pământeni ar fi de ordinul a 200 milioane de miliarde de miliarde! 
Dar întrucât, până la începutul anului 1980, americanii au ascultat cca 50 
milioane de canale, ar rezulta că Galaxia noastră ar putea fi ascultată complet 


utilă. Conform părerii acestora, găsirea unor civilizaţii 
formate din fiinţe asemănătoare nouă şi având acelaşi nivel 
tehnic ca şi al nostru nu ar prezenta avantaje deosebite şi 
respectiv nu ar merita imensele eforturi materiale 
necesare. În plus, şansa de a găsi o civilizaţie similară 
nouă ca nivel tehnico-ştiinţific ar fi extrem de 
redusă, întrucât - după cum se exprima şi dr. B. Oliver - 
sistemele solare mai vechi cu eventualele lor 
civilizaţii, au un avans în timp de ordinul a 4-5 
miliarde de ani. Or, civilizațiile deosebit de avansate, care 
de fapt ne interesează cel mai mult, nu ar putea fi 
depistate prin radiotelescoapele programelor CETI şi SETI, 
întrucât acestea ar fi renunţat de foarte mult timp la 
folosirea undelor radio prin telecomunicaţii. Evoluţia 
lor tehnologică le-ar fi condus desigur la folosirea cu totul a 
altor principii, care să evite în mod eficace diferitele 
perturbații curente produse de emisiile stelare şi de 
zgomotul de fond cosmic. 


„Roadioamatorii” din Cosmos 


Şi totuşi, specialiştii de înaltă calificare ai acestui nou 
domeniu de cercetare ştiinţifică, a căror părere s-a impus 
treptat prin argumente foarte riguroase - mai mult sau mai 
puţin cunoscute de opinia publică - au fost de altă părere. 
Astfel, dr. Frank Drake (directorul Centrului Naţional de 
Astronomie şi Cercetare a lonosferei - de la Arecibo), care a 
lansat consacrata „ecuaţie de la Green Bank”, scria în anul 
1979 următoarele: 

„Unul dintre lucrurile cele mai importante din punct de 
vedere ştiinţific, în această epocă a noastră, este acela că 
ştim că, în fiecare moment, există unde radio care ajung pe 
Pământ, emise de alte civilizaţii”. 


până în anul 2000, lucru care de fapt nu a fost realizat. 


Pe ce se baza acest apreciat radioastronom când afirma 
atât de categoric faptul respectiv, întrucât oficial nu s-a 
comunicat nimic în acest sens? Există într-adevăr 
înregistrări de „semnale cosmice artificiale”, care ar fi 
cunoscute numai de „anumiţi” oameni de ştiinţă? 

În cadrul unei conferinţe de presă anterioare, ţinută în 
septembrie 1971 la Academia de Ştiinţe a S.U.A., 
binecunoscutul profesor dr. Carl Sagan se exprimase astfel: 

„Bazându-se pe receptionarea unor semnale radio de 
origine «nedeterminată», savanții au ajuns la concluzia că 
problemele legate de civilizațiile extraterestre au trecut din 
domeniul speculatiilor în cel al experimentării şi al 
observării. Tehnica actuală a pământenilor este destul de 
dezvoltată pentru a ne permite să intrăm în contact cu 
aceste civilizații.” 

De altfel şi specialiştii ruşi erau confruntaţi cu acelaşi 
gen de fenomene. lată ce se relata din sursa acestora, în 
octombrie 1973: 

„Semnale ce par să provină de pe altă planetă unde ar 
exista o «civilizație tehnică foarte dezvoltată» au fost 
captate de către oamenii de ştiinţă sovietici din oraşul 
Gorki, iar apoi şi din alte oraşe ale Uniunii Sovietice. Potrivit 
specialiştilor, aceste semnale nu provin de la sateliții 
artificiali ai Pământului aflaţi în prezent pe orbită. Este 
vorba de semnale radio care nu au mai fost recepționate 
până în prezent şi care sunt emise la intervale regulate, 
timp de câteva minute, fiind repetate de mai multe ori pe 
zi.” 

Dar zece ani mai târziu, la începutul anului 1983, revista 
ştiinţifică New Scientist prezenta şi ea o captivantă ştire de 
acelaşi fel: radiotelescoape din Statele Unite ale 
Americii au captat timp de 35 zile circa 4 000 de 
semnale artificiale provenind din spaţiul cosmic... 

De fapt, aceste recunoaşteri suficient de discrete ale 
„unuia dintre lucrurile cele mai importante din punct de 
vedere ştiinţific din această epocă a noastră” - după cum 
se exprima dr. Frank Drake - au avut antecedente şi în 
deceniile anterioare. 


„Linişte, ne transmit marţienii!...” 


Încă de la primii paşi ai radiofoniei, Guglielmo Marconi 
a sesizat în anul 1921 anumite semnale radio care se 
remarcau prin regularitatea impulsurilor, dar care erau 
emise într-un cod diferit de cel al primei instalaţii 
experimentale care se afla pe atunci pe Pământ. 

Acest fapt a convins unele somităţi ştiinţifice ale 
timpului, şi respectiv autorităţile americane şi europene 
care deţineau primele echipamente radiofonice de emisie- 
recepţie, să efectueze un experiment straniu. Intrucât pe 
atunci se mai bănuia încă posibilitatea existenţei pe 
planeta Marte a unei civilizaţii dezvoltate s-a emis ideea că 
semnalele necunoscute ar fi fost emise de marţieni. Drept 
urmare, prin consens internaţional, în noaptea de 22 
august 1924 au fost întrerupte toate emisiunile 
radio, întrucât planeta Marte se apropiase din nou la o 
distanţă minimă față de Terra. Şi într-adevăr, 
radiocamerele de tip Jenkins din mai multe centre au 
înregistrat pe pelicule fotosensibile numeroase 
semnale misterioase. lată ce se comunica la timpul 
respectiv, în acest sens: 

„Developarea filmului pe care au fost înregistrate 
semnale radio în cursul a 29 de ore, în timp ce planeta 
Marte trecea cel mai aproape de Pământ, a făcut să 
crească misterul punctelor şi a  liniuțelor captate 
concomitent de operatorii unor statii puternice, aflate la 
distanțe mari unele de altele.” 

După câţiva ani, au urmat, la fel de stranii, înregistrările 
profesorului norvegian Carl Stormer - obţinute în paralel 
şi de către unele centre ştiinţifice - ale aşa-numitelor 
„ecouri aberante”. Timp de patru ani, începând din 
anul 1928, o serie de semnale radio emise de la 
staţii terestre erau recepționate din nou - ca nişte 
ecouri - după intervale de timp de câte 3 până la 30 
de secunde de la emitere, dar ritmate într-o manieră 
ciudată. 


Mesaje OZN: „Suntem aproape de voi!” 


Astronomul Ronald Bracewell (de la Universitatea 
Stanford din California) a emis la timpul respectiv o 
explicaţie captivantă: nave spaţiale extraterestre, 
interceptând semnalele, le retrimiteau spre Terra, 
pentru a-şi face cunoscută prezenţa lor spaţială. 

Pe atunci însă, nu s-a dat atenţie unei ipoteze de acest 
fel, care era mult prea îndrăzneață. Dar în deceniile 
noastre, odată cu larga dezvoltare a tehnicii sateliților 
artificiali destinaţi să deservească diferite activităţi terestre 
prin continua trimitere de semnale specifice, s-a evidenţiat 
un model comparativ foarte sugestiv. Şi astfel, deşi mult 
mai târziu decât ar fi dorit, profesorul dr. R. Bracewell şi-a 
reluat ipoteza sa anterioară, dar acum cu autoritatea unui 
experimentat om de ştiinţă. La începutul anului 1973, el 
declara în mod public: 

„Misterioasele semnale radio captate din spațiu în urmă 
cu 40 ani de Observatorul Universităţii Stanford nu ar putea 
fi decât încercarea unor ființe extraterestre de a comunica 
cu pământenii. Semnalele recepționate la intervale 
regulate între anii 1928 şi 1932, sunt similare celor 
transmise de actualii sateliți artificiali ai Pământului. 
Ele nu ar fi putut proveni decât de la un satelit venit de 
undeva, din afara sistemului solar. Aceste semnale nu 
au putut fi interpretate ca atare până acum, deşi au fost 
studiate intens de savanţi, întrucât nu era cunoscută 
tehnologia erei spațiale contemporane... 

Astfel de semnale ar putea veni, în primul rând, 
sub formă de semnale televizate. O ființă inteligentă 
extraterestră, care ar dori să comunice cu ființe similare 
existente undeva în Univers, probabil că ar trimite în primul 
rând un semnal televizat, înfățişând locul unde se află.” 

Cinci ani mai târziu - în octombrie 1978 - dr. Robert 
S. Dixon (director adjunct al Observatorului astronomic al 
Universităţii de Stat din Ohio - S.U.A.) a emoţionat, printr-o 
expunere a sa, o asistenţă formată în majoritate din 


specialişti. La lucrările celui de-al XXIX-lea Congres al 
Federaţiei Internaţionale de Astronautică, în cadrul secţiunii 
CETI, acesta a prezentat un rezultat excepţional obţinut în 
cadrul colaborării cu N.A.S.A. la „proiectul SETI”. În finalul 
comunicării sale intitulată The Ohio University SETI 
Program, dr. R. Dixon a proiectat fişele transcrise de 
computerul care deservea radiotelescopul observatorului, 
fişe care relevau un fapt uimitor: echipamentul respectiv a 
înregistrat în mod repetat o serie de semnale provenite din 
spaţiu, care întruneau toate caracteristicile unor emisii 
artificiale! Şi chiar mai mult decât atât, semnalele selectate 
erau emise pe lungimea de undă de 21 cm - cea 
specifică hidrogenului - deci în domeniul „ferestrei 
microundelor” în care se speră să fie interceptate cele mai 
multe telecomunicaţii interstelare. 

In acest context, cu adevărat tulburător, ar mai putea 
exista reticenţe în căutarea „fraţilor întru rațiune” din alte 
lumi? Specialiştii de la N.A.S.A. se exprimau, cu ani în 
urmă, în cadrul studiului SP-419/1977, într-un mod foarte 
convingător: 

„Noi credem că această cercetare este realizabilă, 
rezultatul său este cu adevărat important, oricare ar fi 
calea. Să îndrăznim să o începem? Noi, care am scris acest 
studiu, am ajuns treptat la o altă întrebare: Vom îndrăzni să 
o întârziem? 

Şi într-adevăr, comunitatea oamenilor de ştiinţă a obţinut 
toată încrederea şi respectiv mijloacele materiale necesare 
pentru desfăşurarea programelor de căutare, pe diferite 
căi, a fiinţelor raţionale evoluate, care constituie civilizaţii 
galactice. Proiectele CETI, SETI şi MEGASETI sunt exemple 
elocvente nu numai ale reorientării moderne a spiritului 
etern cercetător şi creator al fiinţei umane, ci şi ale 
optimismului său, ale încrederii în capacitatea Omenirii de 
a rezolva la un moment dat şi această problemă 
fundamentală. 

Şi poate că, pe linia acestei încrederi ce trebuie să o 
avem cu toţii şi să o susţinem ca atare, un exemplu foarte 
recent şi foarte semnificativ este şi următorul fapt: în 


cadrul Uniunii Astronomice Internaționale s-a 
constituit o „Comisie de Etică”, care a primit ca 
sarcină principală stabilirea manierei celei mai bune 
pentru aducerea la cunoştinţa opiniei publice 
mondiale a viitoarelor descoperiri privind existența 
reală a „fraților galactici întru rațiune”! 

Dar, de fapt, nu numai interceptarea fragmentară a unor 
telecomunicaţii cosmice a convins somităţile ştiinţifice şi 
respectiv organismele oficiale ale celor mai dezvoltate 
state din lume asupra necesităţii depunerii eforturilor 
pentru „căutarea inteligenţei extraterestre”. Cercetările 
respective au fost stimulate, poate chiar într-o mai mare 
măsură, de către o amplă problematică, ce s-a demonstrat 
a fi însă cu mult mai controversată: dacă există în 
Galaxia noastră civilizaţii deosebit de avansate, nu 
cumva acestea au vizitat planeta noastră în diferite 
epoci anterioare? Dar, oare, însăşi continua observare, în 
spaţiul terestru şi chiar în spaţiul sistemului nostru solar, a 
tulburătoarelor „obiecte zburătoare neidentificabile”, nu 
este cea mai grăitoare dovadă asupra pluralităţii lumilor din 


Spaţiu? 
Insă, dacă Pământul a fost vizitat într-adevăr de 
Inteligența Extraterestră, principiul „reversibilității 


cosmice” fiind aplicat efectiv şi pe Terra, au fost oare 
selectate elemente care să poată fi interpretate ca „dovezi” 
ale cercetării globului terestru de către ființe raționale ale 
altor lumi? 


Capitolul IV 


»„EI” SUNT DE MULT AICI! 


Numeroase părți ale teritoriului nostru au fost 
vizitate de „oameni din spațiu”, ceea ce este 
evident pentru mulţi dintre noi. 


Wang RENXIANG 
(din scrisoarea către Shi Bo) 


Descoperirea de la Aiud 


În centrul Transilvaniei, lângă Aiud, în vara anului 
1973, muncitorii care lucrau la extrasul nisipului dintr-un 
deal transformat în carieră, l-au solicitat pe directorul 
muzeului local să vină la faţa locului. Ei găsiseră, în masa 
pe care o excavau, trei „forme” mai grele ce aveau un 
înveliş întărit din nisipul presat în timp pe suprafaţa 
acestora. Era normal să fie astfel „ambalate”, căci 
conţinutul încă nedezvelit al acestora a stat neştiute epoci 
geologice sub un strat gros de aproape 10 metri de 
materie mai fină şi densă. De când se aflau îngropate acele 
„forme” acolo, nimeni nu poate şti; oricine îşi poate da 
seama însă că depunerea de către o apă a unui adevărat 
deal de nisip, ca strat sedimentar într-o altă configuraţie a 
reliefului local, presupune un timp îndelungat, ba chiar 
foarte îndelungat... 

Preluate la muzeu şi „decojite” parţial cu mare grijă, 
primele două „obiecte” s-a demonstrat a fi porţiuni de 
oase fosile, cel de-al treilea, mai greu, părea la prima 
impresie a fi un topor din piatră, ce sugera folosirea lui de 
oameni primitivi la abaterea unui animal mai mare, care îşi 


lăsase unele oase pe acolo... Muzeografii locali şi-au dat 
totuşi seama că neavând un instrumentar adecvat pentru 
dezvelirea corectă a conţinutului, era oportun să predea 
piesele respective Muzeului Arheologic din Cluj- 
Napoca. 

După îndepărtarea cu grijă a stratului de nisip pietrificat 
de pe suprafețele pieselor aduse de la Aiud, specialiştii 
clujeni au constatat că părțile osoase aparținuseră unui 
mastodont” tânăr: erau o bucată dintr-o măsea şi un 
fragment din osul unui picior. Cel de-al treilea obiect nu era 
în nici un fel un topor şi nici măcar nu era din piatră... era 
din metal! Curăţat, acesta se asemăna oarecum cu laba 
unui picior uman, dar nici până acum nu a putut fi 
identificat ca utilizare. Analize ulterioare aveau să 
dezvăluie surprize derutante... 

De la început atrăgea atenţia un fapt cu totul ciudat: 
obiectul prezenta două goluri cilindrice (fig. 6) cu 
diametre diferite, golul cu secţiunea mai redusă Îi 
penetra în unghi drept pe cel vertical, către baza sa. Care 
putea fi rolul „funcţional” al acestora? Golul cu raza mai 
mare evidenția o anumită ovalizare în partea sa inferioară; 
efectul părea a fi fost produs de un ax cu cap rotunjit, cu 
care s-ar fi asamblat. Pe suprafeţele laterale şi în special pe 
cea inferioară se remarcau urme de lovituri, dintre care 
unele au fost destul de puternice. Forma, materialul şi 
aspectele respective indicau direct că obiectul făcuse 
parte dintr-un ansamblu mecanic şi că, dintr-un motiv 
neştiut, rămăsese lângă nişte resturi de oase arhaice pe o 
albie străveche a unui râu, ce a depozitat în timp, 
deasupra, un strat sedimentar de nisip de aproape zece 
metri... 

După curățirea pieselor respective, directorul muzeului 
clujean - profesorul Gh. Vlasa - a încercat, pe plan local, 
să obţină analize metalografice, cât şi părerile unor 


* Mastodonţii au fost nişte mamifere care au trăit pe Pământ o perioadă 
îndelungată - din miocen până în cuaternarul inferior. Specia lor a dăinuit până 
la circa 800 000 î.e.n. Se asemănau, ca trup şi mărime, cu elefanții de astăzi, 
având trompă şi uneori chiar două perechi de colţi. 


specialişti cu privire la folosinţa acelei „labe” metalice. Dar 
la timpul respectiv, laboratoarele solicitate nu dispuneau 
de aparatura necesară. Şi astfel, după ce mi-a arătat şi mie 
straniul obiect, am prelevat împreună o serie de aşchii, 
pentru a încerca să obţin analizarea lor în laboratoare din 
Bucureşti. 


În România se produce aluminiu... de sute 
de mii de ani?!! 


În urma a două analize succesive efectuate la 
Institutul de Cercetări al Ministerului Metalurgiei (ICPMMN - 
Măgurele), i-am putut oferi arheologului clujean clarificarea 
dorită, care era însă cu adevărat tulburătoare... Cele două 
buletine indicau că piesa fusese prelucrată dintr-un 
aliaj (!) foarte complex: un amestec din 12 elemente, 
dozate în procente foarte variate. Marea surpriză era 
elementul principal: aluminiu! Dar faţă de istoria 
cunoscută a  Omenirii terestre, acest lucru era... 
„imposibil”! In fapt, acest metal a început să fie produs 
abia la sfârşitul secolului XIX%, singurul procedeu 
industrial de obţinere fiind şi astăzi electroliza prin curenţi 
electrici de foarte mare intensitate a aluminei topite. Dar şi 
celelalte elemente componente ridicau în bună parte 
aceeaşi problemă inexplicabilă... 

Procentele oferite de analizele metalografice pentru 
compoziţia aliajului au fost următoarele: aluminiu - 89% 
(1); cupru - 6,20%; siliciu - 2,84%; zinc - 1,81%; plumb - 
0,41%; staniu - 0,33%; zirconiu - 0,20%; cadmiu - 
0,11%; nichel - 0,0024%; cobalt - 0,0023%; bismut - 
0,0003%; argint - 0,0002%; galiu - urme. Specialiştii care 
au făcut analizele au afirmat că un astfel de aliaj nu se 


5 Aluminiul a fost descoperit ca element chimic - în laborator - în anul 1825. 
Producerea lui industrială a devenit însă posibilă numai după inventarea 
mijloacelor de producere şi utilizare a energiei electrice. Primele şarje - la 
marele producător american ALCOA - au fost obţinute în anul 1883. 


foloseşte nicăieri în lume, poate doar la vreo... 
tipografie... 

Şi totuşi... Cum a fost oare posibil ca un obiect dintr-un 
aliaj atât de complicat de aluminiu să fi ajuns la o adâncime 
de vreo zece metri, într-un străvechi strat sedimentar, în 
care nimeni nu a mai pătruns de zeci de milenii, sau poate 
de sute de milenii, sau poate chiar mai mult?... 

Dar specialiştii metalurgi s-au mai sesizat şi de un alt 
fapt: existenţa pe întreaga suprafaţă a unui strat 
anormal de oxid de aluminiu. Se ştie că acest metal 
se oxidează foarte greu în profunzime, acoperindu-se 
cu un strat fin de oxid protector (în contact cu oxigenul din 
aer), care limitează pătrunderea fenomenului chimic în. 
masa metalului. Şi totuşi, la obiectul respectiv, stratul de 
oxid avea o grosime de peste 1mm, ceea ce era 
foarte mult. Explicaţia cea mai plauzibilă era însăşi 
vechimea sa foarte mare... De altfel, un alt arheolog 
care a participat la o a treia analiză metalografică pe care 
am solicitat-o, îmi scria din Capitală: „Este culmea, dar pare 
un aliaj de aluminiu cu structura îmbătrânită, 
elementele aliate redobândindu-şi în parte structurile 
proprii!” Un atare fenomen ne duce uşor cu gândul la o 
vechime de ordinul cel puţin al sutelor de mii de 
ani... 


Obiectul de la Aiud - sondă spaţială sau 
OZN de luptă?! 


O întrebare provocatoare nu poate fi deci evitată: „cine” 
a produs în timpuri neştiut de vechi un astfel de aliaj şi apoi 
a prelucrat un astfel de obiect şi „cine” l-a pierdut pe 
pământul transilvănean într-o epocă în care oamenii acelor 
timpuri - dacă existau - erau extrem de departe de 
cunoaşterea primelor metale? 


Dintre persoanele calificate care au avut în mână 
obiectul respectiv - arheologi, profesori de la Facultatea de 
Mecanică, ingineri - nimeni nu a putut să identifice ciudatul 
obiect sau să-i găsească vreo asemănare cu vreun produs 
al omului din decursul istoriei sale. A fost, totuşi, o 
excepţie: un specialist în tehnica aviatică. Acesta a sugerat 
o ipoteză foarte plauzibilă: obiectul s-ar asemăna cu 
talpa unui suport de aterizare a unui aparat de zbor 
de dimensiuni mai reduse, care, după frânare, s-ar 
aşeza pe sol cu şocuri minime! Şi într-adevăr, forma de 


talpă, golurile uzinate - unul pentru asamblarea cu 
extremitatea unui suport, iar celălalt pentru asigurarea 
asamblării -, urmele evidente ale unor izbituri şi însuşi 


materialul - un aliaj mai uşor, dar rezistent la condiţii de 
mediu mai agresive - păreau a sugera vizitarea acelor 
locuri de către o „sondă-robot” venită din spaţiu, într-o 
cercetare prealabilă a planetei noastre.” Omenirea terestră 
a conceput, însă, astfel de roboţi abia în ultimele decenii 
ale secolului XX al erei actuale, destinaţi explorării planetei 
Marte şi sateliților ei. În fapt, o astfel de analiză 
comparativă a putut fi făcută abia la acest sfârşit de veac 
XX, care pentru pământeni s-a constituit doar ca „zori ai 
erei cosmice”. 

Obiectul de la Aiud pare a fi, de fapt, una din acele 
„probe materiale” de mare pondere în susţinerea 
vizitării Pământului, încă din timpuri preistorice, de 
fiinţe inteligente şi mult evoluate, venite de 
„undeva” din spaţiu. Acest aspect a fost acceptat ca 
atare de numeroşi susţinători documentaţi ai ipotezei 
„extraterestre”, prezentarea care i-am făcut-o în alt cadru”? 


5 N. edit.: „Talpa” din aluminiu putea aparţine foarte bine şi... unui elicopter 
de luptă sau unui obiect zburător cu aceeaşi destinaţie! Dacă avem în vedere 
concluzia lui N. Densuşianu că pe teritoriul României au avut loc mai multe 
„războaie ale zeilor” (Seth - Osiris, Zeus - Saturn, Zeus cu titanii) şi 
descoperirile din Munţii Buzăului (rachete şi OZN-uri, pământ pârjolit şi încă 
iradiat), o asemenea ipoteză nu mai pare deloc fantezistă... 

Amănunte şocante în „SECRETELE TERREI” - vol. V. 

°? Gheorghiţă, F.: „Enigme în Galaxie”- Junimea, laşi,1983 


fiind reluată atât de alte cărţi din ţara noastră, cât şi de 
publicaţii şi de investigatori din străinătate”. 

In fapt, importanţa „probatorie” şi documentară a 
acestui obiect straniu descoperit în condiţii total obiective 
în pământul ţării noastre e cu atât mai mare, cu cât acesta 
vine să se alăture şi altor „probe” la fel de tulburătoare, 
descoperite în alte părţi ale lumii. 

În ultimele decenii, în diferite ţări din lume au fost 
publicate numeroase cărţi, reviste, articole, care au lansat 
o nouă şi „revoltătoare erezie”: încă din timpuri 
străvechi, ar fi coborât din ceruri nave extraordinare 
ce au adus pe Pământ echipaje formate din fiinţe 
care se manifestau prin felurite puteri magice. 
Acestea ar fi stat mai mult sau mai puţin timp pe planeta 
noastră, după care, s-au înapoiat, cu impresionantele lor 
„care de foc”, spre obârşii cosmice neştiute. În multe 
cazuri, astfel de cărţi sau texte au fost combătute relativ 
uşor de către specialişti din diferite domenii. Această 
combatere, în anumite cazuri din păcate neloială, a fost 
totuşi posibilă datorită faptului, că unii dintre autorii noii 
literaturi păcătuiau prin atribuirea mult prea simplistă a 
„originii extraterestre” asupra a tot ce ieşea din comun faţă 
de cunoştinţele noastre la zi. 

Totuşi, literatura respectivă a scos la iveală şi a pus în 
discuţie importante probleme şi elemente materiale ale 
cunoaşterii ştiinţifice, dat fiind faptul că în diferite domenii 
continuă să persiste încă foarte multe „enigme”, care nu și- 
au primit explicaţii satisfăcătoare. Dar chiar mai mult decât 
atât, mulţi oameni de ştiinţă  sesizaţi de valoarea 
documentară şi de evidenţele probatorii ale diferitelor 
„dovezi materiale”, rezultate din cercetări proprii sau 
selectate cu rigoare din noua literatură, şi-au format treptat 
convingerea că „erezia” respectivă ar conţine totuşi un 


55 — „Rätsel în der Galaxis”- Jupiter Journal - vol. 3 - nr. 7/1990 - Thun 
(Elveţia). 

- „Das Objekt von Aiud” - Ancient Skies - nr. 3/1992 - Feldbrunnen (Elveţia). 

- „Das Objekt von Aiud”- Fremde aus dem All - Goldmann - Munchen 
(Germania). 


fond de adevăr, ce pare a fi fundamental pentru 
umanitate. 


„Fiii Cerului” au „vizitat” şi China... 


Drept urmare, faţă de necesitatea obiectivă a promovării 
adevărurilor şi a deschiderii orizonturilor spre conţinutul 
progres al cunoaşterii, cât şi faţă de responsabilitatea 
socială ce le revine, unii dintre aceşti oameni de ştiinţă au 
renunţat la discreţia scolastică. În noua lor atitudine, au 
făcut declaraţii deschise sau au publicat studii şi cărţi la un 
nivel doct corespunzător, în sprijinul ipotezei 
neconformiste. Astfel, de exemplu, arheologul chinez 
Wang Renxiang (de la Academia de Ştiinţe Sociale din 
Beijing) declara - în anii '80 - cu o sinceritate dezarmantă: 

„Numeroase părți ale teritoriului nostru au fost 
vizitate de «oameni spațiali», ceea ce este evident 
pentru mulți dintre noi... Cu o bucurie extrem de mare, 
anunț în mod solemn că extratereştrii au vizitat ţara 
noastră, chiar în timpul preistoriei şi că s-au 
descoperit imagini ale acestor extratereştri pe 
teritoriul chinez.” 

La rândul său, istoricul dr. Igor S. Lisievici (de la 
Academia de Ştiinţe din Moscova), efectuând o largă 
cercetare a tezaurului de texte vechi chinezeşti, a inclus în 
cadrul unei lucrări de specialitate şi următoarele 
considerații deosebit de semnificative: 

„Cucerirea spațiului a adus umanităţii un nou gen de 
probleme, influențând diverse ramuri ale ştiinţei. În 
căutarea unor soluții, savanții nu se ocupă numai de 
contemporanii lor, ci şi de scriitorii generațiilor trecute, fără 
a exclude vechile mituri, saga-urile, legendele şi chiar 
folclorul, lucruri care altădată erau considerate ca nimic 
altceva decât fructul imaginației colective. Astăzi, aceste 
surse ne furnizează materiale pentru noi reflecţii... În orice 


caz, ştim cu toții că nu mai este ridicol de a studia minuţios 
aceste documente vechi şi de a face aceasta cu ochii 
omului aparținând noului ev cosmic, pentru a cerceta în 
vechile scrieri relatări ale voiajelor către stele, în căutarea 
a «ceva» care să ne poată ajuta, eventual, să stabilim 
raporturi cu un nivel ştiinţific mai ridicat, şi aceasta, chiar 
dacă ceea ce vom găsi va părea că nu se acordă cu 
noțiunile traditionale pe care ni le-am făurit asupra 
civilizațiilor antichităţii. 

Un studiu analitic atent ne furnizează astfel o imagine 
extraordinar de interesantă a capacităților manifestate de 
către înțelepții umanoizi străini - numiţi «Fiii Cerului» - şi 
care, conform acestor texte, ar fi vizitat Asia Extremului 
Orient în mileniul III înaintea erei noastre.” 


Amintiri dintr-un...viitor îndepărtat 


Dar o colecţie mult mai numeroasă de dovezi materiale 
selectate cu grija cercetătorului ştiinţific, care vin în 
sprijinul ipotezei unor vizitări repetate a planetei noastre de 
către fiinţe venite din alte lumi, a fost publicată relativ 
recent de un alt istoric rus. Candidatul în ştiinţe Alexandr 
Gorbivski, editându-şi lucrarea sub titlul Cartea ipotezelor, 
a reunit o serie de exemple convingătoare, care au scos în 
evidenţă nu numai evenimentele în sine ale unor vizite 
planetare, ci şi efectul benefic al unui aşa-numit 
„import extraterestru de civilizaţie”. Pentru a-l edifica 
pe cititor asupra valorii documentare a cărţii respective”, 
voi cita „dovada materială” oferită de piesa de metal 
descoperită pe malul râului Vakşa (caz prezentat de altfel şi 
în mijloace de informare publică). 

In anul 1976, în nord-vestul munţilor Urali, într-o zonă 
puţin umblată de pe teritoriul republicii autonome Komi, 
mai mulţi localnici au găsit pe un mal al râului Vakşa „o 


5 Ed. Znanie - Moscova 1988 


piatră”, mare, foarte ciudată, de un alb strălucitor. 
Descoperirea întâmplătoare s-a datorat faptului că, lovită 
sau zgâriată, „piatra” producea jerbe de scântei. Din 
fericire, neobişnuita „piesă”, care s-a demonstrat a fi din 
metal, a ajuns în mâinile specialiştilor. Fiind adusă la 
Moscova, aceasta a fost studiată la Institutul de Fizică 
„Vavilov”, la Institutul unional de geochimie şi chimie 
analitică (al Academiei de Ştiinţe a U.R.S.S.), la Institutul 
oţelului şi al aliajelor. În cadrul unităţilor de cercetare 
respective s-a stabilit că „piatra” adusă din nordul ţării era 
de fapt un fragment metalic dintr-un obiect ce nu a 
putut fi totuşi identificat şi care a avut o formă de 
cilindru, ori de sferă, sau poate chiar de tor; 
diametrul obiectului a fost estimat la 1,2 metri. Dar, 
după cum au arătat specialiştii de înaltă calificare - ca dr. 
Valentin Fomenko şi dr. A. Miller -, piesa respectivă i-a 
uimit pur şi simplu pe toţi cercetătorii care au 
analizat-o, atât prin compoziţia aliajului metalic, cât 
şi, în special, prin extraordinara tehnologie care a 
fost folosită la prelucrarea sa uzinală. 

De la început, specialiştii s-au aflat în faţa unei surprize 
care i-a determinat să gândească faptul că obiectul din 
care a făcut parte fragmentul analizat nu a putut fi 
realizat pe Pământ! Pe de o parte, aliajul era compus 
în principal din elemente foarte rare pe globul 
nostru, şi anume, din pământuri rare ca: ceriu (67,2%), 
lantan (10,9%), neodim (8,78%); la acestea erau adăugate 
fier, magneziu şi molibden. Pe de altă parte, s-a constatat 
şi o soluţie pe care, până atunci, nici un metalurgist 
terestru nu a îndrăznit să o aplice: în aliaj erau incluse şi 
elementele radioactive uraniul şi thoriul. Insă, foarte 
interesant era şi faptul că nu au fost găsite totuşi urme ale 
dezintegrării normale a acestor elemente! Dar chiar mai 
mult decât această compoziţie „nonterestră” a aliajului 
respectiv, s-a constatat că însăşi tehnologia de 
prelucrare a piesei a depăşit cu totul cele mai 
moderne procedee metalurgice cunoscute la nivelul 
planetei noastre! 


De altfel, nici măcar nu se întrevede în care viitor 
vreo industrie de pe Pământ va fi capabilă să 
producă astfel de piese uzinate! 

Soluţiile tehnologice aplicate care au putut fi identificate 
au fost următoarele: aliajul ar fi fost realizat dintr-un 
amestec de pulberi foarte fine, fiecare „grăunte” având 
dimensiuni microscopice - conţinând doar câteva sute de 
atomi. Pentru a se obţine o duritate extraordinară a 
peretelui metalic respectiv, pulberea în amestec a fost 
introdusă la o presă ce a exercitat presiuni de sute 
de mii de atmosfere (!!!); totodată, prelucrarea 
respectivă s-a efectuat în câmpuri magnetice deosebit 
de intense, orientate pe direcţii diferite. S-au 
constatat astfel variaţii ale caracteristicilor magnetice până 
la de 15 ori mai mari pe o anumită direcţie, în raport cu 
valorile măsurate pe alte direcţii... Dar pe Pământ nu a 
existat nicicând şi nici nu va exista, încă mult timp, 
vreo instalaţie capabilă să preseze piese, sau măcar 
tole, la sute de mii de atmosfere! |n ce parte a Galaxiei 
a putut fi uzinată, oare, o astfel de piesă? Şi „cine” şi 
„Ccând” a pierdut pe Terra o astfel de „probă materială” atât 
de categorică? Fiindcă uraniul din aliaj nu a prezentat urme 
de dezintegrare, specialiştii ruşi au apreciat că straniul 
fragment „nonterestru” nu ar avea o vechime mai mare de 
100 000 ani... 


Atenţie, cad OZN-uri! 


Pe linia „recunoaşterilor” din partea unor oameni de 
ştiinţă a faptului că Pământul este o planetă vizitată de 
către fiinţe venite de pe alţi aştri, iată şi o foarte 
interesantă relevare survenită din partea unei personalităţi 
ştiinţifice americane. Detaliile cazului în sine apar ca fiind 
mult mai captivante faţă de evenimentul anterior, întrucât, 
într-o anumită măsură, se ştie „cine” au fost fiinţele 


respective şi „când” au vizitat acestea Terra. Din păcate, 
echipajul venit din altă parte a cerului şi-a pierdut viaţa în 
accidentul suferit pe planeta noastră. Dar deocamdată, să 
rămânem numai la  consideraţiile privind dovada 
tulburătoare a vizitării Pământului. 

In vara anului 1985, profesorul dr. Robert Sarbacker - 
decanul Institutului Tehnologic „Washington” din capitala 
statului Florida - a confirmat, în cadrul unui interviu, că are 
cunoştinţă de existenţa unei nave extraterestre care s- 
ar fi prăbuşit pe teritoriul Statelor Unite, în anii '50. 
La timpul respectiv, prima investigare a aparatului de zbor 
foarte avariat ar fi fost efectuată de un grup foarte restrâns 
de savanţi, aduşi la locul respectiv de către organisme 
militare. Grupul a fost coordonat de apreciatul om de ştiinţă 
dr. Vannevar Bush. 

Intrucât în acea perioadă funcţiona în cadrul unui 
serviciu guvernamental, dr. R. Sarbacker a relevat faptul 
că, prin funcţia ce o avea, a putut să afle unele date asupra 
materialului din care era construită nava accidentată. 
Aceasta „era compusă dintr-un material foarte uşor şi 
foarte dur, destinat pare-se, să reziste unor 
acceleraţii şi deceleraţii extraordinare”. În cadrul 
interviului, decanul a mai menţionat” şi faptul că a putut să 
afle atât părerea dr. Vannevar Bush, cât şi a cunoscutului 
matematician John von Neumann, privitoare la vehiculul 
prăbuşit: „aceasta pare a fi o navă spațială venită 
dintr-un alt sistem solar”! 


5 Într-un articol publicat de revista scientizată Omni, sub semnătura lui J. 
Clarck, în legătură cu interviul decanului dr. R. Sarbacker a fost citată şi 
părerea unui scriitor. Acesta a apreciat că, faţă de renumele ce îl are ca om de 
ştiinţă şi ca specialist, decanul nu s-ar fi discreditat făcând astfel de declaraţii, 
dacă faptele nu ar fi fost adevărate. 

Cazul respectiv a fost prezentat mai amplu în cartea Situation Red - The 
UFO Siege, publicată în anul 1977 de către americanul L. H. Stringfield, care a 
făcut eforturi deosebite pentru a culege informaţii asupra evenimentului. 
Martorii pe care a reuşit să-i găsească - cu mare greutate - erau foşti militari. 
Aceştia au relevat cu toţii caracterul deosebit de secret al recuperării şi al 
transportării navei avariate la Baza aeriană a USAF de la Wright Patterson. Tot 
acolo au fost duse şi cadavrele celor trei membri decedați ai echipajului. Aceste 
trupuri ar fi păstrate în containere răcite cu azot lichid. 


De fapt, aceste câteva consideraţii şi relatări probatorii 
prezentate mai sus sunt doar câteva exemplificări ale unor 
exprimări şi argumentări din partea unor respectaţi oameni 
de ştiinţă. La acestea se adaugă, desigur, multe alte 
consideraţii similare ale unor importante personalităţi civile 
(mergând până la preşedinţi de state) şi militare, cât şi ale 
unei mulţimi de cercetători din diferite ţări. Intr-un astfel de 
context, care - din diverse motive - mai este pus totuşi la 
îndoială, dar care an de an se edifică tot mai mult, pentru 
cei care s-au preocupat de tema respectivă printr-o 
documentare extinsă, cât mai riguroasă şi mai obiectivă, se 
ridică o primă întrebare: care ar putea fi, oare, cea mai 
veche „dovadă” a vizitării Pământului de către fiinţe venite 
din alte lumi? 


Ei sunt aici de... 1,7 miliarde ani!! 


Dintre atât de numeroasele „enigme” ale timpurilor 
trecute s-ar putea aprecia că cea mai veche „probă” 
privind „paleovizitele” extraterestre pe Pământ ar avea o 
vârstă de cca... 1,7 miliarde ani! În regiunea Moanda a 
statului african Gabon, se află zăcământul Oklo, unde a 
fost organizată una dintre cele mai mari exploatări din 
lume pentru minereul de uraniu. Întreaga producţie 
fiind exportată în Franţa, la centrul de cercetări 
Pierrelatte se efectua permanent analiza eşantioanelor din 
transporturile de minereu adus pentru uzina de prelucrare 
prin difuzie gazoasă. Dar în luna iunie a anului 1972 s-a 
dat o alarmă: un grup de probe analizate (350 determinări 
izotopice) arătau o importantă sărăcire a izotopului U235, 
care urma a fi extras” pentru alimentarea reactoarelor din 

56 Metalul alb-argintiu, uraniul, se găseşte în natură ca un amestec de trei 
izotopi, a căror masă atomică este de 234, 235 şi 238; procentul cel mai mare 
este constituit din U238. Izotopul cel mai utilizat este U235; acesta se găseşte - 
în absolut toate depozitele uranifere din lume şi chiar în mostrele aduse de pe 


Lună - mereu în acelaşi procent: de numai 0,7202%. Faţă de valoarea 
respectivă atât de redusă, sărăcirea constatată în depozitul de la Oklo 


centralele atomo-electrice; sărăcirea varia între 14 şi 40%! 
Care putea fi cauza? Imediat s-a constituit un grup tehnic 
de specialişti francezi, care s-au deplasat la faţa locului. A 
urmat executarea a 106 foraje speciale. Prelevările 
respective de probe au pus în evidenţă existenţa, numai 
într-o anumită zonă a zăcământului, a trei pungi 
alungite, lenticulare, care conţineau numai minereu 
sărăcit. Acestea se aflau la distanţe de câte 30-40 metri 
între ele, aveau lungimi de câte 14-18 metri, dar lăţimea 
lor era de numai cca. un metru, iar grosimea de numai 0,5- 
1,0 metru. 

In urma datelor culese din teren şi a analizelor de 
laborator efectuate s-a întocmit un studiu complex privind 
condiţiile geologice şi procesele fizice deduse drept cauze 
ale fenomenului respectiv. Studiul a fost publicat apoi în 
Buletinul de informaţii ştiinţifice (nr. 193/1974), editat de 
Comisariatul Energiei Atomice din Franţa. Dar concluziile 
prezentate de specialişti după analiza primară a datelor l- 
au determinat pe Jacques Yvon - pe atunci Înalt Comisar al 
Energiei Atomice -, să declare fără reticenţe: fenomenele 
fizice care s-au produs în depozitul uranifer de la Oklo 
constituie „un eveniment ştiinţific spectacular”! Şi într- 
adevăr, comparând puţinele ipoteze plauzibile, specialiştii 
au prezentat următoarea explicaţie: în pungile de 
minereu sărăcit identificate în terenul zăcământului, în 
mod cu totul neobişnuit, cu 1,7 miliarde ani în urmă s- 
au produs procese de fisiune nucleară în lanţ, - 
similare celor care au loc într-un reactor atomic; 
aceste reacţii au consumat local izotopul U235. 
Concluzia a rezultat şi din constatarea în probele analizate 
a existenţei unor produse specifice proceselor de fisiune 
nucleară a uraniului: izotopi ai neodim-ului şi ai samarium- 
ului. 


conducea - în caz de extindere -, la importante dificultăţi în procesele de 
flotaţie şi de separare a izotopului util. 


Reactorul nuclear arhaic 


Totuşi, condiţiile naturale în care s-ar fi putut produce 
nişte reacţii de fisiune atomică în lanţ, ce s-ar fi amorsat 
singure şi după un timp s-ar fi dezamorsat tot singure - 
deşi depozitul de minereu a prezentat peste tot o 
compoziţie omogenă -, nu erau deloc clare. Dar mai mult 
decât atât, deşi la nivelul anului 1972 pe întregul glob 
terestru se aflau în activitate peste o sută de 
explorări uranifere, în nici unul din depozitele 
respective nu s-a constatat un fenomen similar. De 
altfel, cu toate că de atunci şi până acum s-au mai dat în 
exploatare şi alte numeroase zăcăminte de minereu 
uranifer, de asemenea nu au mai fost identificate, în nici 
unul din acestea, procese fizice asemănătoare. Astfel, 
aspectele atât de singulare constatate, care l-au 
determinat pe înaltul Comisar francez să aprecieze 
evenimentul ca fiind cu adevărat „spectacular”, au sesizat 
în mod deosebit pe unii specialişti şi oameni de ştiinţă şi 
din alte ţări. Chiar şi în Franţa, la Academia de Ştiinţe, au 
fost organizate două dezbateri în care s-au discutat 
aspectele procesuale ale straniului „reactor nuclear 
arhaic”, 

Deşi printre ipotezele explicative s-a analizat şi 
posibilitatea ca neobişnuita descoperire să fie rezultată din 
activităţi tehnice ale unor fiinţe extraterestre care ar fi 
coborât pe solul terestru, totuşi, în studiul publicat s-a 
menţinut numai explicaţia producerii proceselor fizice pe 
cale naturală. Schema ipotetică a fenomenelor ar fi fost 
următoarea: apa care s-a tot infiltrat în teren ar fi făcut ca 
în pungile respective să se colecteze minereu mai spălat de 
steril, deci mai concentrat decât cel rămas în terenul din 
jur; drept urmare, conţinutul de uraniu ar fi crescut treptat. 
Şi astfel, după un anumit timp, într-o bună zi, s-a ajuns la 
acea „masă critică” ce ar fi declanşat procesele fisiunii 
nucleare. Dar aici, în fiecare pungă, reacţiile în lanţ nu ar fi 


avut caracter exploziv, întrucât apa prezentă permanent în 
stratul de pământ ar fi frânat continuu reacţiile nucleare. 

Pentru ca schema să fie totuşi credibilă, întrucât apa 
obişnuită nu poate restrânge reacţii nucleare odată 
declanşate, s-a afirmat că rolul moderator al apei ar fi fost 
completat şi de o anumită structură a terenului 
înconjurător. Acesta ar fi avut o anumită impermeabilitate 
la fluxul de neutroni generat în procesul fisiunilor nucleare. 
Toate aceste condiţii au trebuit să fie îndeplinite în mod 
strict, la fiecare dintre cele trei pungi, pentru producerea 
separată a unor procese nucleare de tip „static”, întrucât în 
cazul inexistenţei factorilor respectivi s-ar fi produs explozii 
atomice teribile. 


500 tone uraniu - neutralizate în 100 000 
ani! 


Cantitatea totală de uraniu care s-a degradat prin 
procesele fizice localizate ar fi fost de cca. 500 tone. 
Drept urmare, energia termică totală care a fost 
degajată în cursul fenomenelor a fost de ordinul a 
100 miliarde de kwh. Dar studierea atentă a terenului a 
produs o primă mare surpriză: în solul din jurul pungilor au 
fost constatate numai efecte termice extrem de reduse! 
Din această cauză, a fost necesar să se presupună că 
procesele de fisiune au fost „intens frânate”; în această 
situaţie ipotetică, puterea instantanee ar fi fost doar de 
ordinul câtorva  kilowaţi, în schimb, durata de 
funcţionare a „reactorului nuclear eonic” ar fi fost 
de cel puţin 100 000 ani! 

In cadrul primelor capitole ale studiului publicat în 
buletinul CEA, coordonatorul grupului de cercetători care 
au analizat aspectele complexe ale „cazului” - specialistul 
R. Naudet -, a acordat o mare atenţie explicaţiei „condiţiilor 
naturale” în care s-ar fi produs îndelungatele fenomene 


fizice. Pe parcursul studiului, acesta a sesizat totuşi faptul, 
că nu se poate explica satisfăcător enigma modului în care 
s-a putut realiza frânarea naturală a reacţiilor de fisiune, 
fără a se ajunge la faza explozivă, întrucât cantităţile de 
apă infiltrate în sol nu puteau fi prea mari. Totodată, a 
remarcat imposibilitatea explicării structurii izotopice a 
eşantioanelor nr. 400 şi 401, care au apărut de asemenea 
ca o surpriză. 

Dar rigoarea analizei ştiinţifice l-a determinat pe R. 
Naudet ca, în spaţiul ultimului capitol al studiului intitulat 
„Cadrul geologic”, să prezinte constatările din teren într-o 
manieră mult mai obiectivă. Din această cauză, partea 
respectivă se reliefează de fapt ca un şir de contradicții 
între schema ipotetică a „proceselor naturale” şi datele 
reale din teren şi respectiv din laborator. 

O importantă neconcordanţă a fost evidenţiată în 
legătură cu însăşi structura minereului. Astfel, în timp ce în 
întregul zăcământ, minereul este de tipul „pehblendă”, 
(oxid de uraniu inclus în gresii grosiere), materialul din 
pungile lenticulare era din argile compacte, cu absenţa 
totală a cuarţului. Dar este evident că pe cale naturală nu 
se putea produce o diferenţiere atât de esenţială, care 
sugera parcă aducerea materialului din pungi, din altă 
parte... Dar mai mult decât atât, metalul radioactiv rămas 
în lentilele respective a fost găsit în multe locuri ca fiind 
aglomerat sub formă de noduli, fapt nemaiîntălnit în restul 
zăcământului. Neputând ascunde aceste aspecte, 
coordonatorul cercetărilor specifica în studiu: 

„Această diferenţă de înfăţişare a fost deconcertantă 
încă de la începutul studiilor. De subliniat că formele curat 
argiloase respective sunt cu adevărat excepționale în 
zăcământul de la Oklo.” 

Un fapt bine cunoscut sub aspect geologic, încă de la 
organizarea exploatării şi care pe parcurs s-a evidenţiat din 
ce în ce mai mult, prin decopertările de straturi, a fost 
acela că terenurile zăcământului nu prezentau nici un fel de 
falii tectonice; stabilitatea subsolului întregii regiuni - aflată 
adânc în interiorul continentului - s-a menţinut în cursul 


unor foarte îndelungate ere geologice anterioare”. 
Devenind în finalul studiului tot mai obiectiv, R. Naudet a 
reliefat o nouă situaţie inexplicabilă, punând singur o 
întrebare inevitabilă: „De unde a venit oare uraniul în 
pungile respective? O migrare din terenurile imediat 
vecine, nu ar fi fost îndestulătoare. Cum s-au efectuat oare 
deplasările acestuia?” Şi într-adevăr, ar fi trebuit să se 
deplaseze „singure” cantităţi impresionante de minereu, 
pentru a oferi cele 500 tone de metal fisionabil! 


Natura - „atomistul de serviciu”? 


Contradicţiile inevitabile ale explicaţiei dorite pe cale 
„Naturală”, în raport cu realitatea geologică din teren, au 
fost de fapt şi mai ample. In finalul studiului, specialiştii 
francezi nu au cedat subiectivităţii: 

„O observaţie care a fost derutantă de la început a fost 
aceea că în minereul din zonele de reacţie nu exista 
aproape deloc materie organică. Dar din contra, 
constatările din teren au arătat că aceste materii sunt 
prezente de jur împrejur în cantități foarte mari... Absența 
aproape totală în zonele de reacții contrastează în manieră 
sesizantă cu cantitățile enorme găsite nu departe de 
acolo.” 

Dar şi mai derutantă a fost constatarea unei importante 
lipse a plumbului, care rezultă în mod normal prin 
dezintegrarea în timp a materialului radioactiv; analizele au 
arătat lipsa a 2/3 din cantitatea de plumb asociat care 
trebuia să fie găsit în minereul rezidual din lentile. Cum a 
fost totuşi posibilă această lipsă atât de mare, în cazul unor 
procese „naturale”? Parcă pentru a evita dificultatea în 
care i-a pus şi această întrebare, specialiştii francezi 


* Amplele studii geologice efectuate pe întregul zăcământ de la Oklo au 
arătat că structura straturilor din subsolul respectiv nu a fost modificată deloc 
în ultimul miliard de ani, existând toate condiţiile ca aceasta să fi fost 
menţinută neschimbată timp de două miliarde de ani. 


remarcau sec: „este de arătat de asemenea că în interiorul 
grăunțelor de uraniu pare a exista şi o anumită anticorelare 
între plumb şi calciu.” 

Se pare, însă, că cele mai mari enigme ale pungilor cu 
minereu sărăcit în urma funcţionării „reactorului nuclear 
arhaic” au rămas cele privitoare la efectele energiei 
generate de reacţiile de fisiune. In legătură cu problemele 
respective, în studiul ştiinţific se preciza: 

„S-au utilizat o serie de mijloace de investigare pentru a 
se încerca punerea în evidență a degradărilor prin iradieri, 
urme de fisiune sau de energie stocată. Este insă de 
remarcat că toate aceste tentative au rămas cu rezultate 
negative... 

Analizele prin difracţia razelor X arată că indicii de 
cristalinitate nu sunt semnificativ diferiţi de cei găsiţi în alte 
părți, dovedind că rețelele cristaline nu au fost 
dezorganizate. Diagramele de difracție electronică indică 
absența «metamictizacţiei», fenomen constatat în mod 
obişnuit în aceste minereuri, în special sub influența 
dozelor ridicate de neutroni. 

De asemenea s-a cercetat la microscopul electronic cu 
înaltă tensiune (de 1Mev) găsirea urmelor fragmentelor de 
fisiune... Nu s-a observat nimic de acest fel la eşantioanele 
de la Oklo. 

În fine, s-a căutat a se pune în evidență stocajul de 
energie Wigner, în trei laboratoare diferite. Toate 
încercările au fost negative.” 

Deci, în partea finală a studiului s-a prezentat 
surprinzătoarea constatare, evidenţiată prin analize de 
laborator de mare fineţe că, de fapt, în pungile lenticulare 
de la Oklo nu ar fi avut totuşi loc procesele de fisiune 
nucleară (?!) imaginate ca „procese naturale” în primele 
capitole ale lucrării! În terenul imediat înconjurător nu s-au 
găsit nici un fel de degradări specifice prin iradieri, prin 
fluxurile inerente de neutroni, nu s-a identificat stocarea 
intimă de energie, tot aşa cum, în însuşi minereul rămas, 
nu s-a descoperit cantitatea necesară de plumb! 


La aflarea acestor noi contradicții flagrante, s-au sesizat 
şi oameni de ştiinţă din alte ţări. Astfel, profesorul Cornelius 
Keller (de la Centrul de cercetări nucleare din Karlsruhe - 
R.F. Germania) scria plin de nedumerire într-un articol 
publicat de revista ştiintifică Bild der Wissenschatt (nr. 
12/1975): 

„Este surprinzător faptul că în mineralele însotitoare nu 
se prezintă nici un semn privind fisiunea nucleară; rețeaua 
cristalină a argilelor nu a fost deranjată. Dar de fapt, în 
mod obişnuit, prin procesele de fisionare urmează o 
afectare a structurii interne a rețelelor cristaline. 

De asemenea, în minereu nu este înmagazinată nici o 
energie Wigner - care se degajă la frânarea proceselor de 
fisionare, ducând la dislocarea elementelor retelelor 
respective. Dar chiar în cristalurile de cuart din apropierea 
zonelor de reacție nu se găsesc urme ale produselor de 
fisiune... 

Şi mai surprinzător însă, este faptul că reactorul 
nuclear fosil şi-a realizat în acelaşi timp şi propriul 
său mecanism de control... Se remarcă astfel o 
combinaţie de întâmplări total neobişnuite în raport 
cu legile statisticii.” 


Reactor atomic modern sau depozit pentru 
deşeuri radioactive? 


Care au fost atunci fenomenele fizice ce au condus la 
formarea pungilor cu o altă structură a minereului 
respectiv, sărăcit în izotopul U235 utilizabil în reactoarele 
atomice? Reasamblând detaliile suficient de precise care au 
fost expuse de specialişti, se evidenţiază un lucru cu 
adevărat senzațional: faptul că, în terenul imediat 
învecinat, la numai câţiva centimetri de fiecare pungă în 
parte, nu au fost găsite efectele normale de iradiere şi de 
afectare termică prin emisia specifică de neutroni conduce 


la presupunerea directă că procesele nucleare 
constatate nu s-au produs în intimitatea pungilor 
lenticulare, ci „undeva” în altă parte! Lipsa cuarţului - 
atât de bogat în gresiile pehblendei vecine -, cât şi lipsa 
materiilor organice, de asemenea bogate în straturile 
alăturate, aglomerarea metalului rezidual sărăcit - sub 
formă de noduli, precum şi celelalte contradicții 
menţionate, toate acestea împreună, susțin din plin 
presupunerea respectivă. De altfel, chiar caracterul de 
„unicat” al acestui caz, fără asemănare în cele peste o sută 
de exploatări similare de pe Pământ, amplifică aspectul său 
enigmatic. Dar mai mult decât orice, faptul că înşişi 
fizicienii nu au putut explica în mod real procesul „natural” 
dorit în mod expres, în care s-ar fi amorsat - s-a frânat - s-a 
dezamorsat brutala fisiune nucleară, printr-un „mecanism 
propriu de control”, toate aceste aspecte vin să justifice 
strania ipoteză. Şi într-adevăr, este o explicaţie care 
deranjează foarte mult. Dar acceptând-o, contradicţiile se 
elimină direct, printr-o formulare foarte simplă: deşeurile 
radioactive au rezultat de la unul sau mai multe 
reactoare nucleare aflate „în alt loc” şi au fost 
depozitate în pungile respective situate în interiorul 
unui zăcământ de minereu uranifer, pentru a li se 
pierde urma... Survin însă alte întrebări, mult mai dificile, 
a căror evitare s-a dorit încă de la începutul studiului: cine 
a putut depune, oare, acum aproape două miliarde de ani, 
reziduuri radioactive care au rezultat din consumul a cca. 
500 tone de material fisionabil, tocmai în zăcământul de la 
Oklo - aflat undeva, nu departe de Ecuator? Reactoarele 
nucleare pentru care au fost „prelucrate” cantităţile 
necesare de minereu au fost în funcţiune pe Pământ sau se 
aflau la bordul unei nave spaţiale? Putem respinge oare 
evidenţa unei activități extraterestre, doar datorită 
aparenţei sale fantastice? 

In contextul încercărilor îndelungate de a se amâna 
recunoaşterea vizitării Pământului de către „fraţi cosmici 
întru rațiune”, tendinţa formală a diferitelor persoane 
oficiale de a prezenta procesele de fisiune nucleară 


„autocontrolată” de la Oklo ca fiind „naturale” apare 
oarecum explicabilă. Din păcate, mulţi oameni de ştiinţă şi 
specialişti au acceptat „să plătească tribut” unei anumite 
duplicităţi obligate. Însuşi profesorul C. Keller demonstrând 
o ambiguitate foarte diplomatică: 

„Acest rezultat a confirmat o presupunere exotică: la 
Oklo a existat într-adevăr o fisiune nucleară a 
Uraniului 235, însă cu toate atributele unui reactor 
atomic modern...” 

Pătrunzând în enigmele miliardelor de ani, a „eonilor 
anteriori”, ne frapează totuşi două aspecte aparent 
disparate, dar care sunt totuşi fundamentale pentru viaţa 
terestră. 

Să ne reamintim, în primul rând, acea concluzie profund 
semnificativă prezentată de specialistul de înaltă calificare 
dr. Bernard Oliver, la nivelul unor înalte foruri ştiinţifice 
mondiale: 

„După toate probabilitățile, au existat şi există civilizații 
în Galaxie, de cca. 4-5 miliarde ani. Este foarte posibil ca 
multe dintre acestea să fi stabilit contacte interstelare. 
Dacă este aşa, atunci comunicațiile au avut loc încă din 
epoci foarte îndepărtate, de eoni.” 

Dar la fel de sugestivă poate fi şi remarca unor 
cercetători ştiinţifici privind faptul că probabil, că în 
aceeaşi perioadă în care ar fi „funcţionat” reactorul 
„modern” de la Oklo, tot cam atunci ar fi apărut pe 
Pământ şi primele vieţuitoare... 


Cum a învăţat „maimuţa” să scrie? 


Dar dacă „reactorul nuclear conic” de la Oklo poate fi 
interpretat ca o dovadă a uneia dintre cele mai vechi 
vizitări ale Terrei de către fiinţe venite din alte lumi - care 
au un imens avans în timp al dezvoltării civilizaţiei lor -, s- 
ar putea pune şi o altă întrebare cam de acelaşi fel cu cea 


care a suscitat textul anterior: care ar putea fi, oare, cea 
mai veche dovadă semnificativă asupra unor vizite de acest 
fel, dar din epoca apariţiei oamenilor pe Pământ? Trebuie 
să recunoaştem însă că răspunsul la o astfel de întrebare 
se situează într-un cadru mult mai subiectiv. Pe de o parte, 
spectacularele descoperiri de piese fosile ale unor schelete 
umane - din Africa - au majorat esenţial vârsta „omului”, în 
plus, se pare că însuşi numărul milioanelor de ani care 
se atribuie speciei umane va mai creşte în 
continuare. Pe de altă parte, „amintirile” oamenilor 
asupra celor mai deosebite evenimente care li s-au 
întâmplat, au fost transmise numai oral în aceste milioane 
de ani, sub forma unor povestiri, legende, multe din 
acestea fiind transformate în mituri ale căror origini se 
pierd în negura timpurilor. Scrisul - ca sistem de depozitare 
a memoriei - a apărut „foarte recent”, doar acum 
câteva mii de ani în urmă. 

Totuşi, veacul anterior a fost, prin excelenţă, „o frântură 
de timp” care s-a remarcat şi prin ample reanalizări ale 
cunoaşterii umane, datorită unor variate descoperiri 
ştiinţifice şi unor impresionante realizări tehnice. Drept 
urmare, în secolul XX, ritmul reconsiderărilor şi al acceptării 
unor noi idei şi a unor noi orizonturi - mai largi -, a fost cu 
adevărat uimitor. Acest ritm a surprins însă pe mulţi 
oameni de ştiinţă sau specialişti, evidențiind, la o parte din 
persoanele respective, o comportare  inerţială, 
manifestată printr-un conservatorism regretabil. 

Discutarea unor „probe vechi” privind vizitarea Terrei de 
către alte fiinţe, probe care în mod oficial rămân 
deocamdată în categoria „enigmelor”, este deci necesar a 
fi făcută cu multă rigurozitate ştiinţifică, dar de pe poziţia 
noilor concepţii savante privind realismul pluralităţii lumilor 
cosmice şi al posibilei existenţe a unor civilizaţii cu mult şi 
mult mai avansate. In acest cadru, iată una dintre cele 
mai vechi enigme, care ar proveni din alte epoci trecute 
ale existenţei omului pe Pământ. 


Vechimea armei laser - 1 000 000 ani!? 


La marele muzeu londonez „British Museum” a fost 
primit, în anul 1921, un craniu de hominid, care a fost 
găsit în Rhodesia (actualul stat african Zambia), 
împreună cu alte fosile umane; acestea au fost 
descoperite cu ocazia decopertărilor executate la o mină 
pentru extragerea minereului de zinc. După locul unde a 
fost găsită, într-o primă instanţă, principala piesă a fost 
„botezată” cu numele de „craniul de la Broken Hill”. 
Studiat pe îndelete de paleontologi, aceştia l-au introdus 
ulterior în clasificarea specifică sub denumirea de „omul 
din Rhodesia” şi chiar de „neanderthal-ul african”. 
Dar, spre tulburarea cercetătorilor de specialitate, craniul 
prezenta pe oasele parietale două mici găuri 
rotunde, diametral opuse, situate la acelaşi nivel; era 
evident faptul că „ceva” a străbătut craniul fiinţei 
respective, intrând pe o parte şi ieşind pe cealaltă parte 
(fig. 7). Dar acest „ceva” a avut un diametru mic şi o 
viteză foarte mare, nefiind antrenate aşchii din oasele 
laterale; nu putea fi vorba, deci, de o săgeată. Ce armă sau 
ce proiectil a putut fi oare? Cu ani în urmă, profesorul Mair 
din Berlin, cât şi unii cercetători neconformişti şi-au 
exprimat o opinie şocantă: oasele craniului au fost 
străbătute de un glonţ! Dar din studierea craniului, 
vârsta stabilită de paleontologi pentru fiinţa respectivă a 
fost de ordinul a 1 milion de ani! Cine putea să dispună 
însă cu un milion de ani în urmă, de arme moderne, aici, pe 
Pământ? O interpretare mai recentă, poate mai puţin 
autorizată, a atribuit găurile respective unei arme de 
tip laser, imaginând un gest de apărare a unui vizitator 
extraterestru, care poate că a fost surprins şi atacat de acel 
„animal!” de pe o planetă sălbatică... 


Lasere chirurgicale - în 5 000 î.e.n.! 


Scriitorul catalan de literatură ştiinţifică de frontieră - 
Antoni Ribera - a descoperit însă la muzeul arheologic 
din oraşul spaniol Moyă, în diorama ce prezenta 
scheletul unui om din rasa Cro-Magnon, faptul că în osul 
frontal al craniului respectiv se afla un acelaşi gen de gaură 
circulară (fig. 8), de asemenea de mici dimensiuni. 
Scheletul a fost descoperit la Cova del Toll, provincia 
Barcelona. De această dată, epoca în care ar fi trăit acel 
om iberic a fost datată la cca. 7 000 de ani în urmă. Spre 
surprinderea cercetătorilor domeniului, cam din aceeaşi 
perioadă ar data însă şi acel craniu de bizon 
„împuşcat”, care a atras atenţia multor vizitatori ai 
Muzeului de paleontologie din Moscova. Şi în acest caz, 
craniul bizonului prezintă un mic orificiu circular 
aflat în partea centrală a osului frontal, asemănător ca 
amplasare cu gaura din craniul existent la muzeul spaniol.5* 
Specialiştii care l-au analizat au fost unanimi în a aprecia 
că, faţă de grosimea osului respectiv (evident mai gros 
decât al craniului uman), gaura nu a putut fi produsă decât 
de un proiectil de mici dimensiuni, dar cu o foarte mare 
putere de pătrundere - respectiv cu o viteză mare. 

Totuşi, între aceste ultime două cazuri există o 
deosebire, de altfel foarte interesantă. Omul iberic - al 
cărui schelet se află la Muzeul din Moyă -, a continuat 
totuşi să mai trăiască un număr de ani după 
„Împuşcarea” sa; în spatele găurii frontale, osul 
respectiv s-a refăcut, parţial după „eveniment”, 
acoperind gaura, dar prin interior. Acest fapt 
demonstrează că arma folosită împotriva sa nu a fost nici 
de tipul săgeţii, dar nici de tipul „cu proiectil”. A fost, 
desigur, o armă specială, cu o rază de acţiune bine 
controlată, care sugerează într-adevăr o asemănare cu 
laserele chirurgicale moderne. S-ar putea presupune 


* Däniken, E. v.: „Meine Welt în Bildern”- Econ Verlag, Duseldorf. 


că, în cazul respectiv, s-ar fi urmărit doar o anihilare 
temporară a pământeanului, dar nu şi uciderea lui. 


OZN-urile din... peşteri. 


lată, aşadar, că Terra, această planetă situată 
„undeva”, suficient de departe de centrul Galaxiei - mai 
către periferia acesteia - s-ar părea că a fost vizitată în 
mod repetat încă din cele mai vechi timpuri. Desigur, nu 
putem şti exact „când” şi „câte vizite” s-au derulat de-a 
lungul epocilor trecute... 

Dar pe linia unor „probe” provenind din trecutul mai 
îndepărtat, au fost selectate şi o serie de desene 
rupestre, a căror vechime este situată între 10 000 şi 
15 000 ani. Pe această linie, un studiu interesant a fost 
publicat în anul 1969 de către cercetătorul francez Aime 
Michel, în baza unei bogate documentări din literatura de 
specialitate referitoare la picturile rupestre existente în 
peşteri din Franţa şi din Spania. Astfel, studiind 
mulţimea desenelor şi a picturilor din 11 peşteri franceze şi 
6 peşteri spaniole - reproduse în cărţile unor cunoscuţi 
arheologi” -, Aimé Michel a selectat 42 de „siluete” 
foarte semnificative, dintre care unele prezintă o 
asemănare totală - iar altele oferă o reprezentare ceva 
mai stilizată - a formelor constructive atât de bine 
cunoscute în zilele noastre pentru  „farfuriile 
zburătoare”. Însă, nu numai că asemănarea este 
frapantă, dar este de remarcat şi faptul că în acele timpuri, 
nu exista nici un obiect cu dom şi cu reborduri - având 
dimensiuni mari şi uneori chiar şi un jet propulsiv -, care să 
permită presupunerea că desenele preistorice ar fi 
reprodus „altceva”. Interpretarea respectivă devine cu atât 


* Revista engleză Flying Saucer Review - vol. 15, nr. 6 a publicat studiul lui 
Aimé Michel. În cadrul notei bibliografice au fost citate 17 cărţi de specialitate 
ale unor cunoscuţi arheologi, ca Andre Leroi-Gourhan, H. Breuil, H. Ober-maier, 
H. Alcade del Rio, etc. 


mai evidentă, cu cât - tot ca şi în zilele noastre -, „pictorii” 
neştiuţi au imortalizat pentru posteritate „mici flotile” 
formate din câte două sau trei „obiecte zburătoare 
neidentificate”, având acelaşi „model constructiv”. 
Pentru edificarea cititorului, am reluat, din cadrul selecţiei 
studiate de către Aime Michel, o prezentare (fig. 9) a celor 
mai sugestive „siluete”, din următoarele locuri unde au fost 
pictate: 

- peştera Altamira (de lângă localitatea Santillana, 
provincia Santander din Spania) este una dintre cele mai 
renumite peşteri cu picturi rupestre din lume. Vechimea 
„operelor de artă” a fost datată între 12 000 şi 14 000 
ani. Pe tavanele sălii lungi de peste 200 metri, printre 
numeroasele desene, au fost zugrăvite în mai multe locuri 
şi ciudate obiecte cu dom şi reborduri largi: siluetele 1 şi 2. 
În câteva cazuri, aici au fost pictate şi grupuri de câte două- 
trei obiecte de acest fel. Dar o remarcă foarte interesantă, 
este aceea că, pe partea de tavan unde aceste siluete au 
fost desenate în grup, pe zona respectivă nu a mai fost 
pictat nimic altceva; or, în ariile alăturate, animalele 
pictate sunt cu adevărat înghesuite. Concluzia trasă de 
cercetătorul francez apare întru totul rezonabilă: pictorii 
preistorici au ţinut să scoată în evidenţă, pe această cale, 
importanţa ce au acordat-o obiectelor văzute sus, pe bolta 
cerului, obiecte care i-au impresionat extraordinar de mult. 

- peştera Trois Frères (de lângă comuna Montesquieu- 
Aventes, din departamentul Ariège - Franţa) a fost pictată 
cu cca. 14 000 ani în urmă. Această grotă este renumită în 
lume datorită desenelor unor vrăjitori - sau zei - ce 
dansează, desene care au fost considerate mult timp ca 
fiind singurele reprezentări de epocă ale omului din 
paleolitic. Aici se regăsesc însă şi siluetele sugestive ale 
unor obiecte zburătoare, redate prin modelele 3, 4 şi 5; 
pentru vizitatori ca şi pentru cercetători, este interesant de 
remarcat repetarea desenului 5 în mai multe locuri din 
galeria Hemione; la acest model se prezintă un detaliu 
foarte semnificativ; acela al unei scări de urcat spre 
partea superioară a obiectului hemisferic pictat. 


- peştera Niaux (din aceeaşi regiune franco-cantabrică 
a munţilor Pirinei a departamentului Ariege - Franţa), 
situată nu departe de graniţa spaniolă, a constituit obiectul 
unor studii importante asupra preistoriei europene. Picturile 
rupestre respective sunt datate din Magdalenianul mediu, 
cu o vechime de cca. 14000 ani. Din numeroasele 
reprezentări interioare, au putut fi selectate patru tipuri 
de siluete întru totul similare „farfuriilor zburătoare”; cele 
mai numeroase reprezentări găsite sunt de tipul modelului 
6. Deosebit de remarcabilă este şi aici desenarea unor 
grupe de obiecte similare - deci ca mici flotile -, în special 
într-o galerie laterală denumită „grota semnelor” (la cca. 
600 metri de la intrare). Dar la fel de interesantă este şi 
„dâra de condensare” din modelul 7, care redă foarte 
sugestiv impresia de deplasare a obiectului zburător. 

- peştera La Cullalvera (de lângă localitatea Ramales, 
provincia Santander din nord-vestul Spaniei, pe versantul 
sudic al munţilor Pirinei) este şi ea o grotă foarte mare, 
lungimea sa fiind de cca. 2 km. Printre numeroasele gravuri 
rupestre, siluetele „obiectelor farfuriforme” se află la cca. 
700 metri de la intrare, într-o mare galerie laterală - din 
partea stângă; aici este prezent modelul 8. Picturile 
respective ar avea o vechime de 15 000 ani. 

- peştera Ussat (din departamentul franco-cantabric 
Ariège - munţii Pirinei francezi) nu oferă colecţii importante 
de picturi rupestre; în schimb printre „operele” existente se 
află două dintre cele mai tulburătoare reprezentări 
de „obiecte stranii” - modelele 9 şi 10. Redarea de către 
artiştii preistorici a „ceva” care avea în mod evident 
dimensiuni mai mari şi în plus şi o „structură tehnică” nu 
poate fi pusă în mod simplist pe seama unui joc momentan 
al fanteziei. Ca şi în cazul tuturor celorlalte desene, pictorii 
preistorici au văzut desigur acel „ceva”, care i-a 
impresionat deosebit şi le-a oferit „modelul” pe care l-au 
reprodus apoi. Şi într-adevăr, silueta umană aflată 
dedesubtul obiectului din modelul 9 indică 
dimensiuni apreciabile pentru corpul rotund 
aplatizat care staţiona pe suporţi înalţi; în plus, 


tijele lungi din părţile superioare (modelele 9 şi 10) 
ale ambelor siluete, par a sugera un gen de antene... 


Oamenii-maimuţă desenau... cosmonauţi 


Dar bogatele „colecţii de artă preistorică” răspândite, de 
fapt, pe întregul glob terestru, atât în continentele nordice 
cât şi în cele sudice, oferă foarte multe enigme. Astfel, de 
exemplu, în afară de reprezentările obiectelor zburătoare 
menţionate mai sus, există multe desene care redau siluete 
ale unor personaje ieşite cu totul din comun. 

Literatura tot mai bogată care susţine ipoteza 
„paleoastronauticii” a selectat numeroase picturi rupestre 
şi de acest fel. Au devenit astfel bine cunoscute multe din 
reproducerile respective, începând de exemplu cu „marele 
zeu marțian” cu cască şi cu costum de scafandru - 
din ampla colecţie a desenelor rupestre“ descoperite de 
Henri Lhote (1956) în podişul nord-african Tassili -, sau 
cu desenele din munţii Alpi - unde, pe stâncile din Val 
Camonica (Elveţia), arheologul E. Anati a descoperit, printre 
numeroasele gravuri şi pe acelea ale unor oameni „cu 
cască de scafandru” ce emitea“! raze - şi sfârşind cu 
cele de pe versanţii muntoşi Kimberley Ranges - 
Australia - unde personaje ciudate au fost pictate cu 
căşti etanşe şi combinezoane“ de cosmonauţi, deşi, 
datorită climei foarte calde, aborigenii din regiune nu au 
purtat niciodată îmbrăcăminte pe întregul trup. 

Dintre numeroasele reproduceri de acest fel, am selectat 
imaginea mai puţin cunoscută a unuia dintre cele mai 
enigmatice personaje  imortalizate de câtre artiştii 
preistorici (fig.10). Gravura rupestră respectivă - din 
„Colecţia” existentă pe stâncile din defileul Tamgaly (în 


6 Lhote, H.: À la découverte des Presques du Tassili”- Ed. B. Arhaud, Paris, 
1958 - traducere în româneşte la Ed. Meridiane, Bucureşti, 1966. 

$1 Däniken, E. v.: „Fremde aus dem All”- Goldmann, München, 1995. 

€ Däniken, E. v.: „Zuruk zu den Sternen”- Econ Verlag, Dusseldorf. 


arida depresiune Kara-Kum din Turcmenia, situată între 
Marea Caspică şi lacul Aral), pare a reprezenta de fapt 
salutul de prietenie adresat pământenilor de către 
un astronaut extraterestru. Şi într-adevăr, acesta nu 
putea fi o fiinţă terestră, întrucât a fost zugrăvit numai cu 
patru degete, detaliu ce a mai fost regăsit şi la alte 
câteva reprezentări din vechime. Totodată, „sistemul 
solar” din capul personajului neştiut sugerează, foarte 
plastic şi foarte logic pentru oamenii zilelor noastre, faptul 
întru totul posibil ca fiinţa respectivă să fi fost venită 
dintr-un sistem cu 12 planete, al cărui soare era 
înconjurat încă de restul inelar al nebuloasei primare.“ 


„Artiştii peşterilor” au avut acelaşi 
profesor?! 


Dar un detaliu care continuă să rămână fără explicaţii 
este constituit de reprezentarea unor raze în jurul 
capului multor personaje neobişnuite care au fost 
imortalizate în „colecţiile rupestre”. Aspectul respectiv a 
fost regăsit la desene realizate în diverse continente, ceea 
ce conturează într-adevăr o problemă distinctă. Printre 
numeroasele exemple de acest fel pot fi citate ca fiind mai 
sugestive incrustaţiile pe stânci descoperite în apropierea 
satului Ohna din valea Ferghana situată în Kazahstan 
(Asia), sau unele desene citate mai sus - din Val 
Camonica (Europa) -, sau gravurile rupestre americane din 
zonele Peterborough - Ontario şi respectiv din valea 
Columbia Rivers - din S.U.A. (America de Nord), sau 
picturile în roşu şi galben din peştera braziliană Pedra 
Pintada (America de Sud), etc. O explicaţie parţială ar 
putea fi preluată ca ipoteză de lucru, din unele texte 


N. edit.: Miturile par a ne transmite, încifrat, anumite realităţi dintr-un 
trecut extrem de îndepărtat! De exemplu, tradiţiile mitice privind cele 12 triburi 
pelasgice împrăştiate în lume, cele 12 „triburi ale lui Israel”, lisus şi cei 12 
Apostoli etc. 


antice descoperite în Orientul Apropiat (sumeriene şi 
ebraice); în acestea se menţionează faptul ciudat că faţa 
unor fiinţe venite din cer strălucea intens... 

Desigur că, pentru cercetătorii de specialitate care evită 
„din principiu” ipoteza „paleoastronauticii”, survine din nou 
o situaţie enigmatică: cum se poate ca, în continente 
diferite, care în preistorie nu au avut nici o comunicare 
geografică, să se regăsească, totuşi, un acelaşi detaliu 
al „razelor” din jurul capului anumitor personaje mai 
ciudate, imortalizate în operele respective de artă? 

Dar, tot în legătură cu reprezentările rupestre mai stranii, 
s-a mai evidenţiat şi un alt detaliu deosebit de intrigant: 
cum a fost oare posibil să se deseneze în mod foarte 
asemănător, anumite personaje având cască etanşă şi 
costume gen scafandru sau, mai bine spus, de 
cosmonaut - fără cusături -, atât în podişul nord-african, 
cât şi în Australia şi respectiv în Guatemala (America 
Centrală), în epoci în care nu au existat comunicări între 
aceste regiuni ale globului? Şi parcă pentru a amplifica şi 
mai mult enigma respectivă, probe similare provin şi dintr- 
un alt pământ foarte mult timp izolat - din insulele 
japoneze. Astfel, statueta „gangu” descoperită în 
localitatea Kamu-kai - datată la o vechime de 7 000- 
8 000 ani - şi chiar statuetele „dogu” - având o 
vechime de cca. 6 000 ani -, prezintă un acelaşi gen de 
îmbrăcăminte a personajelor respective, foarte stranie 
pentru acele epoci îndepărtate: cască pe cap cu vizoare 
pentru ochi şi cu garnituri de etanşare la gât, 
costum complet fără cusături, având garnituri de 
etanşare la manşete!“ Analizând, cu decenii în urmă, 
aceste aspecte într-adevăr enigmatice, cercetătorul rus 
A.P.  Kazanţev scria: „Asemănarea acestora cu 
Marţianul lui Lhote este întru totul frapantă...” 

De fapt, exemplificările suficient de restrânse prezentate 
mai sus se încadrează într-o literatură mult mai bogată ca 
material documentar justificativ, care s-a format în ultimele 
decenii pentru a releva realismul acestei ipoteze. Se pare 


& La Musée vivant - nr. 7/1966, Paris. 


însă că, treptat, tema respectivă îşi câştigă nu numai 
simpatia opiniei publice şi a cercetătorilor, dar şi caracterul 
de temă fundamentală care îi revine. 


Enigma Enoh 


O susținere poate la fel de amplă a 
„paleovizitologiei” pe planeta Terra este oferită şi 
de o bogată serie de texte provenind din antichitate. 
Odată inventată înregistrarea memoriei popoarelor prin 
scriere, fie că au reluat tradiţiile unor importante 
evenimente anterioare - cristalizate prin continua 
transmitere orală a amintirilor vechilor populaţii -, fie că au 
redat chiar tulburătoare observaţii directe ale diferiților 
oameni implicaţi în evenimente care s-au petrecut la 
vremea respectivă, toate aceste texte-cronici care au 
relatat întâmplări cu „paleoastronauţi” vin să completeze 
foarte sugestiv documentarul „probelor materiale”. 
Drept urmare, prin întreţeserea acestor două categorii de 
„dovezi” provenind din trecutul Omenirii, s-a conturat „o 
nouă specialitate”, susţinută de o literatură documentară 
suficient de bogată - în cadrul căreia contribuţiile unor 
oameni de ştiinţă se îmbină cu cele ale unor cercetători 
amatori care au acumulat un nivel de informare superior. 

Pe aceeaşi linie a prezentării unor date informative mai 
puţin cunoscute publicului, astfel cum au fost selectate şi 
exemplificările anterioare, iată câteva noi cazuri 
demonstrative şi din acest domeniu al unor texte 
vechi, care se remarcă printr-o valoare documentară 
deosebită. 

O foarte veche tradiţie ce a consemnat legătura unuia 
dintre „primii oameni” cu fiinţe venite din cer (care ar 
răspunde şi la întrebarea privind cele mai vechi „dovezi” de 
la apariţia omului), a fost păstrată cu o rigoare remarcabilă 
- alături de alte tradiţii fundamentale - de către una dintre 


cele mai vechi populaţii, poporul evreu. Dar întrucât 
această tradiţie a ridicat mereu multe şi dificile întrebări, 
care au rămas în mod inevitabil fără explicaţii, textele 
respective au fost continuu evitate, devenind cu timpul 
„texte apocrife”s5. 

Personajul ancestral care a suscitat evitarea prezentării 
normale a importantelor sale activităţi, deşi tradiţiile au 
menţionat totuşi rolul său istoric cu totul deosebit, a fost 
patriarhul antediluvian Enoh.® Conform textului biblic, 
acesta a fost unul dintre descendenţii mai apropiaţi ai 
lui Adam, născându-se în a şaptea generaţie terestră 
şi fiind astfel străbunicul lui Noe. Importanţa sa 
tradiţională rezultă de fapt, foarte sugestiv, din alte texte 
vechi - care au fost puse, ca scriere, însăşi pe seama 
patriarhului. Astfel, în Cartea /Jubileelor s-a consemnat“ 
următoarea caracterizare a rolului său istoric: 

Enoh a fost: „cel dintâi dintre fiii oamenilor, din cei care 
s-au născut pe Pământ, care a învăţat scrisul, ştiinţa şi 
înţelepciunea şi care a scris într-o carte despre semnele 
cerului, după rânduiala lumilor.” Toate acestea au avut însă 
loc după ce „a fost cu îngerii Domnului şase jubilee de ani 
şi ei l-au ajutat să vadă tot ce este pe Pământ şi în ceruri.” 

Totuşi, chiar din aceste extrase succinte se evidenţiază 
anumite aspecte extraordinare, neconforme cu „ceea ce 
ştim” şi care deranjează într-adevăr pe oricare cercetător 
riguros: cum au putut oare oamenii „să înveţe” 
scrisul, la scurt timp după apariţia lor ca specie (cu 
milioane de ani în urmă), când noi „ştim” că scrierea 
a apărut doar cu vreo patru-cinci mii de ani în urmă? 
Dar şi mai şocantă apare a doua deducție care se impune: 
a existat pe atunci un om „din cei care s-au născut pe 


5 Această caracterizare de „text apocrif derivă din cuvântul grecesc 
„apokryphos” care înseamnă „ţinut ascuns”. 

5 N. edit.: Amănunte şi o analiză a Cărţii lui Enoh - în „SECRETELE TERREI” - 
vol. II. Din ea, rezultă că Dumnezeu şi îngerii îşi aveau sediul terestru... în 
Munţii Bucegi, pe Vf. Omul... 

© Extrase din texte vechi referitoare la patriarhul Enoh au fost redate şi de 
V. Kernbach în Dicţionar de mitologie generală - Ed. Ştiinţifică şi Enciclopedică, 
Bucureşti, 1989. 


Pământ”, care ar fi fost luat ca pasager al unei nave cea 
survolat planeta noastră, devenind primul cosmonaut 
terestru, fiind „ajutat” să vadă tot ce este pe Pământ şi în 
ceruri? 

Astfel de relatări, care nu se înscriu deloc în istoria 
„cunoscută” a civilizaţiei noastre, i-au amplificat însă tenta 
de „fantastic” şi prin alte consemnări „bizare”. Texte vechi 
- cu acelaşi caracter de apocrife -, care conform tradiţiei ar 
fi fost scrise tot de acest strămoş deosebit de important - 
cum ar fi Cartea lui Enoh şi Cartea tainelor lui Enoh -, au 
transmis într-adevăr generaţiilor următoare foarte multe 
enigme şi întrebări complicate. Drept urmare, treptat, s-a 
aruncat continuu un văl al tăcerii asupra tradiţiilor legate 
de viaţa sa. Fondul acestor enigme şi al întrebărilor la care 
nu s-au putut da răspunsuri pe linia aurei de spiritualitate 
acordată tuturor personajelor rămase în tradiţii, s-a datorat 
consemnării, într-o adevărată cronică a timpului „de altă 
dată”, a unui fapt tulburător - înţeles ca atare de iniţiaţii 
generaţiilor ulterioare şi devenit evident abia în această 
epocă, în care vedem cu ochii evul cosmic: Enoh s-a aflat 
mult timp: într-un contact apropiat cu un grup mare 
de ființe extraterestre! După cum a rezultat din 
„cronica” respectivă, aceşti vizitatori spaţiali, rămânând un 
timp îndelungat în ţinuturile Orientului Apropiat“, au 
desfăşurat importante activităţi civilizatoare, dar au 
lăsat şi influenţe negative - specifice unor niveluri de 
civilizaţie atât de diferite. Însă, cum orice text de cronicar 
se prezintă ca o redare foarte succintă a unor fapte, 
exprimarea fiind cu atât mai săracă şi mai lipsită de 
detalieri cu cât textul este mai vechi, cititorul zilelor 
noastre va trebui să încerce să completeze raţional 
lacunele şi să înţeleagă consemnările într-un mod cât mai 
realist şi mai obiectiv, dar la nivelul actual al cunoaşterii - 
specific erei spaţiale în care am păşit. 


68 Textul biblic (Geneza - 5.22) menţionează o perioadă de două sute de ani. 

®© N. edit.: Chiar Vechiul Testament ne spune că Enoh nu trăia în Palestina, 
ci într-un ţinut îndepărtat de la miazănoapte. In seria „SECRETELE TERREI” s-a 
făcut demonstraţia că Enoh trăia, alături de zei, în... România de azi! 


Cartea lui Enoh şi învăţăturile zeilor 


În acest cadru, iată o parte din cele mai semnificative 
extrase din Cartea lui Enoh, cronică ce a consemnat poate 
unul dintre cele mai importante evenimente din „istoria 
neştiută a Omenirii”:70 


Cap. Ill 


„1. Toţi cei care locuiesc în ceruri ştiu ce se petrece aici - 
JOS. 

2. Ei ştiu că globurile cereşti care ne luminează nu îşi 
schimbă deloc drumul lor, că fiecare dintre ele se ridică şi 
se culcă regulat, în timpul care îi este propriu, fără a 
încălca nici o dată ordinele pe care le-a primit. Ei privesc 
Pământul şi de îndată au înțeles ceea ce se petrece aici, de 
la începuturi şi până la sfârşit. 

3. Ei văd că fiecare dintre creațiile Domnului urmează 
fără schimbare calea care i-a fost hotărâtă. Ei văd vara şi 
iama; ei văd că tot Pământul este plin de apă şi că norii, 
vaporii şi ploaia răcoresc căldura... 


Cap. IV 


Ei privesc şi admiră cum fiecare arbore se încoronează 
cu frunze; cum le pierde apoi, cu excepția a paisprezece 
arbori privilegiați, care rămân mereu verzi şi care în timpul 
mai multor ierni arată înfăţişarea primăverii. 


Cap. V 


Ei admiră apoi în zilele de vară cum Soarele încălzeşte 
pământul încă de la începutul apariţiei sale, în timp ce voi 
căutați răcoarea frunzişului. 


7? Una dintre cele mai recente reeditări a textului antic respectiv a apărut 
sub îngrijirea arheologului Francis Mazière, în editura pariziană R. Laffont - în 
anul 1985. S-a constatat că primul text original cunoscut a fost scris în limba 
ebraică arhaică (dialectul arameic). Strict analitic, textul uzual al Cărţii lui Enoh 
este considerat ca o colecţie de tradiţii, scrisă între anii 20 şi 50 î.e.n. 


Cap. VI 


1. Ei admiră apoi cum arborii acoperindu-se cu frunze, 
cresc în acelaşi timp şi fructele... 

2. Ei văd cum mările şi fluviile îşi îndeplinesc fiecare 
misiunea care o au”... 

Intrerupând extrasul, încă de la primul punct constatăm 
consemnarea unui cadru tulburător: există fiinţe care 
locuiesc în ceruri şi care cunosc foarte multe lucruri. Venind 
pe planeta noastră, „Ei” au observat la început un fapt ce 
poate fi observat numai de la altitudine foarte mare - 
observaţie specifică celor care sosesc din spaţiu: aproape 
toată suprafaţa Pământului este acoperită de ape; 
acest aspect, în mod evident, nu avea cum să fie 
cunoscut celor din vechime. Dar mai mult decât atât, 
numai zburând la înălţime, „Ei” au putut să vadă simultan 
sau imediat şi vara şi iarna. Preocuparea şi capacitatea 
ştiinţifică a vizitatorilor străini a fost surprinsă în cuvinte 
simple, dar foarte sugestive: „Ei privesc Pământul şi de 
îndată au înțeles ceea ce se petrece aici.” Dar faptul că 
aceşti „Ei” au fost într-adevăr fiinţe venite din alte lumi 
rezultă tot mai evident din curiozitatea cu care au cercetat 
atât arborii (care li s-au părut deosebit de interesanţi prin 
modul dezvoltării lor biologice), cât şi manifestările 
meteorologice şi cele geofizice specifice planetei noastre. 
„Ei” văd vara şi iarna... „Ei” privesc şi admiră cum fiecare 
arbore... „Ei” admiră cum Soarele încălzeşte pământul „Ei” 
admiră cum fructele cresc odată cu frunzele... 

„Ei” văd cum mările şi fluviile îşi îndeplinesc misiunea... 


Samyaza, Azazyel şi Uriaşii 


Şederea îndelungată a vizitatorilor galactici pe solul 
terestru a generat însă probleme cu totul deosebite. Deşi 
urmările respective au mai fost consemnate şi în alte texte 
vechi, dintr-o „pudoare” nerealistă şi poate dintr-un 


dogmatism - în fapt depăşit de mult timp -, cercetătorii 
domeniului au evitat mereu analizarea consecinţelor ce au 
decurs. Totuşi, chiar dacă cronica acelor timpuri ne apare 
ca fiind foarte „zgârcită”, puţinele cuvinte conţinute ne 
relatează foarte multe aspecte şi evenimente: 


Cap. VII 


1. Când copiii oamenilor s-au înmulţit în acele zile, a 
început ca fiicele lor să se nască graţioase şi frumoase. 

2. Şi când îngerii, copiii cerurilor, le-au văzut, ei au 
devenit amoroşi; şi ei şi-au spus unii altora: să ne alegem 
femei din rasa oamenilor şi să avem copii cu ele.” 

3. Atunci Samyaza, şeful lor, le-a spus: eu mă tem mult 
că voi nu veți putea îndeplini scopul vostru. 

4. Şi că eu voi suporta singur pedeapsa crimei voastre. 

5. Însă ei i-au răspuns: noi îţi jurăm. 

6. Și noi ne legăm toți prin jurăminte reciproce; noi nu ne 
vom schimba nimic din scopul nostru, vom face ceea ce am 
hotărât. 

7. Apoi ei au jurat şi s-au legat între ei prin blesteme 
reciproce. Ei erau în număr de două sute, acei care au 
coborât pe Aradis, loc situat aproape de muntele Armon. 

8. Acest munte a fost numit Armon, fiindcă acolo este 
locul unde s-au jurat şi s-au legat prin blesteme reciproce. 

9. lată numele şefilor lor: Samyaza - şeful lor, 
Urakabarameel, Akibeel, Tamiel, Ramuel, Danel, Azkeel, 
Sarakmyal, Asael, Armers, bBatraal, Anane, Zavebe, 
Samsaveel, Ertael, Turei, Yomyael, Arazeal.”? Aceştia au 
fost şefii celor două sute de ingeri; şi restul erau toți cu ei. 

10. Şi ei şi-au ales fiecare câte o femeie şi s-au apropiat 
şi au trăit cu ele; şi le-au învățat vrăjitoria, încântările şi 
proprietățile rădăcinilor şi ale arborilor. 


7 N. edit.: Dacă oamenii erau doar o rasă şi nu o specie diferită, rezultă că 
ei erau cel puţin asemănători „îngerilor” cei înalţi (de unde: „Prea înaltul”, 
„Înălţimea Voastră” etc., pentru regi, „trimişii zeilor pe Pământ”). Astfel se 
explică şi aparenta imposibilitate ca „femeile Pământului” să nască uriaşi... 

72 N. edit.: Exact 18, adică 6+6+6=Satana! Dovadă clară a „prelucrării” 
ulterioare şi a acestui text... 


11. Şi aceste femei au conceput şi ele au născut 
uriaşi... 


Cap. VIII 


1. Azazyel i-a învățat încă pe oameni să facă săbii, 
cuțite, scuturi, platoşe şi oglinzi; el i-a învățat făcutul 
brățărilor, a podoabelor, folosirea vopsirii, arta de a-şi picta 
sprâncenele, de a folosi pietre prețioase şi tot felul de 
boieli, astfel încât lumea a fost coruptă... 

3. Amazarak i-a învățat toate farmecele, toate 
încântările şi proprietățile rădăcinilor. 

4. Armers i-a învățat arta de a anula farmecele...” 

Dar după un anume timp, se pare că impietăţile făcute 
de „solii cosmici” pe Pământ - care în text au fost denumiți 
„îngeri””?, au fost totuşi aflate „undeva” în cer şi au fost 
analizate şi comentate ca atare, în vederea luării de 
măsuri: 


Cap. IX 


5. Tu ai văzut ce a făcut Azazyel; cum el i-a învăţat pe 
oameni tot felul de nedreptăți şi cum a dezvăluit lumii tot 
ce se petrece în ceruri. 

6. Samyaza de asemenea i-a învățat pe oameni 
vrăjitoria, tocmai el pe care tu l-ai pus deasupra tuturor 
însoțitorilor săi. Ei s-au însoţit cu fiicele oamenilor; ei au 
păcătuit cu ele şi şi-au pătat renumele. 

7. Ei le-au arătat lor crimele cele mai ticăloase. 

8. Și femeile au născut uriaşi... 

Din versetele de mai sus rezultă în mod evident, faptul 
că, în cadrul expediției respective, acei „mesageri ai altei 


73 În limba ebraică (în care a fost scris textul original) cuvântul „înger” 
(malakh) se traduce prin: sol, mesager; în limba greacă, cuvântul „angsllo” se 
traduce de asemenea prin: curier, crainic. Mai târziu, latinescul „angelus” a 
preluat sensul de „mesager ceresc”. Abia tradiţiile ulterioare le-au acordat rolul 
de intermediari între divinitate şi oameni. 

În vorbirea curentă de astăzi, însă, li s-a atribuit caracterul de fiinţe 
spirituale ocrotitoare, sens care de fapt este total diferit de înţelesul avut în 
textele vechi, din antichitate. Citind extrasele de mai sus, trebuie înţeles sensul 
atribuit de antici. 


lumi”, veniţi temporar pe Pământ, au fost nişte fiinţe 
foarte asemănătoare oamenilor, cu aceleaşi slăbiciuni 
supuse ispitelor şi cu aceleaşi diferențieri de caractere. 
Foarte interesantă apare însă menţionarea repetată a unui 
aspect biologic esenţial: îmbinarea celor două rase - de pe 
planete diferite - a condus la naşterea unor fiinţe 
monstruoase - uriaşii. De fapt, după cum rezultă din text 
precum şi din tradiţii existente şi la alte popoare, aceştia 
au trebuit să fie eliminaţi ulterior. 

Totuşi, în timpul prelungitei şederi printre oameni a 
neştiuţilor vizitatori galactici, aceştia au desfăşurat şi 
numeroase activităţi civilizatoare, care desigur că au 
avut urmări întru totul favorabile pentru generaţiile 
următoare: 


Cap. VIII 


5. Barkayal i-a învățat (pe oameni) arta de a observa 
stelele. 

6. Akibeel i-a învățat semnele. 

7. Tamiel i-a învățat astrologia. 

8. Şi Asaradel i-a învățat mişcările Lunii. 


Enoh a fost şcolarizat în Cosmos! 


Dar după cum dezvăluie textul antic, Enoh petrecându- 
şi „toate zilele cu a-toate văzătorii”, le-a câştigat 
încrederea într-atât, încât a devenit chiar un intermediar al 
lor, precum şi principalul lor învățăcel. Drept urmare, el a 
preluat şi sarcina expresă de a transmite celorlalţi oameni 
multiple elemente de cunoaştere şi civilizare care „i-au fost 
predate”, în prealabil fiind învăţat să citească şi să scrie: 

„Uriel, sfântul înger al meu şi conducătorul meu, nu m-a 
lăsat să ignorez nimic. 

Eu am scris totul, în felul în care el mi le-a destăinuit. 

Și iată: supraveghetorii m-au numit Enoh scribul.” 


Atât în acest text antic cât şi în alte scrieri ale diferitelor 
popoare - în care se relatează evenimente oarecum 
similare -, este deosebit de interesant de remarcat 
amploarea transmiterii către pământeni - din partea 
fiinţelor venite din spaţiu a unor cunoştinţe foarte 
variate şi foarte amănunțite din domeniul 
astronomiei. Din acest punct de vedere, Cartea lui Enoh 
este extrem de semnificativă. Astfel, după ce Uriel l-a 
învăţat detaliat modul în care se produce variația duratei 
zilelor în timpul anului, datorită mişcării de revoluţie a 
Pământului în jurul Soarelui (fapt care a făcut ca cei din 
vechime să cunoască fenomenul astronomic respectiv mai 
bine decât generaţiile din Evul Mediu), au urmat lecţiile 
despre Luminătorul nopţii. lată o parte din detaliile 
transmise posterităţii de Enoh: 


Cap. LXXIII 


„1. Atunci am văzut o altă lege, care constă în stabilirea 
lunilor după Lună... 

3. Am notat lunile, în ordinea în care vin ele, apariția şi 
fazele Lunii timp de cincisprezece zile. 

4. Am scris la care vreme Luna pierde în mod total 
lumina sa şi la care timp ea se bucură de strălucirea sa 
întreagă...” 


Cap. LXXVII 


5. Când Luna se ridică, ea apare pe cer, şi este iluminată 
pe jumătate din a şaptea parte a Lunii. 

6. Această lumină se completează la capătul a 
paisprezece zile. 


74 N. edit.: Majoritatea autorilor şi cercetătorilor consideră că Luna a intrat în 
sistemul nostru solar pe la 1500 î.e.n., fapt ce explică o serie de catastrofe 
naturale şi valurile de migrații din acea perioadă. Dacă nu cumva copiştii evrei 
au „îmbunătăţit” Cartea lui Enoh, rezultă că acesta ar fi trăit după 1500 î.e.n. 

Aceste lecţii de astronomie primite de Enoh amintesc de... Deceneu şi de 
învăţăturile sale către daci în acelaşi domeniu. 


7. Imediat se completează de trei ori cinci părti ale 
luminii, astfel că după cincisprezece zile, ea a ajuns la 
creşterea ei totală. 

8. Atunci, Luna reflectă întreaga lumină ce o primeşte de 
la Soare. 

9. Apoi, ea descreşte şi urmează în descreşterea sa 
acelaşi drum pe care l-a avut la creşterea sa. 

10. În anumite luni, sunt douăzeci şi nouă de zile. 

11. Există alte luni când ea nu are decât douăzeci şi opt 
de zile. 

12. Uriel mi-a relevat încă o lege. Aceasta este felul în 
care lumina de la Soare vine să se răspândească pe Lună... 

După o bună perioadă de timp, în care Enoh ar fi fost 
şcolit şi iniţiat în diferite domenii ale cunoaşterii, profesorul 
său cosmic i-ar fi spus la un moment dat: 

„— În acele zile, Uriel mi-a spus: lată, o, Enoh, eu te-am 
făcut să cunoşti totul. 

- ȘI el mi-a spus: O, Enoh, priveşte această carte care 
este coborâtă din ceruri; citeşte ceea ce este cuprins în 
ea şi încearcă să înţelegi tot conținutul ei. 

- Atunci am observat tot ceea ce venea din cer şi am 
înțeles tot ce era scris în carte. ”... 

Dar partea cea mai tulburătoare a textelor antice care au 
consemnat îndelungatul contact al lui Enoh cu mesagerii 
veniţi de „undeva” din cer a fost relatarea unui eveniment 
extraordinar: patriarhul antediluvian ar fi fost luat de 
pe Pământ şi transportat, în mod repetat, în 
depărtări galactice neştiute! A fost într-adevăr Enoh 
primul pământean care a călătorit în spaţiul extraterestru şi 
respectiv în spaţiul extrasolar? Sau poate, textele antice au 
redat doar o compoziţie fantastică, rodul unor fantezii 
arhaice?... Şi totuşi, în scrierile respective au fost 
consemnate din vechi timpuri anumite „detalii ştiinţifice” 
care nu puteau fi cunoscute în nici un caz în antichitate şi 
nici măcar în era noastră. Aceste detalii au putut fi înţelese 
doar recent - în ultimele trei decenii -, abia după primele 
ieşiri ale omului modern în spaţiul extra-atmosferic...Dar 
atunci, de unde au putut fi aflate, totuşi, aspectele 


respective în timpuri străvechi, pentru a fi specificate în 
cronicile antice? 


Enoh - unul din... cosmonauţii antici 


La prima sa călătorie extraordinară, modul în care a fost 
„invitat” să plece la drum a fost foarte deconcertant pentru 
Enoh. Văzând „/impede oamenii care-i stăteau dinainte”, el 
a constatat că aceştia erau „doi bărbaţi atât de înalți, 
cum nu am mai văzut vreodată pe Pământ.” 

Insă manuscrisul antic a reţinut acel etern specific uman 
prin care marea sete a cunoaşterii învinge frica inerentă ce 
precede aventura; astfel, la plecare, eroul ancenstral se 
destăinuie fiilor săi foarte sincer: „Nu ştiu încotro mă duc, 
nici ce mă aşteaptă”... Şi totuşi a plecat... 

lată însă straniile detalii, care sunt de fapt posibil de 
observat numai direct din spaţiul extraterestru şi care vin 
să favorizeze credibilitatea celor consemnate în cronica 
străveche: plecând spre ceruri şi îndepărtându-se de globul 
pământesc, Enoh a sesizat că „sus” domnea „un 
întuneric mai întunecos decât cel de pe pământ”. Dar acest 


75 Se pare că astfel de personaje deosebit de înalte au mai apărut din când 
pe planeta noastră, fapt ce ar întări şi mai mult veridicitatea celor consemnate 
despre Enoh. Astfel, dintr-o veche traducere în slavonă a textului antic Vedenia 
lui Isaia, rezultă că un eveniment similar s-a petrecut şi în secolul VIII î.e.n. 
Intrucât profetul Isaia s-ar fi îndoit de modul de organizare a lumii din cer, într-o 
noapte el a fost vizitat de „doi bărbaţi înalţi”, care au fost trimişi să-l ia într-un 
voiaj cosmic. Şi în acest caz, anumite detalii pe care profetul le-a scris la 
înapoiere şi care nu pot fi sesizate decât după ieşirea din atmosfera terestră, 
par a confirma faptul că şi acest „erou antic” a făcut o călătorie cosmică. 

Există însă şi o replică insolită relativ recentă. Reluând o ştire difuzată de 
agenţia TASS, cunoscutul ziar moscovit /zvestia (din 11 noiembrie 1989) a 
publicat o ştire stranie, ce a fost publicată de altfel în majoritatea ţărilor din 
lume: în amurgul zilei de 27 septembrie 1989, în parcul oraşului Voronej a 
aterizat o sferă mare şi luminoasă. Din aceasta au descins nişte fiinţe 
umanoide, diferite totuşi de oameni tereştri, care ar fi fost înalte de trei metri! 

Scrierile biblice nu explică sub nici o formă cum au reuşit pământencele să 
nască uriaşi, dacă nu ar fi avut aceeaşi talie uriaşă ca şi „îngerii”!... De 
remarcat că, la Argedava lui Burebista (10 km de Bucureşti), au fost 
descoperite 80 de schelete de... uriaşi (3-5,5 m)! 


aspect a fost văzut prima dată abia în secolul nostru, numai 
de către acei cosmonauţi care, trecând dincolo de învelișul 
azuriu al atmosferei, au constatat subit că cerul a devenit 
total negru. Nici un alt pământean aflat la sol nu a putut să 
vadă acest lucru, căci stratul de aer înalt de câteva zeci de 
kilometri ce înveleşte planeta, a oferit întotdeauna vederii 
oamenilor plăcuta nuanţă de azur celest. 

A urmat o altă observaţie, pe care numai astronomii erei 
moderne - şi mai recent specialiştii misiunilor spaţiale - au 
putut-o contempla şi respectiv transmite Omenirii: 
străbătând şapte ceruri, Enoh a avut ocazia să vadă pe 
traseu „cercurile pe care aştrii trec ca vântul mergând 
înainte cu neinchipuită iuţeală şi neavând nici o zi de 
răgaz.” Şi parcă pentru a demonstra şi mai evident 
pătrunderea sa în tainele nemaivăzute ale spaţiului cosmic, 
Enoh a relatat ulterior cât de mult a fost impresionat pe 
traseu de o serie de monştri zburători întâlniți în cale... 

Despre cele petrecute „undeva” în cer, pe o altă planetă, 
iată un extras sintetic selectat de V. Kernbach din textul 
Cartea tainelor lui Enoh: „Îngerii i-au desluşit rostul stelelor, 
calculul căilor solare şi al mişcărilor Lunii, i-au citit „cărți 
cereşti” şi i-au explicat „tainele firii” şi ale omului, l-au 
învățat să citească şi l-au indemnat să scrie ce a văzut şi ce 
a auzit; după şasezeci de zile, aceştia l-au readus 
acasă, la fiii săi.” 


„Cei care vor înţelege, nu vor mai dormi 
deloc...” 


Dar o neaşteptată nouă observaţie a lui Enoh făcută la 
reîntoarcerea spre casa terestră pare să sprijine şi mai mult 
veracitatea călătoriei sale cosmice. El a remarcat acum un 
fenomen invers foarte semnificativ, pe care, într-adevăr, 
numai cei ce revin din spaţiu îl pot vedea aievea: 


„întunericul s-a dat înapoi în faţa pământului şi s-a făcut 
lumină”... 

Şi astfel, dintr-un păstor sau agricultor al unor timpuri 
străvechi, Enoh a devenit treptat „un mare om de ştiinţă” 
al vremii sale şi un mare înţelept. Dar chiar mai mult decât 
atât, în baza numeroaselor cunoştinţe învăţate şi a 
„Îndemnului” primit din partea fiinţelor venite din altă 
lume, el a devenit şi a rămas în tradiţii şi ca un erou 
civilizator mitic. Scriind tot ce a aflat de la erudiţii săi 
profesori cosmici, (originea scrisului ar putea fi cu mult 
mai veche şi respectiv ar fi de inspirație 
extraterestră?), atât în cadrul lecţiilor primite aici pe 
Pământ, cât şi cu ocazia extraordinarului său voiaj spaţial, 
Enoh s-a transformat într-un adevărat „învăţător” al 
grupului său de populaţie. Pe această linie, tradiţia a 
consemnat faptul că patriarhul Enoh ar fi lăsat 
posterităţii un număr de 366 manuscrise’. Dar în 
primul rând, el l-a iniţiat pe fiul său Matusalem, 
versetele din Cartea lui Enoh vădind o înălţătoare viziune 
filozofică a importanței pentru viitorul  Omenirii a 
cunoştinţelor ce le-a acumulat prin contactul cu fiinţele 
sosite din altă lume: 


Cap. XXXI 


„1. Or, fiul meu Mathusala, eu ti-am spus totul, totul e 
scris; eu ţi-am revelat totul şi ţi-am dat o carte asupra 
fiecărui lucru. 

2. Păstrează, fiul meu, cărțile scrise de mâna tatălui tău 
şi transmite-le generațiilor viitoare. 

3. Eu ţi-am dat înțelepciunea, ţie, copiilor tăi şi 
posterității tale, astfel ca şi ei să transmită, această 
înțelepciune mai presus de toate gândurile lor, posterităţii 
lor. Şi cei care o vor înțelege, nu vor mai dormi deloc; 


'* Pentru a exista o coerenţă între diferitele tradiţii provenind din timpurile 
străvechi şi ca justificare a existenţei mult mai târzii a manuscriselor ce ar fi 
fost lăsate de patriarhul antediluvian Enoh, o altă tradiţie veche afirmă că 
numeroasele sale scrieri ar fi fost salvate de la potop de către strănepotul său 
Noe, care le-ar fi adus pe celebra sa arcă şi care, apoi, le-a păstrat cu mare 
grijă. 


ei Îşi vor deschide însă urechile lor pentru a o primi, pentru 
a se face demni de această înțelepciune, care va fi pentru 
ei ca o hrană cerească.” 


„Cosmonautul” Enoh trebuia să se refacă 
un an 


Dar chiar în finalul vieţii sale, Enoh a fost consemnat în 
tradiţii şi cronici cu un destin misterios, rezultat din 
contactele sale cu mesagerii cosmici. Astfel, în capitolul XII 
al Cărţii lui Enoh este redată o referire plină de enigme: 

„1. Înainte de împlinirea tuturor acestor lucruri, 
Enoh a fost luat de pe pământ; şi nimeni nu ştie 
unde a fost luat şi nici ce a devenit.” 

Mult mai târziu, apostolul Pavel avea să scrie în Cartea 
către evrei (cap. 11,5): „Prin credință, Enoh a fost 
strămutat, aşa încât nu a mai văzut moartea şi nu s-a mai 
aflat.” 

Dar de fapt, felul în care „a fost luat”, plecarea lui finală, 
s-a desfăşurat în condiţii cu totul bizare. Personajele 
galactice care l-au luat „în cer” în prima sa călătorie 
spațială, i-au acordat după aceea un răgaz mai mare, până 
la o nouă călătorie. Această „îngăduire” i-a fost acceptată 
atât pentru a avea timpul de a-şi îndeplini misiunea sa de 
intermediar civilizator, cât şi pentru a se reface efectiv 
după voiajul său anterior: 

„Timp de un an întreg noi te lăsăm cu copiii tăi, până 
îți vei reface forţa ta, să scrii toate lucrurile care le-ai 
văzut şi să le explici copiilor tăi. Insă, la mijlocul anului 
viitor, noi te vom lua de la ai tăi.” 

De fapt şi în acest extras este deosebit de interesant de 
remarcat un amănunt extrem de semnificativ, care oferă o 
veritabilă autentificare a evenimentelor legate de contactul 
cu fiinţele extraterestre: neştiuţii mesageri cosmici i-au 
acordat lui Enoh un interval de un an pentru a-şi 


reface organismul după călătoria sa spaţială, tot 
astfel cum în zilele noastre - cosmonauţilor tereştri li 
se acordă îngrijire medicală o bună perioadă de timp 
- strict necesară - în vederea refacerii lor biologice. 
În aceste ultime două decenii ale secolului nostru s-a 
constat prea bine (cei din vechime neavând cum să 
cunoască acest fapt) că, după zboruri spaţiale prelungite, în 
condiţii de imponderabilitate, sistemul osos şi sistemul 
muscular al organismelor umane se atrofiază într-o 
anumită măsură; revenirea la normal se reface numai după 
anumite intervale de timp... 


Cartea lui lezechiel - ghid pentru... 
cosmonauţi 


Să ne desprindem însă de aceste manuscrise care redau 
tradiţii străvechi referitoare la unii mesageri descinşi din 
înălțimile cerului, care, atât prin acţiunile lor civilizatoare, 
cât şi prin impietatea coabitării lor cu femei terestre pe 
care „le-au corupt”, au făcut ca textele respective să 
devină apocrife, afectând imaginea pură pe care oamenii 
de mai târziu au înţeles să o acorde în mod generic 
îngerilor. Dar iată că, în secolul VI î.e.n., regăsim pe linia 
„dovezilor” de acest fel, o altă mărturie scrisă, de mare 
valoare istorică şi documentară. Este totuşi interesant de 
remarcat faptul că, şi în acest caz, s-a produs oarecum în 
aceeaşi regiune geografică - în Orientul Apropiat 
unde, încă dintr-o antichitate îndepărtată, s-a trecut la 
înregistrarea evenimentelor prin inventarea şi difuzarea 
scrierii. În acest fel a fost implicată - atât ca erou principal, 
cât şi ca riguroasă păstrătoare a tradiţiei şi a textelor 
manuscrise - o aceeaşi populaţie veche - poporul evreu. 
Dar şi în evenimentele respective, diverse „detalii tehnice”, 
redate cu fidelitate de eroul puternic impresionat de cele 
văzute, au ridicat în secolele următoare nenumărate 


întrebări foarte dificile, care păreau că ar afecta anumite 
concepţii ale epocilor ulterioare. Drept urmare, încă din 
veacuri trecute s-a decis de câtre  păstrătorii 
manuscriselor ca partea principală a relatării antice să 
fie reţinută în cel mai discret mod, rămânând 
accesibilă doar unui număr restrâns de înţelepţi. Şi 
astfel, pentru informarea generală au fost incluse numai 
anumite menționări în ansamblul biblic, în timp ce textul de 
bază a putut să fie cunoscut numai de puţini iniţiaţi. 

Eroul evenimentelor respective a fost dotatul preot 
lezechiel - din Templul de la lerusalim -, care la 
începutul secolului VI î.e.n. a fost luat, împreună cu 
grupuri mari de captivi, în robia babiloniană. Dar iată unele 
extrase din textul biblic al Cărții lui lezechiel, care, citite 
cu ochii omului din evul cosmic, ne sugerează astăzi 
imagini direct legate de zborurile spaţiale: 


Cap. I 


„1. Era în cinci ale lunii a patra, anul al treizecilea, când 
mă aflam între robi, la râul Chebar, unde mi s-au deschis 
cerurile şi am văzut nişte vedenii dumnezeieşiti... 

5. Eu priveam şi iată venea dinspre miazănoapte un 
vânt vijelios, un nor mare şi un val de foc, care vărsa în 
toate părțile raze strălucitoare; iar în mijlocul focului era o 
lumină de flacără, în care se vedeau patru fiare, al căror 
chip semăna cu chipul omenesc. 

22. Deasupra capetelor fiarelor se vedea un fel de boltă, 
întinsă sus, deasupra capetelor lor, la înfăţişare ca cristalul 
cel mai curat... 

26. Pe bolta de deasupra capetelor fiarelor era ceva care 
semăna cu un scaun împărătesc şi la înfăţişare era ca 
piatra de safir, iar sus pe acest scaun împărătesc era un 
chip de om. 


Cap. Il 


1. Atunci am auzit glasul unuia care mi-a zis: „Fiul 
omului, scoală în picioare, căci am să-ți vorbesc!...” 


9. Şi cătând eu, am văzut o mână întinsă spre mine şi în 
ea o hârtie strânsă sul.” 

10. Şi a desfăşurat-o înaintea mea şi am văzut că era 
scrisă şi pe o parte şi pe alta”... 

Relatarea în continuare a luării repetate a preotului antic 
la bordul impresionantului vehicul zburător ar părea poate 
pentru mulţi cititori ca fiind „o vedenie imaginară”, cum 
putea fi considerată eventual şi apariţia prezentată mai 
sus. Şi totuşi, separat de o serie de amănunte interesante - 
ca de exemplu roţile straniului vehicul ceresc „care 
mergeau în tuspatru părțile” sau „ochii de jur împrejur” - în 
text există şi un detaliu de cunoaştere ştiinţifică modernă; 
acesta nu putea fi ştiut în nici un caz în antichitate, fiind de 
fapt sesizat abia în secolul nostru: datorită puternicei 
accelerări a aparatului de zbor în care a fost luat, lezechiel 
a simţit că „mâna Domnului lucra puternic asupra 
mea”, or, astfel de senzaţii le-au cunoscut numai piloţii 
avioanelor de mare viteză şi în special cosmonauţii, la 
pornirea sau la decelerarea foarte rapidă a navelor 
zburătoare. 


lezechiel se plimba... cu elicopterul 


Dar separat de textul biblic şi de textele apocrife traduse 
în alte limbi, există şi straniul manuscris Maasseh 
Mercabah (Istoria  Carului Ceresc), care este 
considerat că face parte din Zohar - cartea 
fundamentală a tradiţiilor poporului evreu. Acest text 
prezintă mai detaliat evenimentele văzute şi trăite de 
lezechiel, într-o manieră atât de tulburătoare, încât de-a 
lungul veacurilor care au urmat, manuscrisul a avut un 
regim cu totul special. |n acest sens, în Mişna se 
specifică următoarea interdicţie: „Este oprit de a explica 
la două persoane «Geneza»; dar chiar la una singură 


77 N. edit.: O nouă dovadă a „prelucrării” ulterioare! în sec. VI î.e.n., nici 
măcar profeţii evrei nu-şi puteau imagina inventarea hârtiei! 


«Mercabah», sau istoria carului ceresc; afară de cazul când 
el ar fi un om înțelept şi care înțelege prin el însuşi.” Un 
apreciat teolog din veacuri trecute, Rabinul Zera făcea 
chiar o menţiune şi mai severă: însuşi sumarul 
capitolelor nu era voie să fie divulgat, decât unor 
oameni de înaltă demnitate sau celor cunoscuţi prin 
extrema lor prudenţă, cât şi celor „care poartă în ei o inimă 
plină de nelinişte”. 

Totuşi, în baza textelor respective, specialistul american 
în tehnica rachetelor şi a navelor cosmice - ing. Josej F. 
Blumrich - a reuşit o performanţă remarcabilă: nu numai 
că a reconstituit forma şi detaliile constructive ale 
vehiculului spaţial ce a aterizat în apropierea lui lezechiel şi 
care apoi l-a transportat în mod repetat pe acesta, dar i-a 
calculat chiar şi diferite caracteristici funcţionale. In 
cărţile ce le-a scris pe această temă', specialistul respectiv 
dădea printre altele şi următoarele date tehnice: 

- impulsul specific = 2 080 sec 

- încărcarea rotorului = 70 000 PS 

- diametrul rotorului = 18 metri 

- înălţimea navei = 18 metri 

- greutatea carburantului = 36,7 tone 

- greutatea navei = 63,3 tone 

De fapt, astfel de tradiţii şi texte-document provenind din 
antichitate, ce relatează vizite ale unor fiinţe atotştiutoare 
şi având puteri magice, care au coborât din vehicule 
zburătoare extraordinare, se regăsesc la multe popoare 
vechi, din diferite continente. Din păcate, conţinutul 
acestora se remarcă prin aceeaşi exprimare „săracă”, 
inerentă nivelului cultural mult mai redus al epocilor din 
vechime”. Abia ultimele trei decenii ale secolului nostru ne- 


78 În urmă cu două decenii, jng. Josef F. Blumrich a publicat pe această temă 
următoarele cărţi: 

- Da tat sich der Himmel auf- Duseldori, 1973 

- The Spaceships of Ezekiel - New York, 1974 

O prezentare succintă a concepţiilor acestui specialist a fost făcută de Erich 
vo Dănichen în cartea Meine Welt în Bildem - Ed. R. Mohn, Gutersloh. 

7? De exemplu textul biblic evidenţiază lipsa de cuvinte şi de termeni de 
comparaţie, specifică epocii antice, deşi lezechiel era unul dintre oamenii culţi 
ai vremii sale: 


au oferit în plus ceva foarte util pentru analiza textelor 
respective: elemente reale, de natură tehnică şi ştiinţifică, 
ce ne permit comparații foarte apropiate şi interpretări 
mult mai logice decât cele care puteau fi făcute în veacurile 
anterioare. Or, privite prin prisma cunoştinţelor şi a 
comparaţiilor moderne, textele de felul celor citate mai sus 
ne oferă într-adevăr realismul unei sincerităţi veritabile a 
vechilor cronicari. 


Zeii şi civilizarea întregului Pământ 


Dar iată că din acest „documentar” suficient de bogat, ar 
rezulta şi un alt aspect: chiar mai mult decât consemnarea 
unor vizite sporadice, se pare că în timpuri trecute a 
existat o perioadă când mesagerii din alte lumi s-au 
repartizat pe întreaga suprafaţă a globului, în cadrul 
unor activităţi civilizatoare mai generale. Acest aspect 
l-a făcut pe un cercetător atât de cult cum a fost Mircea 
Eliade (care nu a avut însă nici o conexiune cu ipoteza 
„paleoastronauticii”) să scrie următoarea concluzie 
analitică: 

„Interpretarea chineză a mitului - zeii care descindeau 
pe Pământ ca să-i asuprească pe oameni - este secundară; 
majoritatea variantelor exaltă, dimpotrivă, caracterul 
paradisiac al epocii primordiale, când extrema 
apropiere dintre Cer şi Pământ permitea zeilor să 
coboare şi să se amestece cu oamenii... Regăsim, de-a 
lungul întregii istorii a Chinei, ceea ce s-ar putea numi 
nostalgia Paradisului, adică dorința de a reintegra, prin 
extaz, o «situație primordială»: cea reprezentată de 
unitatea / totalitatea originară (huh dun) sau timpul în care 
zeii puteau fi întâlniți direct. "9 


cap. 1-18. Obezile formau un cerc şi de înălțime înfricoşătoare şi aceste 
obezi la tuspatru erau pline de ochi jur împrejur. 

5 M, Eliade: /storia credințelor și ideilor religioase - vol. Il - Ed. Ştiinţifică şi 
Enciclopedică, Bucureşti, 1988. 


„Fiul Cerului” Huang Di, din constelația 
Leul 


Şi într-adevăr, arhiva documentelor provenind din 
antichitatea chineză este extrem de bogată. De exemplu, 
pe această linie stranie a „paleovizitologiei”, numai despre 
celebrul personaj Huang Di - care a venit şi după un timp 
îndelungat s-a întors spre stele îndepărtate - există un 
număr de 24 de texte semnificative. Spre edificare, iată 
câteva extrase selectate de către cercetători ştiinţifici care 
au studiat consemnări ale vechilor cronicari din China 
antică privitoare la acest mesager galactic. 

- In studiul Noi şi Cosmosuf!, omul de ştiinţă lituanian 
Villen Lustiberg a redat următoarea sinteză: 

„În mitologia chineză, «fiul cerului» Huang Di a coborât 
pe Pământ, în bazinul fluviului Huanhe, cu 26 de secole 
înaintea erei noastre. 

După cum se arată în textele străvechi, el avea diferite 
care complicate şi ajutoare - circa 80 de roboţi cu câte 
patru ochi şi şase mâini, care se hrăneau cu pietre şi nisip. 
După ce a trăit printre oameni o sută sau trei sute de ani 
(sursele indică perioade diferite), Huang Di a făcut cale 
întoarsă spre steaua sa, aflată la 78 ani-lumină faţă de 
Pământ, undeva în constelația Leul.” 

- La rândul său, Mircea Eliade a selectat şi el, în cadrul 
volumului citat anterior, un fragment dintr-un text antic 
foarte ciudat, care - ca şi în cazul relatat de Enoh al 
numerosului grup condus de Samyaza -, exprimă o aceeaşi 
dorinţă a vizitatorilor galactici de a scăpa de controlul 
„coordonatorilor de zbor” rămaşi „undeva” în cer (omul de 
cultură român a dat însă acestui fragment o interpretare 
filozofică total diferită): 


51 Studiul lui V. Lustiberg, având ca subtitlu Punctul de vedere al oamenilor 
de ştiinţă sovietici, a fost publicat de Editura Agenţiei de presă Novosti - 
Moscova, 1981. 


„Augustul stăpân (Huang Di) l-a însărcinat pe Zhong Li să 
rupă legătura dintre cer şi Pământ pentru ca descinderile 
(zeilor) să înceteze.” 

- Din textele antice, V. Kernbach a selectat”? şi el 
numeroase referiri la acest personaj deosebit: iată-le pe 
cele mai semnificative: 

- Huang Di a făcut cel dintâi pălării şi veşminte (Analele 
de bambus). 

- Întâia curtezană a lui (Huang Di) se numea Lei-tzu, din 
neamul Syiling. Ea a fost cea dintâi care a început să 
crească viermii de mătase, de aceea este venerată ca 
ocrotitoarea mătăsurilor (Istoria străveche). 

- Când Huang Di s-a suit pe tron, în tot universul s-a 
statornicit pacea şi liniştea (după Han Ying - sec. II î.e.n). 

- Se vorbeşte în lume că (Huang-ti) a preparat un elixir 
din cinabru, pe muntele Tzo-yang-shan, că a ajuns sfânt şi 
că s-a înălțat la cer călare pe un dragon (după Tsui 
Bao - sec. III-IV). 

- Se mai povesteşte că împăratul Galben a lucrat multă 
vreme la turnarea unui prețios obiect cu trei picioare, la 
poalele muntelui Tsing-shan. Trepiedul a ieşit uriaş, cu o 
înălțime de un chajang şi trei ci... Huang-ti a priceput că 
acela era un sol de la palatul ceresc, venit să-l cheme 
înapoi în cer, astfel că, împreună cu zeii pogorâți în lumea 
oamenilor, în număr de peste şaptezeci, a dispărut 
numaidecât în nori a încălecat pe spinarea 
dragonului”? şi a pornit să se înalțe sus în cer. (după 
Yuang Ke - Miturile Chinei antice). 

Dar poate că cea mai interesantă consemnare a textelor 
chineze antice este aceea a localizării în Galaxie a 
sistemului solar din care ar fi coborât şi în care s-ar fi 
reîntors personajul Huang Di. Astfel, în cadrul studiului 
Zborul interstelar în legendele şi miturile vechi”, 


82 V. Kernbach: Miturile esențiale - Ed. Ştiinţifică şi Enciclopedică - Buc., 
1978. 

3 N. edit.: Aflăm, astfel, şi ce era, de fapt, dragonul care scotea flăcări, din 
mitologia chineză... 

5 Studiul respectiv a fost reluat şi în traducere, în colecţia Le Livre des 
Anciens Astronautes - Ed. Albin Michel - Paris, 1977. 


academicianul (rus) prof. dr. |. S. Lisievici a prezentat 
şi o semnificativă precizare astronomică: 

„Mi se pare, totuşi, că informația cea mai deosebită pe 
care o putem găsi în sursele chineze se referă la indicarea 
părții cerului de unde veneau probabil vizitatorii 
cosmici. După unele legende, Huang-Ti şi însoțitorii săi de 
voiaj ar fi sosit, se spune, din constelația Sian Youan şi 
acolo s-au reintors. Poziţia stelelor din această constelație 
este cunoscută destul de bine. Constelaţia este 
compusă din 17 stele de diverse magnitudini şi 
forma sa evocă un dragon sinuos, astfel cum îl putem 
vedea pe un fragment al celei mai vechi dintre toate hărțile 
cereşti chinezeşti, care a fost găsit pe o stelă în provincia 
Kiang-Su. Constelaţia Sian Youan corespunde mai 
mult sau mai puțin constelaţției noastre a Leului, ştiut 
fiind faptul că, în astronomia chineză, unele delimitări ale 
constelațiilor pot diferi de cele ale noastre. Există suficiente 
rațiuni pentru a crede că vechii autori, vorbind de Sian 
Youan, nu voiau să deseneze întreaga constelație ci numai 
steaua cea mai strălucitoare - Regulus (steaua cea mai 
strălucitoare din constelația Leul); după descoperiri relativ 
mai recente, această stea ar fi constituită de fapt din 
patru stele, care se rotesc în jurul unui centru comun 
de gravitație.” 


Imperiul Fiilor Cerului 


Dar în cadrul continentului asiatic găsim tradiţii similare 
ale unor vizite stranii din partea unor fiinţe superioare, 
sosite pe calea aerului, chiar şi în zone mai îndepărtate faţă 
de „imperiul Fiilor Cerului”; şi de asemenea, din nou 
menţiunea că acestea ar fi desfăşurat activităţi 
civilizatoare. Astfel, de exemplu, în insulele Japoniei se 
crede că cel mai vechi popor ar fi fost grupul de 
populaţie albă cunoscut sub numele de „ainos”. În 


secolul nostru însă, din aceştia a mai rămas doar un 
număr foarte redus, în nordul insulei Hokkaido şi în 
insula Sahalin.*> După tradiţiile lor foarte vechi, zeul antic 
Okikurumi-Kamui ar fi coborât din cer cu o navă zburătoare 
strălucitoare şi ar fi rămas un timp pe insulă. La lumina 
zilei, strania navă sclipea ca argintul; în schimb noaptea, 
această strălucire se colora în roşu. Cât timp zeul a stat pe 
insulă, el i-a ajutat mult pe oameni; i-a învăţat să facă 
agricultură, cât şi să afle lucruri înțelepte... 

Nici pe continentele americane nu au lipsit tradiţii 
asemănătoare ale unor vizite din partea călătorilor spaţiali. 
Este adevărat că texte s-au păstrat foarte puţine. Astfel, în 
America de Nord, triburile indiene nu au avut scriere, 
tradiţiile păstrate oral fiind consemnate abia în ultimele 
două secole. Ca exemplificare însă, iată o legendă foarte 
veche, care a fost înregistrată de cercetători ştiinţifici ce i- 
au studiat pe indienii din statul nord-american 
Wyoming: 

„Stăpânii veniți din cer au rămas mult timp pe 
Pământ şi apoi s-au reîntors în lumea lor. În vremea celor 
mai vechi strămoşi ai noştri, din cer a venit o Roată Mare. 
Limbi orbitoare de flăcări ţâşneau din marginile sale... Ea s- 
a aşezat pe vârful unui munte şi de acolo se auzeau 
zgomotele unei mulțimi de valuri.” 


Maya - o misterioasă civilizaţie... fără 
scriere 


În America Centrală, multitudinea de manuscrise 
izolate sau chiar sub formă de cărţi, scrise de-a 
lungul multor veacuri de civilizatul popor Maya, a 
fost distrusă cu bună ştiinţă (scăpând doar câteva 
texte) prin ardere publică, în urma unei regretabile 


3 N. edit.: Mai mulţi autori români au demonstrat că celebrii „ainu” (înalţi, 
blonzi, cu ochi albaştri) ar fi urmaşii... geților, migraţi cu multe milenii în urmă. 


acţiuni a cuceritorilor spanioli. Au rămas doar unele 
tradiţii, precum şi unele opere de artă cu totul „ciudate”, 
cum ar fi de exemplu basorelieful de pe o placă tombală 
dintr-o piramidă de la Palenque (care ar reprezenta un 
personaj aflat la comanda unui aparat de zbor cu jet 
reactiv)** sau marile capete din bazalt având căşti de pilot 
şi chip de oameni dintr-o altă rasă - aduse în condiţii 
tehnice stranii în zonele San Lorenzo, Venta, Tres Zapotes - 
sau personaje care purtau ochelari (fig. 11) cu milenii în 
urmă“. Autorul ştiinţific Villen Lustiberg a reluat în 
studiul său citat anterior - Noi şi Cosmosul - una dintre 
cele mai interesante sinteze informaţionale reconstituite în 
deceniile noastre, cu privire la poporul respectiv: 

„Maya - nume al unei vechi populații, una din cele mai 
civilizate ale Americii precolumbiene. Ei foloseau un 
calendar foarte precis; potrivit părerii unor oameni de 
ştiinţă, maya nu putea poseda totuşi suficiente cunoştinţe 
pentru a-l putea întocmi. Acest calendar işi avea începutul 
în anul 3373 î.e.n. 

Maya au stabilit că, la fiecare 104 ani, Soarele, 
Luna şi Venus se găsesc în aceeaşi poziţie reciprocă. 
Considerând numărul 104 drept sacru, maya aveau la 
fiecare 52 ani mari serbări religioase. Se fac afirmații 
precum că ei au primit calendarul de la «ființe venite din 
stele», care vizitează Pământul o dată la aproximativ 
650 de ani.”* 

In ceea ce priveşte America de Sud, cea mai mare 
parte a populațiilor vechi nu au avut o scriere. În 
zonele mai civilizate s-au folosit acele „quipu”, care 
constituiau un mijloc de înregistrare memorativă sub forma 
unor noduri înşiruite pe şnururi. Cu timpul însă, majoritatea 


3 Thomas, A.: „Nous ne sommes pas les premiers” - Ed. Albin Michel, Paris, 
1972. 

5 Archeologia - nr. 33/1970, Paris. 

% N. edit.: în mod asemănător, geto-dacii acordau importanţă numărului 52 
şi credeau că Zamolxis - Gemenii Divini (Apollo şi Arthemis) revin pe Pământ la 
666 ani şi rămân 42 ani. Nu întâmplător, România are 42 de entităţi 
administrative (41 judeţe + Bucureşti)... Românii mai păstrează şi tradiţia 
extrem de veche de a da drumul, din vârful munţilor, la roţi în flăcări. Acestea 
par a întruchipa Roata Mare” cu care au venit zeii... 


„colecţiilor” respective s-au pierdut. Totuşi, iată două 
exemple semnificative reconstituite din vechile tradiţii ale 
unor populaţii mai izolate: 

- În timpurile când nu erau încă oameni pe Pământ, din 
cer ar fi coborât „un ou auriu”, în zona Tihuanaco. 
Prin uşa care s-a deschis după aterizare, ar fi ieşit o femeie 
cosmică numită Orejona, care ar fi avut la mâini şi la 
picioare numai câte patru degete (iată deci o confirmare 
a faptului că gravura rupestră de la Tamgaly (fig. 9) 
reprezenta într-adevăr o fiinţă extraterestră!); mâinile i-ar fi 
fost palmate (ca la fiinţele înotătoare). Orejona ar fi stat şi 
ea un timp pe planeta noastră. La plecare, a lăsat pe 
Terra primele fiinţe omeneşti, care nu au fost însă 
reuşite, dată fiind combinarea biologică-experimentală cu 
un animal local. 

- În tradiţiile unui grup de băştinaşi, care şi acum trăieşte 
foarte izolat, undeva pe cursul superior al fluviului Amazon, 
a rămas o străveche amintire legendară cu privire la 
sosirea unei fiinţe civilizatoare; personajul a fost denumit 
încă din timpurile respective, „ben-kororoti”, adică „cel 
venit din Univers”! 

Această trecere în revistă a unor selecţii de „probe 
documentare” - poate mai puţin cunoscute -, care provin 
din memoria unor generaţii străvechi, completează de fapt 
un documentar ce s-a constituit abia în ultimele decenii ale 
veacului nostru, ca un nou domeniu al cunoaşterii. 

Verificarea acestuia prin rigoarea ştiinţifică va conduce 
treptat - tot astfel cum s-a întâmplat şi cu problema 
„pluralităţii lumilor” în astronomie -, la formarea unui alt 
domeniu doct al istoriei umane. Este foarte adevărat că 
astfel de concepţii au beneficiat de repere comparative - 
sub aspect ştiinţific şi tehnic - doar în ultimele trei decenii, 
odată cu acest început de „eră cosmică”. 


3 N. edit.: Ulterior, experimentul genetic a produs oameni cu 5 degete, 
consideraţi a fi „cei curaţi”, „cei drepţi” genetic (vezi geții, cei mai „drepţi” 
dintre traci). Ca un semn de mândrie, oamenii îşi reliefau apartenenţa la 
această „rasă pură” prin palma dreaptă, cu 5 degete (desene rupestre, 


inscripţii). 


Consacrarea sa este, deci, încă o problemă de timp. Dar 
la fel de adevărat este şi faptul că această 
„paleoastronautică” - sau într-o nouă denumire, această 
„paleovizitologie” - a fost şi este susţinută de o amplă 
„vizitologie” consemnată într-un număr sporit de texte şi 
de opere de artă ale erei noastre (fig. 12). Totuşi, nici în 
veacurile acestor ultime două milenii nu au existat încă 
posibilităţi de înregistrare şi de interpretare comparativă, 
cronicile fiind la fel de „sărace” ca şi cele antice. In schimb, 
începând din secolul XIX - odată cu realizarea informării 
publice prin presă - şi în special în această a doua parte a 
veacului nostru - când înregistrarea prin mijloace tehnice a 
devenit un fenomen de mase - dosarul impresionant de 
real al „vizitologiei” s-a constituit într-un documentar 
ştiinţific extraordinar de bogat. 


Capitolul V 


INVAZIA EXTRATERESTRĂ 


Cred că este cazul să fie luată foarte în serios 
ipoteza că aceste obiecte insolite constituie o 
anumită formă de sonde extraterestre... 
Cercetările mele mă fac să admit cu convingere 
că această ipoteză este singura ipoteză 
acceptabilă în prezent... 

Problema O.Z.N. este o problemă ştiinţifică 
eminamente internațională. 


James McDONALD 
(din scrisoarea către Secretarul General al ONU) 


Mesagerii cosmici şi navele lor 
strălucitoare 


LU 


Cine sunt oare aceste fiinţe venite „din alte lumi” care, 
deosebindu-se mai mult sau mai puţin - la chip şi la trup - 
de noi, pământenii, ne vizitează când şi când sau poate 
chiar permanent,  provocându-ne multe gânduri şi, 
câteodată, adevărate şocuri psihice? Şi într-adevăr ne 
tulbură, fiindcă înainte de orice par a dispune de „puteri 
magice”: folosesc cu totul alte energii motoare, diferite 
spectre de radiații cu efecte uimitoare, comunică 
telepatic cu oricine şi mânuiesc cu abilitate hipnoza, 
anulează efectul gravitaţiei universale şi a Legii inerţiei, dar 
chiar mai mult - trec cu uşurinţă dintr-o stare a 
materiei într-alta, apărând când ca fiinţe în carne şi 
oase descinse din extraordinare nave metalice, când 
ca fantome, materializate ieşite din nave plasmatice! 
Cine sunt aceşti „El”? 


S-ar putea să nu ştim niciodată cine sunt... E adevărat, 
aceasta este o variantă pesimistă, dar din păcate, unii 
dintre aceşti „EI” ne-au transmis-o într-o manieră lipsită de 
posibilitatea replicii... Nu avem însă voie să renunţăm în 
căutările noastre, căci trebuie să existe şi o variantă 
optimistă: da, vom putea afla totuşi răspunsuri, dar trebuie 
să fim realişti: şi dacă vrem să fim obiectivi, le vom afla, 
dar ceva mai târziu, atunci când, printr-o lărgire mult mai 
vastă a orizontului cunoaşterii, vom ajunge şi noi 
pământenii să stăpânim „tainele” unei ştiinţe fundamentale 
mai profunde, care să ne ofere „magia” pe care „El” o 
stăpânesc de mult timp... 

Dar pentru a cunoaşte cine sunt mesagerii cosmici, ar 
trebui să aflăm de unde vin, unde se află „pământul 
lor”. Dacă sosesc de pe planete ale altor sisteme solare 
din Galaxia noastră, putem spera că în secolele viitoare 
vom şti într-adevăr mult mai mult despre „fraţii noştri întru 
rațiune”. 

Dacă vin din alte galaxii mai apropiate sau mai 
îndepărtate - din Univers - problema în sine este 
deosebit de complicată şi Omenirea va trebui să 
evolueze în propriul spaţiu galactic încă foarte mult timp, 
până va ajunge la stăpânirea mijloacelor tehnice care 
sfidează spaţiul. Intr-o ipoteză mai optimistă, am putea 
spera să aflăm la un moment dat, în viitor, de la înşişi 
„fraţii noştri galactici”, chiar şi ştiinţa zborurilor în Univers... 
Dar problema rămâne deosebit de complexă, întrucât în 
„partea văzută” a giganticului edificiu cosmic, ar 
exista zeci de miliarde de galaxii... 


Extratereştri sau intratereştri?! 


S-ar putea însă ca toţi vizitatorii extratereştri, sau 
poate doar o parte dintre ei să sosească însă dintr- 
un „univers paralel”, despre care nu ştim absolut nimic; 


îl bănuim totuşi că există, căci în mod teoretic s-a 
formulat posibilitatea” existenţei unuia sau chiar a 
mai multor universuri diferite, în care domnesc alte 
legi fizice. 

Dar mai există şi o altă posibilitate fantastică: nu cumva 
acel bătrân din Insula Paştelui avea dreptate când, pentru a 
nu duce taina cu el în mormânt, i-a dezvăluit soţiei 
arheologului francez F. Mazière că unii dintre „El” ar 
coexista cu noi pe Pământ? După cum spunea bătrânul, 
aceştia”! ar trăi într-o lume paralelă cu a noastră, dar 
invizibilă... 

S-ar putea oare ca diferiţii vizitatori necunoscuţi să apară 
pe Pământ din toate aceste „lumi” pe care nu le cunoaştem 
încă? Ar putea El să vină când „de aici” sau când „de 
acolo”, interferându-se chiar pe drumuri spaţiale neştiute 
sau însăşi pe planeta noastră, din întâmplare? 

La astfel de întrebări şi ipoteze, este evident că nu se pot 
da încă răspunsuri satisfăcătoare şi deci nu trebuie să ne 
mire faptul că Ştiinţa păstrează o mare discreţie şi chiar 
evită sau desconsideră subiectul... 

Dar „pentru ce” vin pe Terra? lată o întrebare foarte 
complicată fiindcă nu se poate da un răspuns în numele 
altcuiva; în plus, nici măcar logica sau psihologia „lor” nu le 
cunoaştem. S-ar putea formula totuşi o ipoteză deductivă, 
dacă am aplica acel principiu al „reversibilităţii cosmice”, 
folosit ca argument de savantul dr. Francis Crick (v. cap. lI): 
dacă noi pământenii „vom putea” călători în alte sisteme 
solare sau alte galaxii sau chiar în alte universuri, înseamnă 
că şi alte fiinţe inteligente din spaţiu - care între timp au 
ajuns în faza de a „putea” călători - efectuează astfel de 
expediţii şi poate că le fac chiar de mult timp... E adevărat, 
răspunsul este cam teoretic, dar dacă îl dorim mai detaliat, 
am putea afla oare ceva? In mod realist, ajungem în 
aceeaşi dificultate ca şi la prima întrebare majoră de mai 


% Autorul a prezentat o sinteză privind acest subiect în cartea întrebările 
Ştiinţei - Ed. Albatros, Bucureşti, 1988. 

l Francis Mazière: Fantastica Insulă a Paştelui (traducere) - Ed. Sport- 
Turism, Bucureşti, 1975. 


sus... Şi atunci, ce s-ar putea face, ar trebui să rămânem 
doar într-o simplă expectativă? 

Ca în orice problemă dificilă, trebuie să privim în mod 
obiectiv situaţia. Deocamdată, în privinţa posibilităţilor 
actuale ale pământenilor - atât ale savanților şi ale 
specialiştilor, cât şi ale omului mediu informat - nu există 
decât două căi de investigare: pe de o parte este 
observarea şi înregistrarea cât mai corectă a 
manifestărilor acestor „lumi necunoscute” - începând 
de la zborurile „obiectelor neidentificabile” şi sfârşind cu 
interceptarea  telecomunicaţiilor interstelare. În baza 
analizării tot mai calificate a acestor manifestări observate 
şi înregistrate, specialiştii vor putea introduce 
„noutăţile” în progresul cunoaşterii, pentru a ne 
apropia tot mai mult de nivelul performanţelor respective. 
Pe de altă parte, s-ar putea încerca să aflăm detalii „prin 
căi oculte”; dar această metodă nu a adus până acum 
răspunsurile atât de intens dorite... 


De la „trabuce zburătoare” la flotile de 
OZN 


Drept urmare, apelând la prima posibilitate, să revedem 
o selecţie de cazuri exemplificative, care ne redau 
aspecte ale modului în care fiinţele din alte lumi cercetează 
în continuare planeta noastră şi pe locuitorii ei, oferindu-ne 
totodată demonstraţii asupra uimitoarelor posibilităţi 
ale unei ştiinţe şi a unei inginerii extrem de 
avansate. Şi chiar în cazul când o parte din „El” s-ar face 
numai că ne studiază (în ipoteza coexistenţei paralele pe 
planeta noastră a unora dintre aceştia, într-o lume 
invizibilă), detaliile metodelor ştiinţifice demonstrate ar 
putea inspira pe mulţi cercetători tereştri. 

Dar pentru a regăsi mai întâi psihoza deceniilor 
anterioare, care au pregătit consacrarea ştiinţifică a acestei 


„probleme”, să ne reamintim în prealabil câteva observaţii 
mai sugestive ale anilor trecuţi. Pe această linie, iată patru 
cazuri care au fost selectate din capitolul „Opinii ale 
savanților despre O.Z.N.” - din cadrul studiului „Obiectele 
Zburătoare Neidentificate - cea mai mare problemă 
ştiinţifică a timpului nostru?” întocmit de savantul american 
prof. dr. James McDonald (în anul 1967): 

- În primele ore ale dimineţii de 24 iulie 1947, un avion 
comercial DC-3 al companiei Eastern Airlines s-a întâlnit 
deasupra oraşului american Montgomery (Alabama) cu un 
obiect mare, luminos, care venea spre avion. Comandantul 
C.S. Chiles şi ofiţerul secund J.B. Whitted l-au descris 
ulterior ca având o formă de cilindru, cu o lungime 
apreciată de cca. 30 metri şi un diametru dublu, ca cel al 
fuselajului unui avion Boeing-29; pe partea laterală ar fi 
avut hublouri care emiteau o lumină albăstruie, iar la 
extremitatea posterioară au remarcat O dâră 
incandescentă. Venind cu o viteză foarte mare, în 
momentul în care a depăşit avionul, l-a făcut să oscileze; 
imediat însă, cu aceeaşi viteză deosebită, şi-a schimbat 
direcţia într-un mod cu adevărat uimitor, urcând la 
verticală. 

- Dar o sfidare întru totul asemenea a legii inerţiei şi o 
aceeaşi stranie radiaţie luminoasă emisă de pe întreaga 
suprafaţă a corpului zburător au fost urmărite cu o aceeaşi 
uimire în ziua de 14 iulie 1952. Aflându-se deasupra 
golfului Chesapeake, piloţii Nash şi Fortenberry, care 
zburau cu un avion DC-4 al companiei Pan American, au 
fost total surprinşi văzând apariţia unei flotile formată din 
şase obiecte zburătoare luminoase. Suprafaţa acestora 
radia o strălucire de un roşu-intens. Dar mai mult decât 
atât, în deplasarea lor cu o viteză foarte mare, navele 
respective efectuau manevre bizare, ce au culminat cu 
urcarea subită la verticală, fără a-şi reduce viteza atunci 
când au trecut în unghi drept în alt plan de zbor! 

-La 29 iulie 1952, într-un alt stat american, în 
Michigan, radarul de la Port Huron a detectat un obiect 
zburător necunoscut, care se deplasa cu o viteză extrem 


de mare. Un avion de urmărire - de tipul F-94 - care a fost 
trimis să-l intercepteze, l-a reperat pe ecranul propriu, 
pentru ca apoi să-l piardă, întrucât viteza obiectului 
necunoscut era cu mult mai mare decât cea proprie. Dar la 
acea dată, nu existau aparate de zbor terestre capabile să 
dezvolte viteze superioare celor ale avioanelor de 
urmărire... 

-În intervalul de timp dintre aceste două observaţii 
insolite, a avut loc „caruselul de la Washington”, 
prezentat atât în studiul savantului american, cât şi de 
către numeroşi alţi autori. În nopţile de 19 şi 26 iulie 
1952, atât radarele aeroportului civil din capitala S.U.A., 
cât şi cele militare ale bazei aeriene Andrews precum şi 
piloţii aflaţi în zbor şi persoane aflate la sol au putut urmări 
adevărate demonstraţii aeriene ale unor obiecte 
luminoase neidentificabile. 


Panică la Casa Albă 


În noaptea de 19 iulie, imediat după căderea 
întunericului, când traficul era încă în plină fluenţă, radarul 
de la Aeroportul Naţional a detectat un grup de şapte 
obiecte zburătoare necunoscute, aflate la sudul Bazei 
militare. Viteza lor era de cca. 200 km/oră. Alertând pe 
colegii de la Baza Andrews cât şi pe cei de la radarul 
turnului de control, cu toţii au putut urmări cum la un 
moment dat, două dintre navele respective „au ţâşnit” din 
zona supravegheată de radare, dispărând cu o viteză - 
calculată automat - de 11 000 km/oră! La nivelul anului 
1952, nu exista însă nici un aparat terestru capabil să 
dezvolte acea viteză, fantastică pe atunci... 

Dar,  desconsiderând regulamentele oficiale, flotila 
respectivă a traversat în zbor zona interzisă oricărui aparat 
aerian, survolând Casa Albă şi Capitoliul (fotografiile 
obţinute în acele momente de la sol, cu impozanta cupolă a 


Capitoliului survolată de O.Z.N.-urile strălucitoare, au 
constituit senzaţia presei din zilele imediat următoare, fiind 
reluate apoi în diferite cărţi de profil). În această situaţie 
„gravă”, şeful controlului zborurilor a solicitat trimiterea 
imediată în aer a avioanelor de vânătoare, pentru 
intercepţie. Dar strania flotilă părea că între timp a 
dispărut. 

Puțin după miezul nopţii, un avion de linie care tocmai 
decolase de pe Aeroportul Naţional a comunicat însă 
turnului de control sesizarea vizuală şi prin radarul de la 
bord a unui obiect luminos, care apoi s-a pierdut în noapte; 
acesta a fost surprins imediat şi pe radarul aeroportului. 
Dar după un sfert de oră, pilotul aflat în zbor comunica 
agitat observarea altor şase obiecte luminoase 
similare... Insă, n-au trecut nici două ore şi din nou o nouă 
semnalare: echipajul unui avion care venea să aterizeze, 
comunica excitat că este urmărit de „ceva” strălucitor. 
Noua ţintă a fost văzută pe ecranele a două radare cum a 
întovărăşit avionul respectiv până la o distanţă de şase 
kilometri de la pista de aterizare. Totuşi „caruselul” nu 
luase încă sfârşit! Nu a durat mult şi iată că radarele au 
sesizat o nouă prezenţă insolită, la cca. cinci kilometri, în 
nordul capitalei americane. Apoi, în zori, personalul de la 
cele două aeroporturi a avut parte de o nouă apariţie 
spectaculară - observată pe radare şi vizual: chiar 
deasupra staţiei de radio a Bazei militare Andrews plana 
„o sferă enormă, arzătoare, de culoare portocalie”. 

Dar după o săptămână, în sâmbăta de 26 iulie 1952, 
spre ora 22,30, operatorii radar au detectat iarăşi pe 
ecrane noi obiecte luminoase, care se deplasau lent pe 
cerul din apropierea capitalei S.U.A., menţinându-se parcă 
într-un cerc în jurul oraşului. După o oră, patru dintre 
obiectele strălucitoare se mențineau încă în acelaşi 
dispozitiv. Când avioanele de intercepţie au ajuns în zonele 
respective, „ţintele” au dispărut însă cu rapiditate de pe 
ecranele celor două aeroporturi. A doua zi s-a aflat că 
obiectele zburătoare neidentificabile au fost sesizate, 
imediat după plecarea lor din apropierea capitalei, în zona 


Newport News - atât de locuitori, cât şi de radarul bazei 
militare Langley...? 

Jocul cu reapariţia aparatelor de zbor luminoase în zona 
capitalei Washington şi trimiterea de avioane de intercepţie 
F-94 s-a repetat iarăşi. În acea noapte de sâmbătă, O.Z.N.- 
urile au fost „alungate” de trei ori. In ziua următoare, unul 
dintre piloţii respectivi - locotenentul Patterson - a 
declarat: 

„Am văzut multe lumini strălucitoare. Deşi aveam 
viteză maximă, nu am putut însă să mă apropii de ele. Am 
încetat să le mai urmăresc atunci când am văzut că nu 
aveam nici o şansă de a le ajunge. De la sol, am fost apoi 
dirijat spre alte obiecte. M-am lansat în urmărirea unei 
străluciri solitare pe care am apreciat-o ca fiind la o 
distanță de 16 km. După 3 km însă, am pierdut contactul 
vizual...” 

A doua zi, la ora 10,00, preşedintele S.U.A. - care pe 
atunci era Harry S. Truman - a dat telefon organismului 
militar constituit pentru „problema O.Z.N.”, întrebând „ce 
s-a întâmplat?” Dar efectul produs, de aceste repetate 
apariţii atât de stranii, asupra opiniei publice a fost mult 
mai amplu; după cum remarca şi prof. dr. J. Mc Donald, 
manifestările respective „au provocat o situație care 
friza panica”. A urmat o anchetă a Casei Albe, apoi au 
avut loc numeroase discuţii în Congres şi, drept 
urmare, s-au difuzat numeroase încercări ale organelor 
militare de a linişti publicul. 


Sfidarea legilor fizicii pământene 


De fapt, aceste cazuri exemplificative au făcut parte, în 
acel an 1952, din aproape 1 500 de observaţii similare 
sesizate numai pe teritoriul Statelor Unite. Dar astfel 
de observaţii tulburătoare, întru totul asemănătoare, s-au 


% N. edit.: La Langley se află şi sediul central al CIA... 


produs şi au continuat să se producă mereu, pe cuprinsul 
întregului glob pământesc. lată, de exemplu, relatările 
pilotului peruan Osvaldo Sanvitti, om cu o bogată 
experienţă de zbor, care în două rânduri a fost martor al 
unor manifestări stranii oferite de „prezenţa O.Z.N.”: 

„Era ora 6 dimineața în acea zi a anului 1953, când 
zburam la bordul unui avion, la cca. 16 km de aeroportul 
Barcelona (Venezuela). Am văzut deodată un obiect 
asemănător unei farfurii de argint apărând deasupra 
turnului de control. Am chemat turnul prin radio, spunându- 
le despre obiect. Dar ei nu au mai văzut decât o dâră, căci 
obiectul a dispărut imediat, cu o viteză de necrezut.” 

Al doilea caz a fost însă mult mai spectacular: în acea zi 
de 2 februarie 1968, în afară de echipajul avionului de 
cursă lungă DC-4 al companiei „Faucett Peruvian Airlines”, 
au mai fost martori şi cei 52 de pasageri. lată ce a declarat 
comandantul Sanvitti la coborârea din avion: 

„Eram la o altitudine de 2 100 metri, când deodată 
am văzut la dreapta avionului un obiect luminos. 
Incepuse să se intunece; obiectul - care emitea o 
lumină foarte vie - avea forma unui con răsturnat. E! 
se afla la cca. 13 km de avion, zburând cu aceeaşi viteză, la 
aceeaşi altitudine şi în aceeaşi direcţie. Cu alte cuvinte, el 
zbura în linie cu avionul nostru, ca şi cum vroia să ne 
observe de aproape. in timp ce-l observam eu însumi, l- 
am văzut făcând numeroase manevre, care erau 
efectuate toate la o viteză fantastică. De mai multe ori, 
el s-a lansat în aer pe verticală, apoi a recoborât la 
poziția sa anterioară. Am alertat echipajul, apoi le-am 
spus pasagerilor să privească O.Z.N.-ul. Le-am spus că, 
după părerea mea, el ne observă. Câtva timp, obiectul ne-a 
însoțit pe partea dreaptă a noastră, efectuând din timp în 
timp manevre de urcare şi coborâre, urmând însă 
permanent drumul paralel cu avionul nostru. Apoi, subit, el 
a venit spre noi ca o săgeată şi a trecut pe deasupra 
avionului. Făcând aceasta, el lansa culori foarte vii. 
Când s-a apropiat de avion, avea o strălucire albăstruie la 
partea superioară şi o lumină roşie dedesubt. Însă, când s-a 


ridicat şi a trecut pe deasupra avionului, lumina albastră a 
devenit roşie, iar lumina roşie a devenit portocalie. Când 
O.Z.N.-ul, a trecut pe deasupra, am văzut că partea sa 
inferioară era în formă de pâlnie. Am apreciat că 
diametrul părții sale superioare cele mai mari era de peste 
70 metri. După ce a trecut pe deasupra, O.Z.N.-ul s-a 
stabilit în partea stângă a noastră, la o distanță de cca. 3 
km de avion. 

Instalaţia noastră de radio nu mai funcţiona şi 
luminile din avion au devenit de asemenea foarte 
slabe. Nu încetam să încerc punerea în funcțiune a radio- 
ului, însă nu am putut să scot absolut nici un semn de 
viață. 

La căderea nopții, lansând lumini foarte vii, s-a 
ridicat în trombă şi a dispărut cu o viteză de 
necrezut. După dispariţia lui, am văzut că radio-ul 
funcționa din nou perfect şi că iluminatul la bord a revenit 
la normal. Am putut să obțin astfel legătura cu turnul de 
control şi eram tocmai în curs de a le spune operatorilor că 
am văzut un O.Z.N., când am constatat că obiectul a 
revenit. Dar alături de el se afla un al doilea O.Z.N.. Ambele 
aparate au survolat avionul nostru. Amândouă erau de 
aceeaşi mărime şi de aceeaşi formă. Începusem să 
spun turnului de control că acum erau două O.Z.N.-uri în 
jurul nostru, când deodată amândouă au plecat cu o viteză 
fantastică şi au dispărut.” 

Printre pasageri s-a aflat şi dl. Calderon, decanul 
Universităţii din capitala peruană. După coborâre, el a 
declarat, la rândul său: 

„A fost pentru mine un şoc total. Obiectul era complet 
străin de tot ceea ce eu cunoşteam. Maniabilitatea şi 
viteza sa erau de necrezut. Când el a zburat paralel cu 
noi, emitea lumini albe. Când urca sau cobora, luminile 
treceau spre albastru, roşu şi portocaliu... Fiecare persoană 
care a luat avionul pentru acest zbor şi nu credea în O.Z.N., 
a coborât cu un punct de vedere total diferit. lată tot ceea 
ce pot spune acum: «eu cred în acestea!»“ 


„Farfurii” de 600 m deasupra URSS 


Câteva luni mai târziu, ştiri deosebit de şocante au fost 
difuzate chiar din Uniunea Sovietică: evidenţiindu-se 
faptul că, în cursul anului 1967, pe teritoriul acestui stat au 
fost înregistrate cca. două sute de apariţii şi evoluţii 
spectaculare ale diferitelor O.Z.N., se releva şi faptul că 
unele dintre acestea au fost de-a dreptul impresionante. 
lată ce a declarat şi a publicat la timpul respectiv 
profesorul dr. Felix Zighel”* (de la Institutul de 
Aeronautică din Moscova) în legătură cu aceste 
evenimente: 

„La 18 iulie, 4 septembrie, 18 octombrie şi în alte 
zile ale anului 1967 au fost văzute O.Z.N., în special 
deasupra regiunilor septentrionale ale U.R.S.S. 
Rapoartele au provenit de la stațiunea astronomică din 
munți - din apropiere de Kislovodsk - şi de la observatorul 
astronomic din Kazan, cât şi de la numeroase persoane. 

Astronomii observatorului din Kazan au observat 
îndeosebi obiecte cu diametre de 500 şi 600 metri, care 
se deplasau cu viteze de 5 km/sec (respectiv 18 000 
Km/oră). 

Astfel de obiecte nu au putut fi fabricate de om.” (Soviet 
Weekly). 

Această suită de câteva cazuri spicuite din imensa 
mulţime de observaţii” înregistrate mereu în toate colţurile 


% N. edit.: Care a afirmat, printre altele, că OZN-urile- îşi au baza pe faţa 
nevăzută a Lunii... 

% La nivelul deceniului '70, profesorul dr. D. Saunders de la Universitatea 
statului american Colorado, care a făcut parte din „Comisia Condon” - dar s-a 
retras constatând duplicitatea acesteia, avea fişate pe calculator un număr de 
cca 60 000 de observaţii înregistrate numai în S.U.A; în plus mai avea peste 
20 000 de cazuri ce urmau să fie analizate şi introduse în fişe. 

Dar ziarul parizian Le Monde din 8 octombrie 1975 a publicat următoarea 
informaţie semnificativă: 

„Cincizeci de milioane de observaţii asupra obiectelor zburătoare 
neidentificate (O.Z.N.) au fost înregistrate în întreaga lume, între anii 1947 şi 
1975. Pentru specialiştii care se ocupă de 25 ani de acest «mare mister 
contemporan», mărturiile şi indiciile sunt suficient de serioase pentru a se 
stabili, într-o manieră imposibil de respins, materialitatea navelor observate. 


lumii a fost, de fapt, o evidenţiere restrânsă a modului 
calificat în care era sesizată şi înregistrată „prezenţa 
O.Z.N.”. Dar aceste nave zburătoare uimitoare nu au 
efectuat de-a lungul acestor ultime decenii numai simple 
activităţi de recunoaştere a Terrei în spaţiul său atmosferic 
şi extra-atmosferic*. Dintre extrem de variatele manifestări 
ale acestor admirabile aparate de zbor, s-au remarcat 
numeroase acţiuni de studiere detaliată a diferitelor 
aspecte specifice planetei noastre; s-a observat şi 
chiar s-a înregistrat fotografic faptul că multe dintre 
obiectele zburătoare ieşeau şi reveneau, în zbor, la imense 
„nave bază”%. Or, dintre aceste obiecte de zbor mai mici, 
multe au aterizat pe solul diferitelor continente, efectuând 
felurite investigaţii cu caracter ştiinţific. lată în acest 
sens, o selecţie exemplificativă - desigur, suficient de 
restrânsă - privind modul în care „extratereştrii ne 
cercetează”. 


Totuşi, cu toată această multitudine de observații, nu este întotdeauna posibil 
de a răspunde la întrebări, de asemenea fundamentale, ca acestea: de unde 
vin O.Z.N.? Sunt controlate ele de «inteligente superioare?» Există multe rațiuni 
pentru a se spune că «ele» nu vin de pe planeta noastră, răspund în mod 
prudent acei care se interesează de problemele respective.” În acest domeniu 
atât de deosebit, de fapt nu este vorba de „a crede” ci de „a şti”. 

%5 Mulţi astronomi şi respectiv mulţi cosmonauţi americani şi sovietici au 
observat şi chiar au fotografiat şi au filmat numeroase prezenţe şi deplasări ale 
unor O.Z.N. aflate în spaţiul dintre Terra şi Lună. Sub presiunea opiniei publice, 
N.A.S.A. a difuzat câteva documente fotografice. O exemplificare cazuistică a 
diferitelor observaţii de acest fel am prezentat-o în cartea Lumi invizibile - ed. |, 
Ed. Polirom şi ed. II, Ed. Sedcom, laşi. 

% Un foarte interesant document fotografic a fost obţinut la aeroportul 
Skulte, ce deserveşte capitala letonă Riga, şi a fost publicat de revista Sputnik 
(oct. 1989). Din precizările martorilor locali şi respectiv din înregistrarea 
fotografică, a rezultat că un număr de 12 obiecte zburătoare, având dimensiuni 


x 


mai reduse, ieşeau şi intrau repetat într-o mare „navă-mamă”. 


Minele părăsite - depozite pentru reziduuri 
extraterestre?! 


În vara anului 1960, Buzz Montague şi William Andrews 
s-au dus ca de obicei să vâneze pe creasta unui munte 
situat în statul american Idaho. Ei şi-au aşezat cortul pentru 
înnoptare pe o culme care domina valea în care, la vreun 
kilometru, se aflau amenajările minelor de la Spring 
Creek. Sculaţi de dimineaţă, pe la ora 6,00 atenţia le-a fost 
atrasă de un punct sclipitor care se afla pe cealaltă parte a 
văii, pe vârful unui adevărat deal de steril excavat 
din mine. Pentru a se lămuri, şi-au luat puştile şi, prin 
lunetele acestora, au încercat să distingă despre ce putea fi 
vorba. 

Dar spre uimirea lor, au văzut cum, încă alte trei 
„obiecte strălucitoare”, care planau în aer, au 
coborât pe culmea dealului respectiv. La fiecare din 
acestea, cei doi vânători au putut observa o formă 
discoidală cu un dom central, aparatele aflate în aer 
fiind identice, atât ca model constructiv, cât şi ca 
dimensiuni cu „punctul strălucitor” aflat la sol, pe culmea 
dealului. Dar mai mult, ei au putut remarca cum, la toate 
aceste obiecte zburătoare, prin părţile laterale ale fiecărui 
dom, ieşeau în exterior câte patru tuburi flexibile; după 
aterizarea care a urmat, extremităţile tuburilor au fost 
introduse în solul dealului de steril, unde au tot fost 
mişcate în diferite poziţii. 

După un timp, aparatele strălucitoare s-au ridicat din nou 
în aer, în cel mai silențios mod. Urmărindu-le cu privirea, 
martorii au descoperit însă, la o înălţime de vreo 300 
metri deasupra dealului cu pricina, un alt obiect 
aerian; era un aparat foarte mare, aproape cilindric, 
care plana mereu în acelaşi loc, fără a emite nici el vreun 
zgomot de motor. In partea inferioară, acesta prezenta 
patru cavităţi în care, rând pe rând, au urcat şi au 
intrat aparatele discoidale argintii. Dar nu după mult 


timp, micile „farfurii” strălucitoare au coborât din nou pe 
culmea dealului de steril şi, timp de vreo oră şi jumătate, 
vânătorii amatori au putut urmări atât de ciudatele coborări 
şi urcări la „nava-mamă”, manevre care s-au efectuat în 
patru rânduri. Publicând ancheta făcută ulterior în teren”, 
L.J. Lorenzen a considerat că, faţă de importanţa minelor 
respective, vizitatorii din alte lumi au dorit probabil să 
afle ce fel de minereu au extras pământenii de acolo. 

Din păcate, relatarea nu a prezentat şi o eventuală 
analizare în teren a unei ipoteze poate mai plauzibile, 
aceea a „ascunderii” în sterilul respectiv a unor 
reziduuri funcţionale, de tipul celor din zăcământul 
uranifer de la Oklo sau de alt fel... 


Caz celebru de răpire 


Dar investigaţiile efectuate de echipaje descinse din alte 
sisteme solare au avut ca obiect, nu de puţine ori şi 
studierea amănunţită a fiinţelor umane din diferite 
regiuni ale globului. Pe această linie, un caz citat adesea 
a fost cel al soţilor Hill. 

In ziua de 19 septembrie 1961, americanii Barney şi 
Betty Hill s-au relaxat făcând o excursie până la cascada 
Niagara. La întoarcere, noaptea i-a surprins pe când 
străbăteau zona împădurită White Mountains din New 
Hampshire. După ora 22,00, aflându-se în locurile Indian 
Head, a apărut „ceva” strălucitor pe cer, care s-a apropiat 
cu rapiditate, devenind tot mai mare. Soții Hill au auzit un 
zumzet, Barney a virat automobilul lateral şi apoi... 

S-au trezit după două ore dintr-un somn greu, la o 
distanţă de vreo 60 kilometri de locul ultimei amintiri, 


” Observaţia şi ancheta au fost publicate în S.U.A. de Buletinul APRO din 
sept 1973, fiind reluate de revista pariziană Phenomenes Spatiaux din iunie 
1974. Comentatorul francez a remarcat în plus marea deosebire dintre imensa 
„Nava-mamă” neidentificabilă, ce staţiona în aşteptare la punct fix şi micile 
terestre, care au trebuit să se rotească în jurul Lunii. 


x" 


„Nave-mama 


aceea cu apariţia marelui obiect strălucitor. Acum se aflau 
însă pe un alt drum, lateral, pe care nu au circulat 
niciodată! Nu-şi aduceau aminte absolut nimic din cele ce 
s-ar fi putut petrece în intervalul respectiv de două ore şi 
nici cum au ajuns cu maşina pe drumeagul din pădure... 

Doi ani mai târziu, Barney Hill simțindu-se tot mai afectat 
de o stare nervoasă neobişnuită, s-a dus împreună cu soţia 
la un cunoscut medic psihiatru, dr. Benjamin Simon. 
Pentru a-i afla cauza tulburării funcţionale, medicul i-a 
cerut acceptul unei investigări retroactive, în stare de 
hipnoză. Ceea ce a putut să afle pe această cale, l-a uimit 
însă total. Pentru edificare, i-a cerut şi lui Betty să accepte 
să fie interogată şi ea sub hipnoză. Soţia dând exact 
aceleaşi răspunsuri ca şi Barney, a ieşit la iveală unul din 
cele mai extraordinare cazuri ale timpului respectiv, 
acela al „răpirii temporare” a soţilor Hill, la bordul 
unei nave zburătoare fantastice, care nu a fost 
construită de nici una dintre industriile cunoscute ale 
Pământului. 

Fiind sesizaţi diferiţi specialişti, au urmat noi şedinţe de 
investigare retroactivă sub hipnoză, care s-au efectuat în 
parte şi în prezenţa unor cunoscuţi ozenologi. In mod 
sintetic au rezultat următoarele fapte: 

Odată adormiţi subit, de la distanţă - probabil tot prin 
hipnoză - cei doi soţi au fost siliţi, de nişte fiinţe umanoide 
neobişnuite, să iasă din automobil şi să meargă în pădure, 
până la un O.Z.N. aterizat. Introduşi înăuntru, au fost 
examinaţi corporal foarte minuţios, făcându-li-se chiar 
şi puncţii în zone abdominale. Cât timp au fost reţinuţi 
la bord, Betty Hill a purtat discuţii cu „răpitorii”, care 
vorbeau o limbă necunoscută, dar cu care se înţelegea 
telepatic. 

Deşi la început Barney ar fi vrut mult să-i lovească pe cei 
care l-au dus cu forţa, la apariţia „leader”-ului li s-a risipit 
groaza şi panica. Desigur că unele extrase din 
răspunsurile celor doi soţi, făcuţi să retrăiască momentele 


% O parte din interogatoriile respective au fost prezentate în cartea dr. J. A. 
Hynek - The UFO Experience, apărută în traducere românească sub titlul 


respective - în transă hipnotică - apar ca fiind foarte 
interesante: 

BETTY: „Mergeam cu maşina. Barney frânează şi frânele 
scrâşnesc şi Barney întoarce brusc spre stânga. Nu ştiu de 
ce face asta. Ne vom rătăci În pădure. Barney vrea să 
pornească, maşina nu vrea. Acum, ei vin spre noi, prin 
pădure. E ceva neobişnuit cu primul om care se apropie. M- 
am speriat, trebuie să ies din maşină, să fug, să mă ascund 
în pădure... 

Nu puteam şi atât. Eu... omul lor era lângă mine. Tot ce 
puteam spune era: «Barney, Barney trezeşte-te!»... Apoi, 
când am ajuns, am văzut lucrul acela... Ştiam că ne vor 
cere să ne urcăm în el. Eu nu vroiam să mă urc. Le 
spuneam că nu merg. Şi el imi spunea să înaintez că ei 
voiau să facă doar nişte teste simple. Indată ce vor 
termina, mă voi întoarce la maşină.” 

BARNEY: „Am ieşit din maşină şi intru în pădure. E o 
strălucire portocalie, e ceva acolo. Vai, vai, măcar dacă aş 
fi avut puşca (pe un ton agitat, disperat). Urcăm la bord. Aş 
vrea să mă năpustesc, dar nu pot. Aş vrea să lovesc, dar nu 
pot. Trebuie neapărat să lovesc, trebuie neapărat să 
lovesc. Mă impiedic şi mă aflu într-un coridor. Nu mai vreau 
să înaintez. Nu ştiu unde e Betty. Nu mi-au făcut nici un 
rău; nu vreau să lovesc, dar voi lovi dacă cineva vrea să-mi 
facă rău. Sunt amortit. Nu-mi simt degetele. Picioarele îmi 
sunt amorțite. Mă aflu pe masă.!... 

Voiam să mă bat. Nu ştiam unde e betty şi totuşi, de 
câte ori voiam să mă mişc sau să mă zbat, lumina aceea 
strălucitoare din capul meu mă liniştea...” 


„Zeii” vin din constelația Pegasus? 


În intervalul în care Betty Hill „a discutat” cu şeful 
echipajului extraterestru, ea a remarcat pe masă o 


Experiența O.Z.N. - Ed. Dacia, Cluj-Napoca, 1978. 


carte pe care iniţial a asemănat-o cu un dicţionar. 
Scrisul îi era însă total necunoscut, părând că se 
citeşte pe verticală, de sus în jos. Ea a mai reţinut că 
semnele (literele) respective erau puncte, linii drepte şi 
linii curbe, dintre care unele linii erau mai mici, iar altele 
mai groase. A urmat apoi un detaliu” pentru a cărui 
identificare au fost antrenați şi ulterior chiar şi mai mulţi 
astronomi. 

BETTY: „L-am întrebat de unde era, fiindcă i-am spus că 
ştiam că nu era de pe Pământ. EI m-a întrebat dacă ştiu 
ceva despre Univers, l-am spus că nu... El mi-a spus atunci 
că ar fi dorit să ştiu mai mult şi i-am răspuns că şi eu aş 
dori. A traversat atunci încăperea până la colţul mesei şi a 
deschis ceva... A scos o hartă şi m-a întrebat dacă am mai 
văzut o hartă asemănătoare. Am privit-o: erau puncte 
răspândite pe toată harta. Unele erau mici... Altele erau 
mai mari decât o piesă de monedă... De la un cerc mare 
plecau o mulţime de linii. Multe mergeau până la un 
alt cerc foarte apropiat, dar nu aşa de mare... L-am 
întrebat ce înseamnă. Mi-a răspuns că liniile groase erau 
rute comerciale. Alte linii continui erau locuri unde ei se 
duceau ocazional, iar cele intrerupte erau rutele 
expedițiilor. L-am întrebat atunci unde era portul său de 
plecare şi mi-a răspuns: «Unde sunteți voi pe această 
hartă?» l-am răspuns râzâna: «Nu ştiu». Atunci, el mi-a 
spus: «Dacă nu ştii unde eşti, atunci nu poate fi vorba să-ți 
pot explica de unde vin»*... 

Datorită procedurilor aplicate de dr. B. Simon, mai târziu, 
Betty Hill a reuşit să facă o schiţă a hărţii văzută de ea în 
interiorul O.Z.N. Pentru descifrarea schiţei şi identificarea 
constelaţiei desenate, s-au făcut mai multe tentative din 
partea diferiților cercetători ai cerului. Adusă în faţa unei 
hărţi astronomice a bolţii cereşti, Betty Hill a crezut că ar 
recunoaşte ansamblul astral văzut, în constelația 
Pegasus. Dar aprecierea sa părea a fi subiectivă. 


% Partea următoare a interogării sub hipnoză a fost reluată de ozenologul 
belgian Michel Bougard în cartea sa Des Soucoupes Volantes aux OVNI - Ed. J. 
P. Delarge, Bruxelles, 1976. 


Remarcând faptul că o hartă a cerului întocmită undeva, 
în alt sistem solar, nu poate fi asemenea unei hărţi făcută 
după cum văd pământenii cerul, un cadru didactic din 
statul american Ohio - domnişoara Marjorie Fish - a muncit 
mult pentru a găsi o altă soluţie. Imaginând privirea din 
spaţiu - din diferite direcţii - a sistemului nostru solar, ea a 
ajuns la concluzia că cele două baze de „trafic interstelar” 
desenate de Betty Hill, ar corespunde stelelor Zeta 1 şi 2 
din constelația Reticulus. Această constelație mică, 
vizibilă numai din emisfera sudică, se află situată la o 
depărtare de 37 de ani-lumină faţă de Soarele nostru, 
între cele două stele existând o distanţă de 0,05 ani- 
lumină. Dar deşi multe persoane calificate au apreciat 
favorabil această presupunere, au rămas totuşi multe 
îndoieli, astfel că enigma originii fiinţelor respective 
rămâne în continuare... 


Omuleţii „plutitori” sunt roboţi? 


În anii care au urmau au fost sesizate în multe ţări astfel 
de „întâlniri de aproape de tipul Ill”:% (în Franţa, Canada 
etc.) Un caz de asemenea mult anchetat s-a desfăşurat, în 
toamna anului 1973, tot în Statele Unite, dar într-o altă 
regiune. 


1% |niţiind o sistematizare scientizată a multitudinii de rapoarte privind 
manifestările O.Z.N., profesorul dr. J. A. Hynek (de la Northwestern University - 
statul Illinois) a lansat, prin cartea sa The UFO Experience, următoarea schemă, 
care a fost preluată de majoritatea ozenologilor: 

1. - rapoarte care descriu observaţii făcute de la distanţă. 

2. - rapoarte care implică observaţii de aproape. 

Grupa a doua conţine următoarele categorii: 

l. - întâlniri de aproape de primul tip - O.Z.N. văzut din apropiere. 

II. - întâlniri de aproape de al doilea tip - O.Z.N. văzut de aproape şi 
constatarea unor efecte fizice asupra vegetației, fiinţelor, solului, etc. 

III. - întâlniri de aproape de al treilea tip - sesizarea unor fiinţe raţionale în 
„nava spaţială” şi eventuale contacte. 

Cunoscutul film american întâlnire de gradul IIl, realizat de regizorul Steven 
Spielberg, a preluat titlul din însăşi această clasificare, profesorul J. A. Hynek 
fiind solicitat cu calitatea de consilier ştiinţific al filmului respectiv. 


Începând din ziua de 3 octombrie, mulţi locuitori din 
nordul statului Mississipi au observat cu ochii liberi, iar unii 
prin binocluri, repetate deplasări aeriene ale anumitor 
obiecte zburătoare ciudate: acestea aveau contururi 
rotunde - oarecum aplatizate -, mărimea lor apreciată 
variind între cea a unui automobil şi cea a unei case. 
Privirile martorilor erau atrase în special de luminile emise 
de pe întreaga lor suprafaţă - în diferite culori, fapt cu totul 
neobişnuit la orice aparat terestru de zbor. In duminica de 
7 octombrie, însuşi polițistul Charlie Delk s-a angajat cu 
automobilul în urmărirea unui O.Z.N. discoidal, a cărui 
suprafaţă strălucea emițând o lumină roşie. Apropiindu-se 
probabil prea mult de straniul obiect care evolua la mică 
înălţime, a avut parte de o surpriză cu totul neaşteptată: 
instalaţiile electrice ale vehiculului s-au întrerupt 
brusc din funcţionare; drept urmare, motorul s-a oprit, 
farurile s-au stins, radioul a devenit inutilizabil. După circa 
un sfert de oră, O.Z.N.-ul s-a îndepărtat şi, la fel de brusc 
cum s-au oprit, instalaţiile respective au revenit la 
funcţionarea lor normală. 

Evenimentul cel mai tulburător a survenit însă joi, 11 
octombrie, în apropierea orăşelului Pascagula - situat în 
zona în care fluviul cu acelaşi nume se revarsă în golful 
Mexic. Eroii fără voie ai straniei desfăşurării de fapte ce a 
urmat au fost contramaistrul Charles Hickson (de 45 ani) - 
cunoscut, la şantierul naval unde lucra, drept un om foarte 
sobru - şi muncitorul de la acelaşi şantier, Calvin R. Parker, 
cunoscut şi el ca un tânăr (19 ani) serios. Amândoi s-au dus 
în după-amiaza respectivă să pescuiască pe malul fluviului. 

După cum aveau să declare ulterior, la anchetele care au 
urmat, imediat după ora 19,00 cei doi pescari amatori au 
remarcat zborul unei forme strălucitoare alungite, care 
emitea o lumină albăstruie; spre surprinderea lor, aceasta 
cobora îndreptându-se spre locul unde se aflau, producând 
un zumzet. Când a ajuns în apropiere, „forma” s-a arătat a 
fi un obiect de zbor lung de vreo 5 metri şi înalt de cca. 
2,5 metri; suprafaţa sa exterioară părea a fi de culoare 
gri-albăstruie, sub efectul luminilor de un albastru 


strălucitor ce proveneau din interior. Aparatul necunoscut 
s-a oprit în aer şi a rămas în staţionare silenţioasă, la 
vreo jumătate de metru deasupra solului. Apoi, spre 
marea uimire a celor doi localnici, s-a deschis un gol 
într-un perete lateral, din care au ieşit trei creaturi 
total neobişnuite. Acestea s-au îndreptat spre ei într-un 
chip nemaivăzut: personajele respective nu păşeau pe 
sol, ci pluteau în aer, la vreo 30 cm deasupra 
terenului, fără a face nici o mişcare! Descrierea 
ciudaţilor necunoscuţi, repetată la diferitele anchete, a fost 
următoarea: înălţimea lor era de vreun metru şi 
jumătate, nu aveau păr pe cap, pielea avea o nuanţă 
gri pal şi era încreţită (oarecum ca pielea elefanților, 
dar cu un aspect parcă mai metalic), mâinile se 
terminau parcă prin două degete mari în formă de 
cleşte (erau oare roboţi?), la ochi aveau doar nişte 
fante înguste, urechile erau mici şi de formă conică, 
nasul era de asemenea mic şi de formă ascuţită, sub 
acesta aflându-se un fel de gaură, gâtul parcă le 
lipsea. 

Văzându-i cum se apropie, Hickson şi Parker s-au simţit 
paralizaţi, incapabili de a face vreo mişcare. Două 
dintre entităţile misterioase l-au luat pe contramaistru de 
braţe, cea de-a treia preluându-l pe tânăr. Din momentul 
acela, groaza a pus stăpânire pe Parker, care a căzut într-o 
criză de nervi continuă, nemaiputându-se afla de la el 
amănunte asupra celor ce i s-au întâmplat, nici chiar în 
stare de hipnoză, când îi revenea o groază nebună. 


Analize pentru fişa medicală a 
pământenilor 


În schimb Hickson, cu toată spaima ce a trăit-o şi el, a 
relatat, cu emoția omului supus la şoc psihic, cum a fost 
dus în interiorul aparatului zburător, plutind la rându-i prin 


aer. Încă de la început, din momentul în care creaturile 
l-au atins, a avut senzaţia pierderii unor simţuri, cât 
şi a greutăţii corpului. Adus în spaţiul interior, a 
continuat să plutească prin aer, de altfel ca şi entităţile 
care l-au preluat. Încăperea în care se afla nu avea nici un 
fel de mobilier, dar avea pe pereţi diferite aparate, pe care 
nu le-a putut însă identifica; interiorul era bine iluminat, 
dar a sesizat că nu se găsea nici o sursă luminoasă. 
Cum stăteau plutind în aer deasupra pardoselii, într-o 
poziţie oarecum indiferentă, a apărut lângă el un aparat 
care „semăna cu un ochi mare”, lung cam de vreo 25-30 
cm. Instrumentul s-a tot deplasat în jurul corpului său, la o 
distanţă de vreo 25 cm, investigându-l din cap până în 
picioare, atât pe partea din faţă, cât şi pe la spate. În 
momentele respective, creaturile l-au „întors şi reîntors în 
toate felurile”. Examinarea organelor interne prin 
intermediul „marelui ochi” a durat vreo 20-30 minute. 
După cum spunea ulterior Hickson, el a rămas cu impresia 
că a fost examinat „printr-un aparat electronic”. În tot 
acest timp, entităţile care se mişcau plutind în jurul său, 
emiteau un bâzâit uşor. Erau, oare, acestea fiinţe? Sau erau 
poate nişte roboţi extrem de bine realizaţi şi „programaţi” 
sau poate chiar mai mult - erau teleghidaţi? Tânărul Calvin 
Parker şi-a exprimat ulterior o impresie care ar putea duce 
şi la supoziţii de-a dreptul fantastice: creaturile „aveau 
aerul unor fantome”... Erau, oare, nişte materializări 
de tip holografic sau chiar psihice dirijate „de 
undeva”, de către o inteligenţă nonterestră? 

Cei doi pescari amatori au fost readuşi în final la locul de 
unde au fost luaţi, creaturile ieşite din nou din navă 
făcându-i să plutească mereu deasupra solului. Apoi, 
acestea au reintrat în nava albăstruie, prin golul din 
peretele obiectului zburător. Straniul vehicul a dispărut 
imediat, într-o manieră extrem de rapidă, neînţeleasă de 
cei doi martori. 

Dezmeticindu-se, eroii fără voie au convenit la început să 
nu povestească nimănui tulburătoarea întâmplare, convinşi 
că nu vor fi crezuţi şi că vor fi luaţi în derâdere. Totuşi, în 


drumul spre casă, au ajuns la concluzia că vor trebui să 
informeze organele oficiale. Drept urmare, au telefonat la 
baza militară Keesler Field de la Biloxi. De acolo li s-a 
răspuns însă că relatarea respectivă trebuie să o facă 
şerifului din localitate. Şi astfel, încă în seara respectivă, au 
fost interogaţi de şeriful Fred Diamond şi de căpitanul de 
poliţie Glen Ryder. În dimineaţa următoare au fost 
convocați din nou la poliţie, unde ancheta a fost mai amplă. 
Tânărului Calven Parker a fost necesar să i se dea 
calmante, întrucât continua să se afle într-o surescitare 
deosebită. Au fost duşi apoi la baza Keesler Field, pentru a 
fi controlaţi dacă nu au fost iradiaţi, spitalul din localitate 
nedispunând de aparatura respectivă. Acolo nu li s-a 
constatat nici o contaminare radioactivă sau vreo 
afecţiune în organism. Au fost însă interogaţi iarăşi 
foarte amănunţit. 

De altfel, din alte sesizări, s-a putut constata că, în seara 
evenimentului, mai multă lume s-a plâns de producerea 
unor  perturbări în recepţia programului de 
televiziune; cele mai prelungite afectări s-ar fi produs în 
zona apropiată fluviului... 

În zilele care au urmat, atât Hickson cât şi Parker păreau 
a se resimţi de la şocul psihic suferit, nevenind regulat la 
serviciu. În special tânărul muncitor se afla într-o stare 
continuă de agitaţie nervoasă, pe care nu reuşea deloc să 
şi-o stăpânească. După un timp a fost necesar chiar să fie 
spitalizat timp de câteva luni. 

La 14 octombrie au sosit la Pascagula doi oameni de 
ştiinţă, deveniți cunoscuţi atât în S.U.A., cât şi în multe alte 
ţări: profesorul dr. James Harder (de la Universitatea 
Berkeley - din California) şi profesorul dr. J. Allen Hynek (de 
la Northwestern University din Evanston - Illinois). Cu 
acordul celor doi eroi, în prezenţa unui medic şi a unui 
psihiatru, profesorul Harder i-a hipnotizat separat, pe 
fiecare în parte. Astfel, timp de patru ore, lipsiţi temporar 
de filtrul conştientului, ambii au răspuns prin memoria 
subconştientului lor la felurite întrebări. S-a evidenţiat însă 
un fapt remarcabil: deşi erau chestionaţi în camere 


separate, relatările celor doi muncitori au coincis 
permanent. Drept urmare, ambii profesori au rămas şi ei 
convinşi, ca şi anchetatorii anteriori, că eroii fără voie nu 
au minţit nici un moment. Ca atare, ei au declarat 
reporterilor: 

„Aceşti oameni nu sunt nişte dezechilibrați şi nici nu sunt 
excentrici. Am putut să-i facem pe fiecare dintre ei să 
retrăiască experiența pe care au avut-o. Reacţia lor de 
teamă şi de teroare a fost evidentă. Nu este cazul să se 
ridiculizeze nimic din această întâmplare. Noi suntem 
convinşi că Hickson şi Parker au văzut într-adevăr straniile 
creaturi ridate, cu urechi ascuțite, cu simple fante la ochi şi 
cu un nas subțire deasupra unei găuri diferite de cea a 
gurii. De unde vin aceste fiinţe şi de ce sunt ele aici, este 
un subiect pentru presupuneri, dar faptul că ele sunt pe 
planeta noastră nu mai permite indoieli rezonabile.” 

Totuşi, pentru a se elimina anumite dubii legate de faptul 
că nici o altă persoană nu a observat în seara respectivă 
obiectul zburător strălucind în albastru, Hickson a acceptat 
să fie supus la cercetarea prin „detectorul de minciuni”. 
Condus în acest fel în oraşul New Orleans, în 30 
octombrie, a fost preluat de către detectivul Scott 
Glasgow. De la început, noul anchetator s-a arătat foarte 
sceptic atunci când a aflat despre ce caz este vorba. 
Conectându-l la poligraful respectiv, Glasgow l-a ţinut timp 
de două ore şi jumătate sub „tirul” unor întrebări continui. 
La terminarea investigării, anchetatorul a recunoscut totuşi 
că nu a găsit absolut nici un indiciu al unei eventuale farse 
şi că Hickson a relatat tot timpul, în răspunsurile sale, o 
trăire adevărată. 


Roboţi în plină misiune. 


lată însă un alt eveniment în care se pune în evidenţă 
coborârea din O.Z.N.-uri a unor roboţi. Acest caz a 


demonstrat, de fapt, şi un alt gen de cercetare a planetei 
noastre fără urmări atât de şocante pentru localnici. Vizita 
respectivă s-a produs în noaptea de 25 iunie 1974, în 
regiunea Drummonsdville, situată la cca. 100 km 
sud-vest de marele oraş canadian Quebec. Acolo, pe 
un drum lateral mai izolat, cinci familii de muncitori îşi 
aveau instalate de curând locuinţele lor mobile. În noaptea 
respectivă, în rulote se aflau însă numai două familii. În una 
dintre acestea, soţul mai rămăsese în faţa televizorului, 
dorind să vadă filmul până la sfârşit; soţia adormise de 
mult. Când, în fine, s-a ridicat să stingă aparatul, soţul a 
auzit afară trei zgomote surde, ca şi cum ar fi căzut ceva 
din apropiere. Ducându-se la fereastră să vadă ce se 
întâmplase, surpriza i-a fost totală: pe câmpul din 
apropiere, staţiona pe nişte suporţi un vehicul de un 
model nemaivăzut, care semăna cu un castron mare, 
răsturnat; în partea sa superioară se afla o sursă de 
lumină roşie care se rotea încontinuu; pe corpul aparatului 
se aflau hublouri luminoase în alb spre galben, iar sub 
straniul obiect se afla o sursă puternică ce ilumina solul şi 
cei trei suporţi. 

Dar, după câteva minute, a auzit un alt zgomot, mai 
apropiat, însoţit de un zumzet permanent. Şi iată că în 
faţa ferestrei, la o distanţă de vreo trei metri, a apărut un 
personaj de tip umanoid, care încă de la început i-a 
lăsat impresia că ar fi un robot. Cuprins de o 
anumită teamă şi-a trezit soţia, chemând-o să vadă şi ea 
apariţiile de afară. Ducându-se la cealaltă fereastră, 
aceasta a avut însă parte de un alt spectacol: din aer a 
coborât un nou aparat zburător, similar celui 
aterizat. Aşezându-se şi acesta pe sol prin intermediul a 
trei suporţi, s-a auzit dinspre el un vâjâit asemănător celui 
făcut de un vânt puternic; zgomotul respectiv s-a menţinut 
apoi în noapte, pe tot timpul desfăşurării evenimentului. 

Rămas la prima fereastră, soţul a continuat să observe 
„robotul”, care se arăta a fi deosebit de straniu: de la 
baza gâtului până la abdomen, acesta părea a fi luminos; 
efectul era datorat unor inele paralele existente pe torace, 


care emiteau o luminozitate de culoarea focului. Din când 
în când, timp de vreo cinci minute cât s-au privit reciproc, 
personajul se ilumina mai intens, putându-i-se vedea astfel 
braţele şi picioarele; capul îi rămânea însă mereu în 
întuneric; înălţimea corpului părea a fi cea a unui om 
obişnuit. Dar de la fereastra sa soţul a mai observat şi o 
altă creatură asemănătoare, care apăruse la intrarea 
garajului rulotei vecine; acolo, însă, a remarcat un fapt 
deosebit de bizar; garajul era iluminat într-un mod cu totul 
neobişnuit, iar tablele de aluminiu ale acoperişului parcă 
vibrau! 

Apoi, la scurt timp, a urmat un spectacol cu adevărat 
insolit: ambii soţi au urmărit cum un grup de mai mult 
de zece roboţi s-a aliniat pe o distanţă de vreo 30 
metri, între rulota vecină şi pârâiaşul din apropiere. 
Luminaţi de razele roşietice rotitoare, aceştia au rămas 
într-o poziţie de aşteptare timp de vreo 20 de 
minute. Deşi nu a mai apărut nici un alt personaj, ca lao 
comandă dată de „cineva” sau poate „programată”, 
creaturile s-au pus toate în mişcare, mergând şi la 
stânga şi la dreapta, culegând pietre, luând nisip de pe 
sol, cercetând cu atenţie tot ce se afla în terenul 
respectiv. Mişcările lor erau însă greoaie, în special 
aplecările fiindu-le parcă foarte dificile. Martorii nocturni 
au remarcat însă un detaliu uluitor: personajele straniului 
echipaj parcă nu atingeau solul, părând a aluneca la 
câţiva centimetri deasupra terenului! Aşadar, un fapt (sau 
poate un „montaj"'?) similar celui de la Pascagula! Ar putea 
să dispună oare fiecare robot de o sursă proprie pentru 
producerea energiei  antigravitaţionale? Sau poate 
creaturile respective au fost doar nişte „fantome 
materializate” - capabile totuşi să ridice obiecte 
materiale (pietre, nisip etc.) - telecomandate sau 
programate de o inteligenţă superioară aflată „altundeva” 
în spaţiul terestru - pe o altă planetă din Galaxie? 

În cadrul investigărilor foarte atente efectuate de ciudaţii 
vizitatori, trei dintre ei s-au apropiat de o rulotă şi au 
examinat parcă în mod mai deosebit roata şi anvelopa, 


precum şi osia respectivă. Un alt robot s-a apropiat de 
rulota în care se aflau cei doi soţi şi a lovit de trei ori într-o 
piesă care era ataşată de perete: soţul avea să declare 
ulterior: „era ca şi cum un metal a lovit pe alt metal.” 

După un timp, văzând că nu mai sunt atacați şi fiind 
frânţi de somn, martorii fără voie s-au culcat, lăsându-i pe 
neobişnuiţii vizitatori în plină activitate. Dar pe la ora 4,00 
s-au trezit din nou, probabil datorită liniştii care pusese din 
nou stăpânire pe câmpul respectiv; ducându-se la ferestre, 
nu au mai văzut nimic afară şi s-au culcat din nou. 

leşind dimineaţa din rulotă şi mergând să vadă terenul 
pe care s-a desfăşurat extraordinara activitate nocturnă, 
cei doi soţi au găsit în jurul garajului vecin un praf albicios 
depus pe sol, pe conturul unui cerc mare; la locurile celor 
două aterizări au găsit urme evidente ale suporţilor, 
adâncituri care s-au păstrat întipărite timp de mai bine de o 
lună; de asemenea în jurul solului unde a staționat primul 
aparat, iarba era călcată şi strivită în toate felurile. 

Luând o probă din praful albicios al conturului circular, 
soţii s-au dus la poliţia locală şi au relatat toate scenele la 
care au asistat plini de uimire, în cursul nopţii. Acolo au 
aflat că a mai existat o martoră a insolitului spectacol 
nocturn şi anume o doamnă care locuia nu departe de 
câmpul respectiv; aceasta a sesizat telefonic poliţia imediat 
după ora 1,00, dar persoana de serviciu nu a luat relatarea 
în serios... 


Cinci zile în... 15 minute! 


O întâmplare foarte ciudată, dar foarte puţin clară în 
privinţa personajelor care „l-au răpit” pe unul dintre 
martorii locali este totuşi foarte sugestivă în privinţa 
posibilităţilor extraordinare de care dispun inteligenţele 
care dirijează navele zburătoare strălucitoare. Aceasta s-a 
desfăşurat în îndepărtatul stat sud-american Chile. 


În noaptea de 25 aprilie 1977, o patrulă de grăniceri 
formată din şase ostaşi şi un caporal şi-a organizat 
campamentul în jurul unui foc, întrucât, în zona muntoasă 
în care se aflau, noaptea era rece; pentru pază s-au stabilit 
schimburi de gardă formate tot din câte doi soldaţi. Pe la 
ora 3,50 - în plină noapte -, ostaşii din tură i-au trezit pe 
ceilalţi care dormeau întrucât din înălțimile cerului coborau 
două „forme” mari, luminoase, care se îndreptau parcă 
spre mica lor tabără. 

Coborând, formele respective lăsau să se ghicească a fi 
nişte obiecte mari discoidale, care deveneau tot mai 
strălucitoare. Unul dintre acestea s-a apropiat de 
campamentul lor şi s-a oprit în aer, la vreo 500 metri de 
locul unde se afla patrula. Celălalt s-a dirijat lent spre 
versantul opus al unei coline vecine. Ambele obiecte 
zburătoare nu produceau nici un zgomot, deşi la 
dimensiunile lor ar fi trebuit să-şi manifeste prezenţa şi prin 
efectul sonor al unor surse motoare. 

Văzând că obiectul rămas în apropiere părea că îşi caută 
loc de aterizare, caporalul Armando Valdes i-a pus pe ostaşi 
să stingă imediat focul. Totuşi, terenul din jur era destul de 
bine iluminat datorită strălucirii violacee răspândită în aer 
de întreaga suprafaţă a ciudatului vehicul zburător coborât 
din înălțimile Cerului. La un moment dat se părea că nava 
discoidală s-a oprit şi intenţiona totuşi să staţioneze în aer, 
la câţiva metri de sol. În această situaţie, după un timp de 
aşteptare, caporalul Valdes s-a decis să intre în acţiune în 
spiritul răspunderii şi al instruirii ce o avea: a făcut câţiva 
paşi în faţă şi a repetat o serie de somări specifice. 
Neprimind nici un răspuns, astfel cum îi cerea misiunea, s- 
a îndreptat cu arma în mână spre apariţia 
strălucitoare, gândindu-se că trebuie să prevină o 
eventuală trecere frauduloasă a graniţei. Dar după 
parcurgerea câtorva metri, a survenit fantasticul! 
Caporalul a dispărut pur şi simplu în aer, cei şase 
soldaţi nemaivăzându-l. Ostaşii au rămas crispaţi, cu 
mâinile pe arme, neînţelegând nimic din ceea ce se 
petrecea în faţa lor. 


S-a scurs astfel un sfert de oră, de adevărată groază 
pentru cei din patrulă. Şi deodată, în acelaşi loc în care 
soldaţii l-au văzut dispărând pe caporal, acesta a 
reapărut, dar acum venind spre camarazii săi. În 
mers, el vorbea, parcă având o disperare adâncă la 
început, pentru ca apoi să divagheze şi să repete 
râzând: „Voi nu veți şti niciodată cine suntem şi de unde 
venim... şi vom mai reveni!” Ajuns însă între soldaţi, 
caporalul a leşinat; trezit de camarazi, el a mai 
leşinat de câteva ori şi apoi a adormit profund. 

Dar separat de fantastica lui dispariţie şi reapariţie, s-a 
mai întâmplat ceva: după cele circa 15 minute cât a 
dispărut, la întoarcerea caporalului ostaşii au observat 
că acestuia îi crescuse o barbă mare şi deasă, de 
parcă nu şi-ar mai fi ras-o de mai multe zile. 
Totodată, câteva ore mai târziu, când Valdes a reuşit 
să se scoale din somnul care îl toropise, au putut 
vedea cu toţii că ceasul electronic al caporalului nu 
mai arăta data de 25 aprilie, ci data de 30 aprilie! 

Dincolo de comunicatul sec al autorităţilor militare - 
care, după ancheta amănunţită a celor petrecute, au 
confirmat în scurt realitatea producerii evenimentului 
respectiv -, cât şi dincolo de relatările captivante ale 
presei, ai cărei reporteri i-au intervievat pe grăniceri, se 
evidenţiază desigur o complexă problematică ştiinţifică: 
„cum” a dispărut oare caporalul Valdes din văzul celor şase 
ostaşi? Dispariţia sa instantanee s-a datorat oare unui efect 
optic neştiut - generat de la bordul obiectului aerian 
învăluit în mantia sa strălucitoare - sau corpul a fost pur şi 
simplu dematerializat? Care ar putea fi „trucul”, întrucât în 
toamna anului 1989, o dispariţie întru totul similară 
a fost demonstrată şi în parcul oraşului Voronej, cu un 
băiat de 16 ani, asupra căruia s-a proiectat un 
fascicul de radiaţie strălucitoare? Şi, de asemenea, 
după un timp, băiatul a reapărut în acelaşi loc de 
unde dispăruse... 

Desigur că la fel de interesant sub aspect ştiinţific este şi 
efectul biologic al creşterii părului din barbă, corespunzător 


cu avansul de cinci zile al ceasului electronic. Or, ceasul 
fiind ecranat în cutia sa metalică de protecţie, nu putea fi 
bănuit că a reacţionat la şocul psihic - şi respectiv 
biochimic - la care a fost supus caporalul. S-ar putea 
imagina oare, ca fapt fantastic, posibilitatea ca la bordul 
straniei nave zburătoare, timpul să fi „curs” mai 
repede? 


„Aviatorii” de 1,95 în vorbeau... coreeana 


Din seria întâmplărilor dramatice în cadrul cărora unii 
localnici au fost aduşi într-o manieră neobişnuită la bordul 
unor nave bizare, cu scopul de a fi investigaţi biologic, am 
selectat şi un caz semnificativ produs pe continentul 
european, în Spania!!. 

Ca în fiecare duminică, dl. Julio, un mare comerciant 
din capitala spaniolă, s-a dus şi în dimineaţa de 5 
februarie 1978 să vâneze în provincia Soria; singurul 
său însoțitor era câinele. Plecând de-cu-noapte, a ajuns în 
zonă încă pe întuneric. Acolo a intrat cu automobilul pe un 
drum lateral dar nu a putut să avanseze prea mult: 
motorul maşinii i s-a oprit brusc, farurile acesteia s- 
au stins iar radioul a încetat să mai funcţioneze. 
Crezând în primă instanţă că s-a scurtcircuitat bobina de 
inducţie, s-a dat jos din automobil şi a început să facă 
primele verificări. Dar câinele a început dintr-o dată să dea 
semne de nervozitate, într-atât încât a revenit în maşină, 
unde a pregătit puşca de vânătoare, încărcând-o. A urmat 
însă cea mai teribilă întâmplare din viaţa sa. lată ce a 
declarat ulterior acest madrilen, care, la poziţia sa socială, 
nu avea nevoie să inventeze o povestire fantastică: 

„Deodată, am văzut apărând două forme din spatele 
unui deal. Erau două forme umane, care se apropiau de 
mine. Cred că aveau înălțimea de 1,90-1,95 metri. Erau 


101 Cazul a fost publicat în revista spaniolă Gaceta /lustrada nr. 10/1979 şi a 
fost reluat de revista franceză Lumieres dans la nuit nr. 199/1980. 


îmbrăcați în combinezoane de aviator de culoare 
verde şi purtau pe cap un fel de glugă de culoare 
galbenă. Aveau şi mănuşi. Imbrăcămintea le era 
dintr-o singură bucată, fără fermoare şi fără vreo 
cusătură. 

Mi-au cerut telepatic să-i însoțesc şi au arătat mult 
interes pentru câine. Am mers către un obiect zburător, 
necunoscut mie. Acesta era o navă foarte mare; am 
calculat că avea un diametru de cca. 50 de metri şi că 
staționa cam la trei metri deasupra solului. Am intrat 
cu toții sub navă: din centrul ei a coborât - ca un ascensor - 
un cilindru argintiu, total din metal. Am ajuns într-un culoar 
circular şi am urcat pe o scară până la o sală, de asemenea 
circulară, în care, în mod curios, nu exista nici o umbră. 
Lumina era total albă, liniştită şi totuşi de o 
intensitate mare. Era o lumină foarte stranie. 
Niciodată nu am văzut ceva asemănător. Acesta ieşea 
parcă la fel din pardoseală, cât şi din pereţi şi din 
plafon. 

Tavanul era boltit. În încăpere se aflau patru mese, din 
care una în centru, iar celelalte trei erau aşezate în 
semicerc. La dreapta mea se aflau un fel de dulapuri din 
care ieşeau o serie de panouri, ce emiteau lumini 
pâlpâitoare. Au intrat şi alţi indivizi. Ei m-au întrebat 
diverse lucruri despre Pământ. l-am întrebat şi eu de 
unde vin şi ei mi-au răspuns prin semne, pe care la început 
nu le-am înțeles. Am văzut multe semne, dar îmi amintesc 
cu greu doar câteva. 

Apoi mi-au cerut voie să examineze câinele. L-au pus în 
spatele unui ecran şi i-au luat sânge cu o seringă. In 
continuare, au făcut acelaşi lucru şi cu mine. M-au aşezat 
pe unul din scaunele din jurul mesei centrale, care era plină 
cu ecrane mici, ce lansau de asemenea lumini sclipitoare. 
La un moment dat s-a auzit un semnal sonor şi toți 
indivizii care erau cu mine s-au agitat şi s-au aşezat 
pe scaune, parcă stabilite pentru fiecare în parte. Sticla 
unui ecran a devenit opacă, apoi albă şi a apărut o 
nouă figură. Era un om asemenea celor care mă 


înconjurau, îmbrăcat ca şi ei, dar era mai în vârstă. El a 
început să vorbească celor de față. Nu am înţeles nimic, 
nici măcar nu am putut să deduc logic: limbajul lor suna 
oarecum asemănător celui coreean - prin fonemele 
şi duritatea vorbirii. 

După aceasta, ei mi-au comunicat că pot să plec, dacă 
vreau. Totuşi m-au mai întrebat telepatic diferite lucruri. În 
special despre organizarea socială pe Pământ. În fine, 
m-au condus la ieşirea din O.Z.N. Am intrat cu câinele iarăşi 
în cilindru şi am coborât ca din ascensor. Afară se făcuse 
ziuă.” 


Investigaţii medicale terorizante 


Dar relatarea domnului Julio, pe care conştientul său 
avea „permisiunea” să o redea, a fost „partea cea mai 
frumoasă” din cele ce i s-au întâmplat în interiorul marii 
nave necunoscute. Şi într-adevăr, faţă de intervalul de trei 
ore cât a stat involuntar la dispoziţia vizitatorilor 
nepământeni, aceştia au avut timp suficient ca să 
efectueze asupra sa mult mai multe investigări şi 
experimente biologice. DI. Julio ţinea minte bine că a 
intrat în navă la ora şapte fără zece minute - când încă era 
întuneric afară - şi a ieşit la ora zece - când era plină zi, cu 
lumină. 

Acceptând ulterior să fie supus la interogatoriu sub stare 
de hipnoză, în cursul a două şedinţe de regresie treptată 
asupra momentelor trecute în timpul celor trei ore 
„fantastice”, s-au aflat însă mult mai multe detalii 
suplimentare, deosebit de dramatice. Astfel, în relatarea sa 
subconştientă, trecând într-o stare tot mai crispată - 
specifică oamenilor care retrăiesc fapte anterioare ce i-au 
îngrozit - a reieşit un prim amănunt uluitor: în interiorul 
extraordinarului vehicul, atât el, cât şi câinele - care 
părea pur şi simplu că ar fi murit - nu păşeau pe 


pardoseală; împreună cu fiinţele respective, pluteau 
prin aer în direcţia în care erau conduşi! (Din nou, 
deci, acelaşi detaliu uimitor, sesizat cu ani în urmă şi în alte 
ţări, care a mai fost redat şi în exemplele anterioare!) Apoi, 
s-a aflat că dl. Julio a remarcat, încă din prima parte a 
traseului până la O.ZN., faptul că, „oamenii 
nepământeni” nu aveau sprâncene. 

Prin retroacţiunea hipnotică, omul de afaceri madrilen a 
retrăit însă o teribilă stare de frică, ce l-a stăpânit odată cu 
intrarea în impresionanta navă zburătoare. Şi avea de ce să 
fie terorizat: ceea ce vizitatorii necunoscuţi „i-au şters” din 
memoria conştientă - dar care a rămas înregistrat în 
memoria subconştientului - a fost într-adevăr tulburător. 
Astfel, deşi, în stare normală, el a reţinut numai discuţiile 
„amabile” cu acei telepaţi din altă lume, cât şi simpla 
preluare de sânge din vena sa şi de la câine, investigările 
la care a fost de fapt supus la bordul O.Z.N.-ului au 
fost direct terorizante. În stare de hipnoză, el a descris, 
cu o reală suferinţă a omului înfricoşat şi chinuit, cum a 
fost mai întâi dezbrăcat complet şi apoi a fost 
introdus într-o sferă transparentă, ca făcută parcă din 
sticlă. În partea de jos a acesteia se afla o grilă; de 
deasupra sa venea o lumină intensă. În jurul corpului său 
pluteau în aer nişte sfere mici din metal, din care 
ieşeau un fel de fire groase, de diferite culori. Avea 
senzaţia unei stări de paralizie totală, neputând face 
nici o mişcare, nici măcar să închidă ochii sau gura. Fiinţele 
care l-au investigat i-au introdus în gură o serie de fire 
colorate, care erau conectate la sfere aflate în 
apropierea sa. Dar, iată o parte din înregistrarea spuselor 
d-lui Julio, aflat în stare de hipnoză, în legătură cu 
momentele complicatelor cercetări biologice la care a fost 
supus: 

„l-am întrebat ce vor să-mi facă. Mi-au răspuns 
telepatic că îmi vor lua eşantioane din lichidele 
corpului. j 

Unul din fire mi-a fost introdus prin esofag. II simt. Mă 
jenează. Altul mi-a rămas în gură. Şi acesta mă jenează. 


Sunt fire peste tot în jurul meu. Altul merge la ochi. Am fost 
înțepat în spate. Îmi arată mostre din lichidul 
cefalorahidian, de urină şi de altele. 

Ființele s-au sesizat de mişcările mele. Nu-mi simt 
greutatea corpului. Mă aşează pe un scaun şi îmi pun 
cabluri pe cap şi pe piept. Şi câinelui îi fac la fel. Nu mai 
pot respira. Mă gândesc cu groază că O.Z.N.-ul ar putea fi 
pus în mişcare...” 


Cei din constelația Vela preferau URSS... 


Astfel de cazuri ale „întâlnirilor apropiate de gradul trei”, 
în care martorii au fost anchetați ulterior şi în stare de 
hipnoză - cu acceptul lor prealabil - s-au desfăşurat atât în 
America de Nord, cât şi în America de Sud, în Europa, în 
Africa. Această metodă a condus într-adevăr la aflarea mai 
multor detalii asupra modului în care extratereştrii ne 
cercetează, întrucât a devenit evident faptul că ozenauţii 
ştiu să manevreze foarte abil memoria conştientă a 
pământenilor. Esenţialul este însă, ca acest gen de 
anchete să fie efectuat de personal medical specializat şi 
într-o manieră onestă, evitându-se orice alterare a 
memoriei subconştientului prin sugerări de elemente false. 

Pentru a se evidenția, pe de o parte, amploarea continuei 
cercetări a planetei Terra şi a locuitorilor ei de către fiinţe 
din alte lumi, iar pe de altă parte, utilitatea aplicării de 
metode moderne în studierea de către specialişti a 
cazuisticii respective, iată unele informaţii foarte 
interesante provenite pe această linie şi din Uniunea 
Sovietică. În această ţară s-a produs, de asemenea, o 
bogată desfăşurare faptică a manifestărilor obiectelor 
zburătoare neidentificabile, din cadrul cărora însă, abia 
acum, după atâtea decenii de discreţie, au început să fie 
comunicate diverse aspecte ale evenimentelor respective. 
Extrasul care este redat în cele ce urmează, reluat dintr-un 


interesant articol al biofizicianului Mark Milhiker 
(director al Centrului de cercetare a O.Z.N.-urilor)!%? este 
întru totul semnificativ: 

„O bogată documentare faptică a fost adunată cu privire 
la locurile unor prezumtive aterizări de O.Z.N.: declarații ale 
martorilor, fotografii, analize fizico-chimice diverse. Ín 
locurile aterizărilor ipotetice ale O.Z.N. şi ale contactelor 
pământenilor cu vizitatorii extratereştri s-a procedat cu 
ajutorul specialiştilor în bio-reperaj, la măsurători ale 
câmpurilor induse (reziduale) de către aceşti 
vizitatori pe sol şi în atmosferă. Făcând acestea s-a 
stabilit că aceste câmpuri se conservă timp de 7-9 
ani. 

Mai mult chiar, noi am examinat oameni care au afirmat 
că au intrat în contact cu vizitatori din alte planete. S-a 
recurs la metoda interogării sub hipnoză (hipnotest), cu 
înregistrarea conversatiei la magnetofon. Această metodă 
de chestionare a dat, astfel cum ni s-a părut şi nouă, 
posibilitatea de a stabili autenticitatea mărturiilor 
contactatului, de a reconstitui faptele uitate şi de a preciza 
detaliile evenimentului. Patru dintre cei 12 contactaţi pe 
care îi cunoaştem, au fost testati în acest mod. 

Contactul cel mai de necrezut este în mod vizibil 
întâlnirea şoferului V. P. B. cu vizitatori extratereştri 
în apropierea satului Poluşino, din districtul Mojaisk 
(regiunea Moscova), care, după spusele lui, a avut loc la 
28 iulie 1980. Vizitatorii l-au examinat pe contactat cu 
ajutorul unei bonete în formă de inel, care i-a fost pusă 
pe cap şi care era legată prin cabluri la un pupitru. Apoi 
i s-a sugerat să uite tot ce i s-a întâmplat; el şi-a amintit de 
toate acestea doar după un stres violent... Studiul detaliat 
al hărții desenate de contactat şi care s-ar fi găsit deasupra 
pupitrului navei extraterestre - compusă din nouă stele 
dispuse în potcoavă - ne-a permis să tragem concluzia 
că O0O.Z.N.-ul respectiv era sosit din constelația Vela." 


102 Articolul directorului Mark Milhiker, intitulat Timpul studierii faptelor, a 
fost publicat în anul 1989, la Moscova, de revista Priroda i Celovek şi a fost 
reluat de revista Sputnik. 


Levitaţia - la îndemâna... oricărui E.T. 


Cele câteva cazuri de „întâlniri de aproape, de gradul 
trei” selectate şi prezentate anterior, care fac parte dintr-o 
serie mai extinsă de evenimente asemănătoare, ni se par, 
desigur - la prima vedere - ca un şir de „povestiri 
fantastice”. Din anchetele foarte riguroase efectuate 
ulterior - asupra evenimentelor respective, se evidenţiază 
totuşi o realitate impresionantă, pe care ar trebui să nu o 
mai ascundem. În zilele noastre cuvintele cunoscutului 
radioastronom britanic dr. Fred Hoyle relevă într-adevăr o 
profundă semnificaţie: 

„Universul nu numai că este mai straniu decât ni-l 
imaginăm dar este chiar mai extraordinar decât ni l-am 
putut imagina.” 

Or, din negura mileniilor trecute, acel mare patriarh 
Enoh, care a fost poate primul pământean ce s-a oferit - 
spre folosul lui şi al Omenirii - să participe la o prelungită 
„întâlnire de aproape, de gradul trei”, a transmis tuturor 
generaţiilor de peste timpuri un comandament înălţător: 
„Eu ti-am dat înțelepciunea (cunoaşterea)... Cei care o vor 
înțelege, nu vor mai dormi deloc.” Nu vor mai avea desigur 
linişte în gândurile lor...1% 

Şi într-adevăr, mulţi oameni de ştiinţă, mulţi cercetători 
şi gânditori din zilele noastre şi-au lăsat deoparte anumite 
comodităţi, înțelegând importanţa profund ştiinţifică a 
problemelor fundamentale care se desprind din astfel de 
evenimente extraordinare. Câte minţi cultivate nu s-au 
frământat şi se vor frământa şi de acum înainte pentru a 
înţelege şi a explica printre altele şi acest fenomen fizic 
care deocamdată ni se pare atât de uimitor: din 
momentele în care „eroii fără voie” au fost atinşi de 
către creaturile venite din altă lume sau după ce au 
fost introduşi în straniile nave zburătoare, oamenii 
„răpiţi” s-au văzut plutind prin aer, la fel ca şi 


1% N. edit.: Mesajul lui lisus Christos - „fericiţi cei săraci cu duhul” - este 
analizat şi acum, fără a fi descifrat... 


personajele de la bord! Dar chiar mai mult, înseşi 
vehiculele respective staţionau deasupra solului, fără 
a evidenția sonor sau vizual sistemul activ care le asigura 
sustentaţia. Deci, în extraordinara tehnică de zbor şi în 
înseşi manifestările curente ale fiinţelor sau ale roboților 
nepământeni, utilizarea  levitaţiei artificiale, a 
antigravitaţiei, constituie o aplicaţie curentă... 
Desigur, un astfel de efect a fost constatat şi de către 
cosmonauţii tereştri în cursul misiunile extraatmosferice 
dar, în cazurile respective, anularea atracției gravitaționale 
se producea numai la viteze foarte mari, în lungul traseului. 
Or, în evenimentele prezentate mai sus, fenomenul se 
realiza în condiţii statice, prin simplă atingere sau - cum s-a 
evidenţiat într-un caz brazilian similar - numai prin 
intermediul unui fascicul luminos... De fapt, gândirea 
umană nu a pătruns până acum în intimitatea fenomenului 
gravitic, această a patra forţă fundamentală continuând să 
fie încă „marea necunoscută” a ştiinţei terestre. Cât timp 
va mai trece oare până când specialiştii pământeni vor 
stăpâni aceeaşi „magie” ca cea demonstrată mereu de 
necunoscuţii vizitatori galactici? 


Energii stranii, energii binefăcătoare 


Dar această „cercetare extraterestră” a planetei noastre 
şi a locuitorilor săi nu constituie numai o desfăşurare de 
evenimente curente dintr-o coexistenţă cosmică pe care nu 
o cunoaştem şi nu o înţelegem încă în partea sa 
fundamentală-realistă. Ea se reliefează, de fapt şi ca o 
chemare către un progres mult mai profund al cunoaşterii 
şi al realizării creatoare umane. 

Pentru a se înţelege mai bine fondul profund al acestei 
chemări, să urmărim încă două exemple ale unor moduri 
diferite de manifestare a „magiei” stăpânită de către 
civilizațiile galactice mai avansate. 


În noaptea de 1/2 noiembrie 1968, un cunoscut 
specialist în domeniul biologiei care deţinea o funcţie 
importantă într-un oraş din sud-estul Franţei, a fost trezit 
de către copilul său de 14 luni, care se sculase în pătuţul lui 
şi striga, arătând o lumină intensă ce venea din exteriorul 
casei. După ce l-a liniştit, „Doctorul X” s-a dus la o 
fereastră, pentru a vedea care era cauza efectului luminos. 
Spre uimirea sa, la câteva sute de metri de casă se aflau la 
mică înălţime, în aer, două obiecte strălucitoare 
discoidale suficient de mari: în partea superioară a 
acestora, suprafaţa lor emitea o lumină argintie, pe când în 
partea inferioară strălucirea era roşietică. După calcule 
făcute ulterior, diametrul fiecărui aparat aerian ar fi fost 
de cca. 65 metri, iar înălţimea fiecăruia de cca. 16 
metri. Ambele nave emiteau ritmic, tot cam la o secundă, 
un fel de străluciri mai intense, de nuanţă argintie. 
Fenomenul s-a întrerupt însă atunci când, prin apropierea 
lor reciprocă s-au atins două tije orizontale aflate în acelaşi 
plan, care se prelungeau din rebordul fiecărei nave. Dar 
mişcarea de apropiere dintre marile aparate de zbor a 
continuat şi, în mod lent... navele s-au întrepătruns... 
rămânând una singură... După proiectarea unui fascicul 
luminos ce a parcurs zona de jur împrejur, razele 
atingându-l la un moment dat şi pe „Doctorul X”, a 
urmat o nouă manifestare fantastică: s-a auzit un „bang” 
şi în acelaşi moment nava strălucitoare... a dispărut 
subit, lăsând în aer doar o ceaţă alburie care a fost 
împrăştiată de vânt... Martorul a observat că, totuşi, în 
acea clipă a uluitoarei dispariţii, din mijlocul straniului 
aparat aflat în aer, a ţâşnit un fel de dâră foarte subţire, 
intens luminoasă, care s-a dirijat spre înălțimile cerului... 

Trezindu-şi soţia şi povestindu-i spectacolul nocturn atât 
de uimitor, ambii au constatat că „Doctorului X” i-au 
dispărut subit atât o inflamație recentă, cât şi o rană 
rămasă din timpul războiului din Algeria. Dar poate că 
nici aceste vindecări miraculoase nu l-ar fi determinat să 
facă publică extraordinara sa observaţie nocturnă, dacă 
după aproape trei săptămâni nu ar fi trebuit să apeleze 


la consult medical, întrucât pe abdomen, în jurul 
ombilicului, i-a apărut o stranie inflamație având un 
contur lat în formă de triunghi isoscel; or, controlul 
medical a fost cu atât mai necesar cu cât acelaşi gen de 
triunghi inflamat a apărut şi pe abdomenul copilului! 
Şi cu toate că, după câteva zile, triunghiurile roşiatice 
au dispărut, acestea au continuat să reapară şi să 
dispară periodic, timp de aproape doi ani. 


Demonstraţie şocantă cu public 


Dar parcă pentru a evidenția complexitatea problemelor 
fundamentale care conduc în final la o manevrare extrem 
de simplă a unor fenomene energetice specifice şi însăşi a 
structurii materiei, agenţia de presă sovietică şi respectiv 
presa din această ţară şi apoi presa din mai multe ţări ale 
lumii au publicat amănunte despre un eveniment la fel de 
fantastic. Astfel, organul oficial /zvestia din 11 
octombrie 1989 a redat următoarea ştire: 

„Agenția TASS transmite că la Voronej a aterizat un 
obiect zburător neidentificat (O.Z.N.). lată ce spune despre 
acest eveniment V. Ajaja - preşedintele Comisiei 
Ozenologice din cadrul Uniunii Oamenilor de Știință şi 
Inginerilor din U.R.S.S.: 

Anul acesta, ca niciodată mai înainte, este foarte 
bogat în «apariții» ale obiectelor zburătoare 
neidentificate. După cum mi-a comunicat A. Mosolov, 
conducătorul sectiei din Voronej a Comisiei noastre, 
locuitorii oraşului au urmărit O.Z.N.-uri de trei ori în 
zilele de 21, 23 şi 27 septembrie. La ultima observare a 
avut loc o aterizare în parcul oraşului a unei sfere 
mari şi luminoase. Mentionez că la acest «eveniment» au 
fost destui martori în parc, la ceasul înserării. După 
descrieri, străinii erau înalți de trei metri, aveau câte 
trei ochi şi erau îmbrăcați în combinezoane argintii.” 


Detalii suplimentare foarte interesante au fost redate şi 
de către diferite alte publicaţii. Astfel, din aspectele 
publicate de Sovetskaya Kultura, de Komsomolskaia Pravda 
şi de Moscow News a rezultat că prima entitate coborâtă 
din strania navă luminoasă, şi văzută ca atare de 
martori, părea că nu are gât, iar capul l-ar fi avut 
foarte mic. Mişcările sale lente sugerau că ar putea 
fi un robot. Acesta ar fi avut trei ochi luminoşi, cel 
din centru mişcându-se încontinuu, asemenea unui 
radar. Când unul dintre tinerii aflaţi în apropiere a 
început să strige de spaimă, o «strălucire» ţâşnită 
din ochii luminoşi ai creaturii respective l-a paralizat 
total. Mai spectaculară a fost însă «trecerea în 
invizibil» a unui băiat de 16 ani, prin proiectarea de 
către acelaşi personaj ciudat a unei raze emisă dintr- 
un tub lung de vreo 50 cm; totuşi, în final, băiatul a 
reapărut în acelaşi loc unde fusese țintuit în invizibil, 
dar numai după plecarea navei misterioase. In 
versiunea publicată de Sovetskaya Kultura s-a relatat că 
însăşi nava şi personajele ieşite în exterior ar fi 
dispărut timp de cca. cinci minute, imediat după 
coborârea pe sol a unui mic robot... 

Dar extraordinarele efecte obţinute prin folosirea unei 
mari diversităţi de radiaţii din diferite domenii spectrale 
interesează desigur şi fiziologia fiinţei umane, într-o 
manieră fundamentală. lată un alt eveniment produs de 
neştiuţii vizitatori galactici, care, asociat comparativ cu o 
întâmplare foarte terestră, întredeschide interesante 
orizonturi asupra posibilităților neutilizate de care dispune 
creierul uman. 


Omul care... îşi radiografia automobilul 


Pe la ora 5,00 dimineaţa, în data de 22 mai 1973, 
poliţia circulaţiei din oraşul brazilian Catanduva a fost 


sesizată că în exteriorul localităţii, pe şosea, se afla un om 
accidentat. Agentul Clovis Queiroz deplasându-se acolo a 
găsit într-adevăr un om întins cu faţa în jos pe marginea 
şoselei; automobilul acestuia era în imediata sa apropiere 
cu uşile deschise. Ducându-l imediat la spital, după 
reanimare şi îngrijirea de către medicul Elias Chediac, 
„accidentatul”  Onilson Patero (40 ani, reprezentant 
comercial) a declarat următoarele: 

„Puțin după ce am trecut prin dreptul kilometrului 7, 
receptia radioului de la bord a început să fie afectată de 
paraziți puternici, acoperind complet emisiunea. Aceasta 
m-a iritat, întrucât doream să ascult muzica până la capăt. 
Dar enervarea mea a crescut mai mult atunci când 
motorul maşinii a început să încetinească. Am fost silit 
să schimb viteza, să trec într-a doua. Am crezut că s-a 
defectat o bujie. In acelaşi moment, am avut însă o altă 
surpriză: un fascicul de lumină intensă, de culoare albastră, 
a început să scalde interiorul maşinii, iluminând când 
tabloul de bora, când scaunul pe care aveam pusă geanta 
cu acte. 

Inainte ca să mai pot schimba iarăşi viteza, s-a adăugat 
un nou fapt dezagreabil: un punct luminos intens, orbitor, 
ca şi cum ar fi fost de la un automobil care venea din sens 
contrar, se apropia repede. Din acel moment, am început 
să-mi pierd controlul asupra mea, întrucât, uitându-mă 
puțin în jos, am văzut motorul maşinii, ca şi cum 
între mine şi el nu ar mai fi fost tabloul bordului şi 
nici capota. Vedeam perfect  chiulasa,  dinamul, 
ventilatorul, totul, ca şi cum vederea mea avea puterea 
de penetrate a razelor X. Am frânat şi am tras vehiculul 
pe marginea drumului. După ce am închis ochii câteva 
clipe, am privit şoseaua. Punctul luminos nu se mai afla în 
fața mea şi totuşi locul unde staționam era luminat feeric. 
Aerul parcă se rarefia însă şi am început să mă 
sufoc. Căldura creştea şi aerul îmi lipsea tot mai mult. 
Nemaiputând suporta, am deschis portiera şi am ieşit. 
Atunci am văzut «obiectul». Se afla deasupra, la vreo 20 
metri înălțime şi la vreo 10 metri în fata mea, imobil în 


spațiu. Apoi am văzut coborând sau ieşind de dedesubtul 
«obiectului» - care semăna cu două pălării unite la 
bordurile lor - un fel de tub care a înconjurat 
obiectul - pe care abia atunci l-am recunoscut ca fiind o 
farfurie zburătoare - scoțând o perdea 
semitransparentă. Când perdeaua a înconjurat întreaga 
„navă”, nu a mai fost nici căldură şi nici rarefierea aerului... 
atunci am luat-o la fugă. Totuşi, în ciuda eforturilor mele 
de a fugi repede, simţeam că ceva mă trăgea înapoi 
ca şi cum aş fi fost prins în lassou de un cablu 
elastic. Am aruncat o privire în spate şi mi-am văzut 
maşina transparentă. Vedeam perfect prin partea 
din spate, atât interiorul vehiculului, cât şi drumul 
de dincolo de automobil. Apoi mi-am pierdut 
cunoştinţa. ” 


De la Morgă... a revenit paranormală! 


Acest fenomen extraordinar al „vederii prin materie” 
care i-a fost provocat lui Onilson Patero prin fluxul 
energetic al unei anumite radiaţii sau poate numai prin 
şocul psihic sau poate prin combinarea ambelor efecte s-a 
produs însă şi în cazul unui accident lipsit de orice legătură 
cu „prezenţa O.Z.N.”. Muncitoarea lulia Vorobiova - din 
oraşul ucrainean Doneţk - a fost dusă la morgă, fiind 
considerată ca decedată în urma unei electrocutări: 
din întâmplare s-a constatat că moartea sa era 
aparentă şi până la urmă a fost readusă la viaţă. A 
trebuit să stea însă la pat mult timp. leşind, în fine, 
în oraş, a rămas total deconcertată văzând în detaliu 
organele din interiorul corpurilor umane. 

Medici şi biologi de înaltă calificare nu au putut da 
explicaţii satisfăcătoare asupra modificării funcţionale 
survenite... De fapt, nici în acest caz şi nici în cel de la 
Catanduva, nu putea fi vorba de a se vedea în spectrul 


razelor X. La radioscopii şi radiografii efectuate cu ajutorul 
acestui tip de raze, interiorul corpului uman sau al pieselor 
metalice se vede cu totul altfel decât relatau „eroii” 
respectivi. Dar ceea ce rezultă însă din aceste cazuri este 
acea posibilitate extraordinară a creierului uman de 
a prelucra şi alte spectre de radiaţii preluate de ochii 
noştri, permiţând vederea prin materie! Care ar putea 
fi oare centrul cerebral ce ar fi trebuit stimulat energetic în 
acest sens şi respectiv care ar fi domeniul radiaţiilor ce ar 
stimula efectul biologic? 

Din aceste ultime exemplificări ale unor fenomene care, 
deocamdată, ni se par atât de uimitoare - cum ar fi 
„dematerializarea”, „invizibilitatea” obiectelor sau 
„hiervizualizarea” prin materie -, cât şi din selecţiile 
anterioare ce au evidenţiat abila manevrare a 
antigravitaţiei, a diferitelor forme de energie radiantă, a 
telepatiei, a hipnozei cât şi a opririi de la distanţă a 
funcţionării instalaţiilor electrice (blocându-se parcă fluxul 
electronilor pe circuite) este într-adevăr impresionantă 
constatarea că „prezenţa  O.Z.N.” constituie o 
problemă fundamentală pentru cunoaşterea 
ştiinţifică umană, pentru progresul civilizaţiei 
terestre. 

Felul în care au reacţionat însă unele grupuri de oameni 
de ştiinţă şi unele organisme oficiale în deceniile 
anterioare, au lăsat o impresie regretabilă. S-ar părea că 
această „prezenţă O.Z.N.” ar fi „deranjat” prin 
însăşi chemarea evidentă spre un progres mult mai 
amplu al ştiinţei şi al tehnicii omenirii... De ce oare? 


Cerul - plin de „farfurii” 


Deşi au fost găsite mereu numeroase consemnări în 
texte, cât şi în reprezentări artistice provenite din 
Antichitate, din Evul Mediu, din Epoca Renaşterii, cât şi din 


Epoca Modernă care se refereau la stranii prezenţe pe cer 
ale unor „roţi de foc” sau ale unor „scuturi arzătoare”, 
totuşi Omenirea anterioară secolului XX nu a făcut „o 
problemă” din astfel de evenimente bizare. 

Opinia publică de la nivelul întregii planete s-a sesizat 
însă că există totuşi „o problemă stranie” abia în vara 
anului 1947, în urma observării, de către omul de afaceri 
american Kenneth Arnold, a unei flotile compusă din 
nouă obiecte discoidale strălucitoare, foarte ciudate. In 
urma declaraţiilor sale, presa a lansat pentru prima 
oară denumirea, devenită apoi atât de populară, 
aceea de „farfurii zburătoare”. De fapt, specialiştii 
militari au constatat importanţa şi amploarea prezenţelor 
repetate ale unor „obiecte zburătoare neidentificabile” 
încă din timpul celui de-al doilea război mondial. Dar 
în anii respectivi, fiecare stat beligerant a păstrat o 
discreţie totală asupra acestor observaţii, specialiştii fiind 
stupefiaţi de performanţele a ceea ce, fiecare în parte, 
credea, că ar fi „o nouă armă a duşmanului”. Abia după 
terminarea oribilului măcel mondial s-a aflat că nu era 
vorba de „arme noi”, ci de cu totul „altceva”, mult mai 
insolit. 

Înmulțirea rapidă a avioanelor comerciale şi militare, a 
instalaţiilor de urmărire a zborurilor aeriene, de investigare 
meteorologică şi respectiv astronomică, precum şi 
dezvoltarea obişnuinţei oamenilor de a privi tot mai mult 
bolta cerească au făcut ca observaţiile asupra unor foarte 
ciudate prezenţe şi evoluţii aeriene să se înmulțească în 
mod continuu. La astfel de observaţii au început să se 
adauge evenimente din ce în ce mai numeroase, care se 
produceau în toate regiunile globului, manifestate prin 
coborâri şi zboruri la mică înălţime şi apoi chiar prin 
aterizări ale unor uimitoare nave de zbor, mereu 
neidentificabile. Acestea uluiau pe toţi specialiştii din lume 
prin performanţele tehnice extraordinare, 
înspăimântând pe majoritatea martorilor neinformaţi; drept 
urmare, s-a conturat şi apoi s-a amplificat o adevărată 
tulburare a opiniei publice. 


„Staţi liniștiți la locurile voastre!...” 


Multe state din lume şi-au organizat, încă de la 
nivelul anilor  '50, servicii militare speciale, 
însărcinate cu urmărirea prezenței respective şi cu 
analizarea calificată a observațiilor care se 
înregistrau mereu. Trebuia făcut însă ceva pentru 
informarea limitată a oamenilor de ştiinţă şi a specialiştilor 
care, în mod inevitabil, s-au sesizat de „existenţa 
problemei”, cât şi pentru liniştirea opiniei publice. Şi 
această acţiune devenea cu atât mai necesară cu cât 
începuse să se înregistreze, în diferite ţări, adevărate valuri 
de apariţii ale O.Z.N. şi de evenimente impresionante. 
Metoda de rezolvare a liniştirii publice a avut însă un 
caracter strict psihologic: se comunica prin presă 
constituirea unor comisii de studiere a evenimentelor, 
ştirea înfiinţării acestora trebuind să calmeze un timp 
agitația publică; la comunicarea rezultatelor se constata 
activitatea nesatisfăcătoare depusă şi deci se instituiau alte 
comisii care să studieze problema şi care... 

În Statele Unite ale Americii - ţară ce s-a confruntat 
mereu, pe această linie, cu o cazuistică foarte bogată şi cu 
evenimente extrem de complexe - au fost constituite 
primele comisii (oficiale şi neoficiale) de studiere analitică 
a observaţiilor privind manifestările obiectelor zburătoare 
neidentificabile. Astfel, la numai şase luni de la observarea 
de către K. Arnold a flotilei de aparate strălucitoare, în 
ianuarie 1948 s-a anunţat constituirea grupului oficial de 
anchetare a problemei „farfuriilor zburătoare”, grup ce a 
fost denumit Project Sign (în mod ironic însă, i se spunea 
„Comisia Farfurii). Acestuia i s-a stabilit sediul la 
importanta bază aeriană militară de la Wright Patterson. 

După un an însă, s-a constatat că acel grup era pur şi 
simplu depăşit de amploarea observaţiilor în 
continuă creştere numerică, astfel că, în februarie 
1949, a fost constituit un grup mai mare de anchetatori, 
care a primit numele semnificativ de Comission Grudge. 


Numărul de observaţii şi sesizări creştea însă în mod 
alarmant, dosarele care trebuiau anchetate adunându-se 
cu sutele, cu miile. În martie 1952, la aceeaşi bază a 
Forţelor Aeriene de la Wright Patterson, comisia care acum 
„se învechise” a fost înlocuită cu alta denumită Project 
Blue Book. Dar vara anului 1952 a oferit unul dintre 
cele mai mari valuri de manifestări ale O.Z.N.'% şi pe 
teritoriul american. Acestea au culminat în S.U.A. cu 
panica stârnită la cel mai înalt nivel de faimoasele 
observaţii de la Aeroportul Naţional de la Washington 
(prezentate anterior); numai în acel an la Comisia Blue 
Book s-au acumulat vreo 1 500 de dosare noi... 

In aceste condiţii, anchetele nu puteau rămâne numai un 
monopol al militarilor: în ianuarie 1953 s-a reunit Comisia 
Robertson, prezidată de profesorul de fizică teoretică H. P. 
Robertson (de la Institutul de Tehnologie din California), 
formată din savanţi dar şi din delegaţi ai C.I.A. 
Comunicatul final referitor la analiza de sinteză efectuată 
de comisia respectivă a constatat că nu există nici o 
probă a vreunei acţiuni ostile în întreaga 
fenomenologie manifestată de obiectele zburătoare 
neidentificate; drept urmare, se recomanda o 
„depreciere” (debunking) sistematică a problemei, printr- 
un program de educare a populaţiei; se cerea pe această 
cale „disiparea aurei de mister” care se formase „în mod 
regretabil” în jurul obiectelor zburătoare neidentificate. 


104 Valul de observaţii de pe întregul glob l-a determinat pe W. Churchill - 
primul ministru al Angliei în acea vreme - să ceară Ministerului Apărării 
înfiinţarea unui organism de înregistrare şi anchetare a apariţiilor O.Z.N. pe 
teritoriul englez. Ca urmare, în septembrie 1952, a fost organizat serviciul 
„Aerian Stab 2”, care a rămas în funcţiune decenii de-a rândul; până în anii '90, 
numărul de dosare analizate şi reţinute ca fiind „cazuri serioase” era de peste 
trei mii... 


„Ce vedeţi nu e adevărat!” 


Şi într-adevăr, Project Blue Book şi-a făcut un trist 
renume prin încercările forţate de „a fabrica” tot felul de 
explicaţii „naturale” la avalanşele de observaţii făcute de 
populaţie; dar faţă de maniera cu totul nesinceră, 
inevitabilul protest public s-a amplificat într-atât încât 
problema a ajuns să fie discutată şi în Congresul S.U.A.. 
Linia oficializată era însă foarte fermă: ascundere 
maximă! a realităţii! De ce oare? 

Faţă de amploarea protestelor opiniei publice, trebuia 
înfiinţată desigur o altă comisie, dar de această dată 
componenţa ei trebuia să fie numai din cercetători 
ştiinţifici, pentru a se îndepărta dubiile faţă de atitudinea 
subiectivă a militarilor. Astfel, în octombrie 1966, 
Forţele aeriene au angajat, pe bază de contract o 
comisie ştiinţifică, care în final trebuia să prezinte un 
studiu explicativ. Oferta acceptată de USAF a fost aceea a 
Universităţii din statul Colorado, întrucât se situa pe 
linia „deprecierii problemei”' recomandată de Comisia 
Robertson. 

După doi ani, comisia respectivă condusă de dr. 
Edward U. Condon a prezentat mult aşteptatul Studiu 
ştiinţific despre obiectele zburătoare neidentificate. Dar, de 
fapt, această lucrare a fost compromisă încă pe 
parcursul elaborării ei, prin dezvăluirea în presă a unui 
document ce confirma lipsa premeditată de obiectivitate şi 
chiar angajamentul de a elabora un studiu cu caracter de 
dezinformare (revista americană Look vol. 32/1968). 
Raportul Condon - difuzat în ianuarie 1969 - a fost 
însă tot mai aspru criticat şi pentru lipsa lui de valoare 
ştiinţifică, de către numeroşi autori din diferite ţări. lată, 

1% În luna august 1953, Forţele aeriene au difuzat Reglementarea AF 200-2, 
care ordona tuturor unităţilor de aviaţie: „Procentul de obiecte neidentificate 
trebuie redus la minimum...” 

La aceasta s-a adăugat Reglementarea JANAP-146, care considera drept 


infracţiune orice divulgare a vreunei informaţii privind obiectele neidentificate, 
pedeapsa fiind 10 ani de închisoare şi o amendă de 10 000 dolari! 


de exemplu, ce scria în acest sens prof. dr. J.A. Hynek!% - 
care a fost timp de 20 ani consilier ştiinţific al Forţelor 
aeriene tocmai în această problemă a O.Z.N.: 

„(Raportul) este o compilaţie dezlânată a unor 
subiecte parțial înrudite, fiecare tratat de un alt autor, doar 
câteva capitole fiind consacrate investigațiilor directe ale 
unor cazuri de O.Z.N. selectate. Citite cu atenție, acestea 
demonstrează că rezumatul semnat de Condon este 
mincinos. In raport pot fi găsite, totuşi, multe pasaje 
incitante, ca de pildă: «...Acesta rămâne unul dintre cele 
mai enigmatice cazuri radar şi deocamdată nu se poate 
trage nici o concluzie». Şi iarăşi: «E limpede că această 
observație desfide 0) explicație prin mijloace 
conventionale». Altul: «Cele trei observatii neexplicate 
desprinse dintr-o masă mare de rapoarte constituie o 
sfidare pentru analist». Şi pentru a ilustra şi mai bine 
sindromul rupturii de explicatie, prezent peste tot în raport, 
iată o remarcă revelatoare: «Această observatie ar trebui 
deci să fie inclusă în categoria unor fenomene aproape 
sigur naturale, care sunt atât de rare încât se pare că nu au 
fost niciodată raportate înainte sau după aceea.» (Cum s-a 
strecurat însă acest eveniment rarisim printre cele numai 
90 de cazuri din 25 000 care ar fi putut fi examinate?)...” 

De altfel, intenția care a dominat întreaga redactare a 
volumului destinat publicului a reieşit poate cel mai bine 
din însăşi una dintre concluziile principale ale Raportului; 
Condon. lată cum se evidenția dorinţa expresă de a se 
ascunde în continuare adevărul şi fondul real al „problemei 
O.Z.N.”, precum şi aceea de a se frâna orice preocupare pe 
această linie: 

„O apreciere atentă a dosarului aflat la dispoziţia noastră 
ne determină să conchidem că un studiu ulterior 
aprofundat al fenomenului O.Z.N. probabil că nu poate fi 
justificat prin speranţa că va contribui la progresul ştiinţei.” 


1% Dintre cărţile lui J.A. Hynek, la noi în ţară s-a tradus numai volumul The 
UFO Experience - apărut la Ed. Dacia, în anul 1978. Citatul care urmează a fost 
extras din această carte. 


Din păcate, astfel cum scria dr. J. A. Hynek, concluzia 
respectivă a avut un scop cu totul regretabil: 

„Acesta a fost sărutul morții pentru orice investigație 
ulterioară în numele căutării adevărului.” 


Negarea negaţiei 


Drept urmare, Project Blue Book şi-a încheiat 
activitatea, comisia respectivă fiind dizolvată. Ulterior s-a 
comunicat că în S.U.A. nu va mai activa nici un organism 
oficial cu sarcina de colectare a observaţiilor şi a 
înregistrărilor „prezenţei O.Z.N.”, precum şi de analizare a 
evenimentelor respective. Totuşi, în mod discret, s-a aflat 
că în cadrul N.A.S.A s-a înfiinţat un compartiment 
deosebit, rămas mereu în umbră, denumit însă 
foarte sugestiv: Visit. De altfel, în Statele Unite au 
activat din decenii anterioare şi îşi continuă activitatea şi în 
prezent puternice organizaţii cu caracter „particular”, care 
centralizează şi anchetează cazuistica ce se înregistrează 
mereu - cum ar fi de exemplu NICAP, APRO, Centrul UFO şi 
altele; în cadrul acestor grupuri colaborează mulţi oameni 
de ştiinţă şi mulţi foşti ofiţeri. 

Dar nu numai S.U.A. au fost confruntate cu valuri de 
zboruri şi de aterizări ale unor stranii nave zburătoare 
mereu neidentificabile. Printre ţările care dispuneau de 
instalaţii moderne de supraveghere şi înregistrare imediată 
a oricărui „intrus” în spaţiul aerian propriu, se afla desigur 
şi U.R.S.S. Faţă de acumularea inerentă a unui bogat 
documentar faptic care se înregistra atât în teritoriile 
europene, cât şi în cele asiatice ale Uniunii Sovietice, în 
octombrie 1967 s-a comunicat constituirea la Moscova a 
unei Comisii oficiale de studiere a cazuisticii O.Z.N.. 
Aceasta era condusă de generalul Stoliarov şi avea în 
componenţă numeroşi specialişti şi oameni de ştiinţă. Faţă 
de atitudinea oficială de „debunking” manifestată în Statele 


Unite prin publicarea Raportului Condon, în cursul anului 
1969 s-a comunicat şi în capitala sovietică ştirea 
desființării comisiei respective. Acest lucru nu a 
însemnat însă şi eliminarea preocupării organismelor 
militare pe această linie. Evoluţia mai târzie a concepţiilor 
din această ţară spre o „transparenţă” a condus - printre 
multe alte schimbări de atitudine - şi la reînfiinţarea 
organismului oficial cu caracter public - şi respectiv cu 
participarea directă a oamenilor de ştiinţă şi a diferiților 
specialişti - dar abia în anii '80. Stabilindu-i-se o denumire 
mai voalată - Comisia pentru studierea fenomenelor 
anormale -, preşedintele iniţial al acestui organism a fost 
numit cosmonautul Popovici. În ultimii ani, această 
funcţie a fost preluată de cunoscutul radioastronom prof. 
dr. Vsevolod Troiţki (care anterior a condus programul 
sovietic  CETI - de interceptare  radiotelescopică a 
telecomunicaţiilor interstelare din Galaxie.) 

Totuşi, remarcabilele descoperiri radioastronomice din 
ultimele decenii, continuele manifestări extraordinare ale 
„Vizitologiei extraterestre”, precum şi multiplele sesizări 
rezultate din zborurile spaţiale ale navelor terestre cu 
echipaj sau ale sondelor interplanetare, au modificat 
treptat concepţiile atât ale cercetătorilor cerului, cât şi ale 
foarte multor oameni de ştiinţă din diferite domenii. Astfel, 
după Simpozionul de la Biurakan au urmat în diferite 
ţări  consfătuiri ale astronomilor, în cadrul cărora 
atitudinea faţă de „problema O.Z.N.” a fost total 
schimbată. lată de exemplu o luare de poziţie în acest 
sens, din partea cunoscutei reviste ştiinţifice franceze 
Science et Avenir (nr. 307/1972), publicată chiar pe prima 
pagină: 

„.„.„.O informație ştiinţifică vie trebuie să aibă dreptul la 
eroare. 

(...) Este oare normal ca anumite subiecte să fie 
declarate de către comunitatea ştiinţifică «in afara legii»? 

(...) Acum nu mai şochează a studia O.Z.N. sau a studia 
Quark-urile sau tahionii. Totul este de a se respecta regulile 
obiectivității şi rigoarea proprie metodei ştiinţifice. Tot ceea 


ce aminteşte de polemica sterilă a <«scientiştilor» şi a 
«ozeniştilor» ne pare inutil şi chiar vătămător. 

Este vorba de a face să progreseze «Adevărul» - oricare 
ar fi acesta - şi noi suntem convinşi că metoda ştiinţifică 
este singura capabilă să ne ajute.” 


„OZN nu prezintă un pericol “ 


Dar nu numai în lumea ştiinţei s-a produs „ceva” care a 
modificat maniera de abordare a „problemei O.Z.N.”. 
Această reconsiderare a pătruns şi în cercurile oficiale, în 
raport cu spiritul de receptivitate a diferitelor organisme de 
stat. Astfel, de exemplu, la televiziunea franceză s-a 
transmis, în seara zilei de 21 februarie 1974, 
surprinzătorul interviu acordat de Robert Galley - pe 
atunci ministru al Armatelor - reporterului Jean-Claude 
Bourret, de la postul France-Inter. lată un extras deosebit 
de semnificativ: 

„„.„„.Ceea ce cred în mod profund este faptul că trebuie să 
adoptăm față de aceste fenomene o atitudine spirituală 
extrem de deschisă. Un anumit număr de progrese a fost 
realizat de umanitate prin faptul că s-a încercat să se 
explice inexplicabilul. Or, în aceste fenomene aeriene 
vizuale (şi nu spun mai mult), pe care le-am reunit sub 
termenul de O.Z.N., este sigur că există lucruri pe care nu 
le înțelegem şi care sunt, la ora actuală, relativ 
inexplicabile; şi voi spune chiar că este neîndoielnic faptul 
că există lucruri care astăzi sunt neexplicate sau sunt rău 
explicate. 

În anul 1954 a fost creată la Ministerul Armatelor o 
secțiune de analiză şi de culegere a mărturiilor 
despre aceste apariţii de obiecte neidentificate... In 
consecință, eu cred că atitudinea de spirit care trebuie să o 
adoptăm față de aceste fenomene trebuie să rămână 
deschisă - adică să nu constea în a nega a priori. Inaintaşii 


noştri din secolele anterioare au negat multe lucruri care 
astăzi ne par total elementare... 

Armata Aerului a considerat, în fine, începând din 
anul 1970, că O.Z.N. nu prezintă un pericol - deci, nu 
ar fi misiunea sa de a studia aceste fenomene pe plan 
ştiinţific. Considerăm că acesta este rolul Centrului 
Naţional de Studii Spatiale, unde oameni ca dl. Poher 
fac o muncă ce ni se pare foarte utilă şi interesantă...” 

Şi într-adevăr, autorităţile franceze s-au ţinut de cuvânt. 
De un larg ecou internaţional s-a bucurat ştirea difuzată în 
anul 1976, a înfiinţării Grupului de Studiu a Fenomenelor 
Aero-Spaţiale Neidentificate (GEPAN), al cărui coordonator 
a fost numit dr. Claude Poher. Într-un interviu acordat de 
acesta după câteva luni de la preluarea funcţiei respective, 
precizările oferite erau întru totul semnificative: 

„.„„„Sunt perioade când primim câte o sută de observații 
pe lună şi altele când nu avem aproape nimic, câte una pe 
lună. Noi am primit aproape 15 000 de relatări... Fiecare 
raport de observație este examinat de experți. Aceştia sunt 
oameni de ştiinţă de un înalt nivel... Pe de altă parte, avem 
acorduri de cooperare cu specialişti ştiinţifici aparținând 
unei duzini de organisme diferite. Avem de asemenea 
consilieri care ne ajută prin specializarea lor... 

Nu este imposibil ca fenomenul O.Z.N., astfel cum îl 
clasificăm, să conțină mai multe fenomene necunoscute. 
De ce unul singur? Este posibil ca ansamblul acestor 
mărturii să conțină de fapt mai multe categorii de obiecte 
diferite... “ 


OZN - subiect la ONU 


Dar nu numai în Franţa ci şi în alte ţări atitudinea 
multor organisme oficiale!” faţă de „prezenţa 
107 Într-un interviu acordat la 1 iunie 1976 - cu puţin înainte de a fi ales 


preşedinte al Statelor Unite - Jimmy Carter a declarat că el personal, împreună 
cu alţi membri marcanţi ai Partidului Democrat - din statul Georgia - au văzut, 


O.Z.N.” s-a modificat în mod esenţial în ultimii ani ai 
deceniului '70. A fost, de fapt, ca un fel de reacţie în lanţ, 
ţară după ţară reconsiderând - mai mult sau mai puţin 
deschis - poziţia autorităţilor!%. Această schimbare de 
concepţii a culminat, în cursul anului 1978, cu 
prezentarea repetată la Organizaţia Naţiunilor Unite, 
a necesităţii instituirii pe această linie a unei acţiuni 
globale, a tuturor statelor. Drept urmare, s-a cerut unor 
savanţi, cunoscuţi pentru documentarea lor ştiinţifică! în 
acest nou domeniu, să întocmească un raport de sinteză 
privind „problema O.Z.N.” 


într-o noapte din anul 1973, deplasarea pe cer a unui obiect zburător 
neidentificat, strălucitor. lată cum a relatat evenimentul: 

„Aceasta a fost o prezență foarte stranie, dar au văzut-o peste douăzeci de 
persoane. A fost cel mai afurisit lucru pe care l-am văzut vreodată. Era mare, 
foarte strălucitor, schimba culorile şi era cam de mărimea Lunii. L-am 
urmărit timp de zece minute, însă nici unul dintre noi nu a putut şti ce este. 

De un lucru sunt sigur: nu voi mai face niciodată haz de acela care va spune 
că a văzut pe cer obiecte neidentificate... Eu sunt convins că O.Z.N. există, 
fiindcă am văzut unul!” 

Intrebat de reporter ce atitudine va lua faţă de „problema O.Z.N.” dacă va 
deveni preşedinte al S.U.A., Jimmy Carter a promis că va dispune informarea 
oamenilor de ştiinţă şi a publicului asupra evenimentelor reale. Şi astfel, la 
scurt timp după înscăunarea sa ca preşedinte, s-a comunicat presei, într-o 
manieră neobişnuit de amplă, spectacularele observaţii prin sistemele radar ale 
reţelei nordice de supraveghere aeriană (NORAD), cât şi ale aviaţiei militare - 
din dimineaţa zilei de 11 noiembrie 1975 - asupra mai multor O.Z.N.-uri care 
au făcut „demonstraţii aeriene” în zona Sudbury (statul Ontario). Ulterior, cu 
toate că această „transparenţă” s-a restrâns, totuşi, se pare că discuţiile ce 
au avut loc la Organizaţia Naţiunilor Unite pe această temă au fost 
stimulate, într-un mod mai puţin cunoscut, de către însuşi preşedintele 
S.U.A. (primul-ministru al statului Grenada a prezentat repetat „problema 
O.Z.N.” la O.N.U. scurt timp după discuţiile oficiale avute cu preşedintele Jimmy 
Carter). 

1% În Spania, de exemplu, reporterul Juan Jose Benitez (de la Gaceta del 
Norte) a fost invitat în data de 20 octombrie 1976 la Forţele Aeriene, unde un 
ofiţer superior i-a transmis un dosar cu rapoarte conţinând observaţii asupra 
diferitelor O.Z.N., precum şi înregistrări fotografice privind cele mai remarcabile 
manifestări de pe teritoriul spaniol. Acestea i-au fost remise pentru publicare şi 
respectiv pentru analiza publică a fenomenelor atât de deosebite, care nu pot fi 
explicate prin cunoştinţele actuale. 

10 Raportul de sinteză a fost întocmit de către profesorul dr. J. A. Hynek (de 
la Nortwestern University - S.U.A.), dr. Jacques Vallée (şef de divizie 
calculatoare electronice la observatorul radioastronomie al Universităţii 
California) şi dr. Claude Poher (şef de sector la Centrul Naţional al Cercetării 
Spațiale din Franţa). 


Raportul „experţilor în problema obiectelor zburătoare 
neidentificate” a fost prezentat în şedinţa din 27 noiembrie 
1978 a Comisiei Politice Speciale a Organizaţiei Naţiunilor 
Unite. Urmarea acestei prezentări a fost adoptarea celei 
mai neobişnuite decizii!! dintre toate hotărârile ce au fost 
aprobate de Comisia respectivă. lată un extras al celor mai 
importante prevederi finale, care au fost consemnate în 
documentul O.N.U. nr. A/SPC33/SR.47 din 12 decembrie 
1978: 

„Comisia Politică Specială recomandă Adunării Generale 
adoptarea următorului consens: 

- Adunarea Generală a luat act de declarațiile făcute şi 
de proiectele de rezoluție prezentate la cea de-a 32-a şi a 
33-a sesiune privind obiectele zburătoare neidentificate şi 
fenomenele conexe. 

- Adunarea Generală invită Statele Membre interesate să 
dea dispozițiile dorite pentru a coordona, la scară 
națională, cercetarea ştiinţifică şi anchetele privind viața 
extraterestră, cuprinzând aici obiectele zburătoare 
neidentificate şi a informa Secretarul General despre 
cazurile observate, despre cercetarea şi despre evaluarea 
acestor activități.” 

Aşadar, iată că, după zece ani, Raportul Comisiei 
Condon - care în mod neloial a fost intitulat „studiu 
ştiinţific” - a fost eliminat definitiv din consideraţia 
publică şi oficială, prin această recunoaştere, la 
nivelul celui mai înalt for internaţional, a necesităţii 


"9 Şedinţa din 27.11.1978 a oferit poate cea mai senzaţională discuţie 
internaţională purtată vreodată la O.N.U. in cadrul raportului, dr. J.A. 
Hynek şi dr. J. Vallée au prezentat importanţa ştiinţifică fundamentală a 
studierii manifestărilor O.Z.N. de către toate statele, fiind o problemă ce 
priveşte întreaga umanitate: această atitudine va fi deosebit de utilă 
progresului general, întrucât problema impune un mod de a analiza „atât de 
straniu şi de străin modului pământean de a gândi din zilele noastre”. 

În continuare, locotenent-colonelul L. Coyne - din Forţele Aeriene ale S.U.A. 
- a prezentat detaliat evenimentul din 28.10.1973, când elicopterul în care se 
afla împreună cu echipajul a fost ridicat câteva sute de metri în aer de către un 
ciudat cilindru zburător strălucitor. Apoi s-a citit scrisoarea cosmonautului G. 
Cooper, care a relatat observarea repetată în spaţiu a unor O.Z.N. 


şi a importanţei cercetării ştiinţifice a manifestărilor 
obiectelor zburătoare neidentificate... 


Colegiul Invizibil 


Maniera subiectivă de ascundere a „problemei O.Z.N.”, 
specifică primelor două decenii din a doua jumătate a 
veacului trecut, când opiniei publice i se serveau explicaţii 
„fabricate” - în general foarte nereuşit - iar în paralel se 
efectuau anchete foarte secrete, a nemulţumit la timpul 
respectiv pe mulţi oameni de ştiinţă. Aceştia doreau să aibă 
acces la arhiva documentară a tuturor evenimentelor 
înregistrate, pentru a se putea analiza cu competenţa 
specialiştilor complexele detalii ale tehnicii şi ale 
fenomenelor fizice aplicate în construcţia admirabilelor 
nave extraterestre, precum şi în înseşi manifestările 
„magice” ale echipajelor venite din alte lumi. 

Cercetătorii ştiinţifici intuiau că pe această cale s- 
ar putea descoperi noi principii utile, s-ar putea 
stăpâni noi fenomene folositoare progresului tehnic. 
Şi aceasta cu atât mai mult cu cât - astfel cum sesizase şi 
dr. Claude Poher - în fenomenologia respectivă s-au 
evidenţiat „mai multe fenomene necunoscute, mai multe 
categorii de obiecte diferite”. Pe de altă parte, era evident 
şi faptul că manifestările respective demonstrau o bază 
ştiinţifică mult mai amplă şi mai profundă, care nu putea fi 
abordată plecând numai de la actualul nivel de cunoaştere. 
Cercetătorii care s-au documentat în „problematica O.Z.N.” 
au simțit mereu necesitatea unor  „salturi” 
interpretative, prin acceptarea realistă a unor principii cu 
totul noi, revoluţionare. Astfel de atitudini deranjau însă 
conservatorismul inerent al multor savanţi. 

În acest context, un grup de oameni de ştiinţă din 
diferite domenii, care în urma studiilor personale, au fost 
„prinşi” de un inevitabil spirit de frondă, au luat o hotărâre 


total neconformistă: asocierea lor într-un grup neoficial 
care să cerceteze în mod discret manifestările 
complexe ale O.Z.N. şi ale entităţilor de la bordul 
acestora, nu numai prin cele mai moderne metode şi 
mijloace ştiinţifice, dar şi prin prisma unor concepţii mult 
mai libere, care depăşesc cadrul oficial actual şi care vor 
face obiectul unor ştiinţe ale viitorului. Astfel s-a constituit 
un grup internaţional de cercetători de înaltă calificare, 
pentru studierea celei mai stranii probleme a zilelor 
noastre; din motivul acceptat al discreţiei, grupul s-a 
autointitulat „Colegiul Invizibil”. lată cum a fost 
prezentată!!! această asociere de savanţi chiar de către 
unul din cei mai activi membri ai grupului, matematicianul 
dr. Jacques Vallée: 

„Orice activitate umană posedă o latură secretă. 
Știința nu face excepție de la această regulă. Dincolo 
de rapoartele experiențelor expuse în paginile revistelor 
tehnice, există o realitate a cercetării trăită de numeroşi 
savanți... Toate datele pe care ei le-au adunat nu sunt 
prezentate. Publicul nu află toate observațiile făcute de ei... 

Există însă o certitudine: o forță străină se manifestă 
în mediul nostru înconjurător. Au fost văzute 
«obiecte»de către milioane de oameni, în toate tările. Ele 
au fost urmărite prin radare militare şi fotografiate în spatiu 
de cosmonauti. Au fost şi filmate de către camerele 
automate ale rachetelor-sondă şi au fost atinse cu mâna de 
către cultivatori... Au fost numite farfurii zburătoare, 
misterioase obiecte cereşti, obiecte zburătoare 
neidentificate... 

Lucrările Colegiului Invizibil sunt revoluționare, fiindcă 
savanții care-l compun (vreo sută, din cinci sau şase 
țări) desfid o anumită concepție a autorității ştiinţifice 
atunci când ei afirmă că aceste observații stranii merită a fi 
studiate şi - după părerea lor - nici o teorie, chiar 
fantastică, nu trebuie respinsă fără a o analiza. De un 
sfert de secol, ei işi consacră, acestei sarcini, timpul lor şi 


11 Dr, J. Vallée a publicat cartea Le Collège Invisible în Ed. Albin Michel, 
Paris, în anul 1975. 


energia... Din timp în timp, ei reuşesc să aducă la 
cunoştinţa publicului realitatea fenomenului şi să-l 
informeze de existența unui efort serios al cercetării. 

În lucrările Colegiului Invizibil se utilizează toate 
aparatele imaginabile din arsenalul savantului - de la 
microscopul electronic până la spectrograful de masă - şi 
astfel au fost adunate o mulțime de informații asupra 
«farfuriilor» fugitive... 

Eu cred că o forță puternică a influenţat altă dată 
Umanitatea şi o influențează acum din nou. In ce 
scop? Am adunat elementele unui răspuns. Ce tehnică 
stranie utilizează însă această forță pentru operaţiunea sa? 
Aceasta este, de fapt, problema care formează baza de 
lucru a Colegiului Invizibil.” 


„Zeii” vin din Cosmos... sau din universurile 
paralele?! 


Cercetând în anii anteriori o serie de documente 
medievale care conţineau descrieri ale unor fenomene 
stranii, şi în special vechi legende!” celte, intrând apoi în 
contact cu ampla fenomenologie a manifestărilor O.Z.N. şi 
în paralel cu fenomenele fizice reale demonstrate de 
percepțiile umane extrasenzoriale, dr. J. Vallée a ajuns 
într-adevăr la concluzii care depăşesc cu mult cunoaşterea 
curentă oficializată. Dar convingerile sale au deranjat atât 
marea majoritate a  „anti-ozeniştilor”, cât şi marea 
majoritate a „pro-ozeniştilor”. Cum de a reuşit să se situeze 
într-o situaţie oarecum paradoxală? Ideea sa de bază era 
cu adevărat revoluţionară: cea mai mare parte a 
observaţiilor privind obiectele zburătoare 
neidentificate nu ar fi în realitate sesizarea unor 
prezenţe de nave cu echipaje extraterestre! Acestea 

112 O trecere în revistă a documentarului medieval, cât şi a veacurilor 


ulterioare, a fost publicată de dr. J. Vallée în cartea sa Chroniques des 
apparitions extraterrestres- Ed. E.P. Denoël, Paris, 1972. 


ar fi, de fapt, manifestări ale unei „lumi paralele, 
invizibile”, coexistentă pe Terra! Şi deşi această 
ipoteză pare a fi cea mai sfidătoare concepţie ce poate fi 
adusă în discuţia „problematicii O.Z.N.”, mulţi dintre cei 
mai documentaţi cercetători ai straniului domeniu - aceia 
care au avut la dispoziţie un material documentar foarte 
bogat - au acceptat ideea respectivă ca pe un fapt întru 
totul real... 

Şi într-adevăr, dincolo de observaţiile sincere dar 
înşelătoare ale unor baloane sau ale unor stele, ale unor 
inversiuni termice sau ale unor nori mai deosebiți, ale unor 
atât de rare fulgere globulare etc., dacă rămânem strict în 
cazuistica verificată a observării obiectelor zburătoare 
neidentificabile, se evidenţiază totuşi o situaţie neclară: 
prea multe O.Z.N. apar pe cerul Terrei şi zecile de 
milioane de mărturii oneste (ca de exemplu cele indicate 
de ziarul Le Monde numai până la nivelul anului 1975) par a 
releva o anumită exagerare în vizitarea atât de 
frecventă a planetei noastre... 

Mergând pe o cale mult diferită de cea parcursă de către 
dr. J. Vallée şi anume prin analizarea mai complexă a unui 
bogat documentar fotografic ce a înregistrat „prezenţa 
O.Z.N.” în numeroase ţări din diferite continente - din 
cadrul căruia deosebit de semnificativ prin conţinut şi 
număr este şi documentarul românesc -, către finele 
deceniului '70 am ajuns la o concluzie similară: o mare 
parte din observaţiile vizuale şi din înregistrările 
fotografice privind „obiectele zburătoare strălucitoare 
neidentificate” nu sunt nave spaţiale! Prezentând acest 
aspect în capitolul „Prea multe O.Z.N.”!}, am arătat că, 
într-adevăr, în spaţiul atmosferic se manifestă anumite 
structuri plasmatice radiante având contururi rotunjite - 
în general de dimensiuni mai reduse - care strălucesc şi 
schimbă coloritul într-o manieră întru totul asemănătoare 


113 F, Gheorghiţă - Enigme în Galaxie - Ed. Junimea, laşi, 1983. 

- Buletinul Zilele Academice ieşene - vol. XXXIII / oct. 1989, pg. 94-101. 
- Straniile inteligente invizibile - Ed. Just European, laşi, 1993. 

- Lumi invizibile - ediţia Il - Ed. Sedcom, laşi, 2002. 

- OZN eterice - Ed. Polirom, laşi, 1997. 


O.Z.N.! Aceste structuri ar fi însă o prezenţă specific 
terestră care - în modul cel mai evident - nu are nici o 
legătură cu rarele fulgere globulare sau cu diverşi plasmoizi 
ionizaţi, întrucât fondul energetic al structurilor respective 
nu este absolut deloc de natură electrostatică. Din unele 
documente fotografice rezultă, totuşi, un fapt cu totul 
deosebit: anumite structuri de acest fel evidenţiază 
„o comportare inteligentă” (fig. 13), ceea ce favorizează 
mult ipoteza dr. J. Vallée... 

Desigur că reducerea pe această cale - de altfel foarte 
importantă sub aspect numeric - a cazurilor reale de 
observare şi înregistrare a unor stranii „nave extraterestre” 
nu afectează în sine realitatea „prezenţei O.Z.N.” şi a 
vizitării intermitente a planetei Terra. În fond, tocmai aici, 
s-ar părea că se află răspunsul la acea întrebare pusă atât 
de des şi rămasă mereu fără explicaţii satisfăcătoare. 
„Dacă O.Z.N. sunt într-adevăr nave extraterestre, din ce 
cauză echipajele respective nu iau legătura cu noi, 
pământenii?” Dar, de fapt, nimeni dintre noi nu ştie dacă 
nu cumva această „legătură” nu se face totuşi, însă pe 
primul rând cu „lumea paralelă” coexistă pe Terra... Şi 
această ipoteză este cu atât mai posibilă cu cât numeroase 
observaţii (unele prezentate anterior) au demonstrat 
uşurinţa cu care uimitoarele nave necunoscute trec 
din starea lor „normală-materială” în „invizibil”... 

Într-o astfel de situaţie cu mult mai complicată pentru 
noi pământenii. care facem parte din „lumea invizibilă”, se 
desprinde faptul că, înainte de orice, va trebui să 
dezvoltăm mult mai profund cunoaşterea 
intimităţilor materiei şi ale energiei, descoperind 
„tainele” ştiinţifice ale lumii invizibile. În acelaşi timp, 
însă, va trebui să extindem mult mai performant creaţia 
tehnologică a civilizaţiei noastre, atât pe linia 
telecomunicaţiilor cosmice, cât şi a zborurilor interstelare, 
pentru a putea descoperi - pe traseu sau „la ei acasă” - 
„pe fraţii noştri întru rațiune”. 

Plecând în spaţiul galactic, va fi întru totul posibil 
ca astronauții tereştri să descopere, pe diferite 


planete, eventuale „baze” intermediare sau măcar 
„urme” ale unor vizite făcute de cosmonauţi 
galactici, încă din alte timpuri. Dar dacă există o 
„Vizitologie galactică”, astfel de urme nu ar putea fi găsite 
chiar şi în sistemul nostru solar? Oare alte planete-surori nu 
au fost vizitate şi ele încă din timpuri neştiute, poate chiar 
înainte de a fi descoperită această „oază a vieţii” care este 
Terra? 

Desigur că mesagerii pământeni ajunşi pe Lună au 
cercetat zonele selenare şi sub acest aspect. Intensa 
investigare astronomică şi cea prin sonde automate, 
precum şi impresionantul program „Apollo” al primilor „eroi 
tereştri ai spaţiului” ne-au oferit extrem de multe clarificări 
ştiinţifice privind satelitul natural al Pământului. Totuşi, ele 
au menţinut şi chiar au amplificat unele enigme, însăşi 
fotografierea de către „selenauţii” navei „Apollo 14” 
a unei stânci sculptate cu chip de om, susţinând 
ipoteza amplei „vizitologii galactice”. 

Dar poate că mai multe mistere şi legende s-au făurit, 
încă din epoci trecute, despre ciudata „stea roşie”, care 
mai târziu a fost numită planeta Marte. S-ar putea oare ca 
această „soră a Terrei” să fi adăpostit şi ea „cândva” 
apariţia vieţii şi poate chiar a unei civilizaţii, aşa cum s-a 
crezut timp de câteva milenii? În zilele noastre, această 
ipoteză a fost părăsită în bună parte. Dar s-ar putea cumva 
ca astronauții pământeni care vor ajunge în deceniul 
următor pe „planeta roşie” să găsească totuşi acolo, ca şi 
pe Lună, anumite „urme” care să favorizeze ipoteza unor 
vizite anterioare făcute de alte fiinţe evoluate? 


Capitolul VI 


MARTE - O PLANETĂ LOCUITĂ? 


Marte rămâne totuşi cea mai bună 
„candidată“ din sistemul nostru solar pentru 
căutarea vieții extraterestre. Nu mai există nici o 
îndoială că acum 3,6 miliarde ani apa lichidă era 
din abundență la suprafața sa, ceea ce implica o 
atmosferă densă şi condiții compatibile cu viața. 


Francois RAULIN 
(Une vie extraterestre tout près de nous?) 


Vulturul în flăcări 


De câteva milioane de ani, de când oamenii pământeni 
au început a privi cerul, aceştia au fost mereu atraşi de 
tainica frumuseţe a bolţii înstelate. Printre sclipirile de 
diamant, ei au observat tot timpul şi lumina, uneori 
tremurătoare, a unei stele ce trimitea luciri roşiatice. Dintre 
miile de luminiţe nocturne, din ce cauză oare aceasta era 
singura ce iriza în roşu? Ce taină adâncă ascundea acea 
lumină sângerie? Ce se întâmplă oare în acel loc din cer, 
cine locuia şi ce făcea oare acolo, răspândind tot timpul 
lumina unui foc neostoit? 

Misterele au stimulat întotdeauna în fiinţa umană 
atât o teamă instinctuală, cât şi imaginaţia, fantezia 
creatoare. Unul dintre atât de numeroasele subiecte care 
au impresionat mereu prin misterele lor mulțimile de 
locuitori neştiuţi ai tuturor epocilor trecute a fost şi această 
„stea însângerată”. Şi cum stelele mai luminoase (în fapt 
celelalte planete) au fost considerate treptat ca 
personificări ale unor fiinţe divine care locuiau în cer 


şi adesea coborau pe pământ, după voinţa lor, steaua 
rubinie a devenit şi ea simbolul viu al unuia dintre zeii 
celeşti. Popoarele antice din Chaldeea o considerau - 
datorită luminii sale însângerate - ca fiind zeul luptelor şi al 
morţii. Locuitorii vechiului Egipt au divinizat-o însă cu 
numele de Horus cel Roşu sau „vulturul în flăcări”. 
Perşii antici credeau, în schimb, că ar fi „războinicul 
ceresc” - Pahlavani Siphir - dar vechii greci au zeificat-o în 
cadrul bogatei lor mitologii, considerând-o a fi Ares - zeul 
războiului (nume derivat din cuvântul „a ucide”). La rândul 
lor romanii, care au preluat aproape întreaga colecţie 
a miturilor greceşti, dar atribuind alt nume fiecărui 
personaj, au crezut şi ei că luminiţa roşie de pe bolta 
cerului ar fi într-adevăr zeul războiului; numele instituit de 
romani a fost însă de Mars. Şi astfel, popoarele europene 
au preluat treptat, datorită extinderii stăpânirii şi respectiv 
a culturii romane, această denumire de „Mars”, nume pe 
care unele populaţii l-au modificat uşor în raport cu 
specificul vorbirii proprii; noi românii i-am spus Marte. Dar 
cum dezvoltarea modernă a astronomiei s-a datorat în 
mare măsură cercetătorilor europeni ai cerului, în 
cunoaşterea ştiinţifică s-a generalizat pentru planeta-soră 
numele zeului roman. De asemenea, simbolul grafic 
atribuit din antichitate acestei „fiinţe divine cereşti” - un 
mic scut şi o lance - a fost adoptat şi ca simbol al 
stelei cu irizări rubinii, în scrierile astronomilor fiind 
menţinut şi răspândit ca atare. 


Moda marţienilor 


Dar, abia secolul al XVII-lea al Epocii Moderne (a noastră) 
avea să consacre nu numai avântul astronomiei, îmbinând 
observaţiile prin instrumente optice cu determinări 
matematice tot mai riguroase. În cadrul şirului de 
descoperiri, care de-atunci nu s-a mai întrerupt, odată cu 


constatarea că  planetele-surori ar fi foarte 
asemănătoare cu globul pământesc şi că, însăşi 
planeta Marte ar avea o perioadă de rotaţie - ziua 
marțiană - tot de 24 de ore ca şi cea a Terrei, s-a 
relevat şi vechea concepţie a existenţei şi pe aceste 
„pământuri” a diferiților locuitori. Şi astfel, a apărut acea 
literatură privind „pluralitatea lumilor” (prezentată în cap. 
III), în care fanteziile unor astronomi (de altfel foarte 
riguroşi în activităţile lor ştiinţifice) au fost completate prin 
textele imaginative ale unor autori talentaţi. Cărţile 
respective au sugerat şi au întreţinut şi în secolele 
următoare - atât în lumea ştiinţei cât şi în pătura cultă 
europeană - o anumită idee captivantă: pe planeta 
Marte ar exista condiţii de viaţă, precum şi locuitori, 
aceştia urmând a fi primii extrapământeni cu care vom 
stabili contacte, datorită posibilităţilor favorabile oferite de 
marile apropieri periodice ale planetelor noastre... 

Atras de captivanta ipoteză a existenţei unei lumi 
civilizate pe „planeta roşie”, idee acceptată la timpul 
respectiv chiar de astronomi cu renume, americanul 
Percival Lowell şi-a construit un observator!!* într-un loc 
înalt din Arizona, pentru a cerceta cât mai bine problema 
canalelor marţiene. Sugestionat de ideea existenţei unor 
lucrări hidrotehnice de acest fel şi probabil obosindu-şi ochii 
prin dificila observare la telescop, el a crezut mereu că 
vede prin instrumentul respectiv tot felul de canale; cu 
sutele. Dar fiindcă a distins un astfel de canal chiar în 
interiorul unei mări (o zonă mai întunecată), el a formulat o 
modificare a ipotezei iniţiale: considerând că regiunile 
având o nuanţă mai închisă ar fi şesuri bogate în vegetaţie, 
a lansat supoziţia că civilizaţia marțiană ar fi fost localizată 
numai în aceste zone mai restrânse. 

Făcându-şi cunoscute „descoperirile”, Percival Lowell a 
găsit o mare audienţă la un public oarecum pregătit în 

spiritul ipotezei respective şi totodată dornic de fascinant. 
Totuşi, el a întâmpinat respingerea relatărilor sale din 
partea multor confraţi - în special din partea astronomilor 
europeni -, care afirmau mereu că nu văd nici un fel de 
canale pe Marte. 

Şi brusc, interesul astronomilor pentru această 
planetă a scăzut, perfecţionarea tehnicii constructive a 
telescoapelor optice - şi mai târziu a radiotelescoapelor 
deschizând larg orizontul cercetărilor asupra Galaxiei, a 
roiurilor de galaxii, a Universului... 


Activitate pe Marte? 


Desigur, anumite studii au continuat să fie efectuate şi în 
deceniile următoare, creşterea continuă a performanţelor 
diferitelor instrumente de investigare astrală permiţând 
obţinerea unor date semnificative. Astfel, a fost studiată 
compoziţia şi parametrii specifici ai atmosferei, problema 
adesea stranie a unor formaţiuni de nori, variaţia încă 
intrigantă a nuanţelor de colorit din diferite regiuni ale 
planetei legat de structura rocilor din „mări” şi din zonele 
deşertice, depistarea unor eventuale manifestări de 
vulcanism şi, printre altele, şi investigarea unor ciudate 
fenomene luminoase. 

In legătură cu observarea anumitor fenomene luminoase 
stranii în atmosfera marțiană, prof. Willy Ley reda 
astfel'!> o parte din consemnările vremii: 

„Astronomul japonez Tsuneo Saheki mai relatează şi 
despre un alt fenomen, care a mai fost observat 
întâmplător şi în trecut. La 4 iunie 1937, regretatul Sizuo 
Mayeda a văzut subit o interesantă pată luminoasă care 
scânteia ca o stea şi era mult mai strălucitoare decât 
calota polară, dar care a dispărut după vreo cinci minute. 
Ea apăruse în regiunea Tithonius Lacus, în apropierea 

ecuatorului marțian, la o longitudine de cca. 95° 
Următoarea apariţie de acest fel a fost văzută de însuşi 
Saheki la 8 decembrie 1951: «Am văzut o pată netă, 
foarte strălucitoare, apărând brusc în Tithonius Lacus. Ea a 
avut strălucirea unei stele de magnitudinea 6-a - era sigur 
mai strălucitoare decât calota polară nordică - şi a luminat 
scânteinad timp de aproape cinci minute. Slăbind repede, ea 
arăta ca un nouraş alb, (după alte cinci minute), de 
mărimea lui Tithonius Lacus. După alte cinci minute, ea era 
abia vizibilă, ca o pată albă foarte slabă şi (după 40 minute) 
regiunea respectivă a suprafeței marţiene şi-a recăpătat 
aspectul normal.»*“ 

Un alt fenomen luminos, dar de o intensitate mai redusă 
a fost văzut de acelaşi astronom la 1 iulie 1954, în 
regiunea Edom Promontorium. 

Profesorul american Fr. B. Dalisbury (de la Universitatea 
statului Colorado) referindu-se la aceste evenimente 
extrem de „ciudate” în cadrul unui articol publicat în revista 
Science (nr. 3510 din 6 aprilie 1962), a făcut o observaţie 
cam glumeaţă: „A fost oare o activitate vulcanică sau 
marţienii sunt angajaţi acum în discuţii privind efectele pe 
termen lung ale exploziilor nucleare?” 

Concluziile lui Saheki însuşi se reduceau doar la o 
examinare minuțioasă a posibilităţilor: 

„Se poate înlătura presupunerea ca aceste erupții să fie 
reflectarea luminii solare de către ipoteticele suprafețe 
acoperite de apă de pe Marte, aşezarea lor pe planetă față 
de Soare şi de Pământ excluzând această posibilitate. 
Reflectarea de către o coastă de munte acoperită cu 
gheață nu cade sub această obiecţie, dar nu poate explica 
formarea unui nor imediat după dispariția luminii, cum a 
fost în 1951. O cădere de meteorit pe Marte ar putea 
produce atât lumina, cât şi norul, dar ridică dificultăți în 
explicarea duratei de cinci minute a erupției...” 

Mai existau încă manifestări vulcanice pe Marte? 
Această planetă, fiind mai mică decât Pământul, nu-şi 
pierduse ea oare, de mult timp, căldura interioară, iar 
efectele luminoase urmate de norişori albi nu erau ele oare 


un alt gen de fenomene? Care putea fi cauza lor, erau ele 
naturale sau artificiale? 


Marţienii locuiesc în interiorul „planetei 
roşii”?! 


La nivelul celui de-al şaselea deceniu al secolului nostru, 
investigarea astronomică ajunsese la înalte performanţe 
tehnice şi ştiinţifice, fiind acumulată între timp o 
cunoaştere suficient de bună a planetelor-surori, a Galaxiei 
şi însăşi a Universului. Şi totuşi, în ceea ce priveşte 
„planeta roşie”, care periodic se apropia atât de mult 
faţă de Pământ’, în paralel cu elementele de cunoaştere 
s-au acumulat şi o serie de „enigme”, din ce în ce mai 
captivante. Erau oare acestea rodul doar al fanteziei unor 
astronomi şi a unor cercetători din domenii conexe sau 
poate doar al unei inevitabile componente a gândirii 
umane, mereu în căutare de fantastic? Sau poate că însuşi 
spiritul de obiectivitate al acestor cercetători îi determina 
să emită ipoteze „pro” şi „contra”, în condiţiile neclarificării 
momentane a diferitelor aspecte, pentru a se stimula pe 
această cale şi mai mult eforturile de lărgire a cunoaşterii 
planetei vecine? De fapt, foarte multe dintre enigmele 
marţiene erau legate de lămurirea disputatelor posibilităţi 
privind existenţa vieţii acolo „sus în cer”, căci această mare 
problemă se pare că nu a încetat nicicând să-i preocupe pe 
pământeni. Şi aceasta, cu atât mai mult cu cât, chiar în 
cursul deceniilor secolului nostru, s-a acumulat o adevărată 
cazuistică a unor manifestări - cu caracter tehnic, inteligent 
- de origini cosmice necunoscute, care depăşeau mereu 
posibilităţile de interpretare din partea oamenilor de ştiinţă 
de pe Terra. Oare, nu cumva înseşi acele semnale 
radio necunoscute surprinse de G. Marconi sau 

ecourile aberante menţionate anterior îşi aveau 
originea în activităţi neştiute ale unei civilizaţii 
marţiene, care s-ar fi refugiat în subsolul planetar, 
pentru a rezista vitregiilor climatice abătute asupra 
„Pământului lor”? 


Misterul lui Gulliver 


O problematică oarecum secundară a amplificat - e 
adevărat, în mod discret - buchetul de enigme care s-a 
menţinut în cunoaşterea ştiinţifică a „planetei roşii”. 
Aceasta a fost constituită de sateliții naturali ai planetei 
Marte. 

Deşi J. Kepler a afirmat în anul 1610 că astrul vecin ar 
avea doi sateliți, s-a dovedit că ipoteza lui s-a bazat pe o 
descifrare greşită a unei anagrame scrisă de Galilei. La fel 
de eronată s-a constatat a fi şi afirmaţia lui A. M. Schyrl 
(1634) că ar fi văzut prin lunetă aceşti sateliți, întrucât, de 
fapt, instrumentele vremii nu permiteau, în nici un caz, o 
astfel de observare. 

La începutul secolului următor a urmat însă o foarte 
ciudată descriere a celor doi sateliți, cu menţionarea 
datelor astronomice privind orbitele şi perioadele de 
timp ale efectuării mişcării lor de revoluţie în jurul 
planetei; toate acestea au fost „povestite” de 
nemuritorul Gulliver în cartea Că/ătorie spre Laputa, 
scrisă în anul 1727 de către D.J. Swift. intrebarea „de 
unde şi cum a putut cunoaşte Swift aceste date” a 
rămas şi până astăzi fără răspuns... Dar iată un extras din 
textul care a conturat încă o enigmă: 

„astronomii liliputani îşi petrec cea mai mare parte a 
vieții observând corpurile cereşti, având la dispoziţia lor 
lentile care prin calitate le întrec cu mult pe cele ale 
noastre... Ei au descoperit, de asemenea, două stele mai 
mici sau sateliți care se rotesc în jurul lui Marte, 


dintre care cel interior este la o distanță de centrul planetei 
primare, egală exact cu trei diametre ale planetei, iar cel 
exterior cu cinci diametre; primul face o revoluție în zece 
ore, iar ultimul în douăzeci şi una de ore şi jumătate, astfel 
încât pătratele perioadelor lor sunt aproximativ în aceeaşi 
proporție cu cuburile distanțelor lor până la centrul lui 
Marte...” 

Cu toate că perioadele revoluțiilor acestor sateliți - 
măsurate exact în cursul secolului nostru - diferă totuşi 
valoric de cele de mai sus (pentru primul perioada fiind de 
7 ore şi 39 minute, iar pentru al doilea - de 30 ore şi 18 
minute), sursa de informare a lui Swift rămâne în 
continuare o enigmă. Şi desigur că nu este lipsit de 
importanţă acest aspect, dacă ne gândim că descoperirea 
optică a sateliților respectivi a devenit posibilă abia 
după 150 ani de la apariţia cărţii lui J.D. Swift. Or, 
însăşi această descoperire îşi are povestea sa. 


De când are Marte sateliți? 


Deşi cunoscutul astronom J.J. von Littrow a lansat, în anul 
1834, chemarea către toţi astronomii „să cerceteze 
vecinătatea lui Marte în timpul opoziţiei, cu telescoape 
bune, cu minuţiozitate şi de repetate ori”, sateliții acestei 
planete pot fi văzuţi cu un telescop mai puternic 
abia în cursul marii opoziții din vara anului 1877. 
Printre sutele de astronomi care au cercetat „planeta roşie” 
în această lună de august, însuşi americanul Asaph Hall 
aproape că renunţase şi el la investigările nocturne lipsite 
de „noutăţi”; totuşi, la insistenţele soţiei sale, a mai 
persistat în căutări. Şi cum orice perseverare în eforturile 
de lărgire a cunoaşterii a fost răsplătită mai întotdeauna cu 
o serie de realizări mai mari sau mai mici, astronomul A. 
Hall a intrat în istorie ca descoperitorul mult căutaţilor 
sateliți marţieni. 


Dar încă de la prima observare a acestora, chiar înainte 
de a li se da un nume astronomic, a şi fost sesizat un fapt 
care avea să dea multă bătaie de cap cercetătorilor cerului. 
lată ce scria în acest sens Asaph Hall, în anul 1878: 

„La 17 august, pe când căutam să observăm satelitul 
exterior, l-am descoperit şi pe cel interior... Cu toate 
acestea, timp de mai multe zile, satelitul interior a 
constituit o enigmă. El apărea în cursul aceleiaşi nopti la 
margini diferite ale planetei şi mai întâi m-am gândit că ar 
fi doi sau trei sateliți interiori, căci pe atunci îmi părea cu 
totul improbabil că un satelit s-ar putea roti în jurul corpului 
primar într-un timp mai scurt decât timpul de rotaţie al 
planetei. Pentru a lămuri acest punct, eu am observat 
satelitul în nopțile de 20 şi 21 august şi am constatat că nu 
există decât un satelit interior care-şi face revoluția în jurul 
corpului primar într-un timp mai scurt decât o treime din 
perioada de rotaţie a planetei - caz unic în sistemul 
nostru solar.” 

Faţă de diferitele propuneri de „botezare” a celor două 
obiecte cereşti nou descoperite, A. Hall a acceptat 
numele sugerat de englezul Madan, legate de un 
vers al /liadei, referitoare la însoțitorii zeului; şi astfel 
în cataloagele astronomice, noii intraţi au devenit cunoscuţi 
sub numele de Phobos (Teama, Frica) - satelitul interior - 
şi Deimos (Groaza, Teroarea) - cel exterior, dar nu aceste 
nume i-au iritat pe astronomi, ci cu totul alte aspecte. In 
primul rând. cercetătorii cerului au rămas intrigaţi de ce 
sateliții respectivi au fost descoperiţi atât de târziu, 
deşi cu multe telescoape anterioare s-ar fi putut 
totuşi să se constate prezenţa lor. În al doilea rând era 
acea sfidare a legii astrale de către Phobos, conform căreia 
orice satelit ar trebui să aibă un timp al perioadei de 
revoluţie mai mare decât cel al obiectului cosmic în 
jurul căruia se roteşte. In al treilea rând, nu se putea 
găsi o explicare a faptului că sensurile deplasării pe orbite 
ale celor două „luni marţiene” erau contrare, cu toate că 
orbitele lor sunt aproape în acelaşi plan (la mică distanţă 
de planul ecuatorial al planetei). La aceste întrebări s-a 


căutat a se da un răspuns prin formularea ipotezei că ambii 
sateliți sau măcar Phobos ar fi nişte asteroizi captaţi mai 
recent de către planeta Marte... Totuşi, contradicţia dintre 
planurile orbitale atât de apropiate şi sensurile inverse de 
rotire au rămas o problemă enigmatică. 


Sateliții marţieni... sunt artificiali! 


Dar pe măsura investigărilor ulterioare!" şi a 
determinării unora dintre mărimile caracteristice proprii, 
alături de numeroase clasificări s-a format şi o aureolă de 
mister în jurul lui Phobos şi chiar a lui Deimos... 

Continua rotire a lui Phobos la o altitudine 
suficient de joasă (5 980 km) îl situează sub limita 
unei orbite stabile. Acest fapt a făcut să se întrevadă 
alunecarea sa lentă spre corpul planetei. Totuşi, în mod 
repetat a fost găsită o anumită accelerare a vitezelor celor 
doi sateliți, ca şi cum „s-ar dori” menţinerea lor pe orbite 
stabile. De aici, nu a mai fost decât un pas spre o ipoteză 
fantastică: în anul 1951, astronomul american Hard 
consideră că micii sateliți ai lui Marte ar fi... artificiali! 
Mai documentat, astrofizicianul rus losif S. Şklovski a 
reluat în anul 1959 această ipoteză, în baza unor 
argumente teoretice mult mai detaliate: 

- Phobos şi Deimos ar diferi total faţă de restul sateliților 
din sistemul nostru solar, fiind cu mult mai mici decât 
oricare din ceilalţi. 

- aceştia se rotesc, (în sens invers unul faţă de altul), pe 
orbite aproape circulare spre planul ecuatorial marțian, 
aspecte care nu se regăsesc la nici un alt satelit din familia 
noastră solară. 

- de asemenea, Phobos este unicul satelit a cărui 
mişcare de revoluţie în jurul planetei sale se efectuează 
într-un interval de timp mai redus decât timpul rotației lui 
Marte în jurul axei sale. 

- comparând masa, volumul şi viteza lui Phobos, 
astrofizicianul rus i-a calculat o densitate extrem de redusă, 
ceea ce l-a condus la convingerea că, de fapt, satelitul ar 
fi... gol în interior; efectuând aceleaşi verificări şi pentru 
cealaltă „lună marțiană”, a rezultat că şi Deimos ar fi gol 
în interior şi deci ambii sateliți ar fi... artificiali, 
construiți în mod tehnic! 

- faţă de acea sesizare a micşorării treptate a altitudinii 
de rotaţie - la ambii sateliți -, I.S. Şklovski a considerat că 
dacă ar fi fost obiecte naturale, ar fi trebuit să se fi 
prăbuşit de foarte mult timp pe solul planetar. 

- în plus, faptul că ambii sateliți marţieni au fost 
descoperiţi abia în anul 1877 - deşi faţă de puterea 
telescoapelor din secolul XIX, aceştia ar fi trebuit să fi fost 
observați încă din deceniile de la începutul veacului 
respectiv - pentru astrofizicianul moscovit a constituit un 
argument în favoarea ipotezei că ei ar fi fost „plasaţi” 
pe orbitele lor abia în jurul anului 1875; aşadar, încă 
un aspect care ar fi justificat considerarea lui Phobos şi al 
lui Deimos ca fiind „obiecte artificiale”... 

In cadrul jocului unor ipoteze lansate de către diferiţi 
oameni de ştiinţă, care mențineau anumite enigme 
marţiene, o aprigă polemică survenită în lumea cunoaşterii 
avea să stimuleze noi fantezii şi să amplifice nimbul de 
mister, care totuşi exista în acel deceniu de la mijlocul 
veacului nostru, în jurul planetei-surori. De fapt, se pare că 
acest nimb a fost întreţinut şi de o anume dorinţă a 


comunităţii ştiinţifice de a clarifica, prin orice efort, 
dacă pe Marte ar exista eventuale urme de viaţă sau 
nu. Devenind tot mai evident faptul că pe toate celelalte 
obiecte astrale din sistemul nostru solar era exclusă 
existenţa materiei vii, singura planetă care mai rămânea în 
competiţia căutării, măcar a unor forme inferioare de viaţă, 
era „planeta roşie”. Şi pe drept cuvânt, cât de mult şi-ar 
dori oamenii de ştiinţă să mai găsească şi alte forme de 
materie vie decât cele terestre pentru a clarifica o 
problemă fundamentală: apariţia vieţii este într-adevăr o 
fază normală a evoluţiei materiei în Cosmos, este ea într- 
adevăr un rezultat  „programatic” al  chimismului 
carbonului? 


Înainte, pe orbita Terrei... se afla Marte!!! 


Polemica menţionată mai sus a fost provocată în anul 
1950, prin apariţia în Statele Unite ale Americii a cărţii dr. 
Immanuel Velikovski, intitulată „Worlds în Collision” 
(Lumi în coliziune). Autorul a scris această carte după ce 
a studiat în Israel, timp de 3 ani, un număr de texte ebraice 
vechi.118 

În cadrul volumului respectiv, dr. Velikovski a emis - 
interpretând actualizat diferite consemnări antice preluate 
din tradiţii foarte vechi - o serie de ipoteze originale, foarte 
provocatoare. Acestea apăreau întru totul neconformiste în 
raport cu ceea ce era considerat ca „bine ştiut” de către 
ştiinţa contemporană cu privire la evoluţia sistemului 
nostru solar. Printre diferitele „idei eretice” care au stârnit 
mânia aprigă a multor oameni de ştiinţă a fost şi seria de 
afirmaţii referitoare la planeta Marte. Şi, într-adevăr, o 
supoziţie direct provocatoare a fost aceea că, în alte 
epoci, „planeta roşie” s-ar fi aflat pe actuala orbită a 
Pământului! Or, această orbită este situată în cadrul 


18 N. edit.: Dr. |. Velikovski fiind de origine iudaică, la fel ca şi l.S. Şklovski. 


acelei zone foarte restrânse a „ecosferei”, care oferă 
condiţii favorabile pentru apariţia şi evoluţia vieţii. Deci, 
de-a lungul unei perioade foarte mari, pe „planeta 
roşie” ar fi putut să se formeze materia vie! Dar, la un 
anumit timp, Marte ar fi fost „smulsă” de pe această 
orbită, prin coliziunea cu un corp ceresc care ar fi 
apărut ca o cometă mare ce ar fi scăpat de atracţia 
intensă a planetei Jupiter. Acest cataclism cosmic ar fi 
făcut ca globul marțian să se apropie în mod periculos de 
Pământ, pentru a se parca apoi pe actuala orbită din 
exteriorul Terrei. La rândul său, noul corp ceresc - 
„intrusul” - s-a stabilit şi el pe o orbită solară, devenind 
planeta Venus.!!* intervenind aceste schimbări bruşte şi 
brutale în jocul atracţiilor gravitaționale exercitate 
permanent de către corpurile cereşti apropiate, însăşi 
deplasarea orbitală a Terrei s-ar fi modificat, Pământul 
fiind „smuls” şi el din traseul său anterior!%, pentru a 
se parca în final în sânul cald al „ecosferei”. Dar dacă astfel 
de evenimente catastrofale s-ar fi petrecut aievea, ar 
însemna că, în acel „timp neştiut” în care planeta Marte s-a 
aflat în zona favorabilă vieţii, ar fi apărut mulţimea de 


"9 Într-un calendar vechi de 5 000 ani - găsit la Boghaz Keui (în Asia Mică) - 
planeta Venus lipseşte din lista planetelor cunoscute, deşi este astrul cel mai 
strălucitor de pe cer. De asemenea, în rugăciunile vechilor babiloneeni erau 
invocate doar planetele Mercur, Marte, Jupiter şi Saturn; planeta Venus lipsea... 
A venit într-adevăr aceasta mai târziu?... 

12 Dr. |. Velikovski citează, ca o dovadă a modificării orbitei terestre, acea 
tradiţie în texte ebraice vechi, care spune că losua ar fi ordonat, la un moment 
dat, Soarelui să se oprească din mersul său pe boltă; în acelaşi timp, ar fi 
căzut pietre din cer, iar pe cealaltă parte a globului terestru noaptea 
ar fi fost mai lungă. 

Separat de aceste menţiuni, alţi autori au sesizat următoarele formulări 
similare, stranii, din cadrul altor texte antice: 

- papirusul „Harris” (existent în Egipt), relatând un cataclism cosmic, 
specifică: „sudul a devenit nord şi Pământul s-a răsturnat”... 

- papirusul „Ipuwer” conţine şi el următoarea consemnare: „lumea s-a 
întors ca pe o roată de olar şi Pământul s-a răsturnat”. 

- însuşi „părintele istoriei” - anticul Herodot - scria în sec. IV î.e.n. că preoţii 
egipteni l-au informat - printre multe alte evenimente istorice - şi despre faptul 
că strămoşii lor au văzut, în alte timpuri, cum Soarele s-a ridicat de două ori 
din locul în care acum apune... 


forme vii mai întâi pe „planeta roşie” şi abia ulterior 
pe Terra? 

Pentru ipotezele sale „total neştiinţifice”, dr. |. Velikovski 
a fost aspru blamat de reprezentanţii ştiinţei 
contemporane. Spre surprinderea multora dintre aceştia 
însă, în anii care au urmat publicării cărţii „eretice”, unele 
dintre afirmaţiile sale hazardate au fost confirmate 
totuşi, prin diferite descoperiri ştiinţifice. Este astfel cazul 
punerii în evidenţă a magnetosferei din jurul Pământului, a 
prezicerii că planeta Venus este un corp ceresc foarte 
fierbinte, precum şi a faptului că Jupiter emite unde din 
domeniul radio...!?! 


Enigmaticul obiectiv 


În paralel cu permanenta studiere a Pământului „din 
înaltul cerului”, Luna a fost desigur primul corp ceresc 
care, prin apropierea sa, a oferit posibilitatea verificării 
capacităţii tehnice a industriilor terestre, devenind, 
începând din anul 1959, „poligonul de încercare” şi 
de perfecţionare a vehiculelor spaţiale, cât şi a 
oamenilor selectaţi pentru astfel de activități.” 

Trei ani mai târziu, s-a declanşat şi cercetarea din 
apropiere a planetelor-surori, prin lansarea primului robot 
spaţial către Venus - staţia automată „Mariner 2” - în 
ziua de 27 august 1962. Dar cea mai olimpiană 
competiţie dintre popoarele Pământului - întrecerea 


121 N, edit.: Este foarte posibil ca miturile referitoare la „războaiele zeilor” 
(Zeus / Jupiter cu Saturn, apoi cu titanii) şi dispariţia uriaşilor să prezinte, 
încifrat, un adevăr astronomic! Cât despre „mutarea” Terrei în sistemul solar, 
aparent hazardată, a se vedea amănunte în „SECRETELE TERREI” - vol. IV. 

122 Între anii 1959 şi 1976, specialiştii sovietici au organizat 27 de misiuni - 
fără echipaje - destinate investigării Lunii, în cadrul programelor Lunik, Luna şi 
Zond. 

La rândul lor, specialiştii americani ai N.A.S.A. au lansat - între 1964 şi 1973 
- un număr de 24 misiuni lunare, în cadrul programelor Ranger, Surveyor, 
Lunar Orbiter, Explorer, Apollo. Dintre acestea, 9 expediţii au fost cu echipaj 
uman. 


creatoare între realizările tehnice destinate pătrunderii 
omului în spaţiu - începuse să dea roade după numai 
câteva luni. La 1 noiembrie 1962, specialiştii ruşi au 
inaugurat  captivanta cercetare a „planetei roşii”, 
deschizând „drumul către Marte” prin lansarea staţiei 
automate „Marte 1”. 

Şi într-adevăr, acest corp ceresc vecin a continuat să 
atragă tot mai intens interesul oamenilor de ştiinţă şi al 
opiniei publice, poate mai mult decât oricare altă planetă 
din sistemul nostru solar. Acest aspect se datorează în 
principal speranţei că acolo, s-ar putea să fie găsite totuşi, 
anumite urme de viaţă care să ofere clarificări asupra 
apariţiei materiei vii, precum şi dorinţei de a se obţine date 
noi cu privire la formarea sistemului planetar din nebuloasa 
protostelară iniţială. Dar mai există şi un alt aspect, poate 
mai puţin scos în evidenţă: cerința de a se elimina, prin 
cercetări cât mai directe, şirul de „enigme” întreţinut de 
insuficienta cunoaştere a acestui corp ceresc şi, în paralel, 
de o reuşită literatură ştiinţifico-fantastică... 

Datorită distanţei mari existente între Terra şi Marte, 
pentru „a ajunge la întâlnire”, sondele spaţiale terestre 
au trebuit de fiecare dată să parcurgă un traseu mai 
lung decât distanţa directă în linie dreaptă. Şi astfel, 
la acest început de eră cosmică, „drumul către Marte” nu a 
fost deloc uşor, succesele obţinute împletindu-se şi cu 
insuccese. Desigur că, în prealabil, cât şi pe parcursul 
fiecărei misiuni  marţiene, astronomia optică şi 
radioastronomia terestră au făcut eforturi continui pentru a 
afla date cât mai complete despre planetă şi dacă traseul 
este „curat”. 


Atlasul marțian conţine...albii secate de 
fluvii! 


Pe drumul deschis cu doi ani mai înainte, în anul 1964 a 
plecat spre Marte sonda automată americană „Mariner 
4”, care în vara următoare a transmis pe calea undelor o 
realizare în premieră: primele imagini ale planetei (15 
fotografii) preluate de la o distanţă de numai 10 000 
km faţă de solul acesteia! Şi iată că unele dintre marile 
enigme ale lui Marte s-au eliminat: pe „planeta roşie” nu 
există nici un fel de canale, nici câmpuri cu vegetaţie sau 
păduri, nici o civilizaţie, ci doar munţi, deşerturi, cratere... 
Dar aceste imagini au fost preluate, totuşi, de la o distanţă 
suficient de mare şi, de fapt, nici Pământul, fotografiat 
de la o atare îndepărtare, nu ar arăta mai mult... La 
scurt timp, oamenii de ştiinţă şi opinia publică au început 
să solicite clarificări mai convingătoare, mai amănunțite. 

Şi astfel, în anul 1969, la 24 februarie şi apoi la 27 
martie, au fost lansate staţiile-gemene „Mariner 6” şi 
„Mariner 7”, care s-au apropiat până la o distanţă de 
3 000 km faţă de solul planetar. De acolo, prima staţie 
a transmis 25 fotografii, iar a doua 33 imagini 
panoramice. Deşi pe această cale a putut fi vizionată doar 
20% din suprafaţa marțiană, concluziile deduse din 
imaginile transmise anterior de „Mariner 4” au fost 
confirmate în mod categoric; totodată astronomii au fost 
direct impresionați de aspectul agitat al reliefului 
planetar. 

După încă trei ani, în luna mai 1972 au plecat în misiuni 
marţiene trei sonde spaţiale construite de pământeni: 
staţia „Mariner 9”, lansată de N.A.S.A., precum şi stațiile- 
surori „Marte 2” şi „Marte 3”, lansate de specialişti ruşi. 
Aceste „maşini terestre” au devenit, în luna noiembrie 
a aceluiaşi an, primii sateliți artificiali moderni ai 
„planetei roşii”, stabilindu-se pe orbite circum-marţiene 
conform programelor stabilite de la centrele de control ale 


zborurilor. Şi chiar mai mult decât atât, în urma comenzilor 
de pe Pământ, a avut loc şi o altă premieră spaţială: din 
sonda „Marte 3” s-a desprins un modul care a 
coborât pe solul astrului vecin. Dar dacă, din păcate, 
staţiile ruseşti nu au avut prea mult succes în transmiterea 
de date, în schimb „Mariner 9” a reuşit să transmită, 
timp de un an terestru, - respectiv jumătate de an 
marțian - o bună cartografiere fotografică a întregii 
suprafeţe planetare. Şi astfel, s-a putut admira, în fine, 
„adevăratul chip” al lui Marte, care deşi se afla la zeci şi 
zeci de milioane de kilometri de Pământ, a trebuit să-şi 
scoată vălurile tainice în faţa camerelor de luat vederi de la 
bordul robotului spaţial terestru. 

Studiind imaginile fotografice ale primei planete 
cartografiate - care au permis şi întocmirea primului 
atlas al globului marțian -, oamenii de ştiinţă au 
constatat necesitatea unor detalieri mult mai aprofundate, 
întrucât „Mariner 9” a fotografiat evidente văi cu albii 
secate ale unor „foste” râuri şi fluvii... Drept urmare, 
s-au organizat noi misiuni: în anul 1973, staţiile ruseşti 
„Marte 4” şi „Marte 5” au transmis către Pământ o 
întreagă serie de date caracteristice ale atmosferei, care au 
venit să contureze şi mai bine imaginea fizică a planetei- 
surori. 


Fotografiile se înmulţesc, enigmele cresc... 


Adevărata pătrundere în intimitatea lui Marte a fost 
realizată însă de către N.A.S.A., în cadrul „proiectului 
Viking”. În august şi apoi în septembrie 1975 au fost 
lansate de specialiştii americani staţiile spaţiale gemene 
„Viking 1” şi „Viking 2”. Construite de „Jet Propulsion 
Laboratory” (de la Pasadena - California), aceste nave au 
fost compuse fiecare din câte două module profilate pe 
activităţi diferite: un modul - „Orbiter” - trebuia să rămână 


parcat ca satelit pe o orbită circum-marţiană, de unde avea 
să transmită spre Pământ datele culese, precum şi 
imaginile unei cartografieri fotografice mult mai detaliate 
ale întregii suprafeţe planetare; celălalt modul - „Lander” - 
a fost destinat să coboare pe sol, fiind dotat cu aparatura 
unui laborator biochimic în miniatură. 

Ajunse cu bine în apropierea „planetei roşii” şi parcate 
apoi pe orbitele programate de către „părinţii lor tereştri”, 
cele două module „Viking Orbiter 1” şi „Viking Orbiter 2” au 
făcut - de la înălţimi de cca. 2 200 km - în total vreo 
300 000 fotografii cartografice; acestea au fost 
transmise treptat - pe parcursul unui interval de doi ani - la 
centrul terestru de prelucrare a datelor. Modulele „Viking 
Lander 1” şi „Viking Lander 2” au amartizat în bune 
condiţii - primul la 20 iulie 1976, într-o zonă deşertică 
denumită Chryse Planitia (Western Chryse Basin) - iar al 
doilea la 3 septembrie 1976 - în zona Utopia Planitia - 
într-un teren situat la extremitatea inferioară a unei vechi 
albii de fluviu secat. Locurile respective s-au aflat la o 
distanţă de cca. 4 800 km unul faţă de celălalt. 

În programele computerelor montate la bordul modulului 
„Lander”, printre activităţile de culegere a diferitelor date şi 
parametri specific locali, au fost prevăzute şi realizarea a 
patru experimente principale privind depistarea unor 
eventuale forme de viaţă: acestea au fost astfel concepute 
încât să se poată detecta cele mai caracteristice 
manifestări ale materiei vii: respiraţia, metabolismul şi 
fotosinteza. 

Dar, deşi pe această cale s-au clarificat multe din 
întrebările şi „enigmele” care s-au format de-a lungul 
timpului, alături de anumite răspunsuri ce rămân încă în 
aşteptare s-au conturat noi „enigme”, poate chiar mai 
ample decât cele anterioare. Pentru o înţelegere mai 
apropiată a cadrului în care se menţin anumite aspecte 
într-adevăr tulburătoare, să urmărim o redare sintetică a 
principalelor caracteristici ale fizicii acestei planete vecine. 

Evoluţia lui Marte în jurul Soarelui se efectuează pe o 
orbită eliptică foarte alungită, depărtarea medie faţă de 


steaua centrală fiindu-i de 227,9 milioane de kilometri; 
perioada în care este parcurs traseul respectiv - anul 
marțian - este de 687 zile terestre. Diametrul acestui 
obiect ceresc este de 6 760 km, deci cu ceva mai puţin 
decât jumătate din diametrul globului terestru. Masa 
calculată fiind de 0,108 din masa Pământului. Rezultă 
o valoare de 3,93 gr/cm: a densităţii medii.!** Relieful 
planetar este suficient de variat, evidenţiindu-se în 
principiu două zone cu aspecte specifice diferite; acestea ar 
putea fi separate imaginar printr-o linie ce ar intersecta 
ecuatorul sub un unghi de 35°. În zona nordică, relieful 
a fost deosebit de agitat de câtre o activitate 
vulcanică mult anterioară, ce s-a manifestat acum vreo 
două sute de milioane de ani. Acolo se află un podiş 
foarte întins, înalt şi bombat, care a fost denumit „Tharsis”. 
Acest podiş - lat de peste 5 000 km - prezintă văi adânci şi 
canioane, fiind dominat de patru vulcani stinşi, ale căror 
înălţimi extrem de mari sunt în jur de 20 km; cel mai mare 
dintre ei, giganticul Olimp, are la bază un diametru de 160 
km, pe când craterul de la vârf are un diametru de cca. 70 
km; înălţimea sa faţă de platourile din jur'** este de cca. 25 
km! În zona sudică, se pare însă că relieful a rămas 
nemodificat de miliarde de ani; în schimb aici se văd 
urme extrem de numeroase ale unui adevărat 
bombardament de meteoriți mari şi mici. 

Mulțimea craterelor din regiunea respectivă aminteşte de 
aspectul solului lunar care, cu peste patru miliarde de ani în 
urmă, a fost supus unui acelaşi gen de bombardament 
meteoritic intens. Cel mai spectacular crater de pe Marte 
este aşa-numitul Bazin Hellas, a cărui adâncime de cca. 4 
km sugerează lovirea planetei de către un meteorit care a 
avut un diametru de mai mulți kilometri. 


1233 N, edit.: Din diametrul şi densitatea planetei Marte rezultă că eventualii 
săi locuitori din trecutul îndepărtat ar fi trebuit să fi avut o înălțime de 4-6 m. 
Cât uriaşii din mitologie şi... traco-filisteanul Goliat! De remarcat: autorii antici 
greci afirmau că Marte s-a născut la geţi... 

124 Cel mai înalt munte de pe Pământ se ştie că este Everest (în munții 
Himalaya), a cărui înălțime este de 8 848 m dar în raport cu nivelul apei 
oceanelor şi nu față de podişurile din regiune. 


Pe Marte a existat... apă din belşug!! 


Compoziţia solului „planetei roşii” este într-adevăr foarte 
bogată în oxizi de siliciu, în combinaţii cu fier şi magneziu. 
Aspectul evident roşiatic al suprafeţei planetare care 
transmite această nuanţă şi luminii solare reflectată în 
spaţiu,!?5 este datorat abundenței oxidului de fier la nivelul 
superior al solului, astfel după cum o explica ipotetic 
chimistul suedez S. Arrhenius, la începutul secolului nostru. 

Dar o problemă a cărei importanţă a crescut mereu, fiind 
legată şi de întrebarea dacă pe Marte a existat sau nu 
viaţă, este aceea a prezenţei apei. Cercetătorii cerului, cât 
şi paleontologii sunt însă astăzi convinşi că pe acest 
corp ceresc a existat lichidul vieţii din belşug. 

Un prim considerent ştiinţific în acest sens este de ordin 
cosmologic; dată fiind constatarea că atât în Galaxie, cât şi 
în întregul Univers elementul cel mai abundent este 
hidrogenul, iar oxigenul se găseşte de asemenea printre 
elementele chimice cele mai răspândite, combinaţia 
acestora, apa, a fost desigur prezentă, în cantităţi 
mari şi în tânărul nostru sistem solar. Acest fapt a fost 
constatat în mod real pe numeroase corpuri astrale din 
cadrul familiei noastre locale, cu ocazia traversării zonelor 
îngheţate ale marilor planete-surori de către misiunile 
spaţiale „Voyager 1” şi „Voyager 2”. In plus, 
radioastronomia modernă a identificat, încă din anii trecuţi, 
existenţa unor mari nori galactici formaţi din 
molecule de apă, atât în Galaxia noastră, cât şi în Galaxia 
vecină, Andromeda. Însă, cele mai convingătoare 
argumente, mai presus de deducţia cosmologică, au fost 
numeroasele fotografii ale solului marțian (transmise atât 
de „Mariner 9”, cât şi de Orbiter-ii misiunii „Viking”) care au 
demonstrat fără echivoc faptul că pe Marte au curs râuri 
şi fluvii! Dar dacă acest aspect a devenit evident încă în 


125 N, edit.: Gemenii Divini ai geto-dacilor erau Apollo-Soarele şi Arthemis- 
Luna. Apollo însemna „Cel Alb” şi era blond iar Arthemis se traducea prin Cea 
Roşie “. 


urmă cu mai bine de un deceniu, a urmat desigur şi 
întrebarea firească: unde se vărsau aceste ape, au existat 
oare mări şi oceane? Fotografii reuşite transmise de 
Orbiter-ii „Viking” au permis identificarea gheții la Polul 
Nord, cât şi în unele canioane (ca de exemplu în Noctis 
Labyrinthus). Acest aspect i-a determinat pe unii 
cercetători să creadă că, după topirea zăpezilor şi a 
gheţurilor, s-ar fi produs mari torente de apă - însă 
trecătoare - care nu s-ar fi vărsat însă nicăieri, ci s-ar fi 
pierdut în sol şi în aer. 

Cercetări ulterioare mult mai atente asupra detaliilor 
fotografice au făcut ca, treptat, specialiştii să accepte 
faptul că, în epoci anterioare, pe Marte au existat 
mări adevărate'* în unele bazine din regiunile 
ecuatoriale. Astfel de constatări au amplificat, însă, 
importanţa unei întrebări inevitabile: dacă ipoteza 
respectivă este adevărată, atunci unde se află acum apa 
din fluviile şi mările de odinioară? Oamenii de ştiinţă care 
studiază această problemă s-au găsit în faţa a trei 
alternative posibile: 

-0 primă ipoteză presupune că, în urma răcirii 
planetei, apa s-ar fi retras în adâncimea solului, 
probabil în marile goluri rămase în interiorul globului 
marțian după expulzarea magmei ce a ridicat imenşi 
vulcani; totuşi, o cantitate suficient de importantă ar fi 
rămas infiltrată în partea superioară a scoarţei, îngheţând 
sub forma unui strat de permafrost pe o adâncime de cca. 
13 metri. 

-o a doua ipoteză - mai pesimistă - consideră că pe 
„planeta roşie”, încă de la început, nu ar fi existat decât 
o cantitate redusă de apă, care şi acum se găseşte doar 
sub forma unor urme îngheţate. 

- a treia idee susţine că, datorită caracteristicilor fizice 
ale planetei, apa care ar fi existat într-adevăr în cantităţi 
mari ar fi fost disociată în cursul miliardelor de ani de 
către radiaţia solară; hidrogenul respectiv s-ar fi pierdut 

treptat în spaţiu, iar oxigenul a fost reţinut (fiind mai greu) 
în rocile de la suprafaţa solului, sub forma oxizilor. 

Pentru a ieşi din impas, astrofizicienii au imaginat, cu 
câţiva ani în urmă, o metodă originală de clarificare a 
problemei: încercarea de a se determina raportul existent 
în prezent între cantitatea de hidrogen şi cea a izotopului 
său - deuteriul -, care s-ar afla în atmosferă. De ce? Pentru 
că se ştie că în apă, tot la trei mii de molecule formate din 
hidrogen şi oxigen, apare şi una constituită din deuteriu şi 
oxigen. Or, dacă a treia ipoteză este valabilă, înseamnă că 
în aerul marțian ar trebui să existe mai mult deuteriu decât 
în atmosfera Pământului. 

In ianuarie 1987, un grup de specialişti a efectuat, în 
spiritul metodei respective, o serie de măsurători în 
infraroşu asupra învelişului aerian al „planetei roşii”, prin 
marele telescop „Canada-Franţa” echipat în munţii insulei 
Hawaii. Rezultatele comunicate la reuniunea din 1987 - de 
la Pasadena, California - a diviziei pentru Ştiinţele 
Planetelor din cadrul „American Astronomical Association” 
a avut darul de a convinge pe toţi participanţii asupra unui 
fapt esențial”, pe planeta Marte, „cândva”, a existat 
chiar foarte multă apă! Şi astfel, cea mai actuală 
concluzie a specialiştilor ştiinţelor planetare, reluată de 
numeroase reviste ştiinţifice din diferite ţări, este cu 
adevărat uimitoare: Marte a fost planetă caldă şi 
umedă! Această descoperire va da ea, oare, încă un câştig 
de cauză ipotezelor atât de neconformiste ale dr. 
Velikovski, care acum patru decenii presupunea că 
„planeta roşie” s-ar fi aflat, în alte epoci, pe actuala orbită 
a Terrei, respectiv în zona mai caldă a ecosferei? 


127 Valoarea raportului  hidrogen/deuteriu măsurată pentru atmosfera 
marțiană a fost găsită ca fiind de 9x10-*, în timp ce pe Pământ este de câteva 
ori mai mică, şi anume, de 1,5x10-*. 


„Planeta roşie” şi-a pierdut atmosfera... 


Atmosfera astrului vecin a fost desigur structura cea mai 
accesibilă investigărilor efectuate de pământeni, atât prin 
mijloacele tot mai perfecţionate ale astronomiei moderne, 
cât şi prin aparatura variată a staţiilor automate trimise în 
misiune „acolo-sus”. Învelişul aerian respectiv a fost găsit 
ca fiind extrem de rarefiat; s-ar părea că slaba atracţie 
gravitaţională, rezultată din masa planetară mult mai 
redusă decât a Terrei, a permis ca, în decursul 
miliardelor de ani, să se piardă în spaţiu o bună 
parte din componentele atmosferei iniţiale. In 
prezent, compoziţia amestecului gazos ar fi următoarea: 
95,3% dioxid de carbon; 2,7% azot; 1,6% argon; 0,13% 
oxigen şi alte gaze rare. Densitatea păturii aeriene - la 
nivelul solului - este de 150 de ori mai mică decât 
cea a atmosferei terestre. Dată fiind şi grosimea mult 
mai redusă a acestui înveliş, presiunea atmosferică 
măsurată la suprafaţa planetei este de numai 6,1 milibari - 
respectiv de 1% faţă de cea de pe Pământ. Datorită 
rarefierii masei gazoase, a rezultat şi o inerție termică 
foarte redusă, astfel că variațiile zilnice şi sezoniere ale 
temperaturii sunt foarte rapide şi importante, generând 
vânturi foarte puternice. (Deşi Marte se află la o distanţă 
medie de 227,9 milioane kilometri faţă de Soare, 
manifestările atmosferei sale sunt influențate tot de către 
astrul zilei). 

Depărtarea faţă de Soare, cât şi forma eliptică-alungită a 
orbitei pe care se deplasează în cursul anului, fac să 
domnească pe Marte temperaturi suficient de scăzute; 
valoarea medie anuală este de -53*C. Dacă vara, la 
soare, se înregistrează valori de până la +30*C, în timpul 
toamnei temperatura scade chiar sub -70*C; iarna, la 
polii planetei se înregistrează valori de ordinul a -125*C, 
la care dioxidul de carbon din atmosferă cristalizează, 
ningând sub formă de „zăpadă uscată”. 


Această sinteză de date, confirmate şi detaliate de către 
aparatura ştiinţifică a diferitelor misiuni spaţiale, 
evidenţiază din plin faptul că, pe planeta-soră, condiţiile 
naturale sunt atât de vitrege, încât nu este posibilă 
existenţa unei vieţi „normale”, de tip terestru. Şi 
totuşi, în zilele noastre, constatăm că interesul oamenilor 
de ştiinţă, cât şi al opiniei publice pentru Marte este în 
continuă creştere. În realitate, nu se doreşte numai o 
completare intensivă a datelor privind cunoaşterea 
ştiinţifică şi aflarea unor „taine” întreţinute încă de mari 
enigme, dar se urmăreşte însăşi „cucerirea” acestei 
planete, prin debarcarea de echipaje ale cosmonauţilor 
tereştri. Astăzi, nu mai constituie pentru nimeni un secret 
preocupările pentru amenajarea în viitor a unor 
colonii umane pe „planeta roşie”. Acestea sunt gândite 
atât pentru organizarea de cercetări ştiinţifice complexe, 
cât şi pentru asigurarea unor „trambuline” spre cercetarea 
celorlalte planete din familia noastră solară şi apoi pentru 
plecarea spre alte sisteme planetare... 


Sfinxul şi piramidele... de pe Marte 


Totuşi, unul dintre principalele obiective ale cercetărilor 
din etapa actuală rămâne clarificarea categorică a faptului 
dacă pe planeta Marte a existat viaţă sau nu, ba chiar mai 
mult, dacă nu cumva a existat o viaţă evoluată, o 
civilizaţie. Această problemă care, la prima vedere ar părea 
că ar fi fost eliminată de mult timp prin descoperirile atât 
de precise ale condiţiilor extrem de vitrege care domnesc 
pe planetă, a căpătat însă, din nou, o importanţă 
nebănuită. Faptul se datorează acum unor fotografii 
transmise de către sonda „Mariner 9” şi apoi unor imagini 
mult mai bune transmise de Orbiter-ii „Viking”, care au 
oferit pământenilor una dintre cele mai fantastice relevări 
spaţiale: pe „planeta roşie” ar exista anumite 


sculpturi imense, unele construcţii părăsite şi chiar 
un grup de piramide foarte mari! 

Cele mai surprinzătoare clişee din cadrul imaginilor 
difuzate de N.A.S.A., care au tulburat cu adevărat lumea 
oamenilor de ştiinţă şi au captivat opinia publică sunt 
acelea care au înregistrat existenţa, în peisajul deşertic 
al regiunii Cydonia, a unor opere de artă megalitice. 
Făcându-le cunoscute în cadrul unui congres internaţional, 
desfăşurat la Acapulco (aprilie 1977), prof. J. J. Hurtak 
(profesor de limba ebraică la Universitatea California - 
S.U.A.) a stârnit un amplu interes în jurul acestor 
documente fotografice. Inerentele luări de poziţie „pro” şi 
„contra”, care au urmat, au făcut însă ca analizele tot mai 
amănunțite, ce s-au efectuat şi în deceniul următor, să 
contureze într-adevăr o „enigmă ştiinţifică” de mari 
proporţii. Şi era normal să se întâmple astfel: din 
fotografiile care prezentau regiunea Cydonia - sub unghiuri 
diferite - a rezultat că în nisipul deşertului se reliefează 
puternic o stâncă mare - lungă de 1,6 km - care este 
sculptată în forma unui cap de om, a cărui faţă 
priveşte spre cer! (fig. 14). Dar chiar mai mult decât 
atât, la cca. 15 km faţă de această operă de artă, se 
află şi un grup de construcţii impresionante: patru 
piramide tetraedrice, de dimensiuni foarte mari! La 
una dintre acestea, vârful s-a prăbuşit cândva, fapt 
ce permite să i se vadă - pe documentul fotografic - 
spaţiul interior, care a rămas descoperit; drept 
urmare, în golul respectiv, ce apare ca o secţiune cu 
contur pătrat, se pot remarca grosimile zidurilor (fig. 
15) de pe fiecare latură. De asemenea, lângă grupul de 
piramide, se remarcă în plus - ascuns de stratul de 
regolit!?* - şi conturul lat (întunecat în imagine) al unei 


128 Regolitul este praful extrem de fin care s-a depus în timp pe suprafaţa 
corpurilor cereşti lipsite de apă. Intr-o măsură mai redusă, acesta conţine praf 
cosmic depus de-a lungul miliardelor de ani, dar în cea mai mare parte a 
rezultat din continua sfărâmare a rocilor solului prin bombardamentele 
meteoritice intense; în special meteoriţii mai mici, care au fost însă mai 
numeroşi, au redus continuu dimensiunile firişoarelor de praf (diametrele medii 
sunt sub 1/10 mm). La acest proces a contribuit desigur şi vântul solar, cât şi 


fundaţii sau al unei mari construcţii subterane, având o 
formă rotundă, al cărui aspect diferă în mod evident faţă de 
cel al gropilor circulare caracteristice craterelor meteoritice 
aflate în zonă. 

Există piramide pe planeta Marte? lată o prezumție 
care din primul moment provoacă îndoială asupra unei 
astfel de afirmaţii ce depăşeşte acceptarea logică... Şi într- 
adevăr, la scurt timp după lansarea consideraţiei 
respective, s-au emis mai multe explicaţii privind 
posibilitatea formării acestora pe cale naturală. Astfel, o 
primă ipoteză a fost aceea a existenţei în terenul 
fotografiat a unor mici conuri vulcanice, care au fost 
modelate faţetat de către vânturile încărcate cu praf, care 
au bântuit mereu pe întreaga planetă. În mod oarecum 
similar, s-a imaginat că piramidele ar fi de fapt nişte stânci 
alcătuite din conglomerate, rămase grupate, dar care ar fi 
fost roase de vânturi sau chiar de anumite glaciaţii produse 
cândva pe Marte. Nu a lipsit nici presupunerea că volumele 
tetraedrice respective ar fi fost nişte pungi de lavă rămase 
în apropierea solului, care s-au răcit şi solidificat ca atare; 
ulterior, în lungi epoci geologice, terenurile din jur ar fi fost 
erodate pe o suprafaţă mare devenind un bazin deşertic, 
iar pungile de lavă au rămas ca nişte vestigii din vremea 
vulcanismului. 

Dar analize mult mai extinse făcute de mulţi oameni de 
ştiinţă şi cercetători din mai multe domenii, au eliminat 
treptat ipotezele formării „naturale” a marilor 
piramide. Orientarea paralelă a laturilor de la baza 
monumentelor respective, care creează o simetrie de 
ansamblu şi în special golul geometric din interiorul 
piramidei al cărei vârf s-a prăbuşit - cu evidenţierea 
grosimii zidurilor rămase - au reliefat din plin faptul că 
imaginile fotografice au înregistrat prezenţa pe Marte a 
unor construcţii de mari dimensiuni. De altfel, însăşi 
existenţa în apropierea grupului de piramide a marii 


radiaţia cosmică. Pe Lună, stratul de regolit atinge grosimi între 5-10 metri. Pe 
Marte, vânturile au spulberat mereu stratul respectiv. 


sculpturi cu chip uman vine să susţină realismul acestei 
„interpretări”. 


Sfinxul marțian are... 1,6 km şi 500 000 
ani!! 


Toate aceste aspecte i-au determinat pe membrii unui 
grup de oameni de ştiinţă americani, care au studiat timp 
de opt ani, în mod foarte amănunţit, documentarul 
fotografic al Bazinului Cydonia transmis de „Mariner 9” şi 
de „Viking Orbiter 1”, să accepte existenţa unor „lucrări de 
artă” în terenul respectiv. In acest sens, iată cum era 
prezentată, la începutul anului 1985, comunicarea difuzată 
de cei care au efectuat studiul: 

„Treizeci de cercetători de la Universitatea Berkeley 
(California) care aparțin «Grupului de anchetă pentru 
Marte» sunt de părere că două fotografii transmise de 
sonda spațială «Viking» ar avea unele indicii privind 
prezența pe Marte a unei vechi civilizaţii, a declarat 
cercetătorul Richard Hogland. Fotografiile reprezintă patru 
piramide enorme dispuse simetric... Dr. West Churchman, 
profesor la Universitatea Berkeley, a declarat că 
numeroase detalii sugerează posibilitatea existenţei 
unei rase martiene care ar fi dispărut. «Este greu de 
crezut, spunea el, că această simetrie ar fi creată de vânt şi 
de nisip. Dacă ar fi existat numai chipul, nu aş fi fost 
convins, dar faptul că aceste piramide sunt aliniate într-un 
anumit mod în raport cu acesta, mă incită să cred în 
existența unei vechi civilizații pe Marte.» Chipul, o formă 
de aproape 1,6 km lungime - pe un kilometru lățime 
- pare să privească spre stele; el se aseamănă puțin cu 
sfinxul egiptean... acest chip ar putea fi, un fel de carte 
de vizită spațială, lăsată de către o civilizaţie 
necunoscută, în urmă cu câteva sute de mii de ani." 


Analizând diferite detalii ale construcţiilor respective, unii 
cercetători americani au apreciat că vechimea 
piramidelor pare a fi de cca. 500 000 ani... 

Monumentele din Bazinul Cydonia ar putea fi ele, oare, 
opera foştilor locuitori ai „planetei roşii”? A survenit, într- 
adevăr, un cataclism astral ce a degradat dramatic clima 
planetară - de felul celui conceput de dr. I. Velikovski în 
baza textelor antice dezastru care ar fi condus la dispariţia 
civilizaţiei şi respectiv a „rasei marţiene”? Dar chiar mai 
mult, s-ar putea oare ca această populaţie să fi ajuns la un 
ridicat nivel tehnic care să-i fi permis să prevadă pericolul 
cosmic şi, prin construirea unor mijloace moderne de zbor, 
să se fi refugiat!” pe planeta Terra? Asemănarea 
conceptuală dintre grupul de construcţii monumentale din 


129 Întrucât textele vechi sunt în general foarte sărace în exprimare şi 
detaliere, mai ales la redarea unor evenimente stranii, a căror posibilitate de 
înţelegere se conturează abia în zilele noastre, ar rezulta o nouă ipoteză: dacă 
a existat într-adevăr o populaţie marțiană care a trebuit să-şi părăsească 
planeta proprie pentru a veni pe Terra, atunci s-ar putea explica pe această 
cale şi o consemnare din textul antic al Epopeii lui Ghilgameş, care a stârnit 
mereu nedumeriri. Astfel, în tăbliţele lui de lut care au descris declanşarea 
potopului mitic, au fost găsite şi următoarele versuri: 

„Deodată lumina zilei s-a prefăcut în noapte 
frate cu frate nu se mai vede 
poporul din ceruri nu se mai recunoaşte...” 

Dar cine putea fi acest „popor din ceruri”, întrucât din text se deduce că nu 
era vorba de grupul restrâns al zeilor: 

„Zeii au fost cuprinşi de teama potopului 
Au fugit şi s-au refugiat în cerul lui Anu...” 

Conform ipotezei neconformiste a dr. |. Velikovski, potopul s-ar fi declanşat 
odată cu schimbarea orbitelor lui Marte şi a Pământului, cauzată de sosirea şi 
parcarea în jurul Soarelui a planetei Venus. Or, după cum rezultă din Biblie şi 
din alte texte vechi, dezastrul climatic cea a adus potopul ar fi fost cunoscut cu 
mult timp înainte (de exemplu în cartea Beautés de l'histoire Sainte - editată în 
secolul trecut la Paris - se menţiona faptul că Noe ar fi fost avertizat cu 120 ani 
[lunari - n. edit.] mai înainte de viitoarea producere a cataclismului respectiv). 
In acest caz, dacă pe Marte a existat cândva o civilizaţie avansată, atunci 
astronomii respectivi ar fi ştiut şi ei din timp de inevitabila venire a „intrusului 
cosmic” care a modificat orbitele; drept urmare, s-a organizat exodul spre 
Terra. Să fi fost, deci, acest „popor din ceruri” populaţia marțiană adusă 
„cândva” pe Pământ? 

Această ipoteză poate fi, desigur, amplificată într-o manieră şi mai 
fantastică: o altă civilizaţie extraterestră ştiind de cataclismul ce va urma în 
sistemul nostru solar, a organizat exodul marţienilor spre Terra, amenajând 
sateliții Phobos şi Deimos sub forma unor nave spaţiale... 


Bazinul Cydonia şi ansamblul egiptean al sfinxului, apropiat 
marilor piramide s-ar baza ea oare pe o conexiune cosmică 
ce s-a pierdut în negura timpurilor? Grupul 
impresionantelor construcţii de la Gizeh a rezultat, oare, 
din dorinţa „marţienilor”, siliţi să vină pe Pământ, de a avea 
şi în „noua patrie”, un complex de artă monumentală 
similar cu cel părăsit „acolo, sus”?1%0 


De ce au fost construite piramidele 


În acest joc inevitabil al ipotezelor, în care realul ştiinţific 
se îmbină cu fantasticul, cercetătorii americani au sugerat 
şi o altă prezumție: s-ar putea ca ansamblul 
monumentelor marţiene să fie, de fapt, o adevărată 
„carte de vizită” a unor astronauți galactici, care le- 
au construit pentru a lăsa posterităţii o „amintire” a trecerii 
lor „cândva” şi pe „planeta roşie”. Vor găsi oare 
cosmonauţii tereştri, atunci când vor debarca pe Marte, 
istoria construirii acestor monumente, lăsată spre bună 
păstrare în interiorul piramidelor respective? S-au 
construit patru piramide pe Marte pentru a depozita 
cumva o bibliotecă a „culturii galactice” la care 
aspira atât dr. B. Oliver, cât şi multitudinea de 
specialişti contemporani? 

Dar în cazul acestei ipoteze, a intervenţiei unei alte 
civilizaţii galactice, care a trimis echipaje dotate şi sub 
aspectul realizării unor lucrări de artă şi respectiv a unor 
construcţii impresionante, s-ar putea crede că înseși 
piramidele egiptene ar fi un acelaşi fel de „carte de vizită- 
suvenir”? Dacă acest fapt ar fi cumva adevărat, s-ar 
înlănţui desigur noi ipoteze, în care nu am putea separa 
realităţile unei istorii neştiute de eventuale aspecte lipsite 
de fantezie... În primul rând s-ar putea concepe faptul că 

13 N, edit.: în baza unor studii computerizate, s-a stabilit că „Sfinxul” din 


Bucegi (Vf. Omu) şi „Sfinxul” de la Giseh au o figură identică! Vezi „SECRETELE 
TERREI” - vol II. 


piramidele ar fi un model tipic de „monumente 
galactice” construite fie cu ajutorul unor populaţii"! 
locale, fie direct de către echipajele cosmonauţilor neştiuţi, 
aflaţi în misiune şi pe planete nelocuite. (Ne-am putea 
aştepta oare ca viitoarele explorări terestre să descopere 
astfel de construcţii, astfel de piramide-amintire şi pe 
marile planete - Jupiter, Saturn, Neptun, Uranus sau pe 
sateliții mai deosebiți ai acestor planete-surori?) Dar, 
astăzi, cunoscând existenţa „efectului de piramidă”, 
care demonstrează că în astfel de corpuri geometrice se 
produc anumite concentrări ale unor forme de energie 
vehiculate în spaţiu, s-ar putea ca, dincolo de partea 
sentimentală a „cărţii de vizită”, piramidele să fie şi un 
fel de „balize cosmice” autoalimentate cu energia” 
preluată din spaţiu sau chiar nişte relee-emiţătoare 
în cadrul telecomunicaţiilor cosmice? Plutind în 
ipotetic, nu putem evita însă convingerea multor 
cercetători asupra unui alt aspect întru totul posibil: 
negăsindu-se în Marea Piramidă egipteană de la Gizeh nici 
o mumie, s-a presupus că, de fapt, monumentul nu ar fi 
fost un locaş funerar, ci un loc bine protejat pentru 
păstrarea unor importante cunoştinţe ştiinţifice universale 
şi respectiv pentru activităţi discrete de iniţiere. Ar putea 
să aibă oare piramidele un astfel de rol de „biblioteci 
cosmice”, construite „cândva” de strămoşi galactici 
neştiuţi - pe diverse planete din diferite sisteme solare -, 
pentru ca „marile cunoaşteri” să fie aflate doar atunci când 


'3: În baza unei vechi tradiţii egiptene preluate de cuceritorii arabi, 
egiptologul W. B. Emery a căutat în deceniile trecute mormântul preotului- 
arhitect Imhotep, care ar fi dirijat construcţia piramidei mari în baza unor 
„Planuri aduse din cer”. 

132 În ultimele decenii s-au experimentat în multe ţări, pe modele reduse, 
efectele de concentrare a unor energii provenite din spaţiu, la nivelul „secţiunii 
de aur” din interiorul piramidelor. In România s-au obţinut rezultate interesante 
de către colectivul dr. Mărioara Godeanu - de la Institutul Central de Biologie 
din Bucureşti. Efectele s-au remarcat atât ca factori energetici de refacere a 
structurilor atomice (la metale), cât şi ca biostimulatori ai ţesuturilor vii. Sau, 
din contra, ca factori de mumificare pentru conservarea ţesuturilor organice 
moarte. (In Cehoslovacia, s-a brevetat metoda de refacere a calităţii lamelor 
prin aşezarea acestora în piramide mici). 


o civilizaţie sau alta ar depăşi un anumit prag al evoluţiei, 
declanşând propria-i „eră spaţială”? 

Din analiza acestor „teledescoperiri arheologice”, a căror 
stranietate este acceptată chiar de către specialiştii 
ştiinţifici ai problematicilor marţiene ca fiind de un realism 
fantastic, se desprinde însă şi un alt aspect deosebit de 
semnificativ: orientarea sculpturii gigantice cu chip de om 
având faţa către cer a urmărit în mod evident un anumit 
scop. Care putea fi acesta? La dimensiunile total 
neobişnuite ale marii lucrări de artă (lungimea de 1,6 km şi 
lăţimea de 1 km) este evident faptul că nu putea fi vorba 
ca opera artistică să fie admirată de la nivelul solului; 
talentaţii ei autori au dorit în mod deosebit ca figura umană 
să fie văzută de la înălţime! Dar de către cine? Deci, acum 
circa 500 000 ani - sau poate chiar mult mai mult -, acolo 
pe Marte, grupuri de fiinţe umane ştiau că există nave de 
zbor ale căror echipaje stăpâneau tehnica voiajelor 
spaţiale... 


Chipul Omului din Galaxie 


Descoperirea pe „planeta roşie” a unei lucrări de artă 
care prezintă un chip de om ridică însă o problemă cu 
implicaţii mult mai ample. În cadrul unuia dintre filmele 
color făcute pe Lună de către echipajul „Apollo 14” a 
fost înregistrată şi pe acest corp ceresc prezenţa 
unei stânci sculptate având chip uman! (Enigme în 
Galaxie - fig. 7). Or, punând cap la cap aceste probe 
documentare atât de categorice cu realitatea biologică a 
existenţei pe Pământ a speciei umane având acelaşi chip, 
toate acestea fac să se desprindă o posibilitate 
fundamentală în Galaxia noastră sau poate chiar în întregul 
Univers'**: tipul umanoid ar fi prototipul fiinţelor 


133 În luna martie 1974 s-a publicat următoarea ştire, care şi ea, la rândul ei, 
îmbină realismul ştiinţific cu fantasticul necunoscutului: CHIPUL OMULUI DIN 
GALAXIE. Privind galaxia spirală NGC 5195 cu ajutorul unuia dintre cele mai 


superioare, dotate cu inteligenţă creatoare! Această 
ipoteză întru totul plauzibilă a determinat chiar pe unii 
oameni de ştiinţă să considere că, în ultimă instanţă, 
„programul tipului umanoid” s-ar afla conţinut în însăşi 
intimitatea încă necunoscută a atomului de carbon, 
al cărui chimism cu potenţe remarcabile ar constitui 
baza materiei vii la nivelul întregului ansamblu al 
Universului... 

Şi astfel, deşi cercetarea astronomică tot mai 
perfecționată, cât şi începutul spectacularei investigări 
directe prin roboţi au înlăturat multe întrebări şi dubii 
făurite în veacuri anterioare cu privire la planeta Marte, iată 
că unele informaţii ştiinţifice obţinute în zilele noastre au 
conturat noi şi tulburătoare enigme, implicând ipoteze care 
frizează fantasticul. Trecând în revistă o parte din aceste 
aspecte enigmatice, autorul vest-german Johannes von 
Buttlar - care a publicat cartea Viață pe Marte (Ed. Knaur, 
1986) - a adus în atenţia cititorilor noi detalii şi ipoteze 
insolite. 

Dat fiind volumul imens de clişee cartografice comunicat 
pe calea undelor - cca. 300000 imagini fotografice - 
transpunerea acestora nu a fost numai o problemă de 
durată, ci şi una financiară. Astfel, după recepţionarea 
semnalelor codificate, în următorii zece ani au putut fi 
prelucrate - prin operaţii cu totul specializate - 
computerizate - doar vreo 60000 de fotografii 
(restrângerea respectivă s-a datorat îndeosebi costului 
extrem de ridicat al transpunerilor necesare!*%). 


mari telescoape optice din lume, astronomul american Arthur Jilmor a observat 
lângă aceasta nişte aglomerări care desemnează parcă jumătatea unui portret 
uman. Folosindu-se de o oglindă, el a obţinut o imagine care sugerează 
portretul unui bătrân, în care se pot observa chiar şi pupilele ochilor. Oare o 
civilizaţie foarte avansată - de tipul III (v. cap. III) ar fi realizat o atare „lucrare 
astroinginerească” de dimensiuni galactice, pentru a-şi demonstra prezenţa în 
acea parte a cosmosului, cât şi nivelul de evoluţie atins? 

De fapt, astronomii au fotografiat - prin mari telescoape moderne - şi în alte 
locuri din Metagalaxie anumite „lucrări” gigantice, inexplicabile, care li s-au 
părut a fi realizări extraordinare ale unor lumi extrem de avansate. (Imagini de 
acest fel le-am prezentat în volumul Spirit și destin cosmic. ). 

134 Prelucrarea modernă a imaginilor fotografice transmise pe calea undelor 
se realizează cu ajutorul unor filtre speciale, care descompun radiaţiile, atât 


Poate că restul de cca. 240 000 de imagini ar fi rămas 
în aşteptare încă mult timp, dacă un specialist în 
calculatoare electronice nu ar fi iniţiat o studiere mai 
atentă a acestui material documentar atât de valoros. 
Vincent Di Pietro studiind aproape 2 000 din fotografiile 
prelucrate prin computerele construite în acest scop, a 
remarcat că, pe unele dintre acestea, specialiştii care le-au 
analizat din diferite puncte de vedere au adnotat titlul de 
„cap”. Sesizat de acest cuvânt, cât şi de faptul că cei care 
au efectuat primele analize considerau „chipul” aflat 
undeva în regiunea Cydonia ca fiind un rezultat întâmplător 
al acţiunii agenţilor naturali, Di Pietro l-a antrenat pe un 
mare specialist în tehnica de lucru a computerelor 
respective - pe Gregory Molenear - să conlucreze la 
îmbunătăţirea calitativă a fotografiilor stranii. 

La scurt timp, imaginile perfecţionate ce le-au realizat au 
apărut cu adevărat tulburătoare: jumătate din faţa de 
piatră a „capului” (partea sa dreaptă) - care era iluminată 
(fig. 14) de Soare - evidenția în mod decisiv că „acolo, 
sus” a fost sculptat un cap uman, văzându-se în mod 
clar părul şi totodată nasul cu nara dreaptă, gura, bărbia şi 
respectiv ochiul drept cu orbita sa. O a doua fotografie 
expusă asupra aceleiaşi regiuni, dar sub un alt unghi, 
atunci când modulul terestru se afla în perigeul orbitei sale 
circum-marţiene, a permis spectaculara reconstituire şi a 
celeilalte jumătăţi de faţă - partea stângă, care în prima 
imagine a fost surprinsă în umbră. S-a pus, astfel, în 
evidenţă şi al doilea ochi cu orbita sa, conturul complet al 
bărbiei, precum şi conturul complet al podoabei capilare! 


după nuanțele de culoare, cât şi după intensitatea lor. Toate aceste elemente 
componente sunt numerotate după un anumit cod - cunoscut atât de 
computerele care controlează emiterea datelor cifrate respective de la bordul 
sondelor spaţiale, cât şi de computerele de la solul terestru. Acestea 
prelucrează datele primite şi efectuează transpunerea din nou în radiaţii 
luminoase, ce vor reda imaginile pe hârtia fotosensibilă. În acest mod, fiecărei 
porţiuni dintr-o imagine îi corespund cifre specifice, de culoare şi de intensitate. 
Deci, numerele respective transmise computerului special, de la sol, permit 
refacerea, bucăţică cu bucăţică, a imaginilor. îmbunătăţirea calităţii imaginilor 
se poate obţine prin majorarea codificării numerotate. 


Sfinxul de pe Marte... plânge! 


Descoperind pe imaginile respective şi existenţa grupului 
de piramide, cei doi specialişti au insistat atunci şi mai mult 
pentru îmbunătăţirea calităţii detaliilor de la fotografiile 
„chipului” uman de pe Marte. Apelând la metoda 
computerizată a codificărilor false, amănuntele 
suplimentare obţinute au fost cu adevărat impresionante: 
nu numai că globurile ochilor aveau la centru şi pupilele lor, 
dar ochiul drept avea sub pleoapă... o lacrimă... De ce 
oare? Vor afla vreodată pământenii motivul trist al acestei 
lacrimi imortalizate pe imensa sculptură din piatră, care 
priveşte spre cer, al cărei chip înlăcrimat poate fi văzut 
numai de la mare înălţime? Care a fost oare drama care s-a 
petrecut cândva pe această planetă, astăzi pustie? 

Sesizat şi el de aceste descoperiri de un realism cu 
adevărat fantastic, dr. M.J. Carlotto - un alt mare 
specialist în calculatoare de la N.A.S.A. - a făcut la rându-i 
eforturi deosebite pentru a obţine cât mai multe detalii la 
imaginile respective. Şi iată, că în anul 1986, acesta a 
demonstrat colegilor săi, şi apoi oamenilor de ştiinţă, care 
au preluat informarea că talentaţii sculptori, care s-au aflat 
cândva pe planeta Marte, au cioplit în piatra stâncii - 
între buzele uşor întredeschise într-un zâmbet trist - până 
şi dinţii care îi are fiecare fiinţă umană. 

În contextul acestor descoperiri tulburătoare, Di Pietro a 
fost cuprins de o adevărată pasiune a căutării în 
documentarul fotografic transmis de modulul „Viking 
Orbiter” şi a altor imagini semnificative; şi astfel, în lotul de 
fotografii prelucrate, ar fi mai găsit şi un alt clişeu cu 
indicaţia adnotată de „cap”. Insistând şi la această 
imagine, într-o redare îmbunătăţită a detaliilor, el a reuşit 
să pună în evidenţă şi o a doua sculptură având chip 
uman! Această nouă operă de artă se află situată într-o 
altă regiune deşertică - numită Utopia Planitia (zonă în 
care amartizase la o anumită distanţă „Viking Lander 2”) - 
deşi trăsăturile feţei erau diferite de cele ale „chipului” din 


Bazinul Cydonia, s-a remarcat totuşi un acelaşi mod de 
„aranjare” a părului. Dar, în baza informaţiilor pe care a 
putut să le mai obţină cu privire la eforturile specialiştilor 
respectivi, J. von Buttlar a prezentat în cartea sa şi faptul 
că, în cadrul celor 60000 de fotografii prelucrate, 
cercetătorii de la N.A.S.A. ar mai fi identificat încă 
alte zece sculpturi mari, executate pe diferite stânci, 
având de asemenea chip de om... 


„Ruinele Oraşului Incaş” şi avertismentul 
cosmic 


Autorul cărţii Viață pe Marte a reuşit să afle şi astfel să 
prezinte publicului şi alte informaţii uimitoare. Intr-o 
regiune mai apropiată de Polul Sud al „planetei roşii”, s-ar 
fi evidenţiat nişte structuri având forme geometrice - 
pătrate şi dreptunghiuri. Ar putea fi oare acestea 
zidurile râmase în picioare, sau doar fundaţiile unor 
construcţii de „tip urban”? Specialiştii de la N.A.S.A. care au 
analizat imaginile regiunii respective au sesizat o 
adevărată asemănare între structurile marţiene şi 
ruinele terestre - fotografiate de asemenea de la 
înălţime - ale ciudatului ansamblu de construcţii din piatră 
existente în „citadela” Machu Pichu situată la mare 
înălţime în munţii Anzi (pe teritoriul statului Peru). Drept 
urmare, cercetătorii de la N.A.S.A. au denumit vestigiile 
marţiene într-un mod foarte sugestiv: „ruinele Oraşului 
Incaş”. 

Dar la fel de ciudate, par a fi şi anumite mari forme 
circulare din piatră, care de asemenea s-ar părea că ar fi 
sculptate. Acestea au fost identificate în zona 
ecuatorială a planetei vecine. Analizând şi aceste imagini 
luate de la înălţimea orbitei modulului „Viking”, specialiştii 
de la N.A.S.A. au apreciat că formele respective ar fi 
asemănătoare unor roţi imense, fiecare părând a 


avea câte cinci spiţe late. Semnificaţia acestor opere de 
artă atât de diferite faţă de celelalte prezentate mai sus nu 
a putut fi însă imaginată până în prezent. 

Să fie oare toate aceste sculpturi artistice doar simple 
efecte întâmplătoare ale eroziunii naturale produse de 
nisipul purtat de vânturile furtunilor, ajutat de variațiile 
importante de temperatură? lată însă că analizele foarte 
meticuloase întreprinse de numeroşi specialişti de la 
N.A.S.A. şi de cadre universitare au condus la convingerea 
bine documentată a realizării acestora prin activităţi 
inteligente! În acest sens, părerea comună a lui Vincent Di 
Pietro şi a lui Gregory Molenear era foarte sugestivă: 

„Dacă numeroasele detalii şocante ale capetelor din 
piatră s-au format în urma unor procese naturale, atunci 
însăşi Natura trebuie să fie o ființă, cu un grad 
deosebit de inteligență!” 

Încercând să ofere anumite explicaţii proprii pentru acest 
şir de descoperiri extraordinare - oferite într-un mod total 
obiectiv de către aparatura de înaltă performanţă tehnică 
montată la bordul roboților spaţiali -, G.F. Freusch a 
imaginat, în finalul cărţii sale, mai multe scenarii; 
desigur, acestea depăşesc totuşi posibilităţile actuale de 
verificare şi de acceptare ştiinţifică. 

Întrebându-se dacă acei constructori şi sculptori ai 
monumentelor megalitice de pe Marte, au fost fie o 
populaţie planetară, fie călători spaţiali veniţi din alte 
sisteme solare, sau chiar eventuali cosmonauţi ai 
pământenilor care ar fi existat pe Terra într-un ciclu 
anterior de civilizaţie mai evoluată, ce a dispărut însă de 
mult timp, autorul german avansează şi o altă ipoteză, mai 
dramatică. Aceasta are la bază o prezumție astronomică 
mai veche - şi anume de la începutul secolului trecut - 
care considera că, într-o epocă anterioară, s-ar fi 
produs explozia unei a zecea planete ce ar fi existat 
„cândva” între Marte şi Jupiter; acest corp ceresc 


ipotetic!*5 a fost denumit Phaeton.” Dacă pe neştiuta 
planetă-soră a existat viaţă şi chiar o civilizaţie avansată, 
locuitorii săi au putut să ajungă în faza de a stăpâni atât 
tehnica zborurilor spaţiale, cât şi aceea a fisiunii nucleare. 
Şi, în scenariul imaginat de G.F. Freusch, într-o bună zi, ar fi 
intervenit dezastrul: ori, în  nesăbuinţa ambițiilor 
populațiilor planetare, jocul cu energia nucleară a dus 
la propria distrugere astrală, ori catastrofa s-a 
datorat ciocnirii planetei cu un asteroid gigant. Din 
grupurile restrânse de locuitori care ar fi scăpat din 
groaznicul eveniment, unii ar fi reuşit să ajungă pe 
Pământ, pe când alţii numai pe Marte, unde au 
rezistat mult timp. 

În amintirea cumplitei drame, cei rămaşi pe „planeta 
roşie” au construit câteva piramide, pentru a atrage atenţia 
asupra existenţei lor şi, în final, pentru a proteja cât mai 
sigur textele unei fantastice istorii trecute. Totodată, 
aceştia au cioplit în piatra unor stânci marile chipuri 
de oameni cu lacrimi în ochi, cu speranţa că fraţi de-ai 
lor sau alte fiinţe evoluate vor survola planeta-refugiu şi îi 
vor salva... Sau, poate, chiar mai mult: acea lacrimă de sub 
geană ar putea fi un adevărat avertisment cosmic privind 
groaznicul destin al unei civilizaţii planetare, în cazul când 
s-ar lăsa antrenată în nesăbuitul conflict al ambițiilor, 
folosind în acest cumplit joc energia ascunsă a materiei... 


135 În anul 1807, descoperind al patrulea asteroid ce orbita în spaţiul dintre 
Marte şi Jupiter, astronomul H.W.M. Olbers a emis ipoteza că planetoizii 
respectivi ar fi rezultat dintr-o planetă ce a explodat; aceasta a fost numită 
Phaethon. Ulterior, alţi astronomi au apreciat că masa corpului ceresc 
explodat ar fi fost de 16-80 de ori mai mare decât a Pământului. 

Brâul de asteroizi identificat treptat în zona respectivă ar fi compus, de fapt, 
din câteva zeci de mii de corpuri mici şi mai mari; în urma stabilirii vârstei lor 
se apreciază, totuşi, că aceştia ar fi resturi ale nebuloasei primitive din care s- 
au format toate obiectele sistemului nostru solar. 

Numele de Phaethon a fost legat de legenda unui personaj divin a cărui 
călătorie cerească tristă se asociază cu ideea catastrofei planetare. Foarte 
sugestiv în acest sens este textul antic al poetului Ovidius. 

136 N. edit.: Unii savanţi apreciază, însă, că centura de asteroizi („Primul 
cer” din mitologia sumeriană şi, implicit, Vechiul Testament) ar fi alcătuită din 
resturi... ale Terrei, acestea însumând 1/3 din masa Pământului. A se vedea 
şi ipoteza din „SECRETELE TERREI” - vol. IV: centura de asteroizi a fost creată 
deliberat, pentru protecţie!... 


„Văile fluviilor marţiene conţin cifrul 
istoriei” 


În continua dezvoltare a cunoaşterii umane, un adevărat 
principiu-motor a fost constituit mereu de un fapt inevitabil 
şi de altfel foarte util: orice nouă descoperire, orice nouă 
înţelegere a unor legităţi sau a unor manifestări ale naturii 
înconjurătoare atrage după sine alte noi şi noi întrebări. La 
început, aspectele ce „răsar” din necunoscut par a fi 
învăluite de un nimb tainic, straniu. Dar cum inteligenţa 
umană este prin structura ei mereu „căutătoare şi 
creatoare”, vălul aparent al acestor nimburi este îndepărtat 
după un timp, oamenii făcând eforturi continui pentru a 
destrăma ceața ipoteticului enigmatic. Din noianul de 
probleme şi de întrebări ale zilelor noastre, unul dintre 
exemplele foarte sugestive ale înlănţuirii permanente 
dintre cunoaşterea cea mai avansată şi voalul întrebărilor şi 
al enigmelor este constituit şi de investigarea planetei 
Marte. Deşi astăzi se cunosc foarte multe despre acest corp 
ceresc, în secolul XX fiind risipite multe mituri şi ipoteze 
nereale, totuşi, la numeroase întrebări importante nu s-au 
putut obţine încă răspunsuri; dar chiar mai mult, între timp 
au apărut noi enigme tulburătoare. Drept urmare, 
specialiştii contemporani au reliefat necesitatea tot mai 
stringentă de a efectua noi investigaţii care, în faza 
actuală, nu mai pot fi concepute decât prin „cercetări la 
faţa locului”. Şi aceasta, cu atât mai mult cu cât viitorologia 
terestră va impune ca oamenii pământeni să debarce şi să 
utilizeze în scopuri folositoare şi această planetă-soră. 

Intrebat în cursul anului 1988, de către un reporter, 
asupra cauzelor ce-i determină pe oamenii de ştiinţă ruşi să 
acorde un interes atât de mare pentru studierea „planetei 
roşii”, academicianul Valeri Barsukov i-a răspuns 
următoarele: 

„Fiindcă este posibil ca forme primitive de viată să fi 
existat în trecut pe această planetă. Marte posedă o 


atmosferă, însă mult mai rarefiată decât cea a Pământului. 
Inainte vreme, această atmosferă era mai densă. Climatul 
planetei a evoluat de asemenea şi el. Altădată era mai 
cald acolo şi erau ape şi râuri pe suprafaţa lui Marte. 
Or, noi suntem obişnuiţi ca apa să o asociem vieții. Este, 
deci, foarte probabil ca forme inițiale ale vieții să fi putut 
apare pe această planetă. Nu putem şti dacă ele mai există 
încă, dar nu avem dreptul să excludem această posibilitate. 
Acolo unde scoarța planetei rămâne mai mult sau mai puțin 
caldă, viata poate să mai subziste încă... Ştim astăzi că în 
Antarctida, cu toate condiţiile grele, dar foarte apropiate de 
cele de pe Marte, viața „mocneşte”. Nu este, deci, exclus 
să putem descoperi pe Marte forme primitive ale vieții şi 
importanţa acestei descoperiri este cu totul deosebită. 

Din această cauză, unul dintre principalele obiective ale 
proiectelor de viitor americane şi ruseşti constă în aducerea 
pe Pământ a unor carote de roci marţțiene şi de a le 
examina utilizând întregul arsenal de vârf al ştiinţei... 

Vechile văi ale fluviilor marțiene prezintă un 
interes imens. Rocile sedimentare respective conțin 
cifrul istoriei şi este posibil ca viața să existe acolo sub o 
formă sau alta.” 


„Programul Phobos” - 400 miliarde USD 


Dar misiunile spaţiale spre planeta Marte sunt extrem de 
costisitoare. Întregul şir de expediţii prealabile şi 
debarcarea  cosmonauţilor tereştri pe „planeta 
roşie” s-ar ridica - într-o primă aproximare - la cca. 
400 miliarde dolari. Or, este evident că imensul efort 
financiar şi tehnologic necesar nu va putea fi suportat, în 
nici un caz, de către un singur stat de pe Terra. Este astfel 
clar că „epopeea marțiană” va trebui să fie rezultatul unei 
largi cooperări între state, de fapt a întregii umanităţi. 
Acest mod de abordare a proiectului de ansamblu a şi fost 


angajat încă din anii trecuţi - mai întâi între specialişti şi 
apoi între oficialităţile celor două ţări care şi-au creat de-a 
lungul timpului baza materială pentru lansarea misiunilor 
spaţiale: Statele Unite ale Americii şi Rusia. 

Pe această linie, iată ce răspundea de pe o poziţie 
oficială cunoscutul astrofizician american dr. Carl Sagan, 
într-un interviu acordat în anul 1986, când reporterul 
publicaţiei moscovite „Nede/ia” l-a întrebat: 

„De ce expediția spre Marte este cea mai indicată pentru 
asigurarea continuării cooperării  sovieto-americane în 
Spațiu? 

Să concepem un program ce are ca scop o cooperare şi 
nu o competiţie. Să ne imaginăm că înşişi conducătorii 
celor două tări hotărăsc să facă ceva care să fie nu numai 
spre binele popoarelor lor, ci şi pentru binele Umanității 
întregi, ceva care să fie la originea unei remarcabile 
inițiative din istoria Umanității: instalarea pământenilor pe 
o altă planetă... Proiectul unui zbor comun pe această 
planetă misterioasă entuziasmează la fel de bine pe 
visători, ca şi pe ingineri, depăşind barierele naționale şi 
ideologice.” 

Ca o confirmare a celor spuse de exponentul american, 
doi ani mai târziu, academicianul Valeri Baruskov declara 
următoarele: 

„Noi ne propunem, şi americanii sunt de aceeaşi părere, 
să abordăm o primă etapă la începutul anilor '90 prin 
lansarea unor sateliți ai lui Marte, care vor avea ca 
misiune să procedeze la o recunoaştere globală. Suntem în 
curs de a ne înțelege asupra echipamentului de care vom 
avea nevoie şi de a decide dacă această acțiune trebuie 
efectuată în unul sau în doi timpi... Sunt convins că, în 
pofida tuturor obstacolelor care există în acest domeniu, 
primul echipaj care va pleca spre Marte va fi o 
echipă internaţională”. 

Urmare celor stabilite în comun între Glavcosmos 
(organismul rusesc de realizare a misiunilor spaţiale) şi 
N.A.S.A., s-a hotărât ca specialiştii ruşi să lanseze primele 
staţii automate ale noii etape de investigare a „planetei 


roşii”. Astfel s-a născut „programul Phobos”. Denumirea 
respectivă a fost legată de numele principalului satelit 
natural al lui Marte, întrucât unele ciudăţenii ale acestui 
„cartof din piatră”, care au intrigat şi ele pe cercetătorii 
cerului, urmau să fie ţinta majorităţii investigaţiilor noului 
program marțian. Pentru a se asigura o reuşită deplină a 
sarcinilor complexe, prevăzute cu multă îndrăzneală de 
specialiştii respectivi, aceştia s-au decis să preia cele mai 
avansate mijloace tehnice, rezultate atât din experienţa 
proprie, cât şi din cea a specialiştilor americani, apelând 
totodată la o largă colaborare internaţională pentru dotarea 
şi organizarea misiunii. A fost angajată, astfel, participarea 
tehnică a 14 ţări!”, atât la realizarea aparaturii de cercetări 
ştiinţifice şi a echipamentelor de la bord, cât şi pentru 
preluarea în condiţii de siguranţă sporită a datelor 
transmise pe calea undelor din profunzimile spaţiului 
interplanetar. 

Dar care au fost, totuşi, motivele care au condus la 
acordarea, în noua etapă de cercetări, a unei atenţii atât de 
deosebite lui Phobos, micul satelit marțian? Un răspuns 
parţial l-a oferit dr. Viaceslav Balebanov (directorul-adjunct 
al Institutului de Cercetări Spațiale al Academiei de Ştiinţe 
din Moscova, în cadrul unui interviu acordat în iulie 1988: 

„Proiectul Phobos este de lunga durată, antrenând un 
mare număr de ţări, ceea ce constituie un eveniment de o 
importanță deosebită pentru colaborarea ştiinţifică 
internațională, cu scopul de a cunoaşte în condiții moderne 
spațiul cosmic şi al folosirii acestuia în mod paşnic... Multe 
întrebări care au înflăcărat imaginaţia unor astronomi şi a 
unor scriitori îşi vor afla răspunsuri încă înainte de sfârşitul 
acestui secol. Poate chiar în anul 1989 vom elucida, de 
pildă, enigma satelitului Phobos, ce pare a fi un bulgăre 
compact, cu diametrul de 27 km, alcătuit numai din 
carbon." 


137 Statele care au colaborat la echiparea misiunii Phobos au fost: Austria, 
Bulgaria, Cehoslovacia, Elveţia, Finlanda, Franţa, Irlanda, Polonia, R.D.G., 
R.F.G., S.U.A., Suedia, Ungaria, U.R.S.S., la acestea adăugându-se şi Agenţia 
Spațială Europeană. 


Enigmele „cartofului cosmic” 


Aşadar, acest specialist de înaltă ţinută ştiinţifică, 
remarca la nivelul anului 1988 că Phobos însuşi ar constitui 
„O enigmă” pentru cunoaşterea contemporană! Despre ce 
putea fi vorba, întrucât acest satelit devenise oarecum 
cunoscut, în urma fotografierii sale de la o distanţă de 
numai 612 km (în anul 1976) de către „Viking Orbiter 1”? 
Or, „portretul” său fotografic a risipit încă de pe atunci 
supoziţia captivantă lansată anterior de astrofizicianul dr. 
I.S. Şklovski, privind ipotetica structură artificială a acestui 
însoțitor atât de grăbit a lui Marte... 

Dar şi în cazul lui Phobos s-a produs o aceeaşi situaţie 
neaşteptată, ca şi în cazul „planetei roşii”: imaginea 
fotografică redând în mod clar structura sa de „pietroi 
cosmic” a eliminat desigur ipoteza fantastică emisă la 
nivelul deceniilor anterioare în mod deductiv, în schimb a 
generat alte „enigme”. De această dată, însă, situaţia s-a 
complicat, întrucât noile aspecte enigmatice nu se mai 
bazează pe deducţii ci pe un material documentar total 
obiectiv, acela al înregistrării fotografice întru totul reale... 
Şi, într-adevăr, surpriza cercetătorilor a fost deosebită: la 
una din extremităţile sale, Phobos prezintă o gaură 
extrem de mare care se prelungeşte în mod evident 
în interiorul său; diametrul acestui gol a fost 
determinat ca având peste 8 km, ceea ce reprezintă 
aproape jumătate din diametrul maxim ce-l are 
„cartoful cosmic” spre partea centrală a corpului 
său. Denumit craterul Stickney'*%, golul respectiv a venit să 
tulbure tot ceea ce se ştia înainte despre insolitul satelit 
marțian. Neputând fi vorba de un crater vulcanic, explicaţia 
producerii sale a fost aceea a ciocnirii frontale cu un alt 
„pietroi” mai mic, care a pătruns spre centrul corpului lui 


13 Apreciindu-se faptul că soţia astronomului Asaph Hall a insistat ca el să 
nu renunţe la eforturile de a observa sateliții lui Marte, fapt ce a condus la 
descoperirea lui Phobos, craterul respectiv a fost denumit Stickney, după 
numele avut de soţie înainte de căsătorie. 


Phobos. La această interpretare a urmat însă o întrebare 
inevitabilă: la o astfel de coliziune cu un alt corp, ce a avut 
un diametru de vreo 8 km, cum de a putut rezista micul 
satelit fără să se fi sfărâmat pur şi simplu sau măcar să fi 
rămas cu crăpături imense? 

Cercetarea foarte amănunţită a imaginilor fotografice 
obţinute până acum asupra lui Phobos a arătat că acesta 
este acoperit cu un strat suficient de gros de regolit, ce 
maschează mulţimea de mici cratere de pe solul său, care 
s-ar părea că sunt foarte vechi. Analiza spectrală a 
reflectanţei solului a condus la concluzia că suprafaţa sa 
ar fi foarte asemănătoare cu cea a meteoriţilor din 
categoria condritelor carbonoase; din această cauză, 
directorul V. Balebanov se exprimase în interviul său atât 
de pitoresc: Phobos ar fi un „bulgăre de carbon”. 
Aprecierea respectivă era susţinută şi de valoarea 
calculată - foarte redusă - a densităţii sale medii, 
care a constituit la un moment dat o surpriză: 2 gr/cm'! 
Deci, corpul lui Phobos ar fi dintr-o materie poroasă, 
mult diferită de cea a planetei Marte, dar şi mai mult 
diferită de cea a Terrei; de altfel, la nici un satelit al 
vreunei alte planete din sistemul solar nu s-a determinat o 
valoare atât de redusă. Care putea fi realitatea, căci 
rezultatele deductive se arătau deconcertante? 


Phobos - o navetă spaţială improvizată?! 


Dar dacă structura rocii din care este alcătuit Phobos 
este atât de puţin densă, înseamnă că materia respectivă 
este extrem de friabilă; în acest caz, însă, şocul cu un 
meteorit atât de mare care ar fi format craterul Stickney ar 
fi trebuit să fărâmiţeze instantaneu întreaga masă a 
satelitului. Totuşi, acesta nu prezintă nici măcar crăpături... 
Şi astfel a început un nou joc al ipotezelor: probabil că roca 
din care este alcătuit Phobos ar fi totuşi foarte dură şi deci 


foarte grea şi atunci golul din interior ar trebui să fie foarte 
mare... Dar dacă roca respectivă este dură, ar trebui ca 
forma golului să fie de tipul craterelor de pe Marte şi de pe 
Lună, or acesta nu este deloc asemănător. In plus, aportul 
suplimentar de materie al meteoritului de impact şi însăşi 
topirea materiei existente la şocul ciocnirii ar fi trebuit să fi 
produs evidente modificări ale reliefului local; în fapt, însă, 
craterul Stickney (fig. 16) se prezintă doar ca o gaură 
mare... Şi atunci, în acest cadru contradictoriu, ar trebui 
căutată o altă origine a golului respectiv? 

Jocul ipotezelor a creat o nouă „enigmă” care nu poate 
evita şi o presupunere fantastică, ce ar putea oferi însă o 
explicaţie mai apropiată de constatările reale ale analizelor 
documentelor fotografice: golul lui Phoebus ar avea o 
origine... artificială! Ar trebui acceptată parţial ipoteza 
dr. l.S. Şklovski? Dar în acest caz ar însemna că acel gol din 
extremitatea cu diametrul cel mai mic al satelitului ar fi 
avut cândva un rol funcţional! Care ar putea fi acesta? Faţă 
de ceea ce ştim doar de câteva decenii, o ipoteză 
imaginativă ar sugera asemănarea cu golul de ieşire al 
unui jet reactiv... Să fi avut totuşi acest Phobos, cândva, 
rolul unei navete spaţiale improvizată în grabă sau 
construită în cele mai economice condiţii - pentru ca pereţii 
din piatră să ofere o bună protecţie la loviturile 
meteoriţilor? Viteza sa atât de mare de rotire 
circumplanetară (caz unic în întregul sistem solar) şi chiar 
sensul de rotire în raport cu „fratele” său Deimos ar putea 
fi indicii suplimentare în acest sens, evidențiind o parcare 
finală a „navetei” pe o orbită apropiată a planetei? În acest 
cadru ipotetic, atât de enigmatic, s-ar putea face vreo 
legătură între operele de artă şi construcţiile 
megalitice de pe Marte şi originalul vehicul spaţial? 
Sau poate chiar mai mult, s-ar putea crede că ar fi existat 
cândva vreo conexiune faptică între lacrima de pe chipul ce 
lansează un zâmbet trist spre cer şi această „navetă 
spaţială” improvizată? Să fi avut loc, într-un neştiut trecut 
îndepărtat, unul dintre scenariile dramatice imaginate de 
dr. |. Velikovski sau de J. von Buttlar? Unde ar putea fi 


atunci limita dintre realul fantastic şi fantezie în cazul 
acestor „tragedii cosmice”, ce par a fi sugerate atât de 
monumentele de pe Marte şi de „enigma lui Phobos”, cât şi 
de unele texte ale vechilor tradiţii terestre? Sau poate că 
scenariul astral a fost totuşi altul, iar „operele de artă” de 
pe Marte au avut un sens cu totul diferit... 


„Marele pietroi cosmic” a fost... arat 


Dar imaginile fotografice ale satelitului marțian 
transmise de „Viking Orbiter”, în anul 1976 şi, mult mai 
recent, şi de către sonda rusească „Phobos 2” au mai 
relevat încă un aspect enigmatic constituit de solul 
acestuia: în lungul suprafeței sale, care este lipsită 
total de stânci, se remarcă o serie de şanţuri 
paralele, late de câte 100-200 metri, adânci de câte 
10-20 metri şi lungi de mai mulți kilometri; unele 
dintre adânciturile aliniate se desfăşoară pe mai bine de 
jumătate din lungimea satelitului. Aceste „zgârieturi” nu 
se regăsesc însă şi la „fratele” său Deimos, al cărui 
sol apare cu totul diferit: nu există nici un şanţ şi totul este 
acoperit de o pătură moale şi groasă de regolit, care 
aproape că îmbracă şi marele număr de blocuri de 
piatră ce sunt risipite peste tot (unele dintre acestea au 
înălţimi de ordinul a 100 metri). 

Analizând această diferenţă  neaşteptată! geologul 
Valentin Belov (de la Laboratorul de Geologie Cosmică al 
Universităţii din Moscova) se întreba: 

„Cum a putut oare Deimos, a cărui forță de atracţie 
gravitațională este de două ori mai mică decât pe Phobos, 
să rețină aceste blocuri de piatră, pe când fratele său mai 
mare nu a reținut nimic? Pe Phobos nu există nici un singur 
bloc... Noi am găsit o explicație simplă şi plauzibilă... 
Suprafața lui Phobos se aseamănă mai degrabă cu cea a 
unui câmp arat în mod conştiincios. Dar în cazul lui Phobos, 


nu plugul s-a deplasat, ci terenul. Rolul plugului a fost jucat 
de blocurile de piatră, asemănătoare celor care se observă 
din abundență pe Deimos.” 

Explicând că, la şocul suferit de satelit, stâncile au 
alunecat, lăsând pe solul său dâre adânci, geologul rus a 
trebuit să evidenţieze şi faptul că, datorită impulsului subit, 
Phobos şi-a modificat şi orbita, întrucât blocurile de 
piatră ce „le-a pierdut” nu au rămas în trena sa, ci se află 
probabil într-o deplasare solitară pe vechea orbită a 
satelitului; până în prezent însă, acestea nu au fost 
descoperite în apropierea planetei. 

Şi astfel, imaginile fotografice care au eliminat vechea 
supoziţie a unui satelit artificial, dovedind faptul că Phobos 
este un mare „pietroi cosmic”, au antrenat noi 
întrebări, noi ipoteze, ce amplifică necesitatea cercetării 
riguroase a structurii materiei acestui satelit, cât şi modului 
în care s-a format craterul Stickney. Deocamdată, „enigma” 
lui Phobos rămâne: golul din extremitatea sa a fost produs 
oare de impactul cu un meteorit sau cu un alt asteroid 
suficient de mare sau a fost amenajat prin mijloace tehnice, 
pentru a se realiza o „navetă spaţială” lungă de 27 km? Şi 
într-un caz şi în celălalt, şocul de impact sau respectiv 
impulsul brutal al startului originalei nave cosmice au putut 
produce alunecarea subită a blocurilor de piatră, „arând” 
solul satelitului. 


Phobos - un „prim-născut” al sistemului 
solar? 


Părăsind această inevitabilă îmbinare între realul- 
fantastic oferit de documentarul fotografic al mediului 
marțian şi imaginarul ipotezelor deductive, în problema 
structurii materiei din care este constituit Phobos există 
implicaţii ştiinţifice şi mai puţin „fierbinţi”. Mulţi savanţi îl 
consideră ca un vestigiu foarte preţios, ca fiind un „prim- 


născut” din nebuloasa protostelară ce şi-a oferit 
materia pentru formarea treptată a Soarelui şi a 
planetelor din sistemul nostru. În acest caz, Phobos ar 
fi deci un „martor” al istoriei timpurii!*” a sistemului solar, 
împreună cu Deimos putând face poarte din grupul 
asteroizilor primordiali formaţi în jurul Soarelui 
înainte de constituirea planetelor. Ulterior, cei „doi 
fraţi” ar fi fost captaţi de câmpul gravitațional al planetei 
Marte!“%, dar acest fapt constituie încă o enigmă ştiinţifică, 
întrucât nu se poate explica modul de captare a lor 
dintr-o zonă cu mult mai îndepărtată faţă de actuala orbită 
a „planetei roşii”. Mergându-se pe această linie a unei 
vechimi extreme a celor doi sateliți marţieni, nu s-a exclus 
însă nici ipoteza că aceştia ar putea fi chiar nişte resturi cu 
mult mai vechi. Ştiindu-se astăzi bine, faptul că Soarele 
nostru face parte din generaţia a doua de stele din Galaxia 
noastră, s-ar putea ca cei doi „pietroi cosmici” să fie nişte 
rămăşiţe, nişte „firimituri” de la un sistem solar 
anterior celui actual, care a existat cu alte miliarde de 


139 Specialistul rus dr. V. Balebanov scria următoarele, în revista ştiinţifică 
franceză La Recherche (1988): 

„Pentru ce studiul sateliților lui Marte este atât de important? De ce îi 
interesează ei atât de mult pe oamenii de ştiinţă? În cadrul asteroizilor şi al 
cometelor, fiind mai accesibili investigărilor, ei fac parte din „micile corpuri” ale 
sistemului solar, care prezintă o importantă capitală pentru evoluţia 
Universului. In fapt, acum 4-5 miliarde ani, aceste corpuri mici - mult mai 
numeroase decât astăzi -, lovindu-se şi unindu-se, au format „embrionii” 
planetelor. Embrionii respectivi au înghițit „rapid”, (în vreo zece milioane de 
ani), partea esenţială a materiei iniţiale, pentru a genera astfel marile planete. 

Aceste corpuri, care subzistă şi astăzi, constituie martorii vii ai acelei epoci 
de formare a sistemului solar, cea mai tumultuoasă şi mai enigmatică din 
întreaga sa existență. Masa lor redusă şi îndepărtarea lor considerabilă fată de 
Soare, le-au permis să conserve intactă materia nebuloasei primitive din gaz şi 
praf - care a servit la formarea sistemului solar - şi, deci, de a reţine informații 
esențiale asupra stadiului initial.” 

140 Modul în care Marte a captat sateliții Phobos şi Deimos nu a putut fi încă 
explicat ştiinţific. Din studiile efectuate până în prezent, faţă de materia din 
care se consideră că ar fi constituiți, ei au fost consideraţi că fac parte din 
categoria C a asteroizilor. Dar această categorie se află într-o regiune foarte 
îndepărtată a „centurii de asteroizi”, în raport cu orbita planetei Marte. Oamenii 
de ştiinţă se întreabă de ce „planeta roşie” nu a capturat asteroizi de tip S - 
care sunt mai apropiaţi şi deci mai uşor de captat? In plus, de ce aceştia se 
rotesc în sens contrar? 


ani înainte în această parte a Galaxiei. Aşa cum se întâmplă 
continuu în întregul Univers, vechiul sistem solar s-a 
distrus „cândva” prin explozia uneia sau a două 
stele ce şi-au sfârşit viaţa ca „supernove”, furnizând 
„materia primă” (mult îmbunătăţită în elemente chimice 
grele - metale, etc.) pentru constituirea actualei „familii 
solare”. În acest context spaţial mult mai extins, este 
evident faptul că satelitul Phobos prezintă un interes cu 
totul deosebit pentru ştiinţa terestră. Ce satisfacţie, ce 
bucurie ar fi pentru cercetătorii pământeni dacă ar putea 
studia „în direct” un astfel de „martor” ancestral, care 
ascunde totuşi atâtea enigme! 

Şi, într-adevăr, venind în întâmpinarea cerinţelor 
moderne ale etapei în care a ajuns civilizaţia noastră, după 
o pregătire minuțioasă de câţiva ani şi ca rod al unei 
frumoase cooperări internaţionale, specialiştii ruşi au 
declanşat o nouă cercetare ştiinţifică a planetei Marte şi a 
satelitului său enigmatic; numele noii misiuni era foarte 
sugestiv: „Programul Phobos”. Astfel, la 7 iulie şi apoi la 
12 iulie 1988, de pe cosmodromul de la Baikonur au fost 
lansate, de către Glavcosmos, două staţii spaţiale 
automate: „Phobos 1” şi respectiv „Phobos 2”, fiecare 
având o greutate de câte 6 tone. Rachetele „Proton” care 
le-au propulsat în spaţiu trebuiau să le asigure acestor 
sonde-gemene impulsul necesar parcurgerii unui traseu 
lung de 190 milioane kilometri, viteza imprimată urmând să 
le permită ajungerea în apropierea planetei Marte după 
cca. 200 de zile. Ambele sonde spaţiale au fost dotate cu 
o aparatură ştiinţifică destinată efectuării unui număr de 
22 de experimente de investigare; totodată, s-a 
conceput etalarea unor premiere tehnice de mare fineţe şi 
de performanţe remarcabile. 

În drumul lor spre „planeta roşie”, echipamentele de la 
bord au demonstrat o calitate deosebită, transmițând pe 
multiple canale - cu frecvenţe diferite (radio, TV, 
infraroşu) - tot ceea ce se putea investiga odată cu 
îndepărtarea faţă de Terra. Astfel, una dintre primele 
sarcini de studiu a fost transmiterea de date privind 


anumite fenomene solare, care nu pot fi observate 
corespunzător de pe Pământ. Coronograful (realizare 
franceză în cadrul cooperării internaţionale stabilite la 
acest Program) a analizat în condiţii excepţionale structura 
coroanei solare, urmărind în direct şi transmițând la sol 
datele privind emisiile de radiaţii luminoase, ultraviolete, 
raze X, precum şi raze gamma; de asemenea a fost 
investigată cu succes şi structura tridimensională a 
cromosferei solare. 

Verificările (prin telecomenzi) efectuate în cursul lunii 
iulie asupra modului în care echipamentele de la bord 
răspundeau cerinţelor de la sol, precum şi transmiterea 
unor date de foarte bună calitate preluate de la 
primele investigări au făcut să domnească optimismul la 
centrul de coordonare a misiunii. Drept urmare, s-a 
transferat conducerea operaţională de la centrul de 
dirijare a zborurilor de la Eupatoria (Crimeea), la centrul 
principal de dirijare (TSUP) de lângă Moscova. Dar iată 
că, în plin optimism, a urmat imprevizibilul cosmic... 

Orice misiune spaţială îşi are riscurile sale inerente, ceea 
ce le face, de altfel, să fie învăluite mereu în acea aură a 
„aventurii cosmice”. Pentru a se asigura o securitate 
maximă a vehiculelor trimise în hăurile îndepărtate, 
cercetătorii cerului au investigat încă din perioade 
anterioare şi urmăresc permanent toate  prezenţele 
materiale şi toate fenomenele care se manifestă - sau care 
pot apărea intempestiv - în spaţiul interplanetar. Există, 
totuşi, o multitudine de factori care pot interveni în 
mod neprevăzut, cu efecte nefavorabile: începând de 
la sensibilităţi ascunse ale echipamentelor de la bord sau 
chiar de la comenzi nereuşite transmise de la sol, în Spaţiu 
pot apărea cu totul imprevizibil diferite fluxuri de particule 
intens accelerate la mari energii sau „jocuri” ale unor 
câmpuri de energii cosmice, ori întâlniri cu diferite „pietre 
astrale” sau cu globuri plasmatice care reuşesc să pătrundă 
şi în interiorul navelor spaţiale sau, chiar mai mult, cu 
eventuale... nave ale unor civilizaţii galactice... 


„Grota Marelui Vampir Galactic” face 
victime! 


Poate că cea mai sugestivă relatare a unor evenimente 
imprevizibile, ale căror cauze cu totul necunoscute au 
depăşit capacitatea specialiştilor tereştri de a le evita în 
adâncimile întunecate ale distanțelor de milioane de 
kilometri faţă de Pământ, a fost făcută publică în deceniul 
'70. lată cum a fost prezentată o astfel de „întâmplare” 
neprevăzută, care a rămas şi până acum fără explicaţii: 

„Cu câteva luni în urmă, mecanismul de funcţionare 
al unuia dintre cele trei braţe automate pentru 
culegerea de eşantioane din solul marțian, cu care 
este înzestrată sonda cosmică americană «Viking 1», 
s-a deteriorat în momentul în care această navă a 
ajuns în zona spațială denumită «Grota marelui 
vampir galactic». «Se pare că vampirul nu este deloc 
încântat când pătrundem în sectorul său», afirma, în 
glumă, unul dintre specialiştii de la Laboratorul Jet 
Propulsion din California... Legenda «<Vampirului» s-a 
născut în anul 1969, după ce a explodat o baterie de pe 
«Mariner 7». În total, nu mai puţin de şapte nave 
spațiale, au avut de suferit când au intrat în zona 
“grotei”, fapt ce a adus prejudicii diferitelor experimente 
cosmice. Specialiştii nu înțeleg suita de coincidente 
petrecute într-o zonă lipsită aproape cu totul de praf 
cosmic, în măsură să provoace defecţiuni la aparatele de 
pe navele spațiale.” 

Dar, în anul ce a urmat acestui eveniment insolit, 
binecunoscuta sondă interplanetară „Voyager 2” avea să 
„plătească” şi ea un tribut straniu pe când traversa „grota 
vampirului”. lată un alt comunicat al vremii, ce a accentuat 
acel nimb al enigmei: 

„La 20 august 1977, în prima parte a călătoriei sale 
spre Jupiter şi apoi spre planetele periferice ale sistemului 
solar, sonda spațială «Voyager 2» a fost afectată în mod 


neştiut şi straniu de «ceva» care s-ar fi deplasat cu aceeaşi 
viteză şi în aceeaşi direcţie. Astfel, pe când se afla la 12,8 
milioane kilometri fată de Pământ, unul dintre 
calculatoarele electronice montate la bord a refuzat pur şi 
simplu să mai execute comenzile trimise de la centrul de 
control al zborului. După cum s-au exprimat specialiştii în 
cauză, totul arăta ca şi cum ordinatorul respectiv a 
suferit «un transfer inopinat de memorie». Apoi, după 
un interval de timp, calculatorul şi-a regăsit «memoria 
proprie», funcționând în modul cel mai normal.” 

În acest, context atât de straniu, cum ar putea fi 
explicată oare întreruperea subită a tuturor 
comunicărilor cu sonda „Phobos 1”, care a survenit 
la mai puţin de două luni de la lansarea sa? A fost 
oare posibil ca, din cauza neştiutei „vămi” impuse de zona 
„vampirului galactic”, să se fi defectat subit toate sistemele 
sale de emisie pe diferite canale de unde, sau eventual 
toate sursele de energie de la bord? Greu de crezut... De 
fapt, nimeni nu poate şti ce s-a întâmplat în întunecatele 
depărtări  interplanetare, întrucât robotul spațial 
terestru nu a mai comunicat absolut nimic şi nu a 
mai răspuns în nici un fel la comenzile variate şi 
repetate emise de la centrul de dirijare a zborului. S- 
a dat totuşi o explicație. S-a spus că transferul de la un 
centru de coordonare a zborului la alt centru de dirijare, a 
implicat folosirea unor tipuri diferite de calculatoare care 
asigurau prelucrarea şi transmiterea comenzilor de la sol. 
Pentru a se evita erori, în această situaţie a fost necesar ca, 
după fiecare comandă, să fie introdus un semn special; 
dacă acesta ar fi lipsit, pe ecran trebuia să apară o 
semnalizare, iar calculatorul se oprea. Or, la 29 august, de 
la TSUP i s-ar fi transmis lui „Phobos 1” un mesaj mai lung; 
operatorul ar fi uitat însă ca, la finele primei comenzi, să 
introducă semnul special, iar calculatorul nu ar fi sesizat 
nici el această lipsă... Drept urmare, computerul de la 
bordul staţiei automate aflată în zbor ar fi interpretat 
ordinul următor ca o comandă pentru oprirea sistemului de 
control al altitudinii. Aceasta ar fi făcut ca orientarea în 


spaţiu a robotului cosmic să se facă la întâmplare şi, 
panourile sale solare nemaiprimind lumină suficientă, 
alimentarea cu energie electrică ar fi căzut cu totul... Ar fi 
greşit, deci, operatorul, apoi şi calculatorul central!? 
Oare chiar aşa de uşor s-au putut pierde multiplele legături 
- pe diferite canale de unde - cu această sondă spaţială pe 
care specialiştii o considerau o adevărată „bijuterie 
tehnică”? Sau poate întreruperea bruscă s-a datorat altor 
cauze... 


„Phobos 2” a trecut de „Vampirul 
Galactic”... 


Mai norocoasă „la vămuire”, staţia automată „Phobos 
2” a trecut cu bine prin zona „vampirului galactic”, 
ajungând la ţintă la termenul programat. Şi, ca orice robot 
ascultător, în ziua de 23 ianuarie 1989 - prin comenzile 
de la centrul de dirijare a zborului - s-a realizat transferul 
de pe traiectoria Pământ-Marte. Apoi, în ziua de 29 
ianuarie, la ora 12,58 (TU), spre bucuria imensă a 
specialiştilor de la solul terestru, s-a realizat parcarea 
sondei pe o orbită circum-marţiană eliptică (apropierea 
minimă şi maximă faţă de „planeta roşie” varia între 500 şi 
79 000 km). Au urmat manevrele de apropiere de Marte: la 
12 februarie, staţia automată a fost adusă - conform 
programului - pe orbita 2, iar la 18 februarie a fost adusă 
şi mai aproape, pe o orbită circulară paralelă cu cea a 
satelitului Phobos; distanţa dintre orbitele satelitului natural 
şi a celui artificial nou-sosit era de numai 322 km. 

Au fost efectuate, apoi, o serie de manevre fine de 
sincronizare a rotirii lui „Phobos 2” cât mai aproape de 
„pietroiul cosmic”. La 7 martie 1989, planul orbitei sondei 
terestre a fost stabilizat în mod precis în planul orbital al 
„lunii marţiene”, iar la 21 martie i s-a imprimat staţiei 
automate o mişcare cvasi-sincronă, dar cu o rotire în 


acelaşi timp - pe o orbită eliptică - şi în jurul lui Phobos. În 
acest fel, depărtarea dintre sondă şi satelit varia între 100 
şi 225 km. 

Pentru asigurarea stabilităţii rotirii lui „Phobos 2”, atât în 
jurul planetei Marte, cât şi în jurul satelitului natural, a 
urmat o perioadă de întrerupere a manevrelor; în schimb, 
până la 26 martie, de pe Pământ s-au transmis 
comenzi privind efectuarea de investigaţii ale 
planetei şi ale sateliților marţieni; s-au transmis astfel, 
la centrul de pe solul terestru, imagini fotografice ale 
planetei, cât şi ale lui Phobos şi Deimos, precum şi date de 
foarte bună calitate. 

Denumirea „Programul Phobos” a fost stabilită ca urmare 
a faptului că principalul obiectiv al investigaţiilor 
ştiinţifice era însuşi satelitul Phobos, care pe de o parte a 
stimulat în mod deosebit interesul oamenilor de ştiinţă prin 
„enigmele” sale, iar pe de altă parte oferea - prin atracţia 
sa gravitaţională extrem de redusă - un „teren de 
antrenament” optim pentru activități de investigare 
robotizată efectuată la zeci şi sute de milioane de kilometri 
depărtare faţă de Pământ. Dar iată extrem de interesantele 
operaţiuni înscrise în „memoria” staţiei automate, 
care trebuiau urmărite îndeaproape de specialiştii de la 
centrul de dirijare a misiunii. 

După reducerea treptată a distanţei dintre satelitul 
natural şi sonda terestră, prin efectul de atracţie 
gravitaţională exercitată de satelit, sonda avea să cadă lent 
spre solul respectiv. În momentul în care altimetrul de la 
bord avea să indice o înălţime de numai 50 metri, trebuiau 
să intre în funcţiune motoarele de frânare, al căror jet avea 
să menţină distanţa respectivă timp de 20 de minute. În 
acest interval atât de redus în raport cu amploarea 
misiunii, urmau să se efectueze investigări decisive privind 
structura materiei şi compoziţia izotopică a solului 
„pietroiului marțian”. 

Un prim experiment - „LIMA D” - constituia o 
premieră robotică foarte pretențioasă. Măsurându-se exact 
înălţimea programată - prin intermediul unui altimetru- 


laser - de la bord, trebuia să fie declanşat un al doilea 
laser, care avea să-şi focalizeze fasciculul de raze la 
suprafaţa solului, în mod foarte precis. Pe pata luminoasă 
respectivă - cu diametrul de numai 1 mm - materia de la 
suprafaţa solului urma să se topească şi să se vaporizeze 
instantaneu; vaporii emişi aveau să fie captaţi şi analizaţi în 
minilaboratorul de la bord, de către un spectometru de 
masă. Experimentul era programat să fie repetat tot la 
distanţe de 10-13 metri, prin deplasarea lentă a staţiei 
automate. 

Această investigare urma să fie completată printr-un alt 
experiment - denumit „DION” - la fel de pretenţios: 
fascicule de ioni de kripton dirijate spre sol trebuiau să 
genereze, de asemenea, particule ionizate din materia de 
la suprafaţă, ionii secundari degajaţi având aceeaşi soartă 
de a fi captaţi şi analizaţi spectometric. Pe această cale se 
dorea determinarea cu precizie a caracteristicilor stratului 
superficial de regolit sau chiar de rocă, precum şi obţinerea 
de indicaţii asupra vântului solar ce străbate zona planetei 
Marte. 

Structura şi compoziţia straturilor mai adânci ale solului - 
până la adâncimi de 200 metri - urmau să fie 
investigate prin sondaje cu unde din domeniul radio, care 
aveau să fie emise pe trei canale de frecvenţe diferite. 
Rezultatele trebuiau să fie comparate ulterior la solul 
terestru cu alte măsurători optice şi radio, pentru a se 
putea da un răspuns la marea întrebare: este Phobos „un 
bulgăre de cărbune” ori de materie poroasă sau are totuşi 
o structură din roci mult mai dure - fiind însă gol în 
interiorul său? 

Prin trei fascicule de neutroni urma să fie urmărită 
separat eventuala prezenţă a apei îngheţate, iar prin 
fascicule de radiaţii gamma să se încerce identificarea de 
elemente chimice grele - siliciul, fierul, calciul, uraniul, 
toriul, aluminiul, magneziul, potasiul. 

Peisajul local avea să fie transmis prin trei camere 
de luat vederi pentru televiziune, care să redea în 
culori şi în imagini stereo, aspecte ale suprafeţei lui 


Phobos. În plus, printr-un sistem de oglinzi rotative cuplat 
cu camerele de luat vederi, se urmărea transmiterea de 
imagini panoramice ale satelitului, având în cadru 
Soarele şi apoi diferite stele. 

Dar în programul „misiunii Phobos”, cea mai 
spectaculară premieră tehnică avea să fie însă, lansarea şi 
punerea în funcţiune a „săritorului”. Era vorba de un nou 
„robot spaţial” - de fapt, un modul cu totul original -, care 
urma să se deplaseze singur pe solul satelitului, prin 
salturi de câte 20 metri; acesta trebuia să fie lansat în 
scurtul interval de timp în care staţia automată se 
menținea la altitudinea de 50 metri. Soluţia tehnică a fost, 
de fapt, uşurată foarte mult, ţinând cont de efectul 
gravitațional local extrem de redus - de o mie de ori 
mai mic decât aici, pe Pământ. Orientarea fiecărei 
sărituri!“ trebuia să se facă după o cercetare prealabilă a 
terenului, robotul fiind dotat în acest sens cu un grup de 
antene. Aparatura ştiinţifică purtată în cursul celor zece 
salturi prevăzute în programul acestui „sportiv” cosmic 
avea sarcina de a transmite informaţii preluate din diferite 
locuri, privind caracteristici chimice şi magnetice ale 
solului; totodată, trebuiau efectuate şi determinări de 
natură mecanică, prin dinamometrul şi gravimetrul din 
dotare. 

De fapt, încă dinainte de lansarea „săritorului” din sonda 
spaţială, a fost prevăzută lansarea şi a unui alt modul; 
acesta a fost denumit „sonda automată de lungă 
durată”, care urma să fie ancorată într-un punct fix. Un 
penetrator - numit „razrez” - ce servea şi ca mijloc de 
ancorare, a fost prevăzut să efectueze experimente cu 
caracter mecanic; aparatele ştiinţifice asamblate în acest 
modul au avut ca sarcină transmiterea pe o perioadă 
îndelungată a diferitelor elemente locale investigate; 
alimentarea cu energie electrică a aparaturii respective a 
fost rezolvată prin desfacerea a trei panouri cu celule 


141 Oare, ciudatul „obiect de la Aiud” nu a fost, cumva, o talpă de suport al 
unui „săritor” similar, trimis de o „altă omenire” să investigheze Terra? 


fotovoltaice, care trebuiau să se orienteze automat, în mod 
permanent, spre Soare. 

Printre activităţile cu regim continuu a fost inclus şi 
experimentul francez  „Libraţia”, al cărui scop era 
determinarea valorii exacte a creşterii accelerației 
care a fost constatată în rotirea lui Phobos în jurul lui Marte; 
aspectul enigmatic al sporirii vitezei satelitului i-a sugerat, 
în deceniile anterioare, astrofizicianului I. S. Şklovski un 
argument în plus la acea ipoteză a sa privind originea 
artificială a satelitului marțian (ipoteză destrămată ulterior 
prin fotografierea acestui corp astral). 

În echiparea modulului fix au fost prevăzute şi alte 
aparate pentru studierea suplimentară a stratului de la 
suprafaţa solului, prin emiterea unor fascicule de particule 
alfa şi de raze X. În plus, un termometru avea să 
transmită continuu valorile înregistrate, iar o cameră de 
televiziune avea să supravegheze întregul peisaj local, 
atâta timp cât sursa de energie electrică îi asigura 
alimentarea necesară. Ansamblul respectiv al 
aparaturii modulului autonom a fost conceput să 
funcționeze timp de un an. 

De fapt, conform prevederilor programate, „misiunea 
Phobos” a fost proiectată să dureze 15 luni; în acest 
interval, stația automată trebuia să efectueze cercetări 
extinse şi asupra planetei Marte, iar de la distanță 
să-l investigheze şi pe Deimos. 


.„. dar a dispărut de lângă Sfinxul marțian! 


Deşi sonda spaţială „Phobos 2” s-a demonstrat a 
funcţiona aproape perfect în toate activităţile desfăşurate 
până la data de 26 martie 1989, totuşi... imprevizibilul 
cosmic a intervenit din nou, la fel de brusc şi de dur... In 
ziua de 28 martie 1989, agenţia TASS a anunţat că toate 
legăturile cu sonda respectivă erau întrerupte de două 


zile... După aproape două săptămâni de eforturi disperate 
ale specialiştilor de pe Pământ, în ziua de 6 aprilie, 
Agenţia Spațială rusească IKI a comunicat profunda durere 
a întregii comunităţi ştiinţifice terestre: staţia automată 
„Phobos 2” a fost pierdută şi ea în mod definitiv! Dar 
explicaţiile prezentate în discuţia televizată din ziua de 30 
martie 1989 au venit parcă să amplifice, într-o manieră şi 
mai tulburătoare întregul şir de enigme marţiene - vechi şi 
noi: misterioasa întrerupere subită a legăturilor cu 
staţia spaţială s-a produs, de fapt, tocmai atunci, 
când camera de luat vederi transmitea spre Pământ 
imaginea porțiunii din Bazinul Cydonia, în care se 
aflau grupul de piramide şi chipul sculptat şi 
înlăcrimat! Ultimele două vederi mai conţineau însă în 
plus şi altceva: era prezenţa la o anumită înălţime a unui 
„inexplicabil obiect oval”, care avea „imagini definite 
clar în ceea ce priveşte marginile, mult mai regulate decât 
ar fi fost de aşteptat în cazul unui simplu fenomen natural”. 
Umbra proiectată de acesta pe solul marțian şi surprinsă 
de telecamerele sondei spaţiale părea lungă de 26-30 
kilometri! Se afla oare în zbor o navă de mari dimensiuni? 
Un ziarist moscovit ce a luat parte la discuţia televizată nu 
a ezitat să-l întrebe în mod deschis pe unul din specialiştii 
programului cosmic: a fost cumva umbra unui O.Z.N.? 

Pentru a se evita o nouă tulburarea a opiniei publice, 
generată de un astfel de eveniment - pe cât de regretabil 
pe atât de enigmatic - s-au emis şi ipoteze de temperare a 
interesului general, sugerându-se că marea „umbră” ar fi 
fost produsă de un vârtej de praf mai extins sau poate chiar 
de proiectarea pe solul marțian a umbrei unei culmi a 
giganticului munte Olimp... Dar specialistul în problemele 
„Misiunii Phobos” menţionase clar în faţa camerei de luat 
vederi a televiziunii sovietice: a fost vorba de „un 
inexplicabil obiect oval” care prezenta „imagini definite clar 
în ceea ce priveşte marginile”... 


„Paznicii marţieni” 


Această nouă enigmă marțiană, legată atât de trist de 
brusca pierdere a sondei „Phobos 2”, pare a câştiga însă în 
amploare dacă  răsfoim filele altor consemnări de 
evenimente stranii petrecute „acolo sus” în decenii 
anterioare. Astfel, extrem de ciudate pete, intens 
strălucitoare, văzute în noaptea de 4 iunie 1937, de către 
astronomul japonez Sizue Mayeda şi apoi la 1 iulie 1951, 
de Tsuneo Saheki - un alt cercetător japonez al cerului - au 
avut, de fapt, antecedente similare, cât şi repetări 
observaţionale ulterioare. În anul 1894, astronomii - 
americanul E.C. Pickering (de la observatorul Flagstaff) şi 
francezul Javelle (de la observatorul din Nisa) - au 
observat, în nopţile de 26 şi 29 iunie, „lumini stranii pe 
Marte”; în anul 1954, un alt cercetător al cerului a sesizat 
două „explozii de lumină”, iar în anul 1958 au mai fost 
semnalate patru cazuri de acest fel. Încercările ulterioare 
de a se explica aceste manifestări misterioase ca fiind doar 
simple fenomene naturale au rămas desconsiderate, 
întrucât detaliile comunicate de astronomii respectivi 
(durata mare a fenomenelor, apariţia imediată a unor 
norişori etc.) au evidenţiat manifestări de „un tip 
necunoscut”. 

Cea mai tulburătoare şi poate cea mai semnificativă 
consemnare de acest fel, care sugerează direct existenţa 
unor „paznici marţieni”, a fost comunicată de însăşi 
N.A.S.A., în urma „întâmplării” survenite la începutul lunii 
noiembrie 1971. lată o parte a relatării succinte difuzate 
la timpul respectiv: 

„Un obiect extrem de strălucitor, neidentificat 
încă, a deviat marţi sonda spaţială «Mariner 9», 
aflată pe o orbită marțiană, de la poziția sa corectă. 
Nava a fost repoziționată după 47 minute, în urma 
comenzilor transmise de la Pasadena. Un purtător de 
cuvânt al centrului spațial din Pasadena a declarat că acest 
obiect neidentificat a fost mult mai strălucitor decât 


steaua Canopeea, utilizată ca punct de reper pentru ca 
«Mariner 9» să se mențină într-o poziţie care să permită 
camerelor de luat vederi să fotografieze suprafața 
planetei.” 


Marţienii refuză vizitele... „rudelor sărace”! 


Totuşi, dorinţa descifrării enigmelor marţiene pentru 
susţinerea progresului cunoaşterii unui alt leagăn - posibil - 
al vieţii i-a determinat pe specialiştii care şi-au dedicat 
eforturile pentru explorarea Planetei Roşii să conceapă şi să 
lanseze şi în deceniul '90, noi misiuni, tot mai 
îndrăzneţe. 

Oare neştiuţii „gardieni” ai lui Horus cel Roşu decid, de la 
caz la caz, dacă să permită sau nu anumite investigări 
terestre? La 21 august 1993, sonda automată „Mars 
Observer” a fost pierdută de N.A.S.A., cu toate că şi 
aceasta era o „bijuterie tehnică”. În schimb, parcă în 
compensare, sonda „Mars Pathfinder” a ajuns cu bine - la 4 
iulie 1997 - pe solul pustiu şi îngheţat. Desfăcându-şi apoi 
„carapacea”, comenzile automate au eliberat din interior 
un mic vehicul - robot care avea sarcini precise: să culeagă 
din diferite locuri mostre din solul pe care se deplasa, 
urmând ca mini-laboratorul din corpul său să determine 
caracteristicile chimice esenţiale şi apoi să le comunice 
bazei terestre. 

Dar după doi ani, insistenţele specialiştilor de la 
N.A.S.A. au fost din nou stopate, survenind iarăşi o 
neînţeleasă pierdere dureroasă. O altă sondă-bijuterie, 
pe când încerca să se plaseze mai întâi pe o orbită circum- 
marțiană de „odihnă”, după o călătorie atât de lungă, subit 
- la 23 septembrie 1999 - s-a întrerupt şi cu aceasta 
orice contact. La o zi după pierderea legăturilor pe calea 
undelor, specialiştii mai sperau încă într-o „minune”, un 
responsabil N.A.S.A. declarând: „Deoarece nimic nu e sigur, 


încercăm în continuare să urmărim orice posibil semnal din 
partea sondei MCO (Mars Climate Orbiter)”. Totuşi, nici unul 
dintre emiţătoarele radio, reglate pe canale de frecvenţe 
diferite, nu a mai transmis nici cel mai mic semn de viaţă. 
Sondei i se întâmplase, în mod evident, „ceva”; fapt 
care îi anihilase toate funcțiunile... 

Deşi, diverşi specialişti de la solul terestru, mereu nu au 
putut oferi explicații plauzibile pentru pierderile 
„enigmatice” ale micilor nave automate trimise spre 
planeta vecină, unii iniţiaţi ai spiritualităţii pământene 
par a cunoaşte „taina” acestor dispariţii. Aceştia 
afirmă faptul că planeta Marte „este locuită” de o 
omenire proprie, care a depăşit însă faza de 
întrupare în corpuri carnale... Populaţia respectivă 
va accepta ca pământenii să vină pe solul marțian 
doar atunci când vor ajunge la nivelul cunoaşterii 
„legilor superioare” şi al înțelegerii „marilor 
adevăruri” ale Spaţiului... Alături de imensa „enigmă a 
O.Z.N.”, la rândul lor şi „enigmele marţiene” se constituie 
astfel în chemări adresate Omenirii terestre de a se ridica 
pe alte trepte ale cunoaşterii, ale realizărilor creatoare, ale 
evoluţiei spirituale... 


Capitolul VII 


COMANDOUL ASHTAR ŞI SALVAREA 
OMENIRII 


În ziua pedepsirii păcătoşilor, rasa voastră va 
fi înălţată şi se va ridica precum cea a vulturului. 
Cuibul vostru va fi dus la înălțimi mult mai mari 
decât cel al uliului. 

„„„ Căci veți fi salvați şi o lumină strălucitoare 
vă va înconjura şi un cuvânt de pace va fi auzit 
din Cer. 


(„Cartea lui Enoh”) 
Munţii înalţi se vor cutremura; se vor prăbuşi 
în fața sa, aşa cum ceara se topeşte în fața 
flăcării. Uscatul va fi inundat şi va pieri tot ce îl 
locuieşte... 
lată! El vine cu zece mii de sfinţi pentru a 
judeca toate creaturile. 


(„Cartea lui Enoh”) 


Mesaje radio-TV sau telepatice 


Parcurgând această carte, cititorul a deprins desigur, din 
filele sale, un fapt de o însemnătate deosebită, ce pare a se 
înlănţui într-o manieră oarecum ciudată cu desfăşurarea 
foarte grăbită a unor mari transformări sociale şi politice 
survenite la nivelul planetar; către sfârşitul secolului XX s-a 
recunoscut, prin înalte foruri naţionale şi internaţionale, 
existenţa, în spaţiul terestru şi în cel al aştrilor apropiaţi, a 
manifestărilor inteligente ale unor „forțe exterioare”. 
Acestea au demonstrat mereu superioritatea 
copleşitoare a unor cunoştinţe şi a unor realizări 


tehnice cu mult mai avansate. Cercetarea din ce în ce 
mai avansată a planetei noastre de către aceste inteligenţe 
şi respectiv a locuitorilor din diferite continente (ca de altfel 
şi a faunei şi a florei) s-a efectuat mereu numai în mod 
izolat şi doar într-un scop informativ limitat? Dincolo de 
cele câteva exemple ale straniilor investigaţii - selectate 
dintr-o acumulare faptică mult mai extinsă şi prezentate 
anterior - nu au existat oare nici un fel de schimburi de 
idei, nici un fel de convorbiri explicative între, mereu- 
necunoscuţii, vizitatori extratereştrii şi locuitorii 
pământeni? 

Pe această linie, se pare că ar trebui să dăm, totuşi, mai 
multă atenţie unor întâmplări la fel de neobişnuite, dar de o 
altă factură; telespectatori englezi şi ascultători ai 
unor posturi de radio din S.U.A. şi Europa au 
semnalat, în anii trecuţi suprapunerea intempestivă 
peste programe curente a unor „mesaje” emise la 
nivele energetice foarte ridicate de către staţii cu 
totul necunoscute. lată, spre exemplificare, un extras 
dintr-o scrisoare a unui ascultător american aflat pe coasta 
sudică a Californiei (persoană care avea, evident, 
cunoştinţe de tehnica radiofonică): 

„La 24 iulie 1972, intr-o sâmbătă, între orele 12 şi 13, 
am auzit la radio un mesaj care cred că a fost emis de 
ASHTAR COMMAND în frecvența de la 10 000 kHz, cu o 
intensitate atât de mare, încât a depăşit total postul 
local, ce are o putere de 10 kw. Cred că emițătorul 
ASHTAR operează cu o undă purtătoare având o putere de 
1 000 kw, care însă, în Statele Unite, este ilegală, cea mai 
mare putere permisă stațiilor de emisie fiind de 50 
kilowatt.” 

Cine este, însă, acest ASHTAR COMMAND, care nu ţine 
cont de legile americane şi care evidenţiază totodată 
folosirea unui nivel energetic extraordinar de ridicat? 

În ultimii ani, atât în S.U.A., cât şi în ţările europene s-a 
vorbit tot mai mult despre mesajele Comandoului 
Ashtar, recepționate de către diferite persoane - fie direct, 
prin surprinderea unor emisii foarte intense care se 


suprapuneau pe neaşteptate peste emisii radio sau 
TV locale, fie pe cale telepatică. Drept urmare, au fost 
adunate treptat o serie de texte uimitoare, care au devenit 
cunoscute atât prin publicarea lor, cât şi prin imprimarea 
unor recepții pe casete video. Dar originea lor este la fel de 
tulburătoare ca şi conţinutul lor: emiterea acestora s-ar 
fi făcut de la bordul unor nave extraterestre care s- 
ar fi cantonat în imediata apropiere a planetei 
noastre! 


Diversiuni „biblice”, profeţii „de 
îndreptare” sau avertismente reale? 


La prima vedere, textele mesajelor ar conţine o 
îngrozitoare viziune apocaliptică a unor ample 
fenomene geologice care ar devasta întreaga 
suprafaţă a planetei Terra, fapt ce ar determina 
însă, în mod benefic, o fantastică intervenţie 
extraterestră! Oare, toate aceste texte să fi fost ele 
concepute de anumite grupuri de oameni care doresc ca, 
printr-o modernă „activitate profetică”, să readucă 
Omenirea pe calea unei spiritualizări şi a unei etici sociale 
superioare? Sau, într-adevăr, mesajele respective sunt 
cutremurătoarele avertismente care ni se transmit de 
către inteligenţe extraterestre din cadrul „Comunităţii 
galactice”, în urma studierii complexe a manifestărilor 
planetei Terra şi a previziunilor legate de continua 
deplasare a sistemului nostru solar în jurul centrului 
galactic, cât şi în spaţiul cosmic? 

Citind cele ce urmează, Tu, cititorule, va trebui să 
cântăreşti singur care ipoteză este cea veridică. Dar, 
oricare ar fi originea „mesajelor”, pentru o completare a 
orizontului informaţional oferit de această carte, cred că 
este util ca fiecare dintre noi să le urmărească în mod 
realist, prin prisma metodelor sugerate de fantastico-ştiinţa 


contemporană; şi aceasta, cu atât mai mult cu cât 
conţinutul respectiv oferă evidente similitudini cu 
importante texte provenind din vechime - dar de o 
largă utilizare de-a lungul veacurilor datorită elementelor 
fundamentale bine verificate - cum ar fi Biblia sau texte 
filozofice şi cronici ale civilizaţiilor antice din Orientul 
Apropiat şi cel îndepărtat precum şi din America Centrală. 
In plus, cele expuse în colecţia de mesaje ar oferi şi o 
explicare plauzibilă a straniei „prezenţe O.Z.N.”, atât 
de intens manifestată în ultimele decenii în zona planetei 
noastre... 


Scoarța Terrei pregăteşte Apocalipsa, de 
milenii! 


lată, aşadar, unele extrase semnificative din 
tulburătoarele comunicări emise de către diferiți 
membri cu sarcini de mare răspundere în cadrul 
Comandoului Ashtar al Flotei Intergalactice: 

- Xyletron: „Terra, ca instituție educaţională şi 
recreativă, îşi va închide «porțile» pentru un timp.” 

- Lytton: „Dislocări masive, mişcări şi deplasări ale 
soclurilor tectonice ale Terrei, care se pregătesc de 
mii de ani, se vor declanşa într-o vastă desfăşurare. 
Puseele au şi fost date sub soclurile tectonice, în Africa, în 
sudul Europei, în Orientul Mijlociu, în Australia, pe coasta 
de vest a S.U.A. 

Se conturează mari scheme de mişcări seismice şi 
curenți de energie îşi croiesc acum drum la nivelul «sub- 
suprafeţei de fond» a planetei, ceea ce pune în poziție 
secțiuni propulsive ce reacționează unele asupra altora 
până la mii de kilometri fată de locurile de producere a 
evenimentelor din adâncuri. 

Noi nu putem să stabilizăm faliile şi, de fapt, nici 
nu ne aparţine o astfel de actiune.” 


Aşadar, s-ar părea că oamenii de ştiinţă ai altor civilizaţii 
mult mai avansate, existente în Galaxie, au constatat 
inevitabilitatea catastrofelor de mari dimensiuni ce ar urma 
să se declanşeze pe planeta Terra, odată cu intrarea 
sistemului nostru solar în regiunea cosmică dominată de 
zodiacala Eră a Vărsătorului. Drept urmare, „Confederaţia 
Spațială” ar fi hotărât să organizeze o operaţiune de 
anvergură gigantică, prin care să fie salvată 
populaţia Pământului. In acest sens, s-a conceput o 
evacuare foarte rapidă a Omenirii, atunci când vor 
începe convulsiile planetare! Pentru fantastica acţiune de 
„într-ajutorare cosmică” ar fi fost pregătită treptat o uriaşă 
flotă de nave!” spaţiale (într-un mesaj se vorbeşte 
despre milioane de nave). Aceasta este, în fapt, 
„Comandoul Ashtar”, ai cărui conducători dispun de un 
plan foarte amănunţit privind salvarea Omenirii 
terestre“, precum şi repopularea Pământului după o 
anumită perioadă, timp în care planeta se va reechilibra 
în noile condiţii astrale. 


Un război devastator - sinucigaş pentru 
Omenire! 


Poate că cea mai explicită prezentare a planului de 
evacuare a fiinţelor de pe toate continentele Terrei a fost 
expusă în mesajul lui Kouthoumi, care, în calitatea sa de 
reprezentant al civilizaţiilor cosmice, s-a exprimat astfel: 

„Modificarea câmpului magnetic din jurul 
Pământului, cât şi a culorii sale aurice vor declanşa 
în mod automat punerea în acţiune a planului. 

12 Această indicație ar putea explica marea diversitate de tipuri 
constructive ale O.Z.N.-urilor văzute, fotografiate şi filmate în ultimele decenii, 
în cele mai diferite locuri de pe Pământ. 

183 Personajul cosmic Jycondria s-a exprimat astfel privind salvarea florei şi a 
faunei terestre: „Chiar speciile vegetale şi animale actuale sunt duse pe diferite 


planete în vederea hibridizării lor, cu scopul de a le face apte vibratoriu de a 
reveni mai târziu pe Terra.” 


Există, totuşi, un element imprevizibil, care este însuşi 
modul de comportare a Omenirii. Liberul arbitru al 
Umanității împiedică stabilirea precisă a momentului şi 
respectiv a perioadei în care se vor întâmpla astfel de 
lucruri, căci acțiunile şi reacțiile populaţiei terestre au 
anumite influenţe care pot crea situații ce devin factori 
decisivi. 

Astfel, declanşarea unui eventual război devastator va fi 
un incident crucial, care va precipita fenomenele de natura 
cataclismelor. Or, factorii geologici fiind determinanti în 
desfăşurarea previzibilă, vor conduce implicit la intrarea în 
actiune. 

Combinarea acestor două evenimente va declanşa în 
mod imediat aplicarea extrem de rapid a planului de 
evacuare, ale cărui prime două faze urmează a se 
efectua în mod foarte discret. A treia fază va urma şi ea 
foarte repede, dar va avea însă un caracter de mase, va 
fi un eveniment public. Prin aterizare, se va permite 
multora să intre direct în navele noastre. Dacă 
terenurile nu vor mai permite totuşi acest lucru, vor fi 
folosite alte metode, şi anume efectele de levitatie prin 
radiatii adecvate. 

Unii dintre cei evacuati vor fi adormiti pentru a se evita 
traumatizarea lor. 

Altii, functie de aptitudini, vor rămâne la bordul navelor, 
urmând a fi integrati în activitățile specifice. 

Mulţi vor fi duşi pe alte planete, unde vor putea să 
se aclimatizeze. Vor exista şi transferuri în extraordinarele 
«oraşe-navă» spațiale. 

Repartizarea va depinde, în fapt, de fiecare 
supraviețuitor şi anume, în funcţie de felul său de viată de 
pe Terra, de evoluția sa spirituală. 


Program de salvare în trei faze 


Întreaga operație se va desfăşura astfel: 

- FAZA l-a: marele exod al entităților planetei se va 
declanşa în momentul în care se va determina că locuitorii 
săi sunt în pericol. La secunda precisă, când marile 
computere vor indica faptul că s-a ajuns la un punct critic, 
toți sateliții şi toate navele participante - deja pregătite - 
vor intra în actiune. 

Dacă se va constata că pericolul nu se va extinde pe 
întreaga planetă - ci se va localiza numai pe anumite 
regiuni - oamenii vor fi „luati” şi vor fi reținuți până când 
dezastrele se vor linişti, după care vor fi readuşi pe Terra. 

Faza l-a se va desfăşura într-o clipită, nefiind timp 
pentru nici un avertisment. În cadrul acesteia, se va 
efectua o preluare discretă a conducătorilor spirituali 
şi a celor care au instruit pe «Calea Luminii»; unii vor 
rămâne însă la sol până la realizarea Fazei a IIl-a. Cei care 
vor fi luaţi în această primă fază vor fi «aspirati» prin 
radiaţii invizibile ce produc levitaţia şi vor fi aduşi în 
mini-navele care îi aşteaptă pentru a-i conduce în marile 
nave-mamă, care se vor afla parcate în înaltul atmosferei. 

- FAZA a Il-a: va consta în ridicarea celor care i-au 
ajutat în activitatea terestră pe acei care au fost preluaţi în 
Faza l-a precum şi a tuturor copiilor de pe Terra - de toate 
vârstele şi de toate rasele. 

Această etapă se va desfăşura foarte rapid, după 
realizarea Fazei I-a. 

- FAZA a IlIl-a: oricare ar fi timpul care a mai rămas 
disponibil, cerul planetei va fi plin de nave spațiale care vor 
emite chemări pentru cei care vor dori să fie salvați, 
aceştia, însă, vor trebui să nu manifeste frică şi totodată 
vor trebui să posede o frecvență suficient de ridicată 
a radiaţiei proprii, pentru a suporta radiațiile ce vor 
produce levitaţia lor. Acest mod de „ridicare“ va trebui 
să fie adoptat datorită faptului că turbulenta planetară va 
limita posibilităţile de aterizare pentru evacuarea în masă. 


Momentul critic va impune ca oamenii să nu arate 
frică, iar frecvența proprie să fie suficientă pentru a 
suporta radiația de levitatie din jur. 

Noi nu vom putea rămâne în aşteptare în atmosferă în 
putinul timp pe care îl vom mai avea la dispoziție 
atunci când solul planetei va intra în turbulență.” 


Cei răi vor rămâne în... ladul Terra 


Diferitele amănunte ale fantasticului plan de salvare a 
Omenirii terestre transmis şi către alte personaje din cadrul 
Comandoului Ashtar sunt la prima vedere la fel de 
tulburătoare. Dar şi acestea au, de fapt, rolul de a pregăti 
psihologic, de a linişti populaţia planetară. aflată în 
perspectiva unor catastrofe naturale inevitabile. 

Matton, (coordonator al unităţilor din atmosfera terestră 
ce vor acţiona în Faza a Ill-a) şi-a formulat astfel unul dintre 
mesajele sale: 

„Momentele în care va fi lansată întregii Omeniri invitaţia 
de a fi salvată vor fi foarte restrânse. Atmosfera va 
deveni atunci periculoasă, atât pentru noi, cât şi pentru 
pământeni; orice întârziere ar însemna distrugerea atât a 
noastră, cât şi a voastră. De aceea, insist ca populația 
terestră să nu aştepte în acele clipe să se hotărască, fiindcă 
timpul avut la dispoziţie va fi foarte limitat; în mod evident, 
cei care vor fi primii gata să ne urmeze vor fi salvați 
în primele rânduri. 

Cei cu densitate mare şi respectiv cu vibrații joase nu vor 
supravieţui însă razelor noastre de levitatie. Numai cei 


14 NA - Este interesant de reamintit faptul că această viziune apocaliptică a 
purificării justiţiare, a „judecății de apoi” prin cutremure şi foc - care ar reveni 
epocii în care ne aflăm - a fost „cunoscută” cu mii de ani înainte, de către 
diferite popoare vechi; însuşi Enoh ar fi văzut înscris în „cartea din ceruri” acest 
deznodământ fatal ca „program” inevitabil pentru planeta noastră. lată, în 
acest sens, unele selecţiuni din texte specifice: 

- Cartea lui Enoh - cap. XC-11: „Toate locurile de pe Pământ vor fi 
devastate de foc împreună cu locuitorii lor”. 


care au un spirit cu înalte aspirații şi cu inima curată vor fi 
imunizați. 

Cum vă veti simti în intimitatea voastră atunci când veti 
contempla cerul întunecat de Armata navelor spațiale care 
se vor afla deasupra capetelor voastre? Recunoscători? 
Ingroziţi? Sau poate plini de bucurie şi nerăbdători de a fi 
culeşi pentru a scăpa de catastrofă? 

Această masivă manevră finală a Fazei a IIl-a va fi pentru 
oameni ultima ocazie de a-şi păstra actuala formă a 
corpului fizic şi de a fi puşi în siguranţă la bordul navelor 
noastre, până când calamitățile vor lua sfârșit.” 


„Noi v-am avertizat de secole!” 


În cadrul fantasticei operaţiuni este însă de remarcat şi 
atenţia deosebită care se va acorda copiilor, atitudine care 
a fost evidenţiată în cadrul mai multor mesaje. lată cum se 
exprima Arcturus în acest sens: 


- Maleahi 4: 1: „Căci iată vine ziua care va arde ca un cuptor. Toţi cei 
trufaşi şi toți cei răi vor fi ca miriştea, ziua care vine îi va arde, zice Domnul 
oştirilor. ” 

- Biblia - Isaia 66; 15: „Căci iată Domnul că vine în văpaie şi carele lui sunt 
ca o vijelie, ca să dezlănțuiască cu fierbințeală mânia lui şi cercetarea lui cu 
văpăi de foc.” 

- Mircea Eliade (Istoria credințelor şi ideilor religioase - Ed. Şt. şi Encicl., 
ed. 1986), prezentând zoroastrismul vechi persan din „Avesta”, menţiona astfel 
credinţa vechilor perşi într-o „selecţie finală” ce se va realiza printr-un „anumit 
fel de foc”: 

„Un incendiu uriaş va face să curgă metalele din munți şi în acest fluviu de 
foc - arzător pentru cei răi, bun ca laptele pentru cei drepți - trupurile înviate 
se vor purifica timp de trei zile. Pârjolul va face să dispară munții, văile se vor 
umple... “ 

- V. Kernbach (Dicţionar de mitologie generală - Ed. Şt. şi Encicl., 1989) 
consemna la rându-i următoarele credinţe: 

- „distrugerea lumii prin foc a fost o concepţie dominantă la filozofii stoici” 
(N.A.: stoicismul a înflorit în sec. III î.e.n. În Atena antică). 

- „la azteci (America Centrală), distrugerea ultimei ere terestre se ştia că se 
va datora cutremurelor.” 

- „In Evul Mediu, Nostradamus, lar în sec. XX profesorul japonez H. 
Ytokawa, anunţă pentru anul 1999 variante de distrugere a Omenirii. ” 


„Copiii nu sunt vinovați, fiind victimele adulților din jurul 
lor. Ei au dreptul la iubirea şi îngrijirea noastră, căci ei 
nu cunosc ura, nu ştiu ce înseamnă a omori, atâta timp cât 
nu au fost învățați în acest scop. Copiii nu au nici o idee 
despre distrugerea în masă, nefiind însă instruiți... 

Copiii voştri nu vor fi pierduţi dacă sunt cu noi...” 

Intr-un mesaj al lui Jycondria se ofereau şi alte detalii: 
„Cea mai mare parte a copiilor vor fi transportați în stare 
de adormire, căci desfăşurarea evenimentelor i-ar putea 
traumatiza prea profund. 

Ulterior, ei vor fi educați şi iniţiaţi!“ şi astfel, când li 
se vor ridica vălurile, se vor trezi adulţi, copti şi înțelepti, 
dar în corpuri tinere.” 

Într-un mesaj al lui Andromeda Rex (din cadrul Statului- 
major al Comandoului Ashtar) au fost date şi alte detalii 
edificatoare: 

„Navele noastre de salvare se vor deplasa într-o clipită 
suficient de aproape de voi, pentru a emite în mod imediat 
«razele de levitaţie» operaționale. Aceasta va fi, de fapt, 
metoda de evacuare pe întregul glob terestru, acolo 
unde evenimentele cataclismice o vor cere. 

Ființele umane vor fi ridicate - «levitate» spunem noi - 
grație razelor emise de mini-navele noastre, care vor lua 
persoanele şi le vor transporta către navele-mamă aflate 
mai sus, în atmosfera înaltă; acestea sunt mult mai 
spatioase şi vor oferi locuințe şi hrană pentru milioane 
de oameni. 

Vi s-a explicat anterior că este necesară o anumită 
pregătire pentru a vă putea expune la razele puternice 
care vor fi operaţionale în circumstanțele cataclismului; 
frecvența lor va fi superioară celei mai mari părți a 
radiațiilor electrice terestre pe care le cunoaşteţi. 

Acele persoane care au o frecvență vibratorie proprie 
mai redusă (respectiv o densitate sporită) - în special 


14 N.A. - în Cartea lui Enoh se regăseşte o consemnare profetică foarte 
sugestivă (cap. CIV -1): „La acel timp, Domnul le va ordona să aducă toţi copiii 
de pe pământ, astfel ca ei să asculte cuvintele înțelepciunii sale. El le va spune: 
arătaţi-le lor această înțelepciune, căci voi sunteți conducătorii şi învățătorii 
lor.” (!) 


acelea care în structura lor intimă au un egoism 
deosebit, manifestat în detrimentul celorlalți şi 
producând suferinţe celor din jur - vor întâmpina 
dificultăţi fizice extreme pentru a supravieţui în 
frecvenţa radiației operaţionale emisă de navele 
noastre. 

Ținând cont de această perspectivă, noi am transmis 
oamenilor de pe Terra, cu multe secole înainte'“, 
pentru a-i incita să-şi ridice emanaţțiile şi vibraţiile 
prin iubirea aproapelui şi altruism, care să le modeleze 
câmpul propriu de forță într-atât încât să devină compatibil 
cu cel al nostru şi să le asigure astfel salvarea. Aceasta, 
întrucât starea superioară care se produce în inima 
omului dominată de iubirea aproapelui acţionează 
asupra câmpului de forță ce înfăşoară corpul fizic al 
fiecărei ființe umane, formând un înveliş energetic 
de protecţie şi respectiv o compatibilitate cu 
vibraţiile noastre operaţionale." 


„Terra trebuie să se purifice” 


„Nu aveti să vă temeti de nimic venind în navele noastre. 
Noi suntem oameni normali, iubitori ca şi voi-inşivă, cu o 
mentalitate de bună-vecinătate şi cu un spirit de într-ajutor 
la vreme de criză. Noi suntem pregătiți şi avem pentru 
voi veșmintele, alimentele care vă plac şi toate cele 
necesare cu care sunteţi obişnuiţi. Noi vom fi PRIETENII 
şi nu paznicii voştri şi veţi aprecia acest fapt în tot 
intervalul de timp care îl veţi petrece în compania noastră; 
atunci când vă veţi vedea planeta voastră în plin 
cataclism, acest lucru va fi cu atât mai evident. 

Cei care vor fi levitati în corpul lor fizic, îşi vor vedea 
forma lor «accelerată» şi «vivifiată» într-o esență mai 

146 N.A. - lată, aşadar, o lămurire, în parte, a „misterului” profeţiilor: multe 


dintre acestea provenind din antichitate, au intrat în tradiţii (religioase sau 
filozofice) fie pe cale orală, fie prin texte scrise în diferite epoci. 


spirituală, care va transmuta corpul lor în ceea ce s-a 
convenit să se numească «corp de lumină», în aparență, 
forma fizică va fi aceeaşi pentru cei mai mulţi; această 
contopire superioară a corpului eteric cu cel material va 
aduce însă anumite modificări, dar va elimina bolile şi 
dezechilibrul!“ fizic. 

Va trebui să petreceti totuşi un timp printre noi, căci 
frumoasa voastră Terra trebuie să se vindece prin 
purificare şi îi va trebui o perioadă bună până îşi va regăsi 
gloria sa anterioară. Atunci, cei care au fost levitati în 
propriul lor corp vor fi readuşi pe Pământ, pentru a 
reconstrui o lume nouă şi a stabili o nouă ordine a 
lucrurilor. 

În timpul cât veţi sta printre noi, veţi avea ocazia de a 
urma cursuri cât şi un antrenament special, in vederea 
realizării operei care va trebui întreprinsă pe Terra. Pentru 
toate acestea, veţi avea ajutorul nostru permanent, 
îndrumările necesare, iar tehnologia noastră va fi pusă la 
dispoziția celor care vor reveni pe Pământ. 

Mulţi alţii, care vor fi ridicați prin mod de tranziţie 
naturală, se vor întoarce pe Pământ în corpuri noi, 
pentru a participa la o nouă «trezire». Acei care nu au 
fost salvați prin levitatie vor fi transportați după tranziţia lor 
naturală în locuri în care frecvenţa vibratiilor va corespunde 
vibratiilor proprii ale lor şi unde ei vor putea să crească şi 
să se instruiască într-un ritm mai lent decât cel 
corespunzător noilor vibrații ale planetei Terra şi, aceasta 
va deveni necesar, întrucât Pământul se va afla la o 
frecvență foarte înaltă, accelerarea respectivă 
producându-se în timpuľ®? regăsirii sale în Era 
Vărsătorului!” 


147 N.A. - Din nou se poate remarca o stranie cunoaştere, de către „iniţiaţi” 
ai mileniilor anterioare, a diferitelor „amănunte” care urmau să se realizeze în 
timpuri viitoare, detalii care ni se par fantastice chiar şi în zilele noastre. Astfel, 
de exemplu, în Biblie, în Cartea întâia către Corinteni a Sf. Apostol Pavel (cap. 
15), regăsim un text foarte semnificativ: 

51. „lată, vă spun o taină: nu vom muri cu toţii, dar ne vom schimba, 

52. într-o secundă, într-o clipeală de ochi, când va suna trâmbița de-apoi; 

53. căci se cade ca acest trup stricăcios să se îmbrace în nestricăciune şi 
acest trup muritor să se îmbrace în nemurire.” 


Noua Terra şi Evul de Aur 


Într-un alt mesaj, cosmicul Voltra (de asemenea din 
cadrul Statului-major al Comandoului Ashtar) se exprima cu 
aceleaşi bune intenţii de liniştire şi de inspirare a încrederii 
în viitor: 

„Noi avem foarte multe date ştiintifice de 
împărtăşit pământenilor şi multe cunoştinţe folositoare 
ce ar putea fi date spre binele vostru, dar trebuie să le 
ținem în rezervă până când omul terestru va evolua 
în om spiritualizat, pentru a-i putea oferi mari revelații. 

Veţi vedea multe lucruri pe navele noastre, lucruri care 
vă vor stupefia şi vor excita înțelegerea voastră privind 
legile Universului. Există atâtea lucruri pe care voi nu le 
înțelegeți şi asupra cărora aţi dedus concluzii atât de 
eronate... Concepţiile voastre cu privire la gravitație 
şi la energie sunt cauza multor erori în materie de 


148 N.A. - În Biblie există texte, provenind din diferite epoci, prin care se 
profetizează ample evenimente similare. lată cum se exprimase Isaia în sec. VII 
f.e.n.: 

cap. 65-17: „Căci iată, eu creez ceruri noi şi un pământ nou. Nimeni nu îşi 
va mai aduce aminte de vechile vremuri şi acestea în minte nu se vor mai sui.” 

cap. 66-22: „Căci precum cerul cel nou şi pământul cel nou pe care le voi 
face, zice Domnul, vor rămâne înaintea mea, aşa va dăinui dea pururi seminţia 
voastră şi numele vostru.” 

- La rândul său, în Apocalipsis, loan Teologul scria, în sec. | e.n., următoarea 
profeție, de altfel foarte ciudată pentru vremea sa: 

cap. 21-1: „Atunci am văzut un cer nou şi un pământ nou, căci cerul cel 
dintâi şi pământul cel dintâi trecuseră şi mare nu mai era.” 

- În epopeea Edda, care conţine, printre diferite tradiţii ale vechii populaţii 
scandinave, şi mitul escatologic - neinfluenţat încă de credinţele orientale şi 
nici de creştinism, care apare aici mult mai târziu (v. M. Eliade) -, se regăseşte 
o „cunoaştere” similară: se profetizează marele dezastru al distrugerii lumii 
prin foc, atunci când Yggdrasill (arborele înţelepciunii) se va aprinde. Ulterior, 
după refacerea lumii, vechii zei Odhinn (zeul suprem) şi Thorr (zeul războiului) 
nu vor mai reapare, aceştia urmând a fi înlocuiţi de zeii Honir (raţiunea), Magni 
(energia-forţa), Baldr (tinereţea) şi Modi (îndrăzneala). Prezentând aceste 
detalii atât de semnificative, V. Kernbach (Dicţionar de mitologie generală) 
relua şi următoarea tradiţie, la fel de sugestivă: „Omenirea regenerându-se din 
două principii vitale, conservate într-o pădure, unde, în toată perioada 
dezastrului, au fost hrănite cu rouă, va trăi fericită în noua lume Himli, când 
pământul se va reacoperi cu pulsatia vieții.” 


fizică aplicată. Apropiata prietenie interplanetară va 
aduce Omenirii pământene o iluminare ştiinţifică cu totul 
nouă, grație noii ordini a lucrurilor. 

Aceste gânduri vă vor face să intrați într-adevăr în Evul 
de Aur al iluminării şi al abundenței. 

Să nu fiţi tulburaţi de schimbările care trebuie să 
vină, pentru ca totul să devină posibil. 

Să nu vă gândiţi decât la Noua Terra, care trebuie să 
vină cu eliberarea, cu vindecarea, cu pacea.” 

Dar poate că cea mai semnificativă încheiere a acestui 
straniu capitol - şi însăşi a cărţii - se regăseşte într-unul din 
cele mai recente mesaje ale personalităţii cosmice 
Andromeda Rex, în al cărui conţinut vibrează căldura unei 
etici galactice cu adevărat superioare: 

„Noi am venit aici pentru ca vorbele noastre să fie 
înțelese şi acestea să fie, pentru toţi, mărturia că suntem 
prezenți alături de voi. 

Noi suntem fraţii şi surorile voastre din alte lumi, 
membrii Statului-major al lui Ashtar, dorindu-vă ca 
pacea să fie cu voi! “ 

Şi dacă Omenirea terestră ar înţelege sensul profund al 
acestui mesaj, dorinţa de pace şi înţelegere între 
toate popoarele devenind într-un timp cât mai redus o 
dominantă a existenţei terestre ar fi posibil - după cum 
transmitea şi Kouthoumi - să fie evitat cataclismul. O 
îmbunătăţire a aurei planetare, printr-o ridicare benefică a 
radiaţiilor emise de omenire, ar oferi un alt orizont 
Umanității. 

Să fim, deci, optimişti! Dar acest optimism trebuie să 
se bazeze pe o dorinţă sinceră, pe o voinţă a colectivităţii 
terestre de a-şi salva planeta, prin vibraţiile înalte ale unor 
sentimente reciproce superioare şi ale unei spiritualităţi 
creatoare. 


Fig.l - Fără a vedea „ceva”, biologul Al. Sift a fotografiat 
insolita asociere a trei entităţi radiante, învăluite într-o 
„mantie” groasă, transparentă. „Fiinţele globulare” erau 
venite din spaţiu! 


Fig.2 - Stranie prezenţă aeriană surprinsă de ing. |. 
Chelaru în munţii Banatului. In interiorul „inelului” era 
corpul unui OZN plecat de la periferia Galaxiei! 


Fig.3 - Profesorul argentinian B. Reyna a primit spre 
publicare scrieri cu „varkuleţi”, ce ar fi fost transmise de 
extratereştri! 


Fig.4 - La textele scrise cu varkuleţi, „contactatul” E. 
Zagorski a primit şi corespondenţa dintre alfabetul „din 
spaţiu” cu cel terestru. 

Fig.5 - O miră de televiziune ne-emisâ de pe Pământ! 
Ciudatele litere din Cosmos seamănă cu „varkuleţii” din 
Argentina, cât şi cu o scriere rupestră africană din Tassili 
(„Science et Vie” - nr. 671/1973). 


Fig.6 „Obiectul de la Aiud” era dintr-un aliaj de 
aluminiu! A fost, oare, talpa unui robot trimis în preistorie 
pe Terra de o civilizaţie galactică? 


Fig.7 - Acum un milion de ani, capul unui african a fost 
traversat de un mic proiectil (sau de un fascicul-laser?). 
Vreun extraterestru s-a apărat de un pământean agresiv? 


Fig.8 - Craniul unui om preistoric din sudul munţilor 
Pirinei avea o mică gaură frontală. Acel om a mai trăit, osul 
refăcându-se în interior. Doar o armă-laser produce acest 
efect... 


Fig.9 - în peşteri din munţii Pirinei există zeci de picturi 
rupestre ce ar reprezenta OZN! Profesorul francez A. Michel 
a întocmit o clasificare a ciudatelor desene preistorice. 


Fig.10 - Un umanoid cu patru degete la mâini şi capul 
simbolizat printr-un sistem solar cu 12 planete. Pictura 
rupestră din Tamgaly a fost făcută de „cineva” care ştia de 
existenţa acelui sistem planetar! 


Fig.1l - Din anticul Tlalocan (paradisul mayaşilor) a 
coborât şi zeul Chaak. In sculpturi şi fresce era redat ca 
având ochelari. Dar în epoca respectivă pe Terra nu existau 
lentile... 


Fig. 12 - Şi din Evul Mediu există reprezentări de OZN. 
Francezul G. Fieffe a evidenţiat în acest sens două tapiserii 
lucrate în jurul anului 1474, existente la un muzeu din 
oraşul Beaune. 


Fig. 13 - „Globurile radiante” nu sunt nave galactice. 
Aşezarea în şiruri verticale paralele demonstrează că erau 
fiinţe inteligente ale lumii invizibile! Multe entităţi similare 
au fost prezentate eronat ca „OZN strălucitoare”... 


Fig.14 - Pe solul marțian există mari stânci sculptate cu 
chip uman.  Perfecţionând redarea acestei imagini, 
specialiştii NASA au evidenţiat obrazul întunecat şi o 
lacrimă la ochiul drept... 

Fig. 15 - Cine a construit piramida pe Marte, aproape de 
marele chip sculptat? La piramida cu vârf prăbuşit se 
remarcă şi grosimea zidurilor. Când pământenii le vor 
cerceta vor descoperi şi „taine” ale preistoriei terestre? 


Fig. 16 - Satelitul Phobos este şi el o „enigmă” marțiană. 
Golul din extremitate e datorat ciocnirii cu un meteorit? 
Sau poate a fost amenajat ca „navetă spaţială”?... 


